
Introducere la ediția în limba română 


Mişcarea ecumenică doreşte lansarea unei noi epoci în 
istoria creştinismului, epoca „post-denominațională”, în care 
diferenţele dintre denominații sunt tot mai şterse, mai puțin 
vizibile. Credem că baptiştii, de când sunt implicaţi activ în 
ecumenism, se confruntă cu o profundă criză de identitate. 
Aceasta se datorează în bună măsură necunoaşterii propriei 
istorii. Lucrarea de față contribuie la suplinirea acestei nevoi, 
fund un ajutor important în cunoaşterea mai bună a înaintaşilor 
noştri — a istoriei, doctrinelor şi practicilor specifice care îi 
făceau diferiți atât de catolici, cât şi de protestanți. 


Ceea ce îi deosebea pe anabaptişti de protestanți era în 
primul rând felul în care înțelegeau biserica. Bazaţi pe Noul 
Testament, ei predicau biserica drept ,„„Gemeinde”, adică 
„strângere, adunare” a credincioşilor, respingând conceptul 
catolic şi cel protestant de biserică universală sau teritorială. 
Diferenţele privitoare la natura bisericii au făcut ca tabăra 
„copiilor vitregi” să stea singură în fața atacurilor reunite ale 
taberelor protestantă şi catolică. Conflictul, actual şi pentru noi, 
a existat în fiecare veac începând de la Constantin cel Mare 
până astăzi între cei care luptă pentru modelul de biserică a 
Noului Testament şi cei care apără hibridul nefiresc rezultat în 
urma unirii religiei lui Cristos cu puterile acestei lumi. 


Autorul provine din rândurile protestanților, deci nu poate 
fi acuzat că ar fi părtinitor sau subiectiv în favoarea cauzei 
(ana)baptiste. Metoda de investigație este academică, sursele 
sale sunt atent alese, iar interpretarea lor este ireproşabilă. 
Toate acestea fac din prezentul volum o lucrare-eveniment pe 
care o prezentăm cu bucurie publicului românesc. 


Raul Enyedi, 
Bocşa, 23 feb. 2011 


Cuvânt înainte 


O dată cu popularizarea distincţiei dintre „biserică”şi 
„sectă” — două concepții eronate ale Bisericii, derivate din 
cartea lui Ernst Troeltsch The Social Teaching of the Christian 
Churches (ediţia americană, 1931), mulți americani au căzut 
pradă concepției constantiniene cu privire la rolul religiei în 
societatea umană. Orice individ sau grup care ridică întrebarea 
biblică privitoare la integritatea Evangheliei şi la disciplina 
comunității care-i conferă putere este imediat acuzat aici, la fel 
ca în vechea creştinătate, de „entuziasm” (Schwărmerei) şi 
„sectarianism”. Nimic nu a contribuit mai mult la eşecul 
Protestantismului american de a dobândi şi păstra o înţelegere 
de sine sănătoasă decât teama de această acuzaţie fatală. 

În această carte sclipitoare şi extrem de bine- 
documentată, domnul Verduin arată că există o tensiune 
permanentă în credinţa creştină sănătoasă între întărirea 
comunităţii celor aleşi spre sfințire şi lucrarea mişcării creştine 
spre botezarea şi creştinarea societăţii. Dacă această tensiune se 
frânge în oricare sens al său, proclamarea va fi stricată şi 
Biserica devine captivă ţelurilor nesfinte sau mândriei. 
Tragedia „Reformei judiciare” este aceea că ea a continuat cu o 
percepție „sacralistă” a relației dintre Hristos şi cultură. 
Tragedia „Reformei radicale” a fost aceea că, în mare măsură 
ca rezultat al persecuțiilor sălbatice, s-a retras din lumea pentru 
care a murit Hristos. 

Această tensiune dintre două concepții greşite, cea a 
Bisericii ca un continuum şi cea a Bisericii ca o fortăreață, a 
continuat să corupă societatea, statul, educația şi religia 
sănătoasă din Europa. Cu toate acestea, în America, obținerea 
constituțională a libertăţilor religioase şi voluntarismul fac 
posibile o concepţie şi o practică mai sănătoase a religiei şi o 

politică mai corectă. Problema noastră este faptul că mult timp 
am continuat să ne târâm proviziile printr-un tunel a cărui 
intrare se găseşte cu 400 de ani în urmă, fără a accepta faptul că 
situația loialităților compuse în cadrul căreia creştinii de-aici 
slujesc şi lucrează este totalmente diferită de întregul cadru 
construit de împăratul Constantin. 

Pentru a reformula, problema implică, în parte, o 
reabilitare a concepțiilor Reformei radicale, reabilitare posibilă 
acum cu ajutorul editării şi publicării unor documente care au 
fost mult timp trecute la index. Pionierii Bisericii libere sunt 
judecaţi foarte diferit dacă prețuim  compozitismul şi 
membralitatea voluntară în cadrul bisericii. A sili cu ajutorul 
legii ca oamenii să susțină şi să participe la exerciții religioase 
în care nu cred este nedemn de creştinii care-şi pun credinţa în 
Sabia Duhului. În mod ultim, desigur, Adevărul este unul. Dar 
triumful Adevărului şi Domnul adevărului sunt revelați prin 
predicarea sănătoasă, prin practica corectă a vieţii sacramentale 
şi printr-o exercitare sănătoasă a disciplinei voluntare, nu prin 
afişarea — silită din exterior — a evlaviei publice. 

Un studiu atent al acestei cărți, întreprins de pastori şi 
de grupuri de laici va contribui mult la o predicare mai 
sănătoasă, la o membralitate în biserică trăită mai loial şi la o 
mărturie mai curată spre onoarea Numelui lui Isus Hristos. 


Franklin H. Littell 


1 septembrie 1964, 
Chicago Theological Seminary. 


Prefaţă 


În toamna anului 1963 Fundaţia Calvin, cu sediul în 
Grand Rapids, Michigan, a sponsorizat o serie de conferințe cu 
tema „Reformatorii şi copiii lor vitregi”. Conţinutul acestor 
conferințe, întrucâtva amplificat şi consolidat de material 
documentar, este prezentat aici în formă tipărită. Nădejdea 
Fundaţiei Calvin, a editorilor şi a autorului este că în felul 
acesta conferințele pot servi unui public mai larg şi pot 
promova cauza pentru care există Fundaţia Calvin. 

Autorul acestor pagini a avut privilegiul de a petrece 
cea mai mare parte a anului 1950 în Europa, beneficiind de o 
bursă de studii din programul Fulbright, examinând consemnări 
ale disidenţei medievale împotriva orânduielii „creştinătății”. 
Ceea ce oferim aici este, în mare parte, rodul acelui an de 
studiu. 

Întrucât această lucrare nu ar fi fost posibilă fără 
beneficiile bursei sus-menționate, am dori să ne exprimăm 
aprecierea pentru primirea sa. De-asemenea, trebuie să 
mulţumim curatorilor Capelei Campusului de la Universitatea 
din Michigan, o instituţie la care am avut privilegiul de a servi 
timp de peste două decenii, pentru că ne-au acordat dreptul de a 
pleca. Un cuvânt de mulțumire adresat Fundaţiei Calvin este în 
aceeaşi ordine. Şi mai presus de toate, Îi mulţumim Celui a 
Cărui mână bună a fost peste noi. 

Am oferit şi note de subsol; ele sunt de două feluri: cele 
care furnizează informații adiționale şi pe care, prin urmare, 
cititorul va vrea să le consulte pe măsură ce le citeşte, şi care 
sunt indicate prin minuscule şi sunt postate la subsolul 
paginilor, precum şi cele care furnizează simple date 
bibliografice, la care se face referire prin numerale şi au fost 
tipărite la sfârşitul cărții. Nu s-au depus eforturi pentru a face 


ca aceste date bibliografice să fie complete sau exhaustive; 
credem că au fost oferite suficiente pentru a furniza cititorului 
mai ambițios indicațiile necesare. 

Dacă nu se precizează altfel, traducerile aparţin 
autorului. Politica editorială a fost păstrarea în afara textului 
general, pe cât posibil, a expresiilor care nu figurează în 
engleză; cu toate acestea, cităm din abundență pasaje în alte 
limbi decât engleza, o linie de conduită pe care credem noi că 
cititorul o va încuviinţa. 


Leonard Verduin 
Ann Arbor, Michigan, 1964. 


10 


Conţinut 


Introducere la ediţia în limba română... eee 5 
Cuvânt înainte... eee eee anna 7 
SP E [ETPOR sa nica e a ala ta isi ali pa i a a 9 
LIS OD ESCULLOEILOI cocs 05 aaa dea nu Aaa a 13 
9 (ua a o z47 ua a A9RORRRRI OROS PR DRIRDIRR ROORIN RCI NR IREEI PR INDII 15 
| I)OG LISTELE. oa otet do lea at da Date o d cl 27 
DE SID IDEL o faca it ata Amt di dt Bot aa d ia apa 77 
3 Cafhareti. e zace e aia 03 0 ia 0 2 d Ba catea a atu da 115 
4 Sacramentschwărmer!....... eee eee eee 159 
9 MN INC LEII sea ea aa Doua dual aula a da ana a 191 
6 Wiedertăuifer! scoica statea a te da aaa be aaa da cl 225 
7 RONITITIStETI. sc aaa dc cata data dă a a el sua dal 263 
BUROTIE BEISERI 3 iai e doza e aaa iat aa da oua dia 289 
aces (0,17 AEDRRDRRNR ORI ARDERII INCI VOI RDRRIE DIN SRI ERECINAEAR PRI ERORI 8 329 


BRN. 
Cornelius 


Corpus 
C.R. 
MOR. 
Ouellen I 


Ouellen II 


Ouellen III 


Ouellen IV 


Ouellen V 


Ouellen VI 


Ouellen VII 


Lista prescurtărilor 


= Bibliotheca Reformatoria Neerlandica 
(“s-Gravenhage, 1903-14) 

= C.A. Cornelius, Geschichte des 
Miinsterischen Aufruhrs (Leipzig, 1855) 

= Corpus Documentorum Inquisitionis 
Neelandicae, ed. Paul Fredericq 

(*-s Gravenhage, 1889-1903), în cinci volume 
= Corpus Reformatorum 

= Mennonite QuarterIy Review (Goshen, 
Indiana, din 1927) 

= Ouellen zur Geschichte der Wiedertăufer, 1 
Band, Herzogtum Wiirttemberg, von Gustav 
Bossert (Zurich, 1952) 

= Ouellen zur Geschichte der Wiedertăufer, II 
Band, Markgraftum brandenberg (Bayern 1), 
von Karl Schornbaum (Leipzig, 1934) 

= Ouellen zur Geschichte der Tăufer, III 
Band, Glauybenszeugnisse oberdeutschen 
Taufgesinnter, von Lydia Muller (Leipzig, 
1938) 

= Ouellen zur Geschichte der Tăufer, IV 
Band, Baden und Pfaltz, von Manfred Krebs 
(Gutersloh, 1951) 

= Ouellen zur Geschichte der Tăufer, V Band, 
Bayern, II Abtheilung, von Karl Schornbaum 
(Gutersloh, 1951) 

= Ouellen zur Geschichte der Tăufer in der 
Schweiz, VI Band, Ziirich, von Leonhard von 
Muralt und Walter Schmid (Zurich 1952) 

= Ouellen zur Geschichte der Tăufer, VII 
Band, Elsas, Theil I (Stadt Strassburg, 
1522-32), von Manfred Krebs und Jean Rott 
(Gutersloh, 1959) 

Ouellen VIII = Quellen zur Geschichte der Tăufer, VIII 
Band, Elsas, Theil II (Stadt Strassburg, 1533- 
35), von Manfred Krebs und Jean Rott 
(Gutersloh, 1960) 

Ouellen LX = Ouellen zur Geschichte der Tăufer, LX 
Band, Balthasar Hubmaiers Schriften, von 
Westin-Bergsten (Gutersloh, 1962) 

Notă: Aceste Ouellen au fost tipărite de Verein fur 
Reformationsgeschichte şi | s-a dat numărul 
de înregistrare other (Altele) în OQuellen und 
Forschungen zur Reformationsgeschichte 
publicate de această Verein. 

Ouellen Hesse = Urkundliche Quellen zur hessischen 
Reformationsgeschichte, 4 Band 
(Wiedertăuferakten, 1527-1626), von Gunther 
Franz (nach Walter Kohler, Walter Sohm, 
Theodor Sippell bearbeitet) (Marburg, 1951) 

Recovery = The Recovery of the Anabaptist Vision, €d. 
Hershberger (Scottdale, 1957). 

Introducere 


Înainte ca Reforma să fi împlinit zece ani de existenţă, 
devenise evident că nu toţi aceia care se răzvrăteau împotriva 
ordinii medievale erau o inimă şi un cuget. Devenise evident 
faptul că în tabăra disidenţilor existau diferențe profunde, 
tensiuni care aveau asemenea dimensiuni încât se prefigura o 
bifurcare de drumuri. Devenise clar că, drept rezultat, 
Reformatorii urmau să fie obligaţi să-şi desfăşoare o parte din 
forțe pe un al doilea front; ei urmau să-şi împartă energiile între 
doi oponenți, Roma şi Radicalii. 

Încă de la început Reformatorii şi-au dat seama că 
opoziţia care prindea formă pe acest „Al doilea front” urma să 
fie formidabilă — cel puțin la fel de formidabilă ca opoziţia din 
partea catolicilor. Încă din 28 mai 1525, Zwingli, într-o 
scrisoare adresată lui Vadian, îşi exprima opinia că lupta cu 
partidul catolic era „doar o joacă de copii” în comparaţie cu 
lupta care izbucnea pe „Al doilea front”. 

Deschiderea „Celui de-al doilea front” afecta foarte 
semnificativ cursul Reformei. Reacționând la ea, Reformatorii 
au dat înapoi, spre un colț spre care altfel nu s-ar fi retras. 
Deschiderea „Celui de-al doilea front” i-a făcut pe Reformatori 
să se întoarcă spre ei înşişi, aşa cum fuseseră înainte; i-a făcut 
să gliseze spre dreapta. Această deplasare spre dreapta, 
ocazionată de emergenţa „Celui de-al doilea front”, a făcut ca o 
mare parte din ceea ce era latent în eforturile cele mai timpurii 
să devină parcă secundar, şi să nu se mai ivească decât în 
timpuri mult mai târzii. 

Pentru acest „Al doilea front” nu s-a găsit nici un nume 
potrivit. O sintagmă care a dobândit o uzanţă destul de largă a 
fost „Aripa stângă a Reformei”. Cu toate acestea, sintagma nu 
este pe deplin satisfăcătoare. Sintagma „aripa stângă” este 

împrumutată din viaţa parlamentară şi reprezintă facțiunea care 
vrea să meargă mai repede şi mai departe decât centrul, şi mult 
mai repede şi mai departe decât dreapta. Prin urmare, ne-am 
aştepta ca o „aripă stângă a Reformei” să fie mai luterană decât 
Luther. Însă, examinând consemnările, descoperim că oamenii 
„aripii stângii” nu au făcut aceasta. De fapt, îi descoperim 
ridicându-se împotriva lui Luther, şi chiar în puncte foarte 
cruciale. 

Să luăm chiar doctrina centrală a Reformei, doctrina 
Justificării prin credinţă şi relaţia sa cu faptele bune în schema 
mântuirii. În iureşul său de a stabili doctrina justificării prin 
credință mai degrabă decât prin fapte, Luther a înjosit faptele 
bune. Singurul loc pe care-l mai lăsase faptelor bune era chiar 
la coadă, ca un fel de post-scriptum sau de apendice, ceva ce 
solicita atenţie după ce mântuirea era un fapt realizat. Ca să ne 
exprimăm teologic, descoperim că Luther înclină foarte tare 
talerul balanței accentuând aspectul legal, juridic al mântuirii şi 
ridică foarte sus celălalt taler al aspectului moral. Luther era 
interesat în mod primordial de iertare, mai degrabă decât de 
înnoire. Teologia sa era o teologie care se adresa chestiunii 
vinovăţiei, mai degrabă decât problemei întinării. În teologia sa 
există un dezechilibru între ceea ce Dumnezeu face pentru om 
şi ceea ce Dumnezeu face în om. Chiar acest dezechilibru l-a 
făcut pe Luther să intre în conflict cu Epistola lui Iacov. 

Bărbaţii „Celui de-al doilea front” au etalat de la 
început o atitudine critică la adresa disprețului lui Luther 
pentru fapte bune. Ei nu s-au alăturat teologiei sale legale 
unilaterale. Ei se plângeau că „Luther azvârle faptele fără 
credinţă atât de departe încât tot ce-a mai lăsat este o credință 
fără fapte.” Ei sugerau că sola fide a lui Luther era erezie, dacă 
era înțeleasă, aşa cum o înțelegeau unii, ca fiind credință 
neînsoțită. În această chestiune care ne duce la însăşi esența 
viziunii luterane, bărbaţii „Celui de-al doilea front” se plasau la 
dreapta lui Luther, atât de mult încât duşmanii lor îi acuzau a fi 

„Zguduitori ai Cerului” şi „sfinți prin fapte”, oameni care 
credeau că mântuirea poate fi agonisită prin fapte bune. Cu 
siguranță aceasta nu este aripa stângă; mai cuviincios am face 
să considerăm acest punct a fi aripa dreaptă. Am face bine, prin 
urmare, să evităm expresia „Aripa stângă a Reformei”. 

O altă sintagmă care a intrat destul de mult în uz este 
„Bărbaţii radicali ai Reformei”. Această sintagmă este la fel de 
nepotrivită, pentru că şi ea sugerează că cei din „Al doilea 
front” erau foarte asemănători Reformatorilor, doar atât că erau 
şi mai năvalnici. Dar diferenţa dintre Reformatori şi bărbaţii 
„Celui de-al doilea front” nu era pur şi simplu una cantitativă; 
diferenţa era calitativă. Deşi uneori vom folosi sintagma 
„(bărbaţi) radicali”, vom face aceasta cu rezerva amintită. Este 
drept că erau oameni radicali, dar ei difereau de Reformatori în 
natura lor, nu numai în gradul lor. 

Bărbaţilor din „Cel de-al doilea front” li s-a mai spus şi 
„Copiii vitregi ai Reformei”. Este o expresie mult mai bună şi o 
vom folosi cu generozitate. Această denumire este adecvată din 
două motive: mai întâi, pentru că bărbaţii „Celui de-al doilea 
front” erau într-adevăr tratați cum se obişnuieşte, chipurile, să 
fie trataţi copiii vitregi. Al doilea motiv este acela că, ei erau 
victimele unei a doua căsnicii. Vom indica mai târziu care este 
această a doua căsnicie. De-asemenea, tot în locul cuvenit, vom 
mai sugera un nume ca o desemnare folositoare a acestor 
„Copii vitregi”. 

Contemporanii îi numeau cu tot felul de nume 
depreciative, fiecare dintre ele acordând atenţie unui aspect din 
dezacordul care se crease. Aceste nume nu erau menite a 
furniza informaţii, ci a arunca oprobriul. Ele erau unul singur, 
îndreptat cu ură împotriva persoanelor cărora li se arunca. 

„Copiii vitregi” voiau să fie cunoscuţi drept 
„evanghelici”, drept „fraţi”, sau pur şi simplu „creştini” sau 
„credincioşi”. La rândul lor, ei îi denumeau pe Reformatori 

„cărturari” sau „învăţaţi”, iar cei care-i urmau erau „creştini cu 
numele” sau „păgâni”. 

Nici unul dintre numele urâte folosite de contemporani 
pentru a-i desemna pe „Copiii vitregi” nu era nou, nici unul 
dintre ele nu fusese inventat în secolul al XVI-lea. Toţi erau 
termeni vechi de oprobriu, majoritatea erau, de fapt, foarte 
vechi. Nici ideile caracteristice viziunii „Copiilor vitregi” nu 
erau noi; şi acestea erau vechi, chiar foarte vechi. Nici una 
dintre ele nu fusese inventată în timpurile Reformei. Când 
examinăm gândirea „Copiilor vitregi” în câteva puncte ale sale, 
fie respingerea „creştinării”, fie refuzul de a depune un 
jurământ, fie anumite convingeri în chestiuni economice, fie o 
evidentă atenuare a sacramentului etc., descoperim că acestea 
nu erau în nici un caz noi atunci când „Al doilea front” li s-a 
raliat. Aceasta explică de ce nu s-au inventat porecle noi. 
Oamenii au nevoi de nume noi numai dacă şi atunci când au 
de-a face cu elemente noi. Aceste element nu erau noi, deci nu 
era nevoie să fie inventate cuvinte noi. 

În aceeaşi ordine de idei, trebuie subliniat faptul că 
evidenţele nu creditează concepţia care predomina privitor la 
„Al doilea front” . Cine este persoana care a pus în discuţie 
ideea — atât de centrală pentru viziunea „Copiilor vitregi” — că 
Biserica lui Hristos trebuie să fie alcătuită din oameni 
credincioşi şi numai din ei, sursele nu spun un cuvânt. Nici nu 
spun cine a fost primul care a pus la îndoială justeţea 
„creştinării”. Suntem în aceeaşi situaţie când examinăm restul 
viziunii „Copiilor vitregi”. Acest lucru e ciudat dacă se 
presupune, aşa cum a devenit la modă, că „Copiii vitregi” erau 
pur şi simplu rodul Reformei. Imaginaţi-vă naraţiunea apariției 
şi ridicării comunismului fără a-l menţiona pe Karl Marx! 

Cum se pot explica toate acestea? Răspunsul poate fi 
destul de simplu. Nu citim despre elemente noi, despre nume 
noi sau despre vreun părinte al tuturor pentru simplul motiv că 
ceea ce a erupt din „Al doilea front” era o reînviere, o reiterare, 
o reafirmare, precipitată într-un fel, de ceea ce începuse cu 

afişarea faimoaselor de-acum Teze, dar esențialmente mai 
vechi decât anul 1517. Ceea ce a erupt prin „Al doilea front” 
era o reînviere a acelor tendințe şi opinii care existaseră deja de 
secole împotriva orânduirii medievale; acestea erau legate de 
cercurile străvechi în care, în ciuda persecuțiilor, era viu un 
corpus de opinii şi convingeri străvechi. Nu era un lucru care 
tocmai se ițea din evenimentele declanşate în 1517 şi care nu 
avea rădăcini mai adânci. A ignora acest fapt înseamnă a 
comite o eroare, o eroare cu atât mai serioasă cu cât spre ea au 
rătăcit chiar şi experţii.“ 

În 1517, disidenţa împotriva orânduirii medievale avea 
deja o vechime de un mileniu şi era extrem de răspândită. Întrucât 
fusese obligată să se desfăşoare în subteran, astfel încât ideea 
conferinţelor printre disidenți era de neînchipuit, ea se răspândise 
în toate direcţiile. „Subterana medievală”, după cum a ajuns să fie 
cunoscută, nu era capabilă să aibă „adunări în oraş” pentru a 
discuta şi a ajunge la un consens; de-aici şi nesfârşita sa varietate. 
Biserica îi denumea pe toți duşmanii săi cu unul şi acelaşi nume: 
„eretici” care, „la fel ca şi vulpile lui Samson, au diverse feţe, dar 
au cozile legate laolaltă”. Biserica nu avea deloc dorința de a 
diferenția între grupări, toate erau vinovate de unul şi acelaşi 
păcat, acela de a pune la îndoială monopolul său, iar ea îşi vărsa 
mânia asupra lor fără discriminare. 

Aceasta ne va spune mult despre motivul pentru care 
„aripa stângă a Reformei”, sau „Reforma radicală” sau oricum 


* Cităm un singur exemplu: când Josef Beck s-a apucat să editeze un volum 
de materiale documentare originale, Die  Geschichts-Bucher der 
Wiedertaufer in Osterreich-Ungarn (0 relatare din interiorul grupului a 
apariției anabaptiştilor în Austro-Ungaria), el a extirpat cu dexteritate „o 
parte din istoria Bisericii de la anul 344 la 1519”, pe motivul că „avea foarte 
puţin, sau chiar deloc, de-a face cu obiectul discuţiei.” Desigur că această 
procedură este arbitrară. Cei care scriseseră acele relatări timpurii — propria 
lor biografie — aveau convingerea că dacă vrei să înţelegi originea şi istoria 
oamenilor descrişi, atunci trebuie să acorzi o atenţie considerabilă 
evenimentelor dintre 344 şi 1519. Desigur, gestul comis înseamnă a da 
deoparte aceste mărturii numai pentru că ele nu se potrivesc unei construcții 
istorice preconcepute! 

am denumi tabăra care a dezvoltat „Al doilea front” prezintă o 
diversitate atât de năucitoare.” De mult timp Biserica avea un 
soi de năvod sau de coş de deșeuri în care arunca tot ce nu 
voia; când Reforma nu s-a mai potrivit acestei nevoi, a reapărut 
imediat această varietate: Menno şi Muntzer, Schwenkfeld şi 
Servetus, şi mulți alţii, toți au fost mânați împreună sub o 
singură etichetă. 

Din fericire pentru noi, dovezile arată că, în timpurile 
medievale, precum şi în timpurile Reformei, chiar în tabăra 
„ereticilor” existau mari polarități. De exemplu, îl găsim pe 
Menno Simons, îndreptându-şi critica spre „confrații eretici” la 
fel de mult ca împotriva catolicilor şi a Reformatorilor. Dacă 
ne permitem să ne lăsăm învăţaţi de aceste polarități înzidite, 
putem restrânge aria noastră de investigaţii; atunci poate vom 
ajunge să vedem lucruri de genul „anabaptistul tipic” sau 
„copilul vitreg tipic al Reformatorilor”. Dacă ne permitem să 
ne lăsăm călăuziți de antagonismele consemnate, vom fi 
capabili, nădăjduim, să ajungem la un fel de standard, la omul 
tipic pentru „Al doilea front”. 

Până relativ recent oamenii erau obligați să vorbească 
despre „Copiii vitregi” în idiomurile utilizate de duşmanii 
acestora. Nu se prea putea face altceva decât repeta denigrările 
care făcuseră parte din războiul psihologic izbucnit împotriva 
„Celui de-al doilea front”. În mare, sursele primare ale chestiunii, 


* Chiar şi o examinare superficială a „Reformei radicale”, discutată de 
George H. Williams în recenta şi monumentala sa carte cu acest titlu ne va 
arăta ce adunătură pestriță este inclusă în această sintagmă. În ea sunt 
incluse elemente care literalmente nu au nimic în comun decât faptul că nu 
erau nici catolici, nici urmaşi ai Reformatorilor. 

* Mârikhofer, în a sa biografie a lui Zwingli, afirmă că „Zwingli prezintă în 
culori sinistre, ca fapte, lucruri care la urechile lui ajunseseră doar ca 
zvonuri.” Dar nu trebuie să calificăm ca falsificări grosolane multele 
reprezentări eronate pe care Reformatorii le comiteau în polemicile lor cu 
„Copiii vitregi”. O mare parte din situaţie se datora comunicării deficitare. 
Cele două grupări procedau de la presupoziţii radical diferite, astfel încât 
erau incapabile să recunoască dreptatea celeilalte. În orice caz, după cum 

constând din consemnări la tribunal, corespondență, mărturisiri, 
declaraţii etc., au fost puse bine în arhive străvechi. Istoricii nu au 
putut face prea multe decât să repete vechile legende. 

Toate acestea s-au schimbat. În ultimii 30 de ani a fost 
tipărită o cantitate vastă de surse primare, disponibilă tuturor celor 
care sunt interesaţi de chestiune. De fapt, există suficient material 
pentru a justifica presupoziţia că descoperiri adiționale nu vor 
modifica apreciabil schiţa care acum este pe deplin limpede.“ 

Unul dintre lucrurile care au devenit evidente este 
faptul că în esenţa conflictului izbucnit în „Al doilea front” 
există două concepte ireconciliabile şi reciproc exclusive ale 
delimitării Bisericii lui Hristos. Unul câte unul, în mod 
individual şi în combinație, investigatorii moderni au ajuns la 
concluzia că aceasta era esenţa chestiunii, două concepții 
diverse şi disparate ale întrebării „Ce este Biserica lui Hristos şi 
care sunt relațiile sale cu ceea ce există în jurul său?” Toate 
cele câteva trăsături ale luptelor sunt tot atâtea implicaţii care 
alcătuiesc războiul cel mare. Este foarte aproape de adevăr să 
spui că în acest punct există un consens. 

„Copiii vitregi” credeau că Biserica lui Hristos este prin 
definiție un element în societate, nu societatea ca atare. 
Oponenții lor, Reformatorii, precum şi catolicii, nu erau dispuşi 
să accepte aceasta; ei continuau să privească Biserica de parcă 
ea ar fi co-existat cu societatea. 

Mai târziu, s-a spus că Luther era confruntat de o 
dilemă, dilema dorinţei de-a avea o Biserică confesională 
bazată pe o credinţă personală şi o Biserică regională care să-i 





vom avea ocazia să arătăm suficient de des, există din abundență relatări pe 
care trebuie să le luăm cu proverbialul vârf de cuţit de sare. 

4 George H. Williams, în prima frază a „Prefeţei” cărţii Reforma radicală, 
susține că aducerea la lumină a materialelor sursă privitoare la „Copiii 
vitregi” are cam aceeaşi semnificație pentru interpretarea întregii istorii a 
Bisericii moderne precum a avut descoperirea Sulurilor de la Marea Moartă 
pentru studiul Noului Testament şi al istoriei Bisericii. 

includă pe toți locuitorii unei localităţi. Aceasta era dilema care 
a dat naştere Celui de-al doilea front. 

Dilema era cruntă. Cel care consideră Biserica drept o 
comunitate de oameni care au experienţa credinţei este obligat 
să se opună celui care crede despre ea că Biserica ar fi o 
părtăşie care-i cuprinde pe toți dintr-o zonă dată; cel care 
operează cu conceptul Bisericii ca fiind o societate care-i 
cuprinde pe toţi cei dintr-o zonă geografică dată trebuie din 
necesitate să se uite chiorâş la cel care restrânge Biserica la cei 
credincioşi. Cele două concepții nu pot fi combinate, ci una o 
elimină pe cealaltă. Într-una din ele, Biserica este Corpus 
Christi, Trupul lui Hristos, care constă din norodul credincios 
şi numai din ei; în cealaltă concepţie, Biserica este Corpus 
Christianum, colectivul unei societăți „încreştinate”. După cum 
vom vedea, s-au făcut încercări de combinare a celor două 
concepţii, dar fără vreo reuşită. 

Luther era tras în ţepele dilemei. Şi nu numai el, ci toți 
ceilalți Reformatori erau sfâşiați între cele două alternative. 
Fiecare din ei s-a oprit asupra unei alegeri care trebuia făcută 
între cele două. Fiecare din ei a încercat să evite o alegere 
clară. Fiecare a încercat o echilibristică între cele două. 

Dar chiar această echilibristică a fost ocazia nemijlocită 
pentru exodul celor care au ajuns să fie denumiți „Copiii 
vitregi” ai Reformei şi trataţi ca atare. Când Reformatorii au 
dat dovada faptului că nu se gândeau să lase „Creştinătatea”, 
adică Biserica alcătuită din întreaga societate, atunci a avut loc 
exodul. Cei care au părăsit-o, au fost convinşi de faptul că 
„Creştinătatea” este un mit, considerând că Biserica lui Hristos 
constă din indivizii credincioşi din cadrul unei societăţi, şi 
numai din ei. Plecarea lor a făcut doar ca Reformatorii să-şi 
intensifice eforturile pentru a furniza o apologie în favoarea 
Bisericii inclusiviste. Şi Reformatorii înşişi au devenit tot mai 

ostili celor care plecaseră. Deci, iată-ne în iureşul bătăliei 
„Celui de-al doilea front”.“ 

Am vorbit despre un exod. Garantăm că acesta este 
termenul corect. Cei care făceau parte din „Cel de-al doilea 
front” făcuseră într-adevăr parte din turma care se raliase la 
cauza Reformei; în acest sens, „Copiii vitregi” erau 
progeniturile din 1517. Dar ei i-au abandonat pe Reformatori 
din cauza unei condiționări mai timpurii; în acest sens, nu erau 
progeniturile din 1517. „Cel de-al doilea front” a izvorât dintr- 
un exod de oameni care veniseră spre Reformă deja 
condiționaţi, şi această condiţionare a făcut să fie predictibil 
faptul că în ea nu se vor simţi permanent în largul lor şi că, din 
acest motiv, se vor îndepărta din nou de ea. 

Faptul că aşa stau lucrurile ni-l înfăţişează însuşi 
Luther. EI a scris: „În timpurile noastre, doctrina Evangheliei, 
restabilită şi curățată, 1-a atras la sine şi i-a câştigat pe mulți 
dintre aceia care în vremurile timpurii fuseseră subjugați de 
tirania Antihristului, adică Papa. Cu toate acestea, ei au plecat 
mai departe ca Wiedertăufer, Sacramentschwărmer und andere 





* Odată cu exodul „Copiilor vitregi” viziunea Reformatorilor a devenit mai 
puţin ambiguă decât fusese. Întrucât „Copiii vitregi” insistau asupra faptului 
că ei acceptau numai o Biserică bazată pe credință personală, şi deoarece ei 
încercau să obțină acest fel de Biserică, Reformatorilor le rămăsese cealaltă 
alternativă, Biserica aceea care-i cuprinde pe toţi care trăiesc într-o 
localitate dată. Despre toți Reformatorii timpurii trebuie spus, prin urmare, 
că au avut o perioadă timpurie şi una târzie. Mulţi cercetători şi-au dat 
seama de lucrul acesta. EI l-a făcut pe Alfred Farner, de pildă, să spună 
despre Zwingli, în a sa Die Lehre von Kirche und Staat bei Zwingli că „Seit 
de Jahre 1526 beginnen bei Zwingli weltliches und geistliches Gebiet 
ineinanderzugehen.” Acesta era rezultatul logic al alunecării lui Zwingli 
spre Biserica inclusivistă. La sfârşitul carierei sale, revenise de unde 
plecase, declarând „urbem Christianam nihil quam Ecclesiam Christianam 
esse.” Un alt cercetător, Hundeshagen, descoperise în urmă cu un secol deja 
că „Zwingli kenne da prinzip der Gewissenfreiheit nur in den ersten Jahren 
seines reformatorischen Wirkens.” O alunecare similară spre dreapta poate 
fi observată la restul Reformatorilor primei decade. 

Rottengeister... căci ei nu erau de-ai noştri, deşi pentru un timp 
au umblat cu noi.” 

În această mărturie lăsată de mâna lui Luther citim 
următoarele trei lucruri: (1) cei care fuseseră subjugaţi de 
tirania papală se alăturaseră mişcării sale (prin urmare, erau 
deja înstrăinați de orânduirea medievală), (2) aceştia nu au 
rămas cu el, văzând că nu se puteau omogeniza cu el şi ideile 
sale; (3) că au ajuns să fie denumiți Wiedertaufer etc. Volumul 
de față este, pe larg, o exegetare a acestei afirmaţii lapidare 
făcute de Luther. Numele ne-elogioase pe care le foloseşte nu 
sunt altceva decât sinonime pentru „, „Copiii vitregi” ai 
Reformatorilor.” 

Acum, că am afirmat natura dilemei Reformatorilor, 
putem prea bine întreba cum de-au ajuns într-o situație atât de 
incomodă? Cum de-au ajuns să fie sfâşiaţi între aceste două 
alternative, aceste două concepţii ireductibile privitoare la 
delimitarea Bisericii? De ce era atât de dureros de greu să 
aleagă între aceste două posibilități? De unde apăruse această 
problemă care  secătuia o parte majoră din urmaşii 
Reformatorilor? 

Dilema provenea din faptul că Reformatorii erau 
sfâşiați între două loialităţi. Pe de-o parte, era loialitatea faţă de 
Scripturile Noului Testament, care nu cunoştea altă Biserică 
decât aceea a credincioşilor, o Biserică bazată pe credinţa 
personală. Pe de altă parte, exista loialitatea față de ceea ce 
olandezii denumesc her historisch gewordene (ceea ce s-a 
întâmplat în decursul vremii), în care Biserica fusese construită 
astfel încât să-i includă pe toţi aceia dintr-o localitate dată. 
Numai repudiind istoria, douăsprezece secole din ea, se poate 
scăpa din această dilemă — desigur, numai dacă nu eşti gata să 
repudiezi Noul Testament. Nici Reformatorii, nici „Copiii 
vitregi” nu au fost dispuşi să accepte această ultimă scăpare. 
Deci, exista cealaltă scăpare, repudierea lui her historisch 
gewordene. A o respinge era un pas radical, prea radical, cu 

excepția oamenilor radicali, care s-au înscris pe acest drum de 
ieşire şi au ajuns să rămână singuri, în calitate de „Copiii 
vitregi”. 

După cum am spus deja, în relațiile cu „Copiii vitregi” 
au fost azvârliţi o mulţime de termeni de ocară. Deşi aceşti 
termeni erau folosiți din duşmănie, fiecare dintre ei se 
focalizează pe o fază din marele război, războiul delimitării 
Bisericii. Fiecare dintre aceste cuvinte defăimătoare indică un 
aspect al bătăliei care a izbucnit pe „Al doilea front”. În acest 
studiu vom lua unii dintre cei mai des-întâlniți termeni de 
ocară, îi vom examina cu destulă atenţie, câte unul în fiecare 
capitol. Aceste studii, împreună, vor schița, sperăm noi, cadrul 
general al bătăliei de pe Cel de-al doilea front. 

Înainte de-a plonja în subiect, am dori să subliniem că 
el nici nu a fost şi nici nu este o chestiune pur academică. 
„Copiii vitregi” nu erau teologi speculativi, dornici de a câştiga 
o dispută; ei erau oameni profund religioşi, iar chestiunea avea 
o dimensiune categoric existențială pentru ei. Vom descoperi 
că şi pentru noi chestiunea este departe de a fi o biată ceartă 
între călugări. 

1 Donatisten! 
„Împărăţia Mea nu este din lumea aceasta...” loan 18:36 


Unul dintre termenii de ocară folosiți ca etichetă 
incriminatoare a „Celui de-al doilea front” era „donatişti”. În 
surse apare şi forma „neo-donatişti”. Acest termen de ocară era 
folosit cu largheţe şi frecvent. 

Acest nume duce direct la esenţa chestiunii, şi acesta 
este unul dintre motivele pentru care-l analizăm primul. 

Pentru a înţelege de ce „Copiii vitregi” erau denumiți 
„donatişti” sau „neo-donatişti”, trebuie să ne întoarcem în 
secolul al IV-lea, veacul în care trăiseră donatiştii originali. 
Donatismul original este pomenit de-obicei ca „Răzvrătirea 
donatistă”. Pentru a înţelege o răzvrătire trebuie să cunoaştem 
lucrul împotriva căruia este îndreptată răzvrătirea. Donatismul 
era o reacţie. Pentru a înţelege această reacție, va trebui să 
cunoaştem lucrul împotriva căruia era îndreptată reacția. 

Pentru a aduna laolaltă toate acestea ne va lua într- 
adevăr ceva timp şi efort, dar va fi timp petrecut cu câştig, căci 
scena pe care se juca acel conflict de veac XVI fusese montat 
în secolul al IV-lea, după cum au văzut cu mare claritate 
observatori informaţi din vremurile Reformei. Va trebui să 
parcurgem foarte rapid istoria primelor patru veacuri ale erei 
creştine pentru a înţelege ce fusese donatismul original şi de ce 
„Copiii vitregi” erau denumiți neo-donatişti. 

Trebuie să începem prin a sublinia că o dată cu lansarea 
viziunii Noului Testament era pusă în discuţie o idee nouă; 
lumii 1 se prezenta un concept nou şi foarte revoluționar de 
societate, anume acela că oamenii se pot înţelege în pace în 
piață, chiar dacă nu se închină în acelaşi sanctuar. Noul 
Testament concepe societatea umană ca un lucru compozit, 

compus din facțiuni. El vorbeşte despre unii care se vor slăvi în 
chiar aceeaşi Cruce care pe alţii-i va face să se poticnească. El 
anticipează faptul că unii se vor lăuda chiar cu elementul de 
care alții se ruşinează. Şi el presupune că o asemenea 
diversitate pe planul religiei nu implică în mod sincer o 
cacofonie. El spune că, chiar dacă oamenii diferă în mod 
fundamental şi radical în privința sanctuarului, nu este 
obligatoriu să se ciocnească în piață. 

Aceasta este una dintre cele mai îndrăzneţe inovaţii 
neo-testamentare, lucru care nu va scăpa celui meditativ, când 
baleiază textul. În această perspectivă nouă se sugerează clar că 
în inima încă neregenerată a omului există resurse, datorate 
vestigiilor stării de inocență originală anterioară Căderii, 
resurse adecvate pentru afaceri de stat, loialităţi adecvate 
pentru sfera politică şi, mai presus de ele, loialități care rezultă 
din Noul Testament: „Daţi dar Cezarului ce este al Cezarului, 
şi lui Dumnezeu ce este al lui Dumnezeu!” 

În viziunea Noului Testament, ceea ce astăzi denumim 
stat şi ceea ce acum denumim Biserică sunt agenţii care ţin de 
loialități distinctive. Statul revendică o supunere pe care toți 
oamenii 1-0 pot acorda, indiferent de orientarea lor religioasă; 
Biserica revendică o supunere pe care i-o poate acorda numai 
acel care crede în Hristos. Statul are o sabie cu care poate 
constrânge oamenii, dacă este nevoie; şi Biserica are o sabie, 
dar una care nu pătrunde mai adânc decât țesutul înduplecării 
morale. 

Noul Testament nu vede vreo problemă în desfăşurarea 
acestei diviziuni a muncii, atât timp cât ambele părți joacă în 
registrul menit lor; el prevede apariția necazurilor numai atunci 
când oricare dintre cele două îşi părăseşte zona, ca atunci când, 
în Fapte 4:18, bărbaţi în uniforma Statului spun oamenilor dacă 
să predice şi ce să predice. Viziunea Noului Testament 
sugerează că atât timp cât Biserica şi Statul plivesc buruienile, 
fiecare în curtea sa, va exista un modus vivendi tolerabil. 

Cititorul nu trebuie să scape din vedere faptul că 
această concepție era o noutate, atât de nouă încât era chiar 
revoluționară. Lumea nu mai văzuse înainte aşa ceva. Pentru 
toată societatea pre-creştină exista sacralul. Prin termenul 
„sacral”, pe care-l vom folosi frecvent, şi pe care vom ruga 
cititorul să şi-l imprime în minte, definim „legat laolaltă printr- 
o loialitate religioasă comună.” lar prin societate sacrală 
denumim o societate ținută laolaltă de către o religie față de 
care sunt angajaţi toți membrii acelei societăți. 

Societatea Babilonului antic, de exemplu, era o 
societate sacrală; de la toţi babilonienii se aştepta închinare 
înaintea unuia şi aceluiaşi obiect (conform Daniel 3); societatea 
lor era pre-creştină. Societatea din Efes era sacrală; de la toți 
efesenii se aştepta să se alăture scandării „Mare este Diana 
efesenilor!” Societatea efeseană era pre-creştină. În zilele 
noastre, societatea amerindienilor Navajo din sud-vestul SUA 
este sacrală; se aşteaptă ca toți membrii săi să ia parte la 
ritualuri; şi ei formează o societate pre-creştină. 

Conform acestei construcții ideatice, şi Vechiul 
Testament era pre-creştin; în sens cronologic oricum era aşa. 
Fiecare membru al societății Vechiului Testament era 
considerat a fi în aceeaşi categorie religioasă ca toți ceilalți 
membri. Aceasta face ca societatea Vechiului Testament să fie 
sacrală şi pre-creştină. Ea era o societate monolitică, nu una 
compozită. Nu accepta diversitatea, opiniile pro sau contra. 

Dacă ni se permite aici să aruncăm o privire în viitor, 
după toate probabilitățile, n-ar fi putut exista niciodată un Al 
doilea front, dacă Reformatorii ar fi fost conştienţi de calitatea 
pre-creştină a Vechiului Testament în această chestiune. 
Refuzul Reformatorilor de admite că, într-adevăr, în relațiile 
dintre cele două Testamente există această perspectivă, precum 
şi refuzul lor de a recunoaşte că în acest punct unul dintre ele 
l-a făcut pe celălalt să fie învechit este ceea ce a determinat 
exodul „Copiilor vitregi”. Dar vom reveni la aceasta mai târziu. 

Tocmai pentru că evreii din timpul Domnului Isus erau 
pre-creştini şi, prin urmare, sacralişti, chestiunea „dacă este 
legiuit să plătim tribut Cezarului” părea să fie o problemă 
insolubilă. Cum poate fi un om loial comunității politice 
plătindu-şi taxele, se întrebau ei, fără ca prin aceasta să fie 
neloial comunităţii religioase, Biserica. Ei, sacralişti cum erau, 
nu cunoşteau răspunsul la această întrebare. Îi vexa de fiecare 
dată când nimereau în încâlceala ei. Şi din acest motiv L-au şi 
confruntat pe Învățător cu ea, ca şi EI să fie stânjenit de ea şi 
înghesuit fără scăpare într-un colț. Cât de mare trebuie să le fi 
fost surpriza văzând uşurinţa cu care Isus, acționând pe baza 
noii percepții pe care venise pentru a o aduce, a trecut liniştit 
prin dilemă răspunzând „Daţi dar Cezarului ce este al 
Cezarului, şi lui Dumnezeu ce este al lui Dumnezeu!” În acest 
mod de gândire, nu exista nici umbră de dilemă. 

După cum cititorul atent trebuie să fi observat, multe 
lucruri sunt implicate în această inovaţie din Noul Testament. 
În ele se sugerează că Statul este o instituţie seculară, secular în 
sensul său etimologic, adică aparținând acestui secol, veac, eră. 
Dumnezeu Însuşi a menit ca Statul să reglementeze pe cât de 
bine posibil şi cu resursele aflate la dispoziția sa, cu percepțiile 
pe care le are, lucrurile acestui veac. Se sugerează în viziunea 
Noului Testament faptul că Statul, fiind el însuşi o creaţie a 
harului comun al lui Dumnezeu, lucrează cu resursele pe care 
harul nerăscumpărător i le pune la dispoziţie.” 


“ Statul, pe care Apostolul Pavel nu ezită să-l denumească „slujitorul lui 
Dumnezeu” (Romani 13) şi pentru care-şi încurajează discipolii nu numai să 
se roage, ci chiar să se roage „înainte de toate” (| Timotei 2), nu derivă din 
acțiunile răscumpărătoare ale lui Dumnezeu, ci din dorința Sa de a 
conserva. Emil Brunner, care a prezentat această chestiune foarte util în Die 
Christusbotschaft und der Staat, formulează în felul următor: „Wir haben es 
hier zweifellos nicht mit einer Ordnung der Erlosung, sonde der 
Erhaltung, nicht der erlosenden, sondern der erhaltenden, der allgemeinen 
Gnade zu tun — die darum allgemein heisst, weil sie gerade wie Regen und 
Sonnenschein allen Menschen, auch denen, die nichts von Jesus Christus 
oder besonderen Gnade wissen, zukommt.” 

În viziunea Noului Testament este implicat faptul că 
creştinismul nu este creator de cultură, ci el influențează 
cultura. Oriunde se predică Evanghelia, societatea umană 
devine compozită. Astfel încât, întrucât cultura este numele dat 
întregii moşteniri spirituale a unui întreg popor, nu poate exista 
niciodată un lucru de genul „cultură creştină”. Pot exista doar 
culturi în care influenţa creştinismului este mai vizibilă sau mai 
puţin vizibilă. Viziunea Noului Testament nu asmute o „cultură 
creştină” împotriva uneia necreştine, mai degrabă introduce un 
ferment în orice cultură existentă în care se insinuează, un 
ferment prin care este afectată cultura deja existentă. Ideologia 
Noului Testament nu încearcă să sterilizeze culturaliceşte pe 
cel care încă nu crede, ea este satisfăcută să adauge vocea 
creştinilor la ansamblul cultural. 

Din nou, dacă ni se permite să o luăm înainte un pic, am 
atrage atenția asupra faptului că conceptul de libertate şi 
democraţie a fost elaborat în acele regiuni — şi, am îndrăzni să 
spunem, numai în acele regiuni — unde oamenii au trudit din 
greu pentru implementarea viziunii Noului Testament în 
compozitismul societal. Acest lucru, mai mult decât oricare 
altul, este cel care ne-a dat o societate umană care are înzidită 
în sine Opțiunea. Societatea pre-creştină nu avea opţiuni, după 
cum Şi societatea post-creştină va fi o societate fără opțiuni. 
Ideea neo-testamentară de compozitism societal este singura 
alternativă viabilă la ideologiile batjocoritoare care au dat 
naştere statelor moderne totalitare, unde opţiunile nu numai că 
nu există, ci sunt chiar interzise.e 


? Una dintre cele mai mici, dar şi cele mai importante cărți ale lui John 
Dewey, are foarte ne-americanul titlu: „A Common Faith”. În argumentarea 
sa, Dewey afirmă (foarte corect), faptul că creştinismul istoric este dedicat 
distincției dintre oi şi capre. Şi el mai susţine (foarte eronat) că această 
diferenţiere trebuie cumva înlăturată dacă este ca idealul democratic 
american să se realizeze. Cu toate acestea, este adevărat exact opusul 
idealului democratic despre care vorbeşte el solicită diversitate, nu 
identitate. Se poate argumenta, şi chiar corect, faptul că însuşi idealul 
american de democraţie despre care vorbeşte omul este rodul direct al 

Manifestarea exterioară a tiparelor de gândire sacraliste 
ale societăţii romane sunt acelea care au ocazionat persecuțiile 
la care au fost expuşi creştinii din perioada timpurie a Bisericii. 
Statul roman avea obiectul său de închinare desemnat oficial, şi 
de la fiecare roman se aştepta să-i aducă închinare. Este 
semnificativ că creştinii din perioada timpurie a Bisericii nu au 
lansat o cruciadă pentru a elimina acest obiect, pentru a pune în 
locul său un Obiect nou şi mai bun, Dumnezeul Scripturilor. 
Biserica primară nu şi-a propus să înlăture obiectul care stătuse 
în piață până atunci pentru a-şi pune în loc Obiectul său. Ea a 
fost mulțumită să se închine Dumnezeului creştin într-un loc 
separat de stradă şi să ignore obiectul care stătea într-un loc al 
nimănui, fiind atentă ca nimeni să nu se poată plânge că 
închinându-se într-un sanctuar esoteric creştinii se retrăgeau 
din afacerile vieţii romane. 

Aici trebuie spus, şi chiar accentuat puternic, că 
viziunea neo-testamentară despre compozitismul societal nu a 
dus la o atitudine de semeţie, de distanţare față de lucrurile 
cotidiene. Punctăm aici acest lucru pentru că este un concept 
străin faptul că cei care iau în serios Noul Testament trebuie la 
un moment dat să devină indiferenți față de chestiunile vieții 
publice.  Distanţarea caracteristică sectelor medievale şi 
moderne, o distanțare împotriva căreia oamenii adesea s-au 
plâns, şi nu fără motiv, nu era o caracteristică a creştinilor 
timpurii. Creştinismul semeț apare mai târziu, şi chiar şi atunci 
apare doar ca o reacție. Nu, creştinismul timpuriu nu era 
distanțat, ci era profund implicat în treburile societății. 
Depoziţia Epistolei către Diognet este de-ajuns, se pare, pentru 





percepţiei creştinismului istoric la care se referă el, percepția de care vrea el 
să scape. Chiar această percepţie a dat lumii ideea unei societăţi cu opţiuni. 
Ce propune Dewey este să omorâm găina care face ouă de aur. Dacă va veni 
vreodată timpul în care americanii vor avea „o credinţă religioasă comună”, 
America, aşa cum o cunoaştem noi astăzi, nu va mai fi. În locul său se va 
ridica o societate monolitică lipsită de opțiuni, de genul celei pe care astăzi 
o denumim totalitarism. 

a sublinia aceasta. Acest produs literar care, după savanţi 
datează de la sfârşitul secolului al II-lea, trasează o paralelă 
între suflet şi trup, pe de-o parte, şi creştini şi societate pe de 
altă parte. „Sufletul sălăşluieşte în trup, dar nu este al trupului, 
iar creştinul trăieşte în lume, fără a fi al lumii.” Apoi continuă 
ŞI zice: 


Creştinii nu sunt distincți de restul oamenilor prin țară, limbă 
sau obiceiuri. Pentru că ei nici nu trăiesc undeva în cetăți 
deosebite numai de-ale lor, nici nu întrebuinţează o limbă 
diferită, nici nu practică un mod de viaţă vizibil. ...Ci locuind 
în cetăţi eleniste şi barbare, după cum este sortit fiecăruia, şi 
urmând obiceiurile ţării în îmbrăcăminte şi hrană, conduita 
pe care o au e minunată şi, mărturisim, e dincolo de crezare. 
Ei locuiesc în propria lor patrie, dar numai ca venetici; ei iau 
parte la toate ca cetăţeni, şi suferă ca străini. Fiecare ţară 
străină este pentru ei o patrie şi fiecare patrie o ţară străină... 
Ei trăiesc pe Pământ, dar cetăţenia lor este în Ceruri. ! 


Se poate spune că creştinismul a luat în serios ideea 
Domnului Isus despre „în lume, dar nu ai lumii”. Acel 
creştinism ştia că era voia învățătorului ca ei să fie „sarea 
Pământului”, o formulă care vorbeşte despre diferenţa profundă 
care merge mână-n mână cu integrarea apropiată. Creştinii din 
perioada timpurie ştiau că ei erau părtaşi ai unei ungeri, o 
tranzacție prin care, pe de-o parte, erau puşi în contrast cu 
lumea, iar pe de cealaltă parte, erau puşi în contextul său. Ei 
ştiau că trebuie să „caute pacea” (fapt al cărui înţeles 
fundamental este apropierea, strângerea relaţiilor) şi sfinţirea 
(al cărui înţeles esenţial este separarea) dacă voiau să-L vadă 
pe Dumnezeu.* 

Toate acestea fiind spuse, creştinismul acționa pe baza 
percepţiei că Domnul Isus venise să creeze „un popor în cadrul 
unui popor”; ei îşi dădeau seama că printr-un act de credință 


“Nutr.: vezi Epistola către Evrei, 12:14. 

devin oamenii fii ai lui Dumnezeu, având o filiaţie care pur şi 
simplu nu este identică cu cea provenită din naştere. 
Creştinismul primar ştia că deşi Dumnezeu este Mântuitorul 
„tuturor oamenilor”, El este Mântuitorul „mai ales” al celor 
credincioşi...“ Lumea creştinismului timpuriu era populată de 
oameni care mărturiseau şi de oameni cărora li se mărturisea. 
Prin urmare, era alcătuită dintr-o societate compozită, nu dintr- 
una monolitică. 

Una dintre rostirile lui Isus care au pricinuit greutăți 
generaţiilor de mai târziu, dacă nu stânjeneală, dar care nu au 
pricinuit creştinilor timpurii nici un fel de greutate, şi anume 
dictonul Său: „Să nu credeți că am venit s-aduc pacea pe 
Pământ;.... Căci am venit să despart pe fiu de tatăl său, pe fiică 
de mama sa.... Şi omul va avea de vrăjmaşi chiar pe cei din casa 
lui.” Pentru Biserica timpurie aceasta era doar o afirmaţie, 
întrucâtva hiperbolică, care spunea că Domnul Isus venise să 
aducă pe scenă un nou concept de societate, ducându-l până în 
sânul familiei. Dacă compozitismul societal poate să se 
întâmple, şi chiar se întâmplă, chiar la acest nivel, atunci cum 
va fi în spaţiul larg din afara zidurilor casei? 

Acest concept era uimitor prin noutatea sa. Societatea 
romană era sacrală şi necompozită, iar sacaralismul său 
ajunsese să se exprime peste tot. De exemplu, în instituția 
denumită idolothyta, adică punerea cărnii înaintea obiectului de 
închinare (zeul): acest obicei se dezvoltase până la asemenea 
dimensiuni încât practic toată carnea vândută de măcelari era 
carne pentru punerea sa înaintea zeului, şi era pecetluită cu 
ştampila zeului căruia i se adusese închinarea. Este un fapt 
interesant, şi nu lipsit de semnificație, că din câte ştim, 
creştinismul nu a contemplat posibilitatea de a ştampila carnea 
vândută public cu o altă pecete, pecetea Obiectului de închinare 
al creştinilor; se pare că n-au mişcat un deget pentru a avea 


“Nutr.: vezi Epistola întâi a lui Pavel către Timotei, 4:10 
N.utr. Evanghelia după Matei, 10:34-36. 

vreun simbol creştin, măcar conturul unui peşte, pus în locul 
peceţii obişnuite. Se pare că ei au acționat pe baza presupunerii 
că un semn religios pe o bucată de carne este o anomalie în 
orice caz, una pe care creştinul va face bine s-o ignore pur şi 
simplu. Au trecut cu nonşalanţă peste chestiune, cu o atitudine 
de genul „Mâncaţi orice şi tot ce se vinde la măcelărie, fără să 
vă pese de întrebări.” Singura problemă morală ridicată de 
idolothyta era dacă se conforma atitudinii creştine să calci în 
picioare sensibilitățile unui frate mai slab, în urechile căruia, 
când se afla în măcelărie, încă mai sunau aievea imnurile 
religioase cântate în templele zeilor. 

Societatea romană, îndemnată de concepția sacralistă a 
lucrurilor, oprima creştinii, în special atunci când Roma era 
cuprinsă de griji politice. Ei puneau necazurile politice pe 
seama faptului că tiparele religioase ale uniformității fuseseră 
zguduite. Religia Romei era una de genul do ut des (Îţi dau ca 
să-mi dai), şi fiecare adversitate era interpretată a fi o 
încruntare a Obiectului închinării pentru pierderea patronajului 
său, pierdere în favoarea creştinilor. Dacă Tibrul se revărsa 
peste maluri, sau Nilul nu se revărsa, creştinii erau cei învinuiți 
pentru acest gest manifest de dezaprobare divină. Şi atunci se 
auzea strigătul „La fiare cu ei!” La fel în cazul în care 
Pământul se mişca sau cerul se oprea. 

Între timp, cauza creştină înainta în salturi. Într-un timp 
incredibil de scurt, creştinismul s-a insinuat în fiecare nivel al 
societăţii romane, prin tot Imperiul şi dincolo de el. El 
mărşăluia triumfător până spre marginile Pământului. Atât de 
mult a fost atribuită această creştere remarcabilă efectelor 
martirajelor, atât de mult s-a spus „sângele martirilor a fost 
sămânța Bisericii”, încât a fost eclipsat faptul că această 
creştere  fenomenală se datora, esențialmente, tehnicilor 
întrebuințate, tehnicile prescrise de conceptul Noului 
Testament de compozitism cultural. Într-un fel pe care cei care 
studiază dinamica socială vor înţelege pe dată, Biserica era în 

continuă creştere. În definitiv, oamenii-şi schimbă părerea în 
principal în contacte în care „se iau în coarne”, şi creştinii erau 
veşnici angajați în asemenea discuţii cu asociaţii lor care încă 
nu credeau. Pe la mijlocul celui de-al II-lea secol se spunea, aşa 
cum a zis lustin în competiția cu Trifo iudeul, că „Nu există 
nici o rasă de oameni pe Pământ printre care să nu poată fi 
găsiți convertiți la credinţa creştină.”. La sfârşitul acelui secol 
Tertulian putea spune, fără teama de a fi contrazis, „Am apărut 
numai de ieri şi deja umplem toate instituțiile voastre, oraşele 
voastre, cetățile împrejmuite de ziduri, fortărețele voastre..., 
Senatul şi Forumul vostru.” Viziunea Noului Testament aducea 
dividende grase. 

Între timp, Imperiul încetase să mai prospere. După 
cum am mai spus, aceasta se datora dezaprobării divine la 
vederea unui sacralism în plin proces de erodare. Creştinii 
ridicau o problemă nouă şi stranie. Roma se învățase cumva şi 
întrucâtva să trăiască cu evreii, deşi aceştia erau excepția 
vizibilă de la tiparul sacralist. Adevărat, din când în când, 
Roma îi persecuta pe aceşti disidenți de la tiparul sacralist, ca 
atunci când Claudius a poruncit tuturor evreilor să părăsească 
Roma (Fapte 18:2); dar probabil că aceste acţiuni aveau natură 
economică, mai degrabă decât religioasă. Dar evreii nu 
făcuseră niciodată parte din societatea sacrală romană. În 
sensul acesta, creştinii erau diferiți. Ei erau apostaţi, şi deci 
lucrurile stăteau altfel. Putem spune în treacăt, şi vom reveni la 
aceasta mai târziu, că sistemele sacrale au o rațiune pentru a 
trata cu apostaţii într-un mod foarte sever. 

Într-unul din momentele de nebunie, într-o tentativă 
disperată de a recuceri consensul religios (care, se susţinea, 
dăduse Romei veacul de aur care, vai, acum trecuse) 
imperatorul Decius a inventat următoarea uneltire: fiecărui 
proprietar de casă i s-au dat instrucţiuni să-şi procure un 
Certificat care atesta loialitatea faţă de conduita religioasă 
străveche a închinării la obiect şi participarea recentă la o 

asemenea închinare. În Declaraţie se spunea aşa: „Eu, 
prenume-nume, întotdeauna am sacrificat zeilor şi acum în 
prezenţa ta, în conformitate cu ordinul, am adus sacrificii şi 
libaţii, am gustat din victima sacrificială şi cer ca tu, notar 
public, să certifici aceasta.” Apoi, la un control din casă-n 
casă, au fost reperați contravenienţii. Dacă un om nu era 
capabil să prezinte Certificatul, era dovada prima facie de 
infidelitate faţă de „obiectul închinării”, infidelitate pasibilă de 
pedeapsa cu moartea. În felul acesta, Decius nu numai că spera 
să injecteze un pic de viaţă în religiozitatea muribundă a 
Imperiului, aducând din nou gloatele în temple, dar mai şi 
localiza creştinii. Preocuparea sa nu era atât de mult religioasă, 
cât una pe care astăzi am denumi-o politică. Este bine să 
reținem aceasta, căci vom veni adesea în contact cu ea în acest 
studiu. 

Întrucât întotdeauna există pericolul ca inovațiile 
creştine să fie pierdute din nou, întrucât întotdeauna există 
pericolul unui atavism al spiritului, o revărsare prin care 
lucrurilor li se îngăduie să revină la o situație presupus părăsită, 
era cât se poate de natural ca oamenii să înceapă să se joace cu 
posibilitatea de a de descotorosi de obiectul închinării 
ancestrale, pentru a-l înlocui cu Obiectul creştinilor şi a 
transforma religia lui Isus într-un substitut pentru liantul care 
se eroda. Cu un cuvânt, sculptau un „sacralism creştin” (şi am 
încadrat această sintagmă în ghilimele pentru a indica faptul că 
pentru noi combinarea substantivului cu acest adjectiv este o 
anomalie) care să înlocuiască mai vechiul sacralism care se 
risipea. Se pare că unul dintre primii, dacă nu chiar primul, care 
s-a jucat cu posibilitatea de a avea într-o zi un „sacralism 
creştin”, a fost Meliton, episcop de Sardes care, în anul 175 a 
declarat la urechea Imperatorului că un aranjament de genul do 
ut des cu Dumnezeul creştinilor ar putea fi un lucru bun, 
văzând că doar atunci când creştinismul este protejat 
„continuă Imperiul să-şi păstreze mărimea şi splendoarea.” 

Încă din anul 250 Origen făcea aluzie, pe larg, la faptul că 
„dacă acum întregul Imperiu roman s-ar uni în adorarea 
adevăratului Dumnezeu, atunci Domnul Însuşi ar lupta pentru 
ei, iar Imperiul ar sta nemişcat [referinţa este preluată din Exod 
14:14], şi după aceea ar măcelări mai mulți duşmani decât 
Moise în zilele sale.”” Aceasta este o aluzie străvezie în direcţia 
„sacralismului creştin”, sugestia că ar fi de dorit să fie re- 
definită Biserica lui Hristos pentru a o face o societate care să-i 
includă pe toţi aceia dintr-o localitate dată, mai degrabă decât 
ceea ce fusese până atunci, o părtăşie de credincioşi. 

Pe de altă parte, au existat şi bărbaţi care, la fel ca 
Tertullian, de exemplu, şi-au încordat toate puterile împotriva 
acestei eventualități. Remarca atribuită uneori lui „Quid est 
imperatori cum ecclesia?” (Ce are împăratul de-a face cu 
Biserica?) este strigătul unui om care, grijuliu ca în viziunea 
creştină autentică Biserica şi Statul să se afle pe planuri 
diferite, se simte incomod în faţa perspectivei de a lăsa ca una 
dintre ele să se confunde cu cealaltă. 

Lucrul de care se temea Tertullian s-a întâmplat în „Era 
lui Constantin”, care a fost adusă pe scenă de „convertirea” 
împăratului. Despre acest eveniment s-a scris mult şi rămâne să 
se mai scrie mult. Un lucru pare a fi evident: ca şi înainte de el, 
în cazul lui Decius, problema la care Constantin căuta o soluţie 
era politică, mai degrabă decât religioasă. Faptele sunt acelea 
că împăratul Constantin era un om de stat îngrijorat, şi avea şi 
motive să fie aşa: Imperiul pe care-l moştenise se prăbuşea. 
Asta-i dăruia nopți albe: cum putea birui problema? Cum să 
legi din nou domeniile lăbărțate? Cum să redobândeşti 
stabilitatea străveche şi coeziunea internă? Atunci a avut parte 
de mult-lăudata „viziune” a unei cruci în nori, cu cuvintele „In 
hoc signo vinces” (În acest semn vei învinge). lată soluţia: 
transformă religia lui Isus în religia Imperiului şi apoi aşteaptă 
de la ea să câştige consensul pe care el, sacralist cum era, 
simţea că trebuie să-l aibă. 

Vrem să spunem în treacăt (căci vom reveni la această 
chestiune mai târziu în studiul nostru) că aceasta însemna să 
citeşti în „Cruce” o semnificație nouă şi totalmente ciudată. 
Asta să fie Crucea lui Hristos, un lucru prin care se realizează 
ambițiile împăraților? O şmecherie prin care se duc la victorie 
aspiraţiile politice ale unui conducător însetat de putere? Cu 
siguranță că împăratul pricepuse foarte puţin, sau chiar nimic 
din ideile expuse în Crucea lui Hristos! Nu suntem siliți să 
acceptăm cuvintele scriitorului care vorbeşte despre Constantin 
ca despre „egoistul ucigaş care poseda marele merit al 
conceperii creştinismului ca putere lumească şi care a acţionat 
pe baza acestei percepții noi. Ne putem imagina cu uşurinţă 
bucuria creştinilor că în sfârşit obținuseră o garanție fermă 
împotriva persecuțiilor, dar nu suntem obligați să o 
împărtăşim.” Dar nici nu mai putem digera sutele de pagini de 
laudă extravagantă îngrămădite la picioarele lui Constantinus 
Magnus de biograful său, Eusebiu de Cezareea! Căci este şi 
rămâne un fapt acela că „creştinismul se înstrăinează de esența 
sa atunci când este transformat în lege pentru cei care au fost 
doar născuţi, şi nu născuţi-din-nou.” Cu toate acestea, asta e 
ceea ce a făcut schimbarea constantiniană. 

Se pare că am putea scrie volume despre monograma 
despre care se spune că ar fi inventată de Constantin, şi care şi- 
a croit cale în aproape fiecare biserică creştină, monograma 
care arată ca o literă p cu un X pe trunchi (X-ul reprezentând 
prima literă a termenului grecesc Christos, iar p fiind a doua sa 
literă) şi care a fost plasată pe scuturile soldaților lui 
Constantin; împăratul „convertit” nu pare să fi fost interesat să 
o pună la dispoziţia unor bărbaţi care nu poartă uniformă. 

În schimbarea constantiniană a fost dezlănţuită o 
tendință care se dezvolta deja de un timp. A avut loc o 
schimbare radicală de roluri. Religia creştină urma să se bucure 
de-acum de beneficiile, dacă pot fi numite beneficii, de care se 
bucurase până atunci credința etnică. lar greutățile care în 

timpurile trecute cădeau pe creştini urmau de-acum să fie sorțul 
de care aveau parte cei care zăboveau în sanctuarele lor 
străvechi — şi pentru acelaşi motiv: reprezentau o ameninţare 
pentru ordinea sacrală. Până la sfârşitul secolului al IV-lea, cele 
mai simple ofrande votive aduse înaintea obiectului de 
închinare de până atunci, chiar şi în capele din casă, îi făceau 
pe aducătorii lor să fie supuşi unei pedepse crunte. Adunările 
sub auspiciile credinţei care acum era proscrisă erau strict 
interzise. Îndoctrinarea în trăsăturile credinței străvechi era 
strict interzisă. Persoanelor încă nebotezate li se cerea să 
frecventeze clase de catechism ca pregătire pentru botez; toți 
aceia care, după absolvire, refuzau să se prezinte spre botez, 
sau care după botez cădeau din nou în vechile obiceiuri, erau 
supuşi pedepsei ultime.“ 

Acesta este momentul în care a apărut donatismul. 
Acesta era, în esenţă, un protest împotriva noului sacralism. 
Fundamental, era o răzvrătire împotriva schimbării 
constantiniene. Tensiunile care se dezvoltaseră între donatiştii 
din Africa de Nord şi catolici erau, după cum spune profesorul 
Frend, „nu cele de doctrină şi filosofie; era chestiunea naturii 
Bisericii ca societate, şi relaţia sa cu lumea, mai degrabă decât 
convingeri distinctive, care formau esența controversei dintre 
catolici şi donatişti.” 

Pastorii donatişti obişnuiau să spună turmelor lor că 
nimic esențial nu se schimbase acum că Imperiul îmbrățişase 
creştinismul; singura diferență era, spuneau ei, că în timp ce în 
vremurile trecute diavolul folosise forța, acum lucra din 
interior, şi avea aliaţi. Pentru adevăratul credincios, rezultatul 
era acelaşi, adică persecuții pentru adevăratul urmaş al lui 
Hristos. Episcopul donatist Petilian a refuzat să admită vreo 
distincție între persecuțiile comise de un guvern păgân şi cele 
pe care acum turma sa le suferea din partea unui regim care 
acum se pretindea creştin. Numărul credincioşilor nu se 
schimbase; numai buruienile deveniseră mai multe. Pastorii 

donatişti spuneau că „ogorul Domnului continuă numai în 
Africa.” Ei îi considerau pe clericii care promovau schimbarea 
ca fiind „preoți răi care lucrau mână-n mână cu împărații 
Pământului, oameni care, prin conduita lor, arată că n-au alt 
împărat decât pe Cezarul.” Donatiştii continuau să creadă că 
Biserica lui Hristos este „un trup micuţ, înconjurat de o masă 
de oameni ne-născuţi din nou.” Ei insistau asupra faptului că 
independenţa Bisericii vizavi de împărat şi de oficialii săi 
trebuia „păstrată cu orice preţ”.” Când au fost trimise trupele 
pentru a reprima rebeliunea donatistă, urmaşii lui Donatus nu 
au fost câtuşi de puţin surprinşi: noul regim acţiona pur şi 
simplu în conformitate cu caracterul său. 

Acesta era, aşadar, donatismul original: o răzvrătire 
împotriva uzurpării produse de „sacralismul creştin” sau, după 
cum îl vom denumi de-acum încolo uneori, împotriva 
constantinianismului.” Acesta era, aşadar, donatismul: o 
încercare de a conserva conceptul Bisericii „bazate pe credința 
personală” şi de a obstrucționa rătăcirea spre o Biserică ce „îi 
includea pe toţi dintr-o localitate dată.” Acestea erau chiar 
opţiunile care stăteau înaintea Reformatorilor; nu-i de mirare că 
numele „neo-donatişti” a apărut pe buzele oamenilor! 

Donatismul ca mişcare de secol IV a fost suprimat cu 
succes; dar ideile donatismului au supraviețuit. Ele au revenit 


“ Unii scriitori moderni preferă numele teodosianism, motivul fiind acela că 
o mare parte din legislaţie care susținea această nouă ordine provenea de la 
acest împărat. (Un bun exemplu al acestei preferințe pentru termenul 
teodosianism se poate găsi în cartea Die Christusbotschaft und der Staat, a 
lui Emil Brunner.) Întrucât ideile noului regim au ajuns să fie exprimate 
destul de extensiv deja în zilele lui Constantin, preferăm să urmăm şcoala 
de gândire care vorbeşte despre schimbarea constantiniană.) 

4 Nimeni nu ştia mai bine decât Augustin care era miza conflictului care 
izbucnise între catolici şi donatişti. El spusese: „Chestiunea dintre noi şi 
donatişti este întrebarea: Unde trebuie localizat Trupul? Altfel spus, ce este 
Biserica şi unde se găseşte ea?” (Inter nos autem et Donatistas quaestio est, 
ubi sit hoc corpus, id est, ubi sit Ecclesia? Vezi Ad Carholicos Epistula II, 2). 

în valuri de disidenţă împotriva ordinii sacraliste medievale. În 
fraza scrisă de Dostoievski cu privire la schimbarea 
constantiniană există, probabil, un nucleu de adevăr corect din 
punctul de vedere istoric: „A apărut un compromis: Imperiul a 
acceptat creştinismul, iar Biserica a acceptat legea romană şi 
statul roman. O părticică a Bisericii s-a retras în deşert şi acolo 
şi-a continuat lucrarea de dinainte.” La studiul acestei răzvrătiri 
continue împotriva schimbării constantiniene ne-am angajat în 
lucrarea de faţă. 

Odată cu donatismul începe o nouă varietate de erezie, 
o erezie care este corectă din punctul de vedere teologic. Prin 
urmare, în tot restul cărţii o vom denumi „erezia”.” Sursele 
aduc mărturii elocvente privitoare la corectitudinea teologică a 
acestei „erezii”. Aceşti „eretici”, se spunea, „au aparenţa 
pietăţii, şi aceasta din pricină că înaintea oamenilor ei trăiau 
drept, crezând în mod corect toate lucrurile privitoare la 
Dumnezeu, precum şi toate celelalte articole de credință 
conținute în Crez.” Cu toate acestea, se poate arăta că exista un 
cuvânt în Crezul Apostolic de la rostirea căruia „ereticii” se 
sustrăgeau, cuvântul „catolic”, din articolul referitor la 
Biserică. Ei nu puteau să rostească acest cuvânt, şi nici nu 
voiau s-o facă. Lucrul acesta nu ne surprinde. Termenul 
„catolic” provine din grecescul kata (însemnând „conform”) şi 
holos, (însemnând „întreg”); combinaţia, deci, înseamnă 
„conform întregului”"şi se încadrează în limbajul „sacralismului 
creştin”. Prin urmare, nu este surprinzător că „ereticii” îl 
evitau. Pentru ei Biserica nu era „conform întregului”, ci consta 
numai din persoanele credincioase. Mai mult, acest cuvânt avea 
o istorie în spate: promotorii „sacralismului creştin” văzuseră 
demult valoarea propagandistică pe care acest termen putea s-o 





* Nu am dori să lăsăm impresia că nu existau grupuri disidente care 
susțineau idei teologice neortodoxe. Existau, după cum existau şi în zilele 
„Copiilor vitregi”. Fapt este că existau „eretici” şi eretici, dintre care primii 
îi dezavuau pe ceilalți în termeni foarte clari. 

aibă în uneltirea lor. Teodosiu dăduse porunci ca „toți oamenii 
peste care se întinde cârmuirea noastră să trăiască în religia 
care i-a fost revelată Sfântului Petru... Dăm porunci ca toți 
aceştia să adopte numele de „creştini catolici”; restul va fi 
potrivit proştilor şi ei vor avea de purtat ocara de a fi denumiți 
eretici. Ei trebuie să vină mai întâi sub mânia lui Dumnezeu şi 
apoi şi a noastră.” 

Prin urmare, nu este deloc straniu că „ereticii” evitau 
termenul. Respingerea acestuia trebuie să fi fost foarte 
persistentă, căci a devenit unul dintre semnele care-i dădeau de 
gol pe „eretici”. Este foarte instructiv faptul că „Copiii vitregi” 
ai Reformei, care au continuat în tradiția „ereticilor” „recitau 
Crezul Apostolic corect cu excepția „cuvântului”. Funcţionarul 
Curţilor care a consemnat pentru noi acest fapt a adăugat, în 
paranteză, „adică, cuvântul allgemein”; el a mai scris voluntar 
că acesta era „ut solent schismatici” (după cum au schismaticii 
obiceiul — iar schismatic este un sinonim pentru eretic”). 

Singurul lucru pe care Biserica predominantă îl avea 
împotriva „ereticilor” era refuzul lor de a se conforma 
„sacralismului creştin”. Acesta era păcatul lor, singurul şi 
unicul lor păcat. Şi acesta, şi numai acesta era păcatul care a 
pus în mişcare roțile disciplinatorii ale Bisericii. (Vom reveni 
la aceasta mai târziu.) 

Acest „donatism” nu a fost niciodată absent de pe scena 
medievală. În cuvintele lui Adolf von Harnack: „În cele 
douăsprezece secole anterioare Reformei nu se dusese 
niciodată lipsă de încercări de a scăpa de Biserica-stat 
preoțească şi de încercări de a se reinstitui structura 
congregațională apostolică.” Ce este aceasta decât un fel de a 
spune că în tot cursul timpurilor medievale nu a existat 
niciodată un moment în care constantinianismul să nu fi fost 
contestat? În rândurile „ereticilor” Noul Testament era onorat 
(vom reveni şi la această chestiune); şi oriunde Noul Testament 
este onorat, acolo conceptul de Biserică a lui Hristos va 

continua să aducă provocări. Acolo Biserica bazată pe credinţa 
personală va provoca conceptul de Biserică atot-inclusivă. 

Bătălia dintre aceste două concepte ale Bisericii era 
dezlănţuită de douăsprezece veacuri atunci când Luther a dus la 
buze trâmbiţa Reformei. Zgomotul luptei nu s-a redus în nici 
un fel. Contemporanii care se aflau în situaţia de a şti au 
consemnat că atunci erau mai mulți oameni dedicați 
concepţiilor „ereticilor” decât fuseseră vreodată. În multe zone 
populaţia era atât de mult de partea „ereticilor” încât execuțiile 
trebuiau să aibă loc noaptea sau dis-de-dimineață, din cauza 
fricii de răzmeriță. Uneori anunțul condamnărilor la moarte, 
care se vestea de veacuri, era ignorat deoarece era convenabil 
aşa. Uneori închisorile în care erau încarceraţi „ereticii” erau 
luate cu asalt şi deţinuţii eliberaţi. Eforturile frenetice făcute de 
Biserică pentru a se menţine la putere sunt dovezi suficiente în 
ele însele că „revizionismul” era o ameninţare omniprezentă. 
După cum a spus un cercetător recent: „Stânga protestantă a 
fost moştenitoarea lumii subterane medievale. Ea avea 
categorii de gândire şi un vocabular care provenea din ereziile 
medievale târzii...un vocabular pre-existent Reformei şi care 
avusese parte de putere şi de impulsul inițial destul de separat 
de Luther.” 

Avem toate motivele să credem că Reformatorii erau 
foarte conştienţi de bătălia străveche. Şi cum ar putea fi altfel? 
Se poate spune cu siguranță că un om nu putea să-şi trăiască 
viața oriunde în Europa fără a veni în contact cu „ereticul”. 
Existau inchizitori pretutindeni. Unii dintre ei erau cunoscuți 
pentru că dădeau flăcărilor un om aproape în fiecare zi. Cum 
putea un om informat să rămână neafectat de tradiția 
„ereticilor”? 

Mai mult, avem toate motivele să credem că 
Reformatorii, la început, au fost favorabili unei mari părți din 
moştenirea „ereticilor”. Ei spuneau lucruri care bucurau inimile 
oamenilor care fuseseră condiționaţi de ele. Uneori, ei spuneau 

lucruri care erau zise cu siguranță pe limba vechiului protest. 
Pentru o vreme se părea că Reformatorii urmau să fie răspunsul 
la rugăciunile „ereticilor”. 

Atunci când Reformatorii au început să prezinte dovezi 
— căci s-a ajuns şi la asta — că nu intenționau să scape de 
moştenirea constantiniană, unii din cei care umblau cu ei au 
ridicat din sprâncene. Şi atunci când Reformatorii au acceptat 
braţul oferit de către cârmuitorii civili — căci s-a ajuns şi la asta 
— au apărut încruntăturile, care s-au preschimbat în curând în 
gemete audibile de deziluzie. Şi atunci a avut loc exodul. Şi, cu 
aceasta, „Copiii vitregi” au apărut pe scenă. Şi aşa a apărut 
„Cel de-al doilea front”. 

Ceea ce a cauzat exodul a fost devierea Reformatorilor 
spre  neo-constantinianism. După cum „Copiii vitregi” 
percepeau starea de lucruri, istoria se repeta. Un nou „sacralism 
creştin” lua formă, pe o scară mai mică, desigur, şi în şa călărea 
un fel de credință reformată. Chiar acest nou „sacralism 
creştin” este ceea ce a precipitat neo-donatismul. Nu-i de 
mirare că au şi fost denumiți aşa. 

Paralela dintre lucrurile care avuseseră loc la apariția 
schimbării constantiniene şi în timpul acesteia, şi ceea ce se 
întâmpla atunci cu ei era, într-adevăr, apropiată, atât de 
apropiată încât era nefirească. După cum reprizele luptate 
împotriva donatiştilor originali l-au transformat pe Augustin în 
sacralistul neînfrânat care a devenit ulterior, tot aşa li s-a 
întâmplat şi Reformatorilor care, din rundele lor împotriva 
neo-donatiştilor, au devenit susținătorii  neinhibați ai 
neo-constantinianismului, după cum îi arată consemnările. 
Paralela poate fi trasată şi mai aproape: după cum donatiştii 
originali aveau grupări marginale de lunatici, aşa-numiţii 
circumcelliones, tot aşa au avut şi donatiştii ulteriori, pe 
bărbaţii din Miinster. După cum experienţa lui Augustin cu 
donatiştii l-au determinat să facă unele Retractiones, în care a 
contrazis propriile sale afirmaţii timpurii, tot aşa, şi relațiile cu 

neo-donatiştii i-au făcut pe Reformatori să repudieze unele 
dintre lucrurile pentru care se ridicaseră mai devreme, propriile 
lor Retractări, să zicem aşa. (La momentul potrivit, vom reveni 
la această întoarcere completă a Reformatorilor, o chestiune 
asupra căreia „Copiii vitregi” n-au pregetat să atragă atenţia.) 

După cum şi donatiştii odinioară insistaseră asupra 
faptului că „trebuie păstrată independenţa Bisericii vizavi de 
împărat”, tot aşa au susţinut şi donatiştii de mai târziu că „nu 
poate exista o Biserică adevărată acolo unde cârmuirea seculară 
şi Biserica creştină sunt amestecate.” Prin scrierile „Copiilor 
vitregi” regăseşti ca un refren că, din punctul lor de vedere, 
Reforma se stricase atunci când Reformatorii acceptaseră o 
alianţă cu puterile civile. Prin urmare, s-a spus foarte bine că 
cristalizarea Reformei în bisericile teritoriale sau în parohiile 
conduse de autoritățile politice ale cetății a dat impulsul 
necesar dezvoltării „Celui de-al doilea front”. Se pornise bine, 
ziceau „Copiii vitregi”, dar implicarea magistraților stricase 
totul. Unul dintre manifestele emise de „Cel de-al doilea front” 
spune, după ce narase destul de mult din istoria mai veche a 
„ereticilor”: 


În 1519 Martin Luther a început să scrie împotriva 
urâciunilor înspăimântătoare ale Curvei babiloniene şi să 
dezvăluie toată nelegiuirea ei..., da, ca şi cum ar fi vrut s-o 
dărâme cu tunete... Dar de îndată ce s-a alăturat cârmuirii 
seculare, căutând la ea protecţie împotriva crucii... s-a 
întâmplat ca şi omului care, vrând să dreagă un ceainic vechi 
a izbutit doar să facă gaura şi mai mare, şi el a sculat un 
popor împietrit în păcatele sale.!% 


Acuzaţia, care prezenta multe variații, era aceea că 
Reformatorii începuseră bine dar stricaseră începutul atunci 
când s-au întors la vechile tipare de acţiune. „Reformatorii”, 
spuneau „Copiii vitregi”, „căzuseră din nou pradă fiarei, adică 
şcolii romane, pe care acum o apărau. Au izgonit iarăşi 

Împărăţia lui Dumnezeu, care se apropiase de ei.”!! Acum 
existau două sisteme papale, cel vechi şi cel nou, şi ambele se 
opuneau „Copiilor vitregi”, şi din acelaşi motiv, anume, 
respingerea de către aceştia a sacralismului creştin.”! 

Coalizarea Reformatorilor cu „brațul de carne” este 
ceea ce i-a mâhnit pe cei ce au ajuns să fie trataţi ca fund 
„Copiii vitregi”. Cercetătorii moderni au ajuns să vadă aceasta, 
unul câte unul. „Ei n-ar fi dorit să aibă nimic de-a face cu o 
Biserică de stat, şi aceasta a reprezentat punctul de rupere de 
luterani, zwinglieni şi calvinişti;, aceasta a fost singura 
concepție cu care toți au fost absolut de-acord”; „Chestiunea 
reală era întrebarea ce tip de biserică ar trebui să ia locul vechii 
Biserici”; „Chestiunea reală era... o bătălie înverşunată şi 
ireconconciliabilă între două concepte privitoare la Biserică 
reciproc exclusive”; „Luther s-a oprit de la a face Reforma 
reală, mulțumindu-se să meargă mână-n mână cu statul...s-a 
împotmolit la jumătatea drumului dintre catolicism şi 
organizarea Bisericii neo-testamentare.” Cam aşa spunea 
consensul. 

În timp ce radicalii îl părăseau pe Luther, reformatorul 
elveţian Zwingli avea probleme foarte asemănătoare. La 
început, Zwingli era bine cunoscut oamenilor care aveau să 
formeze „Al doilea front”. De fapt, le împărtăşea opiniile într-o 
măsură destul de mare, lucru pe care „Copiii vitregi” n-au 
ezitat să-l reliefeze. De exemplu, el spusese că botezul copiilor 
mici „nit sin solle”, nu ar trebui să existe. Apoi a venit 
momentul în care Consiliul Orăşenesc a făcut cunoscut faptul 
că orice eventuale reforme în domeniul religios trebuie să fie 
mai întâi aprobate oficial de ei, lucru faţă de care Zwingli s-a 
supus; şi exact în acest moment, foarte precis, radicalii au 
început să se îndepărteze. Unul dintre primele trăznete ale 





* Un soldat încarcerat al „Celui de-al doilea front” a spus despre oponenții 
săi, atât despre cei din tabăra papală, cât şi despre cei din tabăra protestantă, 
că ar fi „bepstler, si seien vom alten oder neuen bapst.”!? 

furtunii ce sta să izbucnească a fost remarca făcută de unul care 
urma în curând să slujească drept lider printre „Copiii vitregi”: 
„Nu e treaba ta să dai pe mâna puterii aceste decizii.” Aceasta 
nu a marcat numai începutul tensiunii, ci a fixat şi aria 
conceptuală în care a avut ea loc, anume, în privința naturii 
Bisericii şi a relației sale cu societatea. Din nou, era întrebarea 
care se ridicase şi în minţile donatiştilor, aceeaşi insistenţă care 
spunea că „independenţa Bisericii în relație cu puterea 
magisterială trebuie păstrată cu orice preţ.” După cum în ochii 
donatiştilor Biserica se făcuse de ruşine atunci când acceptase 
să flirteze cu împăratul, tot aşa făceau şi neo-donatiştii, 
încruntându-se la Reformatorii care se lăsau seduşi de acelaşi 
glas de sirenă, cu aceleaşi flirturi. 

Flirturile la care ne referim au sfârşit prin căsătorie.S 
Exact acest mariaj i-a plasat în statutul de „Copiii vitregi” pe 
aceia care până atunci umblaseră cu Reformatorii, dar care se 
împotriviseră cu încăpățânare concreşterii Bisericii cu Statul. 
Dacă mariajul a fost unul de conveniență sau nu, nu încercăm 
să spunem; dar este evident că a avut o latură diplomatică. A 
oferit un viitor Reformei, care altfel, după toate probabilitățile, 
ar fi fost înecată în sânge şi înăbuşită aşa cum fusese înăbuşită 
reforma husită. Prin el, străvechiul sistem sacralist, înarmat 
până-n dinţi cu puterea militară disponibilă într-o clipită, a fost 
provocat de un sistem sacralist rival, sprijinit şi el de o sabie de 
oțel. Dar din punctul de vedere principial, mariajul a fost o 
catastrofă, căci a făcut să fie inevitabilă perpetuarea tuturor 
relelor care fuseseră prăsite de schimbarea constantiniană. 





* Alfred Farner, în a sa Die Lehre von Kirche und Staat bei Zwingli trasează 
schimbarea treptată a lui Zwingli de la o poziţie ambiguă la o căsătorie 
fățişă cu „sacralismul creştin”. El îl vede pe Zwingli ajungând exact în 
centru atunci când acesta îi scrie lui Blarer, şi Farner spune că era clar că 
pentru Zwingli „dasz fuer Zwingli Kirchgemeinde und buergerliche 
Gemeinde eine Einheit geworden sind.”) 

După cum a scris unul dintre primii care au încercat un studiu 
obiectiv al Celui de-al doilea front, C. A. Cornelius: 


Oricât de corect a fost pasul făcut de Zwingli, din punctul de 
vedere al statului, şi oricât de mult a fost calculat pentru a da 
strădaniilor sale eclesiastice o demnitate şi un statut mai 
măreţe, din punctul de vedere al unui evanghelic a fost un 
pas greşit, unul care era sigur că va duce la nemulțumire şi 
schismă în partid.” 


Privitor la dezvoltarea spectaculoasă a mariajului 
despre care am vorbit, un cercetător contemporan al istoriei 
Reformei a spus atât de corect: 


Roada dezvoltării din octombrie 1523 până în ianuarie 1525 
a fost... respingerea lui Corpus Christianum. Ca urmare a 
schimbării revoluţionare în relaţiile dintre Biserică şi lume, 
pe care noi le asociem cu numele lui Constantin, Teodosiu, 
Augustin, creştinătatea medievală n-a mai îngăduit conceptul 
biblic de „lume”. Consecințele vizavi de etică, de doctrina 
Bisericii, de evanghelizare, de  escatologie, au fost 
revoluţionare şi, cu toate acestea, de-abia au fost observate. 
Atât a fost de conştientă şi de atot-pătrunzătoare identitatea 
Bisericii şi a societăţii, încât Reformatorii, fiecare din ei 
lucrând îndeaproape cu magistrații locali şi căutând să 
reformeze catolicismul medieval cu cât mai puţină zarvă, 
nici măcar nu erau conştienţi că ar exista vreo problemă şi au 
fost capabili să-i catalogheze drept revoluționari politici pe 
cei care au ridicat întrebarea.!* 


În ochii donatiştilor, fie cei timpurii, fie cei târzii, 
Biserica „a căzut” în zilele lui Constantin, având parte de o 
„cădere” la fel de catastrofală şi plină de consecinţe rele ca şi 
„Căderea” din Eden. Această „cădere” a făcut o creatură căzută 
a Bisericii să fie „moartă în greşelile şi în păcatele sale”. Şi 
după cum catastrofa din Eden făcuse ca o naştere din nou să fie 

necesară, la fel cerea şi „căderea” secolului al IV-lea: o nouă 
creație. Aşa ziceau „ereticii”. Prin urmare, ei se simțeau 
chemaţi să re-constituie Biserica, să o ia de la început. De- 
aceea, „ereticii” medievali pot fi numiţi „restituționişti”, iar 
concepţia lor „restituţionism”. Întrucât „Copiii vitregi” se 
simțeau moştenitori ai valorii schimbării constantiniene, pot fi 
şi ei numiţi restituționişti. Vom face aceasta, împlinind astfel o 
promisiune făcută în Introducerea acestei cărți. Ei aveau de 
două ori mai multe drepturi asupra acestui titlu, căci, în 
viziunea lor, ei se confruntau cu o Biserică de două ori căzută, 
o dată pe vremea lui Constantin, şi încă o dată în timpul 
Reformei. 

Restituţioniştii căutau să recupereze Biserica Noului 
Testament; ambiția lor, cea timpurie, dar şi târzie, era 
întoarcerea Bisericii lui Hristos la formatul său neo- 
testamentar. Această ambiţie este exprimată constant în 
literatura pe care „Copiii vitregi” au lăsat-o în urma lor. De 
exemplu, citim într-o relatare scrisă de un om care a luptat în 
Al doilea front: 


La început, trebuie mărturisit şi acceptat faptul că prima 
Biserică a lui Hristos şi a Apostolilor a fost distrusă în 
vremuri trecute de Antihrist, astfel încât nu trebuie să risipim 
multe cuvinte sau să chemăm mulți martori, văzând că 
oamenii ştiu astea, aşa cum le ştiu toţi aceia care se numesc 
evanghelici, că întreaga papalitate a devenit o Sodomă...” 


Apoi, el continuă prin a descrie paşii pe care 
restituționiştii i-au făcut în efortul de a recupera Biserica 
începuturilor. Întrucât  Reformatorii, aşa cum vedeau 
restituționiştii, erau acum la fel de „căzuţi” ca şi papistaşii, şi 
programul lor de reformă nu conţinea nici o promisiune. 

Să nu trecem cu uşurinţă peste implicaţiile schimbării 
constantiniene. O „cădere” e un lucru serios. Schimbarea care a 
avut loc în zilele lui Constantin a zguduit corabia de la un capăt 

la celălalt; nimic din teologia, organizarea şi locul Bisericii în 
lume n-a scăpat de efectele virusului care i-a intrat în sistemul 
circulator. Medicamentul trebuia să fie puternic şi în doze mari. 

Mai mult, să ne amintim că Biserica moştenită de 
oamenii secolului al XVI-lea zămislise imaginea sintezei 
constantiniene de peste un mileniu atunci când a izbucnit 
Reforma. Deci, nimeni să nu subestimeze atacul frontal 
îndrăzneț lansat de radicalii Reformei; ei se apucaseră să 
întoarcă lumea cu susu-n jos, lume care încremenise aşa de 
atâta timp încât oamenii cu greu îşi puteau imagina că ea ar 
putea arăta altfel. Dacă schiţele Bisericii autentice n-ar fi fost 
disponibile, în Noul Testament, nu ar fi existat niciodată nici o 
zarvă pentru restituirea sa. 

Vom continua restul capitolului, precum şi al 
capitolelor următoare, expunând întrucâtva efectele „căderii” 
Bisericii. Aceasta ne va face cunoştinţă simultan cu „Copiii 
vitregi” şi cu ambițiile lor. Vom călători dintr-un sector al 
Celui de-al doilea front spre altul, ca să vedem ce se petrece. 
Făcând aceasta, vom avea, probabil, aceeaşi experiență pe care 
a avut-o un istoric modern, Walter Hobhouse, când a călătorit 
pe aceeaşi potecă: 


Cu mult timp în urmă am ajuns să cred că marea schimbare 
în relațiile dintre Biserică şi lume, care au început cu 
convertirea lui Constantin, nu este numai un punct de 
cotitură decisiv în istoria Bisericii, dar este şi cheia multor 
dificultăţi practice din prezent, şi că Biserica viitorului este 
destinată tot mai mult să se întoarcă la starea de lucruri 
asemănătoare cu cea existentă în Biserica ante-niceeană; asta 
înseamnă că în loc să pretindă că este co-extensivă cu lumea, 
ea se va mărturisi Biserica unei minorități, va accepta o 
poziţie implicând un antagonism mai conştient faţă de Lume 
şi, în schimb, va dobândi, într-o măsură, coerenţa sa 
iniţială. !€ 

Când Constantin a intrat în Biserică, el nu s-a despuiat 
de straiele imperiale la uşă. Cu certitudine că nu, ci a intrat cu 
tot echipamentul care aparținea regimului secular. El nu era 
numai un roman care învățase să se închine lui Hristos, ci până 
atunci fusese pontifex maximus, Marele Preot al religiei 
naționale romane, şi a intrat în Biserică înțelegând că va fi 
pontifex maximus şi în cadrul ei. Şi după cum sabia sa fulgerase 
în apărarea vechii religii, tot aşa urma acum să fulgere în 
apărarea celei noi. Lucrul acesta a pus în mâinile Miresei lui 
Hristos o armă nouă, sabia de oţel. Acum, bătăliile sale urmau 
să fie purtate în maniera cunoscută legiunilor romane. 
Implicațiile erau că Acela care venise „blând şi călare pe un 
măgar, pe un măgăruş, mânzul unei măgăriţe”, venea acum pe 
un cal cabrat, gata de război. Deşi pare de-a dreptul incredibil, 
nu pare că oamenii au observat cât de grotesc era lucrul acesta. 
Dacă n-ar fi existat precedentul roman, schimbarea ar fi fost de 
neînchipuit. 

Este adevărat, grotescul noii situaţii se încadra într-o 
anumită măsură cu promotorii schimbării, suficient de bine 
pentru a-i face să pilească asperităţile întrucâtva. Ei au inventat 
ficțiunea ridicolă că Biserica nu şi-a sacrificat cu adevărat 
demnitatea atunci când sabia împăratului a fulgerat în folosul 
el, căci doar autoritățile civile au vărsat sânge, chiar dacă la 
porunca ei. 

Din cuvântul lui Petru din Luca 22:38, „Doamne, iată 
aici două săbii”, Biserica a distilat doctrina ridicolă că Isus ar fi 
intenționat ca Biserica Sa să aibă două săbii, „sabia Duhului”, 
pe care o mânuieşte clerul, iar cealaltă „sabia de oţel”, pe care 
o folosesc soldaţii. Până în anul 1150, această formulă a celor 
două săbii era deja veche, atât de veche încât nici nu era pusă la 
îndoială: „Lui Petru i s-au dat două săbii; una este în mâna sa, 
iar cealaltă e la dispoziţia lui, oricând e necesar s-o scoată... 
Bisericii îi aparţin atât sabia spirituală, cât şi cea materială. 
Prima este trasă din teacă de către Biserică, a doua în folosul ei. 

Una aparține preotului, cealaltă soldaţilor; dar este trasă din 
teacă la ordinele preotului.” Prin această colosală sofisticărie 
Biserica s-a silit să creadă că putea porunci vărsarea de sânge, 
fără ca ea să-şi păteze rochia! 

Această doctrină monstruoasă a fost expusă cu toată 
seriozitatea pe toată durata timpurilor medievale. Ea este 
prezentată în Bula Unam Sanctam, emisă de Bonifaciu în 1302. 
A rămas doctrina nerepudiată a Bisericii catolice până în ziua 
de azi. Cum a zis Toma d? Aquino: „Statul, prin care sunt 
atinse obiectivele pământeşti, trebuie să fie subordonat 
Bisericii. Biserica şi statul sunt cele două săbii pe care 
Dumnezeu le-a dat creştinătăţii pentru protecție; cu toate 
acestea, ambele sunt date de EI papei, iar sabia temporală este, 
apoi, încredințată de către papă conducătorilor statului.” 

Schimbarea  constantiniană a dat puțină crezare 
cuvintelor lui Isus: „Împărăţia Mea nu este din lumea 
aceasta...Dacă ar fi Împărăţia Mea din lumea aceasta, slujitorii 
Mei s-ar fi luptat ca să nu fiu dat...” Lucrul acesta ÎL face pe 
Petru să pară că are dreptate să tragă sabia pentru Cauză, şi-L 
arată pe Isus greşit pentru că l-a mustrat pe Petru. Bisericii 
„căzute” 1-a convenit să uite că lui Isus i-a displăcut profund 
prima sugestie cu privire la a doua sabie; a uitat că fusese atât 
de deranjat de actul pripit al lui Petru încât S-a aplecat să 
îndrepte răul săvârşit de Petru, şi a trecut cu vederea că Ela 
făcut un miracol vindecător, ultimul, pentru a şterge din 
registrul vremii acţiunea atât de neconformă lucrării pe care 
venise s-o facă. Biserica medievală se lăuda cu călcarea pe 
urmele lui Petru: ei bine, era mai asemănătoare cu el decât 
bănuia! 

Această doctrină a celor două săbii nu era nici o 
chestiune de subtilități scolastice; ea era gândită, rostită şi 
aplicată cu cea mai mare seriozitate. Pe toată durata timpurilor 
medievale capetele „ereticilor” s-au rostogolit în toate 
direcțiile, iar ţărâna a fost udată de sângele oamenilor, aerul 

stricat de mirosul cărnii lor arzânde — şi toate astea sub 
semnătura schimbării constantiniene. Şi întotdeauna preoții au 
fost de față, pentru a se asigura că puterea laică săvârşea 
înfiorătoarea sarcină. Pentru a fi în stare să trăiască cu sine 
însăşi, Biserica cerea cu regularitate executorilor să „înceteze a 
lua vieți şi mădulare” — o cerință pe care nici ea, nici puterea 
laică n-o luau în serios. Biserica ar fi fost realmente stânjenită 
dacă cineva ar fi luat în serios această tentativă vagă de 
cosmetizare.) 

Spre onoarea „ereticilor” se poate spune că ei nu au 
crezut cu naivitate acest limbaj fals pios, nici nu au lăsat 
Biserica să proclame cu tupeu faptul că dacă nu a vărsat ea 
însăşi sânge, nu era vinovată de crimă. Waldensienii au zis 
caustic: „Preoţii pun în mişcare brațul secular şi vor să fie 
cunoscuţi drept binefăcători. Desigur, după cum au făcut Ana 
şi Caiafa şi restul fariseilor în timpul lui Hristos, tot aşa face şi 
Inocenţiu în timpul nostru; ei s-au abținut de la a intra în casa 
lui Pilat ca nu cumva să se pângărească, în timp ce L-au predat 
pe Isus brațului secular.” 

Ideea oribilă că Biserica lui Hristos poate mişca mâna 
care avea sabia era, desigur, afirmată cu grijă în jurisprudenţa 
Evului Mediu. Nimeni nu a formulat-o mai succint decât un 
jurist din perioada de început al secolului al XVI-lea, Philips 


"  Brutalitatea şi cruzimea care însoțeau execuțiile săvârşite sub 


supravegherea Bisericii „căzute” erau prea înspăimântătoare pentru a fi 
rostite în cuvinte. Vom insera, dar netradus, anunţul public făcut cu ocazia 
executării unui anumit „copil vitreg”, pe nume Michel: „Das Michel uf den 
mark gefuert werdenn, in die zange abgehewenn unnd demnach 6 grif mit 
glueginen zangen zu im grifenn und mit lebendigem lib in ein fuer geworfen 
un zu pulfor prent werdenn.” Era considerată o pedeapsă minoră să-ţi fie 
limba străpunsă, să-ţi fie vârâtă în ea o ţeapă de lemn, şi să rămâi aşa în 
piaţa publică, timp de o oră, sau chiar mai mult. Este de înţeles că oamenii 
care-L cunoşteau pe Hristosul Noului Testament au început să vorbească 
despre Biserică, denumind-o „căzută”. 

Wieland, care propovăduia că „erezia este pedepsită prin foc”; 
judecătorul spiritual verifică cazul, iar judecătorul secular 
execută.” Cu secole înainte de asta, faimosul expert în Lege 
Philhppe de Beaumanoir spusese în felul acesta, puțin mai 
detaliat: 


Dacă un laic crede incorect, el trebuie întors la adevărata 
credință prin instrucţiune. Dacă refuză să creadă, ci, în loc, 
aderă la eroarea sa rea, va fi osândit ca eretic şi ars. Dar în 
acel caz, justiția laică trebuie să vină în ajutorul Sfintei 
Biserici; căci atunci când cineva este osândit ca eretic prin 
examinările Sfintei Biserici, atunci Sfânta Biserică trebuie 
să-l predea justiţiei laice şi justiţia laică trebuie să-l ardă, 
ştiind că justiţia spirituală nu are căderea să dea pe nimeni la 
moarte. 


Cam aşa era pe-atunci „creştinătatea”. „Căderea” 
Bisericii schimbase înfăţişarea Miresei lui Hristos atât de mult 
încât o făcuse de nerecunoscut. Ea, care fusese trimisă în 
misiunea de vindecare şi de ajutorare preluase trăsăturile 
statului polițienesc moder. Facem această comparaţie în mod 
deliberat şi cu seriozitate. Statul totalitar modern nu a adus 
nimic nou, nici măcar ceea ce numim „spălare de creier”. 
Lumea medievală era o lume în care minoritățile nu erau dorite. 


i Obiceiul de a-i executa pe eretici prin foc, mai degrabă decât prin alte 
mijloace pare să fie legat de Ioan 15:6: „Dacă nu rămâne cineva în Mine 
[idee asociată cu nu rămâne în Biserică], este aruncat afară, ca mlădița 
neroditoare, şi se usucă; apoi mlădiţele uscate sunt strânse, aruncate în foc, 
şi ard.”) 

! În original, acest pasaj — la care vom reveni — spune: „S”il a aucun lai qui 
mescroie en la foy, il soit radrecies ă le vraie foi par ensegnement; et sil ne 
las veut croire, ancois se veut tenir en se malvese erreur, il soit justicies 
comme bougre et ars. Mais en tel cas doit aider la laie iustice âă sainte 
Eglise, car quant aucun est condamnes comme bougre par l'examination de 
sainte Eglise, sainte Eglise le doit abandonner ă le laie justice le doit ardoir, 
parce que le iustice espirituel ne doit nului metre ă mort.” 

Era o lume în care drepturile de exprimare şi de întrunire erau 
strict limitate, după cum vom vedea mai târziu. Societatea 
medievală era una fără opţiuni, la fel de lipsită de opțiuni ca 
orice societate totalitaristă modernă. Un număr redus de 
„membri de partid” conduceau tot spectacolul. Omul obişnuit 
era deposedat complet şi eficient. Paralela este 
înspăimântătoare, la fel ca gândul care spune că în zone unde 
societatea medievală monolitică nu a fost pusă la punct în mod 
corespunzător, un totalitarism face grabnic loc altuia. 

Faptul încurajator este acela că în tot Evul Mediu a 
existat un protest susținut împotriva distorsionărilor aduse de 
schimbarea constantiniană — şi acest protest susținut a fost 
capabil în mod final şi ultim să facă praf colosul constantinian. 
Prin acest protest şi cu el Noul Testament şi modul în care 
trasează el conturul Bisericii a rămas o parte din moştenirea 
oamenilor. 

Aceasta era moştenirea „Copiilor vitregi”. Printre ei 
găsim re-afirmată ambiția „ereticului” medieval, aceea de a 
recupera Biserica timpurilor pre-constantiniene. Prin urmare, 
găsim printre „Copiii vitregi”, chiar de la început, o încercare 
studiată de a izgoni sabia de oțel din treburile Bisericii, o 
tentativă de a pune sabia magistratului în locul său potrivit. 
Printre ei auzim strigăte de acest fel: „pedeapsa veşnică va 
cădea peste cei care încearcă să sprijine Împărăţia lui 
Dumnezeu recurgând la braţul secular.” Sau: „După părerea 
mea, conducătorii şi clericii lor îi însărcinează pe magistrați cu 
mai multe decât trebuie, căci nici un magistrat nu are 
prerogativele de a susține Cuvântul lui Dumnezeu prin forță, 
ştiind că acesta e liber.” 

Deci, asta era ideologia la care se raliau „Copiii 
vitregi”. Vom avea ocazia să vedem că încercarea de a 
recâştiga Paradisul Pierdut se afla în esența programului care 
făcea necesară existenţa Celui de-al doile front, şi că fiecare 
trăsătură a viziunii „Copiilor vitregi” era numai o elaborare a 

acestei  contrapresiuni. Această evaluare a schimbării 
constantiniene a fost elementul care îi despărțea de 
Reformatori, acesta, în esenţa sa, acesta, în particularitatea sa. 

Căci pe Reformatori nu-i bătea gândul să repudieze 
schimbarea constantiniană. Ambiţia lor nu era aceea de a se 
descotorosi de „sacralismul creştin”; mai degrabă aveau 
ambiția de a acoperi „sacralismul creştin” care era parțial faţă 
de catolicism cu „sacralismul creştin” care era parțial față de 
protestantism. Consemnările sunt foarte clare în această 
chestiune, după cum vom descoperi în aceste pagini, uneori în 
detaliu. Este suficient să spunem acum că un slujitor reformat a 
fost îndepărtat din slujbă în Strasbourg-ul veacului al XVI-lea 
pentru că „a aderat la o eroare nouă, anabaptistă”, care consta 
în aceasta: „că magistraţii trebuie să-l lase pe fiecare om după 
mintea sa în privința religiei, indiferent ce crede sau 
propovăduieşte, atât timp cât nu deranjează liniştea civică 
exterioară.” 

Consemnările arată foarte clar că s-a dezvoltat un eşec 
înspăimântător de a înţelege „Copiii vitregi”. Trebuie neapărat 
să subliniem aceasta, căci dacă nu ne dăm seama de această 
înțelegere greşită, de acest eşec de a se înțelege unii pe ceilalți, 
nu putem spera să înțelegem tratamentul acordat de 
Reformatori „Copiilor vitregi”. Dacă nu ne dăm seama de 
această înțelegere greşită vom căuta cauza disensiunilor în 
locul greşit, iar aceasta, la rândul său, ne va călăuzi spre 
furnizarea unei alte explicaţii, una eronată. Deci, trebuie să 
examinăm cu atenție evidenţele. 





* Într-o Rarspredigt predicată de reformatorul Hedio pentru beneficiul 
puterii civile „iiber die Pflichten „der Obrigkeit””, el a afirmat că „eroarea” 
„Copiilor vitregi” este că „die weltlich oberheit solle mit jrem ampt sich 
christlichs thuns unnd der religion nit annemen..., es stand jnen nit zu; wan 
sie eusserlichen friden halten und gute policey, das man bey einender lebem 
moege, so haben sie inen gnug gethon...” 

În interogaţiile la care au fost expuşi „Copiii vitregi”, 
de obicei în închisoare, ne întâlnim constant cu întrebarea: 
„Trebuie să existe magistrați, şi trebuie ei să susțină Cuvântul 
lui Dumnezeu?” E limpede că pentru cel care interoga exista o 
singură întrebare, iar pentru interogat două. Pentru cel care 
conducea interogatoriul alternativele erau un simplu „da” şi un 
„nu” direct. Pentru cel care răspundea, era o chestiune de „da” 
şi de „nu”; „da”, la întrebarea dacă trebuie să existe 
conducători civili şi „nu” la întrebarea dacă au ei sarcina de a 
susține Cuvântul lui Dumnezeu. Pentru cel care punea 
întrebări, un răspuns negativ la întrebarea dacă magistratul are 
datoria de a susține Cuvântul lui Dumnezeu cu sabia sa era 
echivalentul afirmației că nu trebuie să existe magistrați. 

Nouă, acelora care am trăit atât de mult într-un climat 
în care Biserica şi statul sunt instituţii separate, ne este greu să 
înțelegem modul în care s-a putut întâmpla această înțelegere 
greşită şi a putut ea persista. Dar aşa s-a întâmplat, şi aceasta 
este una dintre cele mai întunecate trăsături ale unei poveşti de 
groază. Să explorăm mai detaliat chestiunea. 

Pentru omul care face parte din tradiția constantiniană, 
lucrurile denumite „Biserică” şi „stat” sunt esențialmente o 
singură entitate, o singură structură. În tradiţia constantiniană, 
„parohia” este în acelaşi timp o unitate religioasă şi politică. 
(Ceva din uzanța aceasta mai există în statele sudice, unde ceea 
ce numim comitate mai sunt denumite şi parohii, termenul 
pierzându-și conotaţia eclesiastică.) În tradiţia olandeză a 
constantinianismului, gemeente este în acelaşi timp o entitate 
religioasă sau eclesiastică, precum şi una socio-politică. 
(Această uzanță a supraviețuit în Olanda până astăzi, unde nu 
se ştie când vorbitorul se referă la unul dintre aspecte sau la 
celălalt.) 

Acest fapt ne va explica un alt fapt, altfel uluitor, acela 
că atunci când „Copiii vitregi” au spus că sabia trebuie să 
părăsească Biserica, oponenții lor au crezut că ei spun că sabia 

nu-şi are locul în societatea omenească. Când „Copiii vitregi” 
au spus că ideea unei săbii în treburile Bisericii este o 
anomalie, Reformatorii au crezut că i-au auzit zicând că sabia 
nu-şi are locul corespunzător în comunitate. Din câte am înţeles 
până acum, nimeni din Cel de-al doilea front nu a pledat 
vreodată pentru eliminarea puterii civile din societatea 
omenească (în unele cazuri aveau tendinţa de a spune că 
pedeapsa capitală este greşită — o chestiune cu care mulți 
contemporani ai noştri sunt de-acord — dar acest lucru nu 
înseamnă a contesta funcția săbiei). Cu toate acestea, atât cât 
am putut discerne, fiecare om în parte dintre „Copiii vitregi” a 
luat atitudine pentru expluzarea funcției săbiei din treburile 
religiei. Pentru că duşmanii lor erau incapabili în gândirea lor 
să combine aceste două poziţii s-a născut legenda că „Copiii 
vitregi” pledau pentru răsturnarea orânduirii civile, o legendă 
care-şi găseşte expresia clasică în Articolul 36 din Confesiunea 
Belgică, spre jena nesfârşită a Bisericilor care aderă la această 
Confesiune. 

Se poate înţelege acest eşec de comunicare dacă lăsăm 
deoparte terminologia „Biserică” şi „stat”, ca apoi să încercăm 
să discutăm chestiunea. Fără aceşti termeni, sau alții de valoare 
asemănătoare, este într-adevăr dificil să distingi între zarva 
făcută cu privire la renunţarea la sabie în chestiunile legate de 
credinţă, şi zarva privitoare la renunţarea ei tiberhaupt. 

Luther a căzut în înţelegerea greşită despre care vorbim. 
Conştient de faptul că donatiştii antici se împotriviseră invaziei 
puterii civile în treburile Bisericii, el proiecta asupra lor acelaşi 
nihilism pe care oamenii credeau că-l detectează la „Copiii 
vitregi”. EI a scris: „Donatiştii au osândit orânduirea seculară, 
căreia noi trebuie să-i îngăduim să rămână”. În aceasta, Luther 
greşea din punctul de vedere istoric, căci nu există evidențe că 
donatiştii inițiali ar fi osândit orânduirea seculară; nu există 
nici măcar urmă de ambiţii anti-imperiale printre ei, nici 
nihilism. Şi-atunci, cum de a gafat Luther atât de tare în 

chestiunea istorică? Răspunsul este că timp de douăsprezece 
veacuri umbla vorba că cel care pune la îndoială „sacralismul 
creştin” pune la îndoială şi guvernul; donatiştii puseseră la 
îndoială apariția „sacralismului creştin”, de-aici, iată, donatiştii 
erau nihilişti politici. Aceasta era o logică necinstită din partea 
lui Luther, la fel de necinstită pe cât era logica aceea care 
punea aceleaşi acuzaţii în cârca „Copiilor vitregi”. Acuzaţia a 
fost şi este falsă. Când Reformatorii au susținut că bărbaţii 
Celui de-al doilea front „încearcă să răstoarne conducerea 
civilă”, le-au făcut o mare nedreptate. 

Poate că următorul element este suficient, în cadrul 
acestui capitol, să demonstreze că „Copiii vitregi” nu erau 
nihilişti. Un slujitor protestant, pe nume Tilemann Noll, s-a 
furişat într-o noapte să viziteze o întrunire secretă religioasă a 
„Copiilor vitregi”, în principal, spune el, pentru a experimenta 
personal ceea ce se petrecea acolo. (Ulterior a fost luat în 
primire de un tribunal bisericesc şi făcut să mărturisească în 
public acest păcat grav. Lucrul acesta aproape l-a costat 
funcția. Ceea ce i-a nemulțumit în mod special pe superiorii săi 
a fost faptul că în duminica de după vizita sa nocturnă la 
adunarea „ereticilor” el le-a spus enoriaşilor săi că descoperise 
că până atunci nu predicase altceva decât slova rece a 
Scripturii, den toten buchstaben. O parte din sentinţa sa a fost — 
şi aceasta aruncă o lumină interesantă asupra unei chestiuni 
care ne va angaja într-un capitol ulterior, spiritul de toleranță 
privitor la conduită, care trasa hotarele taberei Reformate — că 
„trebuie să se ţină deoparte un an de zile de toate petrecerile şi 
zaiafeturile, altfel urma să-şi piardă statutul de slujitor”.) După 
întoarcerea pastorului Noll de la adunare, el a mărturisit că 
„rugăciunea mi-a plăcut cel mai mult, căci ei s-au rugat pentru 
nevoile întregii creştinătăţi, şi pentru împărat, pentru rege, 
nobili şi prinți, ca Dumnezeu să le dea înţelepciune...” Pare că 
oameni care se roagă în această gamă nu sunt dedicați vreunei 
ambiţii „de a răsturna guvernul”. A le imputa această acuzaţie 

era o nedreptate grosieră. Era o acuzație născută nu din 
observaţie, ci din şabloanele de gândire ale unui sacralism 
străvechi. 

Reformatorii, am zis, nu erau gata să concedieze sabia 
magistraților din treburile religiei. Ei justificau până-n pânzele 
albe ideea că sabia cârmuitorului civil trebuie să-l țină pe 
„eretic” la locul său. Trebuie să cităm numai din scrierile lui 
Urbanus Rhegius, asociatul de încredere al lui Luther, ca suport 
pentru această afirmaţie. El a zis: „Când izbucneşte erezia, 
„„atunci magistratul trebuie să pedepsească nu cu mai puţină 
vigoare, ci mai multă decât se folosi împotriva altor 
răufăcători, jefuitori, ucigaşi, hoţi şi alţii ca aceştia.”!% 

Atitudinea Reformatorilor este suficient de limpede din 
citatul următor, scris tot de Rhegius: 


Dumnezeu ridică magistrați împotriva ereticilor, a 
fondatorilor de facțiuni şi a schismaticilor din Biserica 
creştină pentru ca Hagar să fie biciuită de Sarah [Rhegius a 
împrumutat această alegorie din scrierile lui Augustin — lucru 
la care ne vom întoarce într-un capitol mai târziu]. Donatiştii 
omoară sufletele oamenilor, făcându-i să ajungă în moartea 
veşnică, şi se plâng atunci când oamenii-i pedepsesc cu 
moartea temporală. Prin urmare, un magistrat creştin trebuie 
să considere ca fiind prima sa prioritate păstrarea pură a 
religiei creştine... Toţi cei care cunosc istorie ştiu ce a fost 
făcut în această chestiune de către bărbaţi ca şi Constantin, 
Marianus, Theodosius, Charlemagne şi alţii.”? 


Îndrăznim să spunem că nici un protestant, cel puţin 
nici unul din Lumea Nouă, nu se va simți împlinit cu poziția 
expusă în aceste citate. Şi totuşi, ele sunt tipice pentru 
Reformatori, care cu toții au refuzat să subscrie nemulțumirii 
„Copiilor vitregi”, care spuneau că sabia este nelalocul ei 
atunci când invadează zona credinţei religioase. 

Întrucât acest studiu este publicat sub auspiciile unei 
fundaţii care se numeşte după numele unuia dintre 
Reformatorii importanţi, John Calvin, s-ar cuveni să privim 
mai îndeaproape gândirea sa privitoare la această chestiune. Îl 
vom testa în două puncte: episodul Servetus şi reacția sa la 
primul manifest doctrinar al „Copiilor vitregi”, promulgat la 
Schlatten am Rande (cunoscut şi ca Schleitheim), în 1527. 

Deşi Servetus nu a fost tipic pentru „Copiii vitregi”, cazul 
său face multă lumină asupra minţii lui John Calvin privitor la 
chestiunea pe care o discutăm. Din acest motiv, acest material 
merită un loc în acest studiu, cu atât mai mult cu cât gândirea care 
a dus la arderea lui Servetus a fost o parte din gândirea care a 
făcut ca viaţa „Copiilor vitregi” să fie atât de dură. 

Arderea lui Servetus — şi trebuie spusă cu cea mai mare 
claritate — este o faptă pentru care lui Calvin îi revine cea mai 
mare parte de responsabilitate. Nu s-a petrecut în ciuda lui John 
Calvin, aşa cum vor să spună unii admiratori super-zeloşi. El a 
planificat-o şi a manevrat-o de la început până la sfârşit. Ea a 
avut loc din cauza lui şi nu în ciuda lui. După ce a avut loc, 
Calvin a apărat-o cu fiecare argument posibil şi imposibil. 
Avem toate motivele să credem că dacă opinia publică nu ar fi 
început să se ridice împotriva acestui gen de tratament, ar mai 
fi avut loc multe asemenea arderi. Evenimentul a fost rezultatul 
direct al sacralismului față de care Calvin a rămas credincios, 
un sacralism de care el nu s-a lepădat niciodată. 

În apărarea lui Calvin se poate spune, şi nu fără o 
anumită justificare, că întrucât el a urcat pe scenă oarecum mai 
târziu, după primul deceniu, după ce se dezvoltase 
neo-constantinianismul spre care se rătăcise Reforma, nu prea a 
avut de ales în acest domeniu. Când el a apărut pe scenă, 
zarurile erau deja aruncate, „Cel de-al doilea front” era deja 
deschis. Calvin nu a fost niciodată în poziția în care fuseseră 
Luther şi Zwingli, în acele zile timpurii în care moştenitorii 
restituționismului medieval încă mai priveau înainte cu 

nădejde. Când Calvin se angaja la sarcina vieţii sale, Reforma 
îi pierduse deja pe cei care fuseseră condiționaţi de rebeliune 
medievală împotriva „sacralismului creştin”. A fost prea 
radical pentru Luther să păşească pe drumul restituţionismului, 
şi a fost prea radical şi pentru Calvin, care a apărut un pic mai 
târziu. Şi dacă a fost prea mult să aştepţi de la Luther să se 
descătuşeze de douăsprezece veacuri de istorie, a fost prea mult 
pentru Calvin să se descătuşeze de douăsprezece veacuri plus 
un important deceniu. 

Aşa stând lucrurile, execuţia lui Servetus a avut loc 
într-un cadru sacralist şi a fost rezultatul unei gândiri sacraliste. 
A fost medievală până în măduva sa. Ea revelează o fermitate 
constantiniană. lată un om care nu reprezenta o ameninţare 
pentru liniştea civilă din Geneva, desigur, dacă se crede că 
oricine deviază de la dreapta credinţă proclamată de Stat este 
ipso facto o ameninţare pentru liniştea civilă.) Servetus nu a 
declanşat parade, nu a ţinut discursuri, nu a purtat pancarte, nu 
a avut ambiţii politice. Avea într-adevăr nişte idei excentrice 
privitoare la Trinitate şi el nutrea nişte noţiuni deviante cu 
privire la botez, în special botezul copiilor. Fără îndoială că 
avea în el ceva de iconoclast spiritual, după cum există în toți 
oamenii de geniu. Servetus era un fel de geniu ştiinţific, în 
sensul că anticipase ideea cursului circulator al sângelui. Dar 


! În tiparul sacral erezia este automat răzvrătire. Codul lui Iustinian decreta 
că „Erezia trebuie considerată a fi o ofensă împotriva ordinii civile” (XVI, 
5:40). Acesta este dogmatismul care a dus la arderea lui Servetus. S-a spus 
că, mai târziu, în timpul procesului, Calvin a căutat să comute sentința astfel 
încât Servetus să fie executat în alt fel decât prin ardere. Motivul pentru 
această sugestie este acela că John Calvin voia ca Servetus să fie eliminat ca 
delicvent împotriva ordinii civile. Moartea prin ardere era pentru delicvenţi 
din domeniul religiosului. De-aceea era Calvin preocupat de chestiune. Este 
aceeaşi sensibilitate care a făcut-o pe Margareta din Parma, în 1567, să 
specifice moartea prin spânzurare pentru Guido de Bres. Arăta mai bine să-l 
distrugă pe de Bres ca răzvrătit decât ca eretic; deci, moartea mai degrabă 
prin ştreang decât prin foc. La fel au stat lucrurile şi în cazul lui Servetus. 

nu era revoluţionar în sens politic. Într-adevăr, era „sărit” în 
domeniul doctrinei religioase, dar nu merita să fie arestat şi 
executat — o judecată în care, desigur, unul care are opinii 
sacraliste nu poate fi de-acord. Numai într-un climat sacralist 
se pot comporta oamenii în acest fel cu un asemenea om. 

Dacă arderea nefericitului spaniol demonstrează faptul că 
Geneva lui Calvin era un stat sacral şi Calvin al Genevei un 
gânditor sacralist, literatura care a ţâşnit în apărarea înfiorătoarei 
fapte face ca lucrul acesta să fie de două ori mai clar. 

Când vestea că Servetus murise prin foc s-a răspândit, un 
strigăt de furie a răsunat prin cea mai mare parte a Europei. Este 
adevărat că mulți lideri ai Reformei au aplaudat arderea 
(Melanchthon, de exemplu, a scris că „Biserica îți datorează şi 
întotdeauna îți va datora recunoştinţă pentru că l-ai dat morții pe 
eretic”); deşi este adevărat şi că unii, chiar şi în Geneva, au 
refuzat să-şi semneze numele pe un document care susținea 
execuţia. Dar a existat un cor de proteste rostite pe dată din acele 
cercuri care fuseseră profund influențate de tendinţele 
umanizante ale timpurilor. Contrar legendei ținute în viaţă de 
admiratori super-zeloşi ai lui Calvin, spiritul veacului surghiunea 
deja o asemenea inumanitate in depozitul de vechituri al 
trecutului. Renaşterea nu a fost lipsită de roadele toleranţei. 

Există motive să credem că John Calvin şi cei din 
preajma lui care orchestraseră uciderea lui Servetus aveau o 
vagă presimţire că vestea acestui incident îngrozitor îi va costa 
scump. Se pare că de îndată ce scrumul s-a stins ei au intrat în 
defensivă." Au început să lucreze intens la o carte care ar fi 





" Din corespondenţa lui Calvin din acel timp simţim un sentiment de 
nesiguranță, ridicându-se deasupra veştilor lichidării lui Servetus. Într-o 
scrisoare datată 5 octombrie 1554, el plângea pe umărul unui prieten: „Dacă 
ai şti măcar a zecea parte din cât de rănit am fost de aceste calomnii 
ruşinoase, bun precum eşti, ai geme sub povara de mâhnire sub care sunt 
încercat. Câinii mă latră din fiecare parte; orice bârfă răutăcioasă 
inventează, o şi azvârle despre mine. De fapt, neprietenii şi criticii din 
propria noastră tabără mă atacă mai furibund decât duşmanii recunoscuţi din 

avut rolul de a calma spiritele şi de a preveni un exod prea mare. 
Chiar în 1554, la câteva luni după dispariția lui Servetus (acesta 
murise în 27 octombrie 1553), o Apărare (titlul întreg era 
Defensio orthodoxae fidei de sacra Trinitate) a ieşit de sub 
tiparniţa lui Oliva Roberti Stephani. Dacă John Calvin şi colegii 
săl se aşteptaseră ca această publicaţie să calmeze spiritele, urma 
să aibă parte de o surpriză neplăcută, căci impactul său era 
asemănător acela al gazului turnat pe foc. Aproape pe dată (era 
la începutul lunii martie) o denunţare nimicitoare a arderii, 
precum şi a întregului fir ideatic ce a cauzat-o, a apărut dintr-o 
presă al cărei nume nu se pomeneşte (mai mult, a fost publicată 
sub anonimat — vremurile erau de aşa natură că era periculos ca 
cineva să îşi pună numele pe o publicaţie de asemenea 
importanţă), cu titlul De Haereticis an sint persegquendi (Dacă 
ereticii ar trebui lichidaţi). Desigur că genevezii nu doreau să 
lase ca acesta să fie ultimul cuvânt; astfel, la începutul lui august 
au scos o a doua publicaţie, cu titlul De Haereticis a civili 
Magistratu puniendis adversus Martini Bellii (Dacă ereticii ar 
trebui pedepsiți de conducătorul civil, împotriva lui Martin 
Bellius, pe care îl suspectau de a fi autorul publicației anonime 
împotriva căreia ei reacționau). 

Deşi Calvin şi Beza se plângeau cu amar de tonul 
criticii anonime a ceea ce s-a întâmplat," oricine îl citeşte va 
trebui să încuviinţeze că deşi vorbeşte făţiş, este scrisă într-un 
echilibru destul de neobişnuit acelor vremuri, evitând în mod 


compania papei. Cu siguranță nu merit asta din partea Bisericii!” Se pare că 
insatisfacția chiar din Geneva a fost suficient de mare pentru a ocaziona 
amânarea Cinei Domnului. În acele vremuri ea a fost amânată cel puţin o 
dată, şi poate chiar de trei ori. 

" Calvin s-a străduit din greu să îşi păstreze moralul ridicat în această 
problemă, scriindu-i prietenului său Sulzer la Basel că „Această carte plină 
de calomnii împotriva mea a fost înjghebată pentru a ridica o împotrivire 
imediată față de mine. Senatul a decis să mi-o pună în mâini pentru studiere. 
Nu mi-a fost greu să îi tund scurt calomnia: am putut chiar să o întorc spre 
beneficiul meu...” 

surprinzător injuriile şi invectivele. Trebuie să fim de acord cu 
un cercetător olandez recent când afirmă că „Este probabil ca 
generaţiile viitoare ce vor judeca situația vor atribui tonul 
violent al lui Calvin şi al lui Beza unui sentiment, conştient sau 
inconştient, de slăbiciune, mai degrabă decât unei convingeri 
bine întemeiate că poziţia lor era corectă.” 

În replica adresată criticului anonim s-a apărat până-n 
pânzele albe arderea lui Servetus şi întregul şir ideatic sacralist 
care a prăsit acea faptă îngrozitoare. Fireşte, existau texte- 
argument; şi din nou, fireşte, ele erau derivate în primul rând 
din Vechiul Testament. 

Căutând în Noul Testament susținere, sacraliştii 
genevezi (Beza pare să fi fost principalul autor) au fost 
incapabili să găsească prea multe. Nimeni nu poate să fie 
impresionat de „textul-argument” al lui Beza, scos din cartea 
Faptelor: „Cu ce putere, rogu-vă, 1-a condamnat Petru la 
moarte pe Anania şi Safira? Şi cu ce putere l-a lovit Pavel cu 
orbire pe Elima? Cu puterea învestită în Biserică? Bineînţeles 
că nu. Atunci, deci, trebuie să fi fost cu puterea investită în 
magistrat, căci un al treilea fel de putere nu există.” Lasă 
impresia unui om ce se îneacă agățându-se de un pai. Aceasta 
este o hermeneutică cumplită şi este departe de o interpretare 
responsabilă a Scripturii. Nu vom onora acest argument 
înşelător cu mai mult decât menţiunea că partea pe care a jucat- 
o Petru în problema lui Anania şi a Safirei nu îşi găseşte deloc 
paralelă cu partea pe care au jucat-o genevezii în moartea lui 
Servetus. Mai mult, aflăm într-adevăr noutăți când se spune că 
„Pavel l-a orbit pe Elima” şi că acest episod a avut paralela în 
arderea lui Servetus! 

Adevărul este că Beza cum suis se clătina din temelii la 
atacurile violente ale lui „Bellius”. Ce mai rămâne de spus la 
un pasaj ca acesta? 


Cine nu l-ar confunda pe Cristos cu un moloh sau un alt zeu 
dacă într-adevăr ar găsi plăcere în sacrificii omeneşti...? 

Imaginați-vi-l prezent, în calitate de polițist anunțând 
sentința şi aprinzând focul...! „Oh, Hristoase, creator al 
tuturor lucrurilor şi împărat al întregului pământ, nu vezi 
toate aceste lucruri? Eşti atât de complet schimbat, devenind 
crud şi opus propriei tale persoane...? Porunceşti tu ca cei 
care nu îţi înțeleg încă poruncile şi învățăturile să fie înecaţi 
în apă, străpunşi până le ies afară intestinele, pe care să li se 
pună apoi sare, să fie loviți cu sabia sau prăjiți la foc mic, 
martirizaţi prin fiecare chin posibil, prelungit cât se poate de 
mult?” Ah, Hristoase, porunceşti tu într-adevăr astfel de 
lucruri şi le încuviințezi tu când sunt făcute? Sunt cei ce 
oficiază la asemenea arderi de tot cu adevărat ajutoarele tale? 
Permiţi tu să fii văzut la locul unor asemenea măceluri? 
Mănânci cu adevărat carne omenească, oh, Hristoase? Dacă 
faci într-adevăr astfel de lucruri, sau porunceşti a fi făcute, 
atunci ce, spune-mi, ce i-ai mai lăsat diavolului să facă?” 


Ce a putut răspunde Beza acestei voci pătrunzătoare şi 
deloc neinspirate? Nimic mai mult decât: „Dintre toate 
trăncănelile neruşinate şi blasfematoare!” (Textul din care 
cităm, o traducere olandeză despre care vom vorbi acum, făcută 
de cineva cu o superbă cunoaştere a limbii latine, traducerea lui 
fiind de încredere, spune: „O des  lasterigen ende 
onbeschaemden becx!”). Este inutil să mai spunem că această 
ripostă nu aparține idiomului unei bune discuţii teologice; este 
un ad hominem clasic, şi trădează doar slăbiciune şi frustrare. 

Tractatul pe care îl discutăm câştigă şi mai multă 
însemnătate când se menţionează că la începutul secolului 
şaptesprezece un fiu spiritual şi moştenitor al sacralismului 
genevez, un anume Johannes Bogerman (asistat de un cleric 
coleg), omul care a fost destinat două decenii mai târziu să 
prezideze Marele Sinod de la Dordt, l-a republicat, în 





” În sentinţele prin care ereticii erau trimişi la rug se specifica de obicei că 
execuţia trebuia să fie prin „foc mic”. Se pare că în cazul lui Servetus s-a 
folosit lemn verde, aşa încât a fost nevoie de trei ore înainte ca el să fie 
declarat mort. 

traducerea olandeză la care am făcut referire mai sus, la 
Franeker şi la presele lui Gillis Van den Rade, tipograf pentru 
Staten Generaal.P Evident, Bogerman considera cartea lui Beza 
a fi încă valoroasă, suficient de bună pentru a fi retipărită şi 
recirculată. Aceasta vorbeşte de la sine; căci indică faptul că 
sacralismul ce a precipitat arderea lui Servetus, cât şi literatura 
produsă pentru a o susţine, încă domnea în cercurile olandeze 
reformate. 

Intriga se îngroaşă atunci când se află ce l-a determinat 
pe Bogerman să îl îmbrace pe Beza cu straie noi. Din lunga 
introducere prefixată traducerii aflăm care a fost cauza. 
Bogerman şi clericii săi asociaţi de la Groningen tocmai 
începeau o cruciadă împotriva unui grup de anabaptişti care 
țineau servicii de închinare în liniştea propriilor case. 
Traducerea a fost făcută pentru a-i determina pe magistrați să 
„vă faceţi datoria față de Dumnezeul care v-a pus sabia în mână 
„.. Doborâţi-i cu curaj pe aceşti monştri deghizați în oameni!” 
Din lunga introducere aflăm că în urmă cu câţiva ani, în vreme 
ce Bogerman era staționat la Sneek, a jucat un rol de bază în 
determinarea magistraţilor de a-şi împlini „datoria” de a 
distruge un cuib similar de „eretici”. Cu acea ocazie, el a venit 
la întrunire neinvitat şi la braţ cu polițistul, a înălțat, tot 
neinvitat, o lungă rugăciune pentru aceşti „eretici”, şi, la fel de 
neinvitat, le-a ţinut o lungă „predică”, în care toate „erorile” lor 
au fost disecate în amănunt. Cel mai patetic lucru din acest 
episod jalnic este acela că Bogerman l-a scris având deplina 
încredere că cititorii săi îl vor aplauda pentru aceste puseuri de 
credincioşie. Într-atât de sacralistă era gândirea de atunci! 

Beza a scris şi Bogerman a reînviat gândul că libertatea 
de conştiinţă pentru care vociferau criticii episodului Servetus 





P Universitatea publică din Amsterdam deţine o copie a acestei traduceri 
olandeze, şi ni s-a dat permisiunea de a o avea şi a o folosi în Statele Unite, 
prin facilitățile serviciului „Inter-library Loan” al Universităţii Michigan. 
Din acest volum oferim citatele. 

era „mai rea decât tirania papei, la fel cum anarhia e mult mai 
rea decât tirania.” 

Doctrina medievală a celor „două săbii” a fost susținută 
pe faţă de Beza şi Bogerman. Citim că „la fel cum membrele 
trupului, în ciuda funcțiilor lor diferite, au o singură sarcină 
într-un trup, la fel este şi în privința Bisericii, spre al cărei 
sprijin au fost mandatate atât puterea civilă cât şi cea 
eclesiastică... Aceasta să fie, deci, concluzia argumentului: cei 
ce vor să interzică autorităţilor civile creştine îngrijirea faţă de 
religie şi în special pedepsirea ereticilor, disprețuiesc Cuvântul 
clar al lui Dumnezeu, resping autoritatea veacurilor [a se 
observa că nu este un argument foarte protestant, apropiindu-se 
prea mult de ideea catolică de „tradiţie”], şi drept consecință 
caută distrugerea totală şi exterminarea Bisericii.” 

Există o mare ispită (dar fără a fi nevoie) de a insista 
mai mult asupra problemei Servetus şi a literaturii produse în 
apărarea ei. S-au spus destule pentru a fi suficient de clar că 
ultimele arii ale Reformei s-au cântat în gama „sacralismului 
creştin”. Dacă ar mai fi nevoie de ceva, putem doar arăta spre 
faptul că Mărturisirea Belgică pune asupra magistratului 
„datoriile” care au dus la ardere. Numai atunci când acidul 
timpului a început să muşte adânc din şablonul sacralist, 
Articolul 36 a început să îi stânjenească pe reformaţi, iar 
aceasta nu s-a întâmplat decât în vremuri comparativ recente. 
În Olanda nu s-a întâmplat până când statutul oficial al 
Hervormde Kerk a fost făcut fictiv de Secesiuni. 

Concepţia esenţial sacrală a lui Calvin devine şi mai 
aparentă în reacția sa față de manifestul anabaptiştilor 
promulgat la Schlatten am Rande în anul 1527. Ne oprim 
pentru o scurtă examinare a lui şi a răspunsului lui Calvin.” 

Unul din punctele subliniate în mărturisirea Schlatten 
am Rande are de a face cu funcția săbiei în legătură cu 
Biserica. Citim următoarele: 


Sabia este o rânduială a lui Dumnezeu în afara perfecțiunii 
lui Cristos; Prinții şi Domnitorii lumii sunt rânduiți pentru 
pedepsirea răufăcătorilor şi pentru omorârea lor. Dar în 
perfecțiunea lui Cristos, pedeapsa ultimă este 
excomunicarea, în care nu se include moartea fizică. 


Declarăm că pentru orice om ce nu mai gândeşte în 
termenii „sacralismului creştin” această formulare este corectă 
şi potrivită. Se afirmă că sabia este o instituție divină, cu putere 
de constrângere, şi dacă e nevoie chiar de condamnare la 
moarte. Dar această sabie, se spune, nu are nici o sarcină 
coercitivă înăuntrul Bisericii; hotărât că nu, căci în această 
zonă cea mai înaltă sentință este excomunicarea. Se poate 
aştepta ca toţi oamenii raționali să fie de acord cu ea. Adevărat, 
expresia „perfecțiunea lui Cristos” este puţin ciudată; dar 
trebuie amintit faptul că bărbaţii strânşi la Schlatten am Rande 
făceau muncă de pionierat şi trebuiau să creeze un vocabular. 
Terminologia la care ne gândim imediat nu era încă curentă 
atunci; termenii „Biserică” şi „Stat” erau încă nediferențiați. 
Dacă înlocuim „perfecțiunea lui Cristos” cu „Biserica lui 
Cristos” (şi o putem face) atunci acea zugrăvire a funcțiilor 
celor două entităţi este în întregime acceptabilă. 

Dar nu în urechile unui om cu tipar sacralist de gândire. 
Calvin nu doar a aruncat deoparte Schlatten am Rande, dar s-a 
oferit voluntar să o combată în scris, spunând: „Principala 
datorie a magistraţilor nu este aceea de a-şi păstra supuşii în 
pace în ce priveşte trupul; ci, mai degrabă, de a se asigura că 
Dumnezeu este slujit şi onorat pe domeniile lor.” Căci „După 
cum magistraţii au datoria de a curăța Biserica de ofense prin 


“N.ed.: Mărturisirea de la Schleitheim, Articolul VI. 

pedepse şi coerciţii corporale, clericii au şi ei datoria de a-i 
asista pe magistrați reducând numărul celor care ofensează.” 
Calvin a mustrat Schlatten am Rande, spunând: „Mâna nu 
poate spune piciorului „nu am nevoie de tine'”.! Știind bine că 
autorii manifestului aveau un mod de a se întoarce în timp până 
în vremurile pre-constantiene, Calvin caută să îi facă să 
realizeze că nu au nici un drept să o facă. Pentru el, schimbarea 
constantiniană a fost o mare îmbunătăţire faţă de acele vremuri 
anterioare, „acele zile anterioare în care demnitatea Bisericii 
era încă ascunsă”, o idee pe care Calvin, după cum vom vedea, 
i-o datora lui Augustin, acel prim apologet al „sacralismului 
creştin”. 

În fine, replica lui Calvin la Schlatten am Rande a fost: 
„Nu trebuie să scoatem din mijlocul nostru instituţia dreptăţii 
civile, nici să o izgonim din Biserică” („ny le chasser hors de 
PEglise”). În trecere, cititorul va observa că Calvin comite 
aceeaşi eroare despre care am vorbit mai devreme, şi anume, 
gândind că atunci când Copiii vitregi vociferau în favoarea 
expulzării puterii civile din Biserică, ei cereau ca acesteia să i 
se pună capăt în acelaşi timp în zona civilă. Gândirea sacralistă 
a lui Calvin făcea imposibil ca el să diferenţieze între 


4 Aplicând în acest fel cuvintele din 1 Corinteni 12:21, Calvin îşi dezvăluie 
atitudinea sacralistă; pentru el, Biserica şi Statul sunt doar două aspecte ale 
unuia şi aceluiaşi lucru. El nu vrea să audă de vreo separare. Şi în această 
privință, Calvin era ca şi ceilalți reformatori. Trebuie să fim de acord cu 
Karl Rieker când spune în a sa Die Rechrliche Stellung der Evangelischen 
Kirche Deutschlands ... „Es handelt sich also fur die Reformatoren nicht 
um das Verhăltnis zweier Gemeinwesen zu einander, sie kennen iiberhaupt 
nur eine Gemeinwesen, eine umfassende Verbandseinheit und das ist die 
Christheit ... Im diesem Stiick sind also die Reformatoren nicht modern, 
sondern gut mittelalterlich” (pp. 53 ş. urm., sublinierea italică este a lui 
Rieker). Trebuie să fim de acord şi cu Georges de Lagarde, care declară în 
ale sale Recherches sur l'esprit politique de la Reforme, „L'Eglise 
calviniste n'est pas une societe independant; ... l'Eglise et l'Etat ne 
devaient former qu'un seul et meme âtre.” 

desființarea autorităţii civile şi excluderea ei din problemele 
credinţei. 

Calvin nu a scăpat niciodată de monismul reflectat aici. 
În gândirea sa, ceea ce noi numim acum Biserică şi ceea ce noi 
numim acum Stat sunt îmbinate într-o singură țesătură; 
împreună, ele constituie o singură entitate. Monismul acesta a 
fost ceea ce a făcut imposibil pentru Calvin să înţeleagă spre ce 
ținteau Copiii vitregi. Acest monism şi-a găsit expresia în 
crezurile apărute sub influenţa sa. 

Se poate afla întotdeauna poziţia cuiva față de 
tensiunile apărute între reformatori şi copiii lor vitregi dacă îl 
întrebăm ce crede despre schimbarea constantiniană ca atare. 
Exponenţii „sacralismului creştin” privesc evenimentele din 
zilele lui Constantin ca începutul epocii de aur; restituționiştii 
le privesc ca sfârşitul epocii de aur. 

Am sugerat deja că Augustin se afla în prima categorie, 
şi vom avea din belşug ocazia să îi luăm pulsul. S-a arătat şi 
despre Calvin că făcea parte din aceeaşi şcoală, şi se va arăta 
mai detaliat în capitolele ulterioare ale acestui volum. Ştim deja 
că Bogerman avea o gândire similară; următorul pasaj scris de 
mâna sa ne-o va arăta şi mai clar: 


început în vremurile Noului Testament cu Constantin cel 
Mare ... văzând că conducătorii precedenţi erau păgâni şi 
ostili Bisericii şi că Constantin a avut un zel bun de a procura 
Bisericii pace exterioară şi doctrina corectă alături de 
opoziţie pentru învăţăturile ce el le considera a fi eretice. 


(În trecere, ar putea fi interesant de ştiut că asemenea 
laude excesive pentru omul la care Copiii vitregi făceau referire 
ca „acel balaur”, însemna mai mult decât puteau ei suporta. Au 
ripostat spunând că Constantin era un curvar — la care 
Bogerman a replicat „La fel şi David, care pe deasupra mai era 


ŞI ucigaş.”) 

Această perspectivă asupra schimbării constantiniene 
era întipărită în tradiția reformată. Se poate afla ce concepţie 
aveau despre ea la Sinodul de la Dordt din laudele exagerate 
adresate puterii civile, care a convocat Marele Sinod, pentru „a 
călca pe urmele iluştrilor voştri strămoşi, Constantin, Teodosiu 
i Aa 

Liderii Reformei nu erau doar devotați 
constantinianismului, ci aplaudau fiecare invazie a săbiei în 
problemele credinței (bineînţeles, numai în cazul în care 
magistrații susțineau religia corectă). Ei îndemnau constant pe 
magistrat să verse sângele opoziţiei. Când Edward al VI-lea a 
urcat pe tronul Angliei, Henry Bullinger, succesorul lui 
Zwingli în reforma elveţiană, a jubilat (putem să îl cităm într-o 
traducere engleză străveche): 


Binecuvântat fie acel domn mărinimos care nu a suferit ca 
prinții, ce prin providenţa sa divină i-a făcut şi le-a poruncit 
să fie conducători supremi ai bisericii sale, imediat sub el ... 
să apuce pe căi greşite şi să fie înşelați mai departe, ci cu 
bunăvoință le-a deschis ochii să privească acel soare al 
neprihănirii şi lumina adevărului ... care cu judecată va 
vărsa sângele celor care au vărsat sânge nevinovat ...?! 


(Trebuie notat, în trecere, că dacă acestui duh i s-ar fi 
permis să continue nedomolit, dacă această teologie nu s-ar fi 
erodat, războaiele religioase de exterminare nu s-ar mai fi 
sfârşit.) 

Am vorbit de eroziune. Eroziunea este un proces lent, şi 
rămăşiţe ale moştenirii constantiniene au fost aduse pe 
țărmurile Lumii Noi. Unele colonii de pe malul Atlantic 
excludeau prin lege „toți Predicatorii şi Quakerii şi alți eretici 
notorii.” Dar pe aceste țărmuri a fost adus şi aluatul Copiilor 
vitregi. Cetăţenii din Providence au refuzat să accepte politica 
neliberală, spunând că libertatea conştiinţei a fost „posesiunea 
lor cea mai de preț”. De aceea, membrii Comisiei din 

Massachusetts au ripostat că aceşti sectanți „țintesc spre însăşi 
desființarea şi răsturnarea întregii conduceri civile dintre voi”. 

Dar eroziunea este de asemenea persistentă. Colosul 
constantinianismului a căzut, şi, atât cât priveşte Lumea Nouă, 
„mare i-a fost căderea”. Primul Amendament al Constituţiei 
Federale, care prevedea că „Congresul nu va da vreo lege care 
să recunoască oficial o religie, nici nu va interzice libera 
exercitare a ei” a fost condamnarea la moarte a „sacralismului 
creştin”. Acest amendament este o Doctrină Monroe” prin care 
solul Lumii noi este închis față de răsadurile sacraliste venite 
din Lumea Veche. 

Fără îndoială că experiența făuririi unei civilizații noi în 
pustiu a grăbit ziua demiterii constantinianismului în Lumea 
Nouă. În Europa, acesta a zăbovit mai mult, acolo spunându-se 
abia recent „A venit sfârşitul epocii constantiniene.” Foarte 
recent, însă, un exponent al tradiţiei reformate din Olanda, a 
adus dovezi că în mintea sa constantinianismul era încă foarte 
corect şi potrivit. Găsim această dovadă în evaluarea pe care o 
face schimbării constantiniene. Dr. Abraham Kuyper a scris: 


Când prima competiţie s-a sfârşit prin plecarea împăratului 
înaintea lui Isus, atunci ... regalitatea lui Cristos a început să 
triumfe în societate ... regalitatea lui Cristos a rămas din acel 
timp ca o putere dătătoare de direcţie deasupra puterii 
imperiale, care, pentru a-şi întări influența, a încercat o 
integrare apropiată tot mai mare cu regalitatea lui Isus ... 
Când în secolul patru persecuția a încetat şi puterea 
imperială s-a arătat dispusă a se acomoda cu Isus, atunci 
victoria principală a devenit evidentă ... Această victorie 
principală a continuat pe întregul parcurs al lungii, lungii 
perioade cunoscute ca Evul Mediu." 





” o declaraţie prin care Statele Unite se opun extinderii controlului european 
în emisfera vestică — n. ed. 

"Un monism curios îşi găseşte expresie aici. Confluenţa Bisericii şi a 
Statului în zilele lui Constantin (pe care Kuyper o celebrează ca pe un mare 

Oriunde există rămăşiţe ale constantinianismului se 
poate detecta un fel de nostalgie după ceea ce pentru acei 
oameni erau „frumoasele vremuri de altă dată”, zilele 
„sacralismului creştin”; această nostalgie nu există în nici un 
loc în care formula constantiniană a fost repudiată efectiv; în 
locul ei se găseşte o nostalgie după lumea ilustrată în Noul 
Testament. Printre aşa numitele Biserici Tinere, care nu au o 
tradiție constantiniană, separarea dintre Biserică şi Stat este de 
la sine înțeleasă. Pare că putem concluziona în siguranță că 
dacă cauza lui Cristos are un viitor (şi avem garanția 
Cuvântului Său că are), aceasta va fi în climatul unei societăți 
compozite. Acesta este doar un alt fel de a spune că va fi în 
felul acela de lume pentru care au agonizat Copiii vitregi, 
activitate pentru care şi-au câştigat disprețuitul nume de „neo- 
donatişti”. 


triumf) necesită ca dreptul la conducere care îşi găseşte expresia în Stat să 
fuzioneze cu dreptul la conducere ce îşi găseşte expresia în Biserică. Acest 
monism, dacă este lăsat liber, îi va determina pe oameni să gliseze 
imperceptibil de la harul comun al lui Dumnezeu (care ne-a dat Statul) la 
harul special al lui Dumnezeu (care ne dă Biserica). Îi va cauza pe oameni 
să gliseze imperceptibil de la calitatea de fii care rezultă din relaţia Creator- 
creaţie la calitatea de fii ce rezultă din relația Răscumpărător-răscumpăraţi. 
Acest monism muşcă asemenea unui agent caustic în distincția dintre 
Revelația Generală şi Revelația Specială. Tinde să anuleze deosebirea dintre 
Volk şi Volk Gottes. Nu este surprinzător că Copiii vitregi, care se opuneau 
cu consecvență acestui monism perfid, au fost numiţi cu duşmănie dualişti 
de cei ce continuau să adere la el!” 

2 Stăbler! 


„Dacă ar fi Împărăţia Mea din lumea aceasta, slujitorii Mei s-ar 
fi luptat ...” loan 18:36 


În capitolul precedent am văzut că „sabia a fost sudată 
de cruce” în timpul schimbării constantiniene. Din acel 
moment, cauza lui Hristos a beneficiat, dacă putem numi 
beneficiu acest fapt, de o a doua sabie, una făcută din oţel. De 
asemenea, am început să evidențiem faptul că reformatorii nu 
erau preocupaţi de eliminarea acestei arme din Biserică. Cu 
toate acestea, bărbaţii „Celui de-al doilea front” erau convinşi 
de faptul că schimbarea constantiniană pervertise Evanghelia, 
admițând prin aducerea săbiei în Biserică şi treburile ei un corp 
străin în mădularele Bisericii lui Hristos, un corp străin care 
trebuia înlăturat dacă era ca puroierea să înceteze. 

Sabia de oţel era în esență o armă cu ajutorul căreia se 
exercita constrângere. Prin urmare, schimbarea constantiniană 
a condus la faptul ca tehnica constrângerii să fie parte din 
treburile Bisericii. Datorită acestui fapt cauza lui Hristos a 
pierdut dimensiunea  voluntariatului, care era specifică 
adevăratei creştinătăţi şi, o dată cu aceasta, cauza lui Hristos a 
îmbrățişat dimensiunea  coercitivă, care este străină de 
adevărata credință. Acest capitol se va ocupa de această 
problemă a constrângerii versus voluntariatului. 

E de la sine înţeles că „ereticii” au abordat problema 
acestei schimbări, atacând constrângerea şi pledând pentru 
implicarea voluntară. În timp ce căutau să reconstituie Biserica, 
ei — asemeni celor ce reconstruiau Templul în vremea lui 
Neemia — lucrau cu sabia într-o mână şi cu mistria în cealaltă; 
sabia pentru a expulza constrângerea, şi mistria pentru a 
reconstrui implicarea voluntară în cauza lui Hristos. 

Implicându-se în acest program, „ereticii” au adoptat, 
cel puţin în câteva cazuri, semne diferenţiatoare. În semn de 
protest față de cei ce mânuiau sabia, ei înşişi purtau un toiag 
inofensiv, asemeni celor folosite de păstori. 

De aceea ei erau numiţi uneori în timpurile Reformei ca 
„stablişti””, purtători de toiege. Purtarea acestui toiag inofensiv 
era atât de cunoscută ca fiind asociată cu semnul „ereziei” încât 
găsim acest aspect menționat în secolul al XVI-lea ca dovadă 
prima facie a apartenenţei la „erezie”, ce caracteriza „Cel de-al 
doilea front”. 

Totuşi, această purtare a toiagului nu era o invenție de 
secol XVI; se pare că fusese un aspect diferențiator al 
„ereticului” din cele mai vechi timpuri. Citim despre 
waldensieni că învățau oamenii să nu se confeseze clericilor ce 
purtau toiege. Acest aspect se pare că a fost preluat de Frăția 
din Boemia ca însemn ce declara convingerea, conform căreia 
sabia de oţel nu este o armă potrivită în mâinile unui ucenic a 
lui Hristos“. Inovația l-a făcut pe unul din liderii Frăției din 
Boemia, Lucas din Praga, să spună cu supărare: „Sunt total 
împotriva acestor Farisei vanitoşi, plimbându-se cu toiege şi 
etalându-şi neprihănirea.”" 

Scoţienii şi irlandezii, care au rezistat timp îndelungat 
schimbării constantiniene în nord-vestul Europei, purtau un 
baston, cunoscut drept gambutta, pentru a se diferenția de 


* Rădăcina cuvântului de origine germană Stăbler este constituită din 
cuvântul Stab, ce înseamnă „toiag”, cu sufixul „el” devenind „toiegel”. 
Stăbler sunt deci oamenii ce poartă un toiegel. 

? La o audiție, ţinută în 1590 pentru a stabili dacă fuseseră anabaptişti în 
zonă, un martor şi-a bazat depoziția cum ca ar fi fost câţiva pe faptul că „i-a 
întâlnit destul de des când cu toiegelul ... se îndreptau spre predicările lor 
sau ce-or face ei acolo.” 

“ Uneori mişcarea anti-constrângere a viziunii restituţioniste se materializa 
prin purtarea unei săbii de lemn (deci inofensive). Aşa, spre exemplu, 
purtau unii din Frăția din Boemia. Acest simbol anti-constrângere a apărut 
de asemenea printre grupurile restituționiste în Polonia şi Lituania, în 
special printre adepţii lui Peter Gonesius. 

clericii trimişi de la Roma. Şi aici se pare că problema a fost 
subiectul implicării voluntare versus constrângerea. 

Donatiştii par a fi fost primii purtători de toiege. Ei 
purtau un toiag inofensiv, pe care îl numeau „Israel”, un termen 
care, după toate probabilitățile, este de origine semitică 
(amintim că exista o influență considerabilă în nord-vestul 
Africii), posibil o deformare a formei „Azael”, ce înseamnă 
„puterea lui Dumnezeu”. Dacă această explicaţie se acceptă, 
atunci purtătorul unui asemenea „Israel” se diferea de cei care 
făceau din braţul cărnii (împăratul) puterea lor. Şi atunci ar fi 
de asemenea cazul pertinenţei sau caracterului impropriu al 
constrângerii. 

Oricât de comună putea fi purtarea toiagului, vom 
înlocui pe parcursul acestui studiu termenul de „eretic” cu cel 
de Stăbler, căci acesta s-a împotrivit încălcării constrângerii în 
problemele Credinței. 

Probabil că Augustin, mai mult decât oricare altul, este 
cel care a furnizat constantinienilor argumente din Scripturi 
(sau mai degrabă argumente atribuite Scripturilor) conform 
cărora constrângerea era interpretată ca fiind corectă din 
perspectivă teologică. Expresia din Luca 14:23, „Sileşte-i să 
intre”, tradus în latină prin compelle intrare, era exact ce avea 
nevoie în această bătălie în desfăşurare cu donatiştii. 

Adepții lui Donatus ofereau despărțirea de Biserica 
„căzută” şi urmarea propriei căi, un pas pe care avocaţii 
„sacralităţii creştine” nu-l puteau permite, căci ar fi lovit în 
însăşi inima visului lor, a unei credințe comune întregului 
imperiu. Deci ei au anunțat de la începutul conflictului că 
schisma nu va fi permisă şi, în caz de nevoie, va fi tratată cu 
arme. La care donatiştii au evidențiat că această reacție ar fi 
străină principiilor Domnului care nu a ridicat un deget, cu atât 
mai puţin o sabie, pentru a reţine oamenii ce Îl părăseau. Mai 
mult decât atât, când un număr mare L-a părăsit, El Şi-a 
confruntat ucenicii cu întrebarea „Voi nu vreţi să plecaţi?” 

Acestei direcții de gândire — fără ca puterea 
argumentului să-i fi scăpat — Augustin i-a replicat: 

Am auzit că citați ceea ce a fost scris în Evanghelie că atunci 
când şaptezeci de urmaşi ai Domnului I-au întors spatele, 
aceştia au fost lăsaţi cu această alegere a părăsirii 
necuviincioase şi că El le-a spus celor doisprezece rămaşi 
„Voi nu vreţi să plecați?” Dar ceea ce omiteţi să spuneţi este 
că la acel moment Biserica era doar la începutul creşterii din 
proaspăt sădita sămânță şi că nu se împliniseră spusele „Toţi 
împărații vor îngenunchea înaintea Lui, toate popoarele [i 
vor sluji.” Împlinirea acestei profeţii este în proporții mult 
mai mari acum că Biserica deține mai multă putere, atfel 
încât ea poate acum nu doar să invite, dar să şi constrângă 
oamenii să îmbrăţişeze ceea ce este bun.” 


Aici avem o reprezentare timpurie a noțiunii conform 
căreia Bisericii lui Hristos îi fusese trasată de către Întemeietor 
o direcție radical diferită de cea reprezentată în Noul 
Testament. Aici avem începuturile ideii, care a deţinut 
supremaţia în mințile oamenilor de-a lungul Evului Mediu, 
conform căreia Regele Bisericii însuşi intenționase o schimbare 
a epocii creştine — o schimbare față de care lumea timpurilor 
apostolice urma să devină învechită. Această schimbare era 
identificată cu inovaţia constantiniană, iar ideea expusă de 
Augustin domina gândirea şi teologia omului european în 
timpurile medievale, conducând la diferite  absurdități 
teologice, cum ar fi, spre exemplu, faptul că Marea Trimitere a 
fost menită epocii pre-constantiniene şi a fost împlinită o dată 
cu schimbarea constantiniană. Aici este începutul diferenței ne- 
protestante a het historisch gewordene, asupra căreia am atras 
atenția mai devreme. Ideea lui Augustin a unui nou regim ce 
coincidea cu schimbarea  constantiniană şi reprezenta 
„împlinirea mai mare” a profeției continuă să fie în vogă atâta 
timp cât oamenii nu vor fi renunţat la constantinianismul lor“. 





4 În anul 1953 prezentul autor a scris un articol pentru The Reformed 
Journal (din octombrie, articol întitulat „Creştinătatea biblică şi 
compozitismul cultural”) în care a fost expusă ideea că Noul Testament 
anticipă o societate compozită. Conţinutul acestui articol nu a părut corect 
celor din Biserica Reformată din Olanda care consideră că organizațiile 

Pentru această idee a „mai marii împliniri” Augustin a 
reuşit să găsească „o justificare scripturală” cu ajutorul unei 
forme exegetice nu foarte îndepărtate de  cascadoriile 
acrobatice. Căci el continuă spunând: 


Aceasta EI o arată [adică ideea „împlinirii lărgite” care pune 
acum Biserica în poziţia de a constrânge] destul de generos 
în parabola ospăţului nunţii, după ce îi cheamă pe cei invitaţi 
„.. Şi slujitorii spun „S-a făcut precum ai poruncit, dar tot mai 
este loc”, Domnul spune „eşiţi la drumuri şi la garduri şi pe 
cei ce-i găsiți siliți-i să intre ca să mi se umple casa.” Acum 
observați diferența de exprimare faţă de cei ce au intrat mai 
devreme — „aduceţi-i” şi nu „siliți-i”, prin care este 
simbolizată starea incipientă a Bisericii, în timpul căreia ea 
creştea spre poziţia de a fi capabilă să constrângă. Din 
moment ce era drept din raționamentul unei puteri mai mari 
şi puteri de a forța oamenii să vină la ospăţul eternei 
mântuiri, s-a spus mai târziu ... „leşiţi la drumuri şi la garduri 
şi siliţi-i să intre.” 


sociale separate şi antitetice sunt incluse în viziunea creştină. Câteva 
întâlniri au fost ţinute pentru a respinge ideea compozitismului social şi au 
apărut o serie de articole în revista Patrimonium, care este publicaţia acestei 
facţiuni. În aceste articole citim următoarele (traduc din olandeză): „Trebuie 
să evidențiem fără tăgadă că orice dovadă din Scripturi devine extrem de 
periculoasă dacă este neglijat cursul istoric. Suntem cu toții familiarizați cu 
tehnica de „box cu umbra” a sectelor, care se folosesc de texte aleatorii 
pentru „a-şi demonstra” tezele, uitând că există ceva numit istorie şi 
desfăşurarea existenței umane. Care este valoarea reală a recurgerii la 
textele din Noul Testament? Oare Verduin nu cunoaşte faptul că în cultura 
atât de variată a acelor timpuri situația era total diferită [Italicele sunt 
incluse de noi, dar sunt cerute de accentul din original] de cea prezentă, că o 
sarcină mai mult decât diferită le-a fost prevăzută primilor creştini — 
Biserica avea să crească, aşa cum a şi făcut, în lume.... Cred că ar trebui să 
discutăm împreună utilizarea Scripturii ca atare.” Aici, aşa cum va observa 
cititorul, îl avem pe Augustin în haine moderne, „mai marea împlinire” 
prezentând Noul Testament ca învechit, astfel încât textele sale devin 
„extrem de periculoase” dacă cităm fără a filtra prin „het historisch 
gewordene.” Este inutil a mai adăuga că acesta este echivalentul protestant 
al noţiunii catolice a „tradiţiei” şi este pe deplin inacceptabil. 

Aici avem de-a face cu viziunea, de la Augustin până la 
timpurile Reformei şi dincolo de acestea, conform căreia 
„căderea” Bisericii a fost o cădere ascendentă. Şi aici, chiar la 
începuturi, găsim că una din caracteristicile acestei căderi 
ascendente era dobândirea puterii de a constrânge. 

Pe deplin sigur pe el însuşi, Augustin a conchis cu ironie: 


Aşa că dacă voi |[donatiştii] vă plimbaţi în tăcere în afara 
ospăţului eternei mântuiri şi a unităţii sfintei Biserici, atunci 
noi vă vom ajunge din urmă pe „drumurile” voastre; dar 
acum că sunteţi plini de ţepi şi spini de atât de multe cruzimi 
şi răni aduse poporului nostru, acum venim spre voi în 
„gardurile” voastre spre a vă constrânge. Oaia silită este 
constrânsă în timp ce este nedoritoare, dar după ce este adusă 
înăuntru, poate paşte după voia inimii sale. 


Augustin a reuşit să covârşească” un alt pasaj din 
Scriptură pe care îl putea folosi pentru a sluji ţelului său, 


* Este incredibilă amploarea pe care o avea efortul lui Augustin de a găsi în 
Noul Testament justificarea pentru coerciţie. În scrisoarea sa către 
Vincentius el scria: „n-ai citit cum Pavel ... a fost forțat printr-o mare 
violență ... să îmbrăţişeze adevărul? Căci lumina ochilor săi, mai de preţ 
decât banii sau aurul, i-a fost dintr-odată luată .... N-a primit-o înapoi până 
la venirea unui membru al Sfintei Biserici. Crezi că nici o constrângere n-ar 
trebui folosită pentru a mântui omul de greşelile sale; şi totuşi vezi ... că 
Dumnezeu face acest lucru.” Într-o predică din Luca 14:16 Augustin pune 
aceste cuvinte în gura lui Hristos: „Pe cine vei găsi, nu aştepta până vor 
alege să vină, sileşte-i să intre. Am pregătit o cină măreaţă ..., nu pot suporta 
ca vreun loc să rămână gol. Neamurile vin de pe drumuri şi străzi: lăsați ca 
ereticii să vină de pe garduri .... Căci cei ce fac garduri au drept obiectiv 
divizările. Lăsaţi ca aceştia să fie luați de pe garduri, adunaţi de printre 
spini. Au rămas înțepeniți în garduri, nedorind să fie siliți. „Lăsaţi-ne”, spun 
ei, „să intrăm din proprie voință”, dar nu aceasta este directiva Domnului. 
El spune „Siliţi-i să intre.” În lucrarea sa De Correctione Donatistorum 
Augustin revine asupra acestui pasaj din Luca: „Pentru ce atunci nu lăsaţi să 
fie învinovăţiți prin faptul că au fost astfel constrânşi, dacă puterea, primită 
de Biserică prin ungere divină la vremea potrivită prin caracterul religios şi 
credinţa regilor, este instrumentală în constrângerea celor care au fost găsiți 
pe drumuri şi garduri — care înseamnă în erezii şi schisme.” 

întrucât era un mare alegorist. De data aceasta a găsit-o în 
situația familială a lui Avraam, unde erau două soţii: una liberă 
şi a doua sclavă. Prima îşi trăia viaţa în climat al 
voluntariatului, iar cea de-a doua în cel coercitiv. În acest mod 
Augustin justifică prezenţa a două tipuri de creştini în Biserică 
— unii prin alegere, alţii prin constrângere. În plus, alegoria 
justifica şi faptul că prima o asuprea pe cea de-a doua — n-a 
bătut-o Sara pe Agar? 

Acest mic sofism a devenit de asemenea parte a 
panopliei exponentului medieval de „sacralism creştin”, fiind 
repetat în timpurile Reformei, după cum vom vedea. 

De-a lungul timpurilor medievale biserica „căzută”, 
acționând pe baza învățăturilor lui Augustin şi ale altora, a 
recurs la utilizarea forței oriunde mergea. Atunci când, spre 
exemplu, Amandus a venit acolo unde acum e Flandra, la 
începutul secolului al şaptelea, şi-a început eforturile 
„misionare”! cu vizita la regele local, Dagobert al II-lea. Odată 
cererea de ajutor acordată până la constrângerea prin sabia 
regelui, a purces spre a-şi îndeplini sarcina, purtând acte ce 
declarau pentru ca toţi să ştie că poruncile regelui erau: „Dacă 
cineva nu-şi dă acordul să se lase regenerat prin botez, va fi 
constrâns să o facă de către rege.” Acest Amandus s-a plâns 
superiorilor săi la Roma mai târziu că a fost nu doar o dată 
obligat să iasă din apele râului Schelde — explicația pentru o 
asemenea primire nu foarte politicoasă pare a fi modul în care 
băştinaşii au găsit cu cale să-i plătească cu aceeaşi monedă, 
răspunzând la botezurile sale forțate printr-un botez forțat din 
partea lor€. 





? Acest cuvânt este cu ghilimele datorită faptului că este aberant să ne 
referim la aceste activităţi ca fiind „misionare.” Aşa cum vom evidenția mai 
târziu, misiunile în sensul Noului Testament nu au apărut şi nu apar în 
climatul constantinian. 

* Zwangtaufe, botezul cu forţa, era destul de comun în Europa medievală. 
Vom vedea că „Copiii vitregi” erau expuşi în acele vremuri acestei insulte. 

Colegul lui Amandus, Winfrid, (care a fost canonizat ca 
Sfântul Boniface pentru multele sale servicii în interesul 
constantinianismului) era de asemenea convins de ideea că 
obligarea prin „braţul secular” era dreaptă şi potrivită. A mers 
atât de departe încât a susținut că „Fără patronajul prinților 
franci suntem incapabili să conducem Biserica sau să apărăm 
preoţi sau clerici, călugări sau maici; fără ordinele şi autoritatea 
lor nu putem împiedica nici riturile păgâne şi sacrilegiile 
idolatre ale germanilor.” 

Aderând la aceeaşi doctrină, propovăduită de către 
Biserica „căzută”, împăratul Carol, care pentru multele sale 
servicii în schema constantiniană a devenit cunoscut ca 
Charlemagne (Carol cel Mare), i-a ajutat pe „misionari” 
decretând că „toţi cei care refuză cu încăpățânare botezul vor fi 
condamnaţi la moarte.” 

Printre „eretici” această filozofie, prin care coerciţia era 
justificată, era supusă atacurilor încă de la începuturi. Aceste 
atacuri au devenit parte integrală a unei viziuni totale a 
oamenilor cu convingeri restituționiste. Următoarea descriere a 
„ereziei” medievale o face destul de evidentă: 


Ereticii predică prea mult din Evanghelii şi Epistole şi susțin, 
printre alte lucruri, că un om nu trebuie să facă vreun rău, să 
mintă sau să înjure. Atunci când predică din Evanghelii sau 
din Epistole îşi ademenesc ascultătorii cu explicaţiile lor, ca 
maeştri ai erorilor ce nu ştiu să stea la picioarele adevărului, 
învățând şi explicând Scripturile ce sunt interzise laicilor. Ei 
susţin că Biserica lor este adevărata Biserică şi că Biserica 
Romană nu este decât o Biserică a ticăloşilor. Aceştia 
resping bogăţia Bisericii şi însemnele regalității ecleziastice, 
înaltele privilegii ale episcopului şi abatelui, căutând să 
abolească privilegiile ecleziastice. Ereticii evidenţiază ideea 
că nimeni nu poate fi constrâns la credință şi condamnă 
sacramentele Bisericii, spunând că un preot ce trăieşte în 
păcat de moarte nu poate fi parte a trupului Domnului. Ei 

susțin că trans-substanţierea nu are loc în mâinile preotului, 
ci în inima celui ce primeşte cu demnitate [cina Domnului]. 


In mod similar un om cu aplecare „eretică” din 
îndepărtata Polonie, Peter Chelcicky, spunea cu un secol 
înaintea Reformei: 


Nici un om nu poate fi adus la credinţa lui Hristos folosind 
forța, aşa cum e puţin probabil ca un om să înveţe poloneza 
studiind germana  .... Prin mijloacele puterii laice 
Anti-Hristul şi-a asumat toată puterea sub masca credinţei 
creştine. Din moment ce credem că Hristos ne-a mântuit de 
sub puterea lui Satan prin blândeţe şi umilință pe Cruce, nu 
putem permite ca desăvârşirea credinţei noastre să vină prin 
puterea lumii acesteia ca şi cum forţa este un beneficiu mai 
mare decât credinţa .... Atunci când Împăratul Constantin a 
fost adus în Biserică de Papa Silvestru în modul său păgân 
de existenţă şi acesta a fost învestit în schimb cu putere 
externă, distrugerea Bisericii a fost inevitabilă. 


Acestea erau vocile oamenilor care au rupt relaţia cu 
Biserica „căzută”; erau de asemenea şi persoane care au rămas 
în ea, dar i-au repudiat ideile despre implicarea voluntară şi 
coerciție. După cum, conform Confesiunii Belgice, Căderea din 
Eden a lăsat câteva „dâre” ale gloriei trecute, tot aşa „căderea” 
Bisericii lăsa câteva mici vestigii ale stării sale de rectitudine 
din trecut. 

Remarcabil printre aceştia era Hilarius de Poitiers, care 
a scris în 365, atunci când schimbarea constantiniană avea loc: 


Acum, Biserica înspăimântă cu amenințări de exil şi temniță şi 
ea, care în trecut şi-a câştigat adepții în ciuda temniţelor şi 
exilului, aduce acum oamenii la credinţă prin constrângere. Ea, 
cea care a crescut prin preoți vânaţi acum vânează preoți la 
rândul ei .... Aceasta trebuie spusă spre comparaţia cu acea 
Biserică care ne-a fost transmisă şi pe care acum am pierdut-o, 

fapt ce se desfăşoară în fața ochilor oamenilor şi este 
trâmbiţat cu putere. 


Dovezi similare ale acestor „dâre” au tot apărut de-a 
lungul timpurilor medievale. Iată-l pe Wazo, episcop de Liege, 
care în secolul al XI-lea a răspuns colegului său, care îl 
îndemna să ia măsuri împotriva unor „eretici” ce călătoreau în 
zona Liege: 


Deşi ideile acestor eretici au fost condamnate de către 
Biserică cu mult timp în urmă, aceşti oameni ar trebui trataţi 
cu blândețe şi în spiritul Celui ce avertiza împotriva 
smulgerii neghinei. Nu trebuie să recurgem la judecata 
puterii pentru a îndepărta pe cei ce Creatorul îi lasă în viaţă. 
Nici nu trebuie să gândim că în calitate de episcopi ordinaţi 
intrăm în posesia unei săbii specifice unui conducător civil; 
suntem unşi întru a aduce la viaţă, nu a trimite spre moarte. 
Credinciosul trebuie desigur atenţionat împotriva ereticilor, 
căci cel ce se joacă cu focul îşi arde degetele. 


Acestea erau sentimentele rostite de anumiţi oameni, 
oameni în inima cărora întunericul nu era deplin. Dar oficial 
Biserica „căzută” gândea şi învăţa cu totul altceva în timpurile 
medievale. Biserica Evului Mediu nu era o companie de 
oameni credincioşi adunaţi în mod voluntar, ci era o masă de 
fuințe umane adunate împreună şi ținute laolaltă prin simbolul 
coerciției — sabia puterii laice. Doctrina oficială era, aşa cum 
Papa Pelagius o spusese în anul 553, „în privința constrângerii 
ereticilor şi schismaticilor Biserica deține „brațul secular” 
pentru a sili în cazul în care oamenii nu pot fi aduşi spre 
înțelepciune prin argumente raționale.” 

Atunci când Biserica medievală îi numea pe 
restituționişti „eretici”, folosea cuvântul în sens etimologic. În 
acest sens, cuvântul nu are conotații cu referire la deviațiile 
religioase, în sensul folosit de limbile moderne. „Ereticii”, aşa 
cum am menţionat, nu erau pe o pistă greşită teologic vorbind, 

şi totuşi erau „eretici”. Cuvântul „eretic” este derivat din verbul 
grecesc hairein, care înseamnă „a-şi exercita opţiunea în 
prezenţa alternativelor.” Cei care priveau viaţa creştină din 
perspectiva unei probleme de alegere dintre alternative erau din 
acest motiv numiţi „eretici” de către cei ce gândeau în termeni 
de „creştinism fără alegere”. Din această cauză cuvântul 
„eretic” era utilizat alternativ cu „schismatic”, aşa cum 
ilustrează citatul lui Pelagius. 

Am văzut că reformatorii aveau de ales între două 
alternative — de a continua în tradiția „sacralismului creştin” 
sau de a merge în direcția tradiției de lungă răzvrătire împotriva 
conceptului. Cea de-a doua alternativă era plină de mari 
dificultăți, implicând străbaterea drumului în singurătate, fără 
sprijinul prinților. Aceasta ar fi expus mişcarea reformatoare la 
un pericol de neînvins, căci împotriva ei era ordinul catolic, 
înarmat până în dinţi cu arme de care, aşa cum istoria arătase 
de mii de ani, nu-i era greață să se folosească. Cum să te opui 
unei asemenea puteri? Cu mâinile goale? Ar fi fost ca şi cum ai 
lupta cu pumnii goi împotriva unei armate de tancuri, aşa cum 
rebelii unguri au făcut-o în 1956. Alternativa era încheierea 
unor tratate cu conducătorii locali, ceea ce oferea mişcării 
reformatoare propria sabie şi promisiunea succesului. Până la 
urmă, ce s-a ales de Jan Hus? Şi ce l-ar fi salvat pe Luther de 
aceeaşi soartă? Glumele ironice ale acelor vremuri deja se 
refereau la el ca la „gâsca germană” (germanul Hus, deoarece 
cuvântul slav pentru gâscă este hus). Luther avea de luat o 
decizie, şi încă una grea. Nimeni să nu privească uşuratic 
extrem de dificila natură a dilemei ce Luther şi confrații săi 
reformatori o aveau de înfruntat. Omeneşte vorbind, singurul 
lucru ce oferea o rază de speranţă era să construiască un rival 
orânduirii constantiniene — o nouă Biserică teritorială, ce putea 
oferi vechiului constantinianism un competitor formidabil. Nu 
părea să existe vreo altă alternativă viabilă. 

Dar Luther de asemenea avea momentele sale, în care 
era mai mult în acord cu Noul Testament. Atunci vorbea din 
punctul de vedere al restituționiştilor: „Ereticii trebuie 
convertiți cu Scriptura şi nu cu focul!” În acele momente ale 
anului 1523, Luther rostea următoarele: „Gândurile şi 
reflecțiile sufletului sunt descoperite doar lui Dumnezeu; de 
aceea este imposibil ca cineva să fie contrâns prin forță fizică 
spre a crede ceva. E nevoie de alt fel de constrângere pentru a 
realiza acest lucru, căci forța fizică este incapabilă de aşa 
ceva.” În acele clipe Luther era apropiat de Tertullian, care 
spusese în vremea lui că „Este un drept fundamental, un 
privilegiu natural ca fiecare om să se închine conform 
convingerilor sale. Religia unui om nici nu-i ajută şi nici nu-i 
prejudiciază altui om. Nu este în natura religiei de a constrânge 
la religie, ci aceasta trebuie adoptată liber şi nu cu forța.” Dar 
la fel şi acest Tertulian îşi schimbase convingerea, căci a spus 
mai târziu că „Ereticii trebuie siliți pe bună dreptate, nu 
ademeniți la datorie; încăpățânarea trebuie corectată, nu 
înduplecată.” Şi Luther nu a făcut excepție din rândul celor ce 
şi-au schimbat concepțiile, căci poziția sa a fost determinată de 
ceea ce predomina în mintea sa — conturarea Bisericii în spiritul 
Noului Testament sau het historisch gewordene. Erau clipe în 
care Luther îşi împărtăşea vechea speranță restituționistă de a 
avea într-o zi o Biserică de credincioşi, căci le vorbea uneori 
prietenilor săi apropiaţi despre această Fata Morgana. Însă de 
fiecare dată era readus brusc în lumea reală şi necesităţile ei 
nemiloase. Şi atunci cealaltă alternativă revenea cu mai multă 
putere. 

Acei dintre susținătorii săi care erau condiționați de 
„erezia” medievală au fost rapid istoviți de această şovăire 
dintre două opţiuni. Pentru ei nu exista vreo problemă, căci 
pentru ei exista doar o soluţie — aceea de a se delimita de trecut 
şi de a începe de la zero. Erau oameni înfierbântaţi printre ei, 
bărbaţi ce voiau să meargă „cu toată viteza înainte, fie ce-o fi!” 

Nesăbuinţa lor l-a făcut pe Luther să privească cu mai multă 
atenţie spre cealaltă alternativă, ceea ce i-a făcut pe radicali 
mult mai nerăbdători. Dezamăgiţi de indecizia reformatorilor 
dintre cele două opțiuni, aceştia s-au refugiat de unii singuri. 

La scurt timp îl găsim pe Luther lansând un atac de 
mari proporții împotriva prietenilor şi asociaţilor de odinioară. 
Acum că îl abandonaseră, nu mai era nimic de pierdut. 
Reforma s-a cristalizat după tiparul neo-constantinian; nu mai 
rămânea nimic altceva de făcut decât să se întoarcă tunurile 
împotriva celor ce au părăsit Reforma din cauza acesteia. 

Luther şi-a delegat asociatul Urbanus Rhegius să 
conducă atacul, spunându-i să scrie o carte împotriva 
Schwărmer, aşa cum începuse să-i numească. Rhegius s-a 
conformat, scriind un volum în care laude generoase sunt aduse 
lui Constantin şi succesorilor săi pentru direcția deschisă. 
Rhegius s-a sprijinit de mânerul săbiei politicii constrângerii 
celor ce stau în calea sacralismului, lichidându-i dacă este 
nevoie: 


Adevărul nu lasă loc alegerii; trebuie să fii de acord că 
magistratura are autoritatea să-şi constrângă supuşii faţă de 
Evanghelie. Şi dacă vei spune: „Da, dar mustrându-i, şi cu 
ajutorul cuvintelor bine alese, nu prin exercitarea forței”, 
atunci îţi voi răspunde că pentru a aduce oamenii la slujbă cu 
cuvinte frumoase şi mustrări este datoria predicatorului, dar 
pentru a-i păstra acolo recurgând la forță în caz de nevoie şi 
pentru a-i înspăimânta de eroare este funcția specifică a 
conducătorilor ... Ce crezi că înseamnă „Compelle intrare?” 


Între timp, radicalii au purces spre a organiza Biserica 
aşa cum credeau ei că trebuie să fie ea — prin asociere 
voluntară. Aşa cum s-a exprimat unul din liderii lor, Felix 
Manz, ambiția lor era „să-i adune împreună pe acei care voiau 
să-L accepte pe Hristos, să se supună Cuvântului şi să-l urmeze 
paşii, uniți fiind prin botez, lăsându-i pe ceilalți cu convingerile 

din prezent.” Observatorului nu-i va scăpa faptul că aici avem 
implicarea voluntară asigurată (prin cuvintele „voiau să-L 
accepte”) şi constrângerea exclusă (prin expresia „lăsându-i pe 
ceilalți cu convingerile din prezent). 

Acesta era cu siguranță Restituţionismul, fără nici o 
ambiguitate. Manz a plătit pentru această ambiţie a sa, fiind 
luat într-o barcă cu mâinile legate împreună la încheieturi şi 
trecute peste genunchi, un băț greu trecut între genunchii şi 
coatele sale îndoite. Legat în acest fel, a fost dus cu barca până 
la capătul îndepărtat al râului Limmat şi aruncat, pierind astfel 
în apele mocirloase. Aceasta a avut loc în data de 5 ianuarie a 
anului 1527. 

Un alt radical, Georg Blaurock, şi-a exprimat viziunea 
restituționistă prin următoarele cuvinte: „adunându-ne laolaltă, 
aşa cum a spus-o Pavel”. O astfel de Biserică nu poate fi 
Biserica maselor. A edifica o astfel de Biserică înseamnă a 
pune capăt programului sacralist. De aceea este evident că 
Blaurock era un om vânat. 

Un altul, Pilgram Marpeck, un restituționist dintre cei 
de frunte, s-a referit la subiectul implicării voluntare versus 
coerciţie în felul următor: „Prin botezul copiilor oamenii 
constrâng poporul să intre în Împărăţia lui Dumnezeu; şi totuşi 
n-ar trebui să existe silire în acest scop. Toţi cei ce recurg la 
puterea civilă căutând să susţină Împărăţia lui Dumnezeu sunt 
aşteptaţi de pedeapsa veşnică ... magistratura nu are nici o 
atribuţie în ceea ce priveşte Împărăţia lui Dumnezeu.” 

Să cităm un altul, Hans Denck: „Să ştie oricine că în ce 
priveşte credința lucrurile trebuie să fie în baza implicării 
voluntare, fără vreo constrângere.” 

Auzim vocea liderilor „Celui de-al doilea front” în 
aceste mărturii; dacă ascultăm vocile luptătorilor comuni, 
auzim rostite aceleaşi sentimente. Aproape optzeci de tineri, 
selectați datorită stării fizice dintre două sute ce fuseseră 
arestaţi, au fost ținuți la Trieste până galera (pe care au fost 

condamnați să ispăşească pedeapsa ca animale de povară) a 
venit în port pentru a-i lua. În timp ce aşteptau, au întocmit o 
declaraţie a credinţei lor, menționând şi caracterul impropriu al 
constrângerii. Citim în dialectul nostim al acestor oameni 
simpli: „În ce pasaj a poruncit Dumnezeu copilului Său 
spunând: „Copile, mergi în toată lumea .... învață toate 
popoarele şi pe oricine refuză să accepte sau să creadă 
cuvintele tale prinde-l, torturează-l, da, chiar sugrumă-l până va 
crede”?” Când reprezentantul  „Creştinătăţii”, care era 
responsabil de încarcerarea acestor tineri, un cleric ce a fost 
trimis să convertească aceşti „eretici”, a replicat spunând „Nu 
spune Hristos în parabolă ... „mergi la drumuri şi garduri şi 
sileşte-i să vină pentru ca să-mi fie casa plină”?”, ei l-au 
contrazis prin „Prin Cuvântul Său şi prin judecata Sa îi 
constrânge Hristos pe oameni!” 

Totul este suficient de clar, fără nici o îndoială. 
Respingerea tehnicilor coercitive în domeniul Credinței era 
parte integrantă din discursul radicalilor, de la cel mai învăţat 
conducător până la cel mai simplu țăran. Că aşa stăteau 
lucrurile poate fi cunoscut mai clar din mărturia dată de 
reformatori acestora. Henry  Bullinger, spre exemplu, 
succesorul lui Zwingli, a recitat următoarele pentru a arăta ce 
oameni „intoleranţi” erau restituționiştii: 


Ei susțin că nu este permis a se utiliza forța pentru ca cineva 
să accepte credința, spunând că aceasta este un dar de la 
Dumnezeu. Este greşit, spun ei, să sileşti pe cineva prin forță 
sau constrângere să îmbrăţişeze credinţa sau să condamni la 
moarte din cauza rătăcirii de la credință. Este o eroare, 
afirmă aceştia, ca în Biserică să se utilizeze orice altă sabie 
decât cea a Cuvântului divin. Împărăţia laică, declară ei, 
trebuie să fie separată de Biserică şi nici un slujitor civil nu 
ar trebui să-şi exercite autoritatea în cadrul Bisericii. Domnul 
a poruncit, susțin ei, doar să se predice Evanghelia şi să nu se 
folosească forţa pentru a o accepta. Adevărata Biserică a lui 

Hristos, potrivit lor, are această caracteristică a suferirii şi 
îndurării persecuției fără a o exercita împotriva nimănui.” 


Pasajul citat ar trebui să infirme argumentul auzit 
adesea, conform căruia ar fi un anacronism să aşteptăm de la 
reformatori o aderare deschisă la principiile libertăţii creştine, 
din moment ce acele principii nu fuseseră formulate. Bullinger 
le cunoştea şi era capabil să le declame doar pentru a le 
respinge. Acelaşi lucru este adevărat în ce-l priveşte pe Bucer, 
care fusese expus următoarelor, adresate lui personal: 


Această lucrare a Domnului va fi făcută fără ajutorul săbiei 
şi fără exercitarea forței fizice, doar prin puterea spirituală şi 
prin har, nu fără multe întristări şi necazuri .... Sfintele 
Scripturi nu învață că cei puternici şi slăviţi trebuie să 
zidească Biserica ... cu ajutorul forței şi constrângerii 
utilizate cu sau fără ştiinţă .... Cei care au suveranitatea şi 
credința de asemenea ... trebuie să fie disciplinaţi de 
Dumnezeu împreună cu alți membri ai Bisericii ... căci 
magistrații nu au fost chemaţi de Dumnezeu să 
dezrădăcineze şi să extermine neghina persecutându-i sau 
confiscându-le averile sau condamnându-i la moarte pentru 
cauza religiei. Nu pentru aceasta Dumnezeu le-a dat putere; 
ba din contră, Hristos interzice folosirea puterii în acest scop 
în sânul Bisericii. Este de datoria lor să administreze într-un 
mod echitabil şi imparţial treburile temporare şi materiale .... 
Nu este potrivit ca cei ce iubesc Cuvântul lui Dumnezeu în 
adevăr să constrângă la credinţă prin violență tiranică pe cei 
din afara Bisericii sau să-i facă pe cei ce le împărtăşesc 
religia să continue să o facă contrar voinţei lor. Este cu 
neputinţă de crezut că este în vreun fel de folos unui om să 
fie forţat să fie prezent la Sfânta Cină, cu deşarta nădejde că 
acesta va sfârşi prin a accepta credinţa în mod voluntar şi 
durabil.... Legea harului nu doreşte să aibă oameni slujind 
contrar alegerii lor, dar, în mod contrar, lasă fiecărui om 
libera sa alegere.... Domnul nu a dat vreo altă regulă sau 
mijloace de constrângere pentru a forța oamenii spre credință 

şi religie afară de Cuvântul Adevărului însuşi .... În această 
privinţă, voi recurgeţi la legea imperială şi la viziunea lui 
Augustin ... dar susţinem că asemenea constrângere aduce 
Bisericii mai mult rău decât bine. 


Departe de a renunţa, Bucer a ripostat: 


Este de datoria magistraţilor de a nu tolera ca cineva să atace 
sau să insulte în mod deschis doctrina Evangheliei .... Ideea 
că aceasta se întâmplă pentru că un asemenea om este un 
răzvrătit şi constituie o ameninţare la adresa ordinii paşnice, 
nu este suficient, căci, de-asemenea, el nu trebuie tolerat într- 
o republică creştină, întrucât refuză să fie învăţat” lucrurile 
ce ţin de Împărăţia lui Hristos.€ 


Este evident că reformatorii ştiau principiile ce conduc 
la libertatea religioasă; ei cunoşteau ce presupunea separarea 
Bisericii de Stat. Este de asemenea evident că respingeau 
această direcţie de gândire şi o făceau, pentru că susțineau 
axioma conform căreia Statul trebuia să aibă o confesiune 
religioasă, Statul trebuia să fie o „republica Christiana.” 
Această convingere, ce conducea direct la „sacralismul 
creştin”, îi situa acolo unde erau. 

Asociatul lui Bucer, Adam Krafft, şi-a adus aportul cu 
privire la propaganda în favoarea coerciției, spunând că „Este 
posibil ca cel ce a fost constrâns astăzi să vină de bună voie 
mâine ... şi fiind salvat, îi mulţumeşte apoi magistratului pentru 
constrângerea exercitată.” Într-o încercare de a justifica 
coerciția, acesta a adăugat: „Astfel a procedat regele din Ninive 
când a poruncit supuşilor să postească .... La fel a procedat 
Nebucadneţar când a ameninţat cu moartea persoanele 
profanatoare. Acest edict imperial a lui Nebucadneţar învăța 





" Prin aceasta am revenit la frecventarea forțată a cursurilor de îndoctrinare, 
concept inventat atunci când a fost lansat pentru prima dată „sacralismul 
creştin”. 

toți magistraţii creştini că au cu siguranță prerogativa de a 
constrânge oamenii la credință.” Acest pastor protestant era 
ferice inconştient că spunând aceasta îşi semna în realitate 
sentința la moarte; era prea adevărat că politica recomandată de 
el era de origine păgână şi se potrivea modului pre-creştin de 
gândire şi numai acestuia. El cerea Bisericii lui Hristos să uite 
ceea ce Domnul a învăţat-o şi să stea în schimb la picioarele 
păgânilor! 

Apologeţii „sacralismului creştin” erau capabili, după 
cum am văzut, să găsească sprijin pentru viziunile lor la 
păgâni. De asemenea jonglau destul de bine cu Vechiul 
Testament — unde sunt exemple ale uniformităţii religioase prin 
utilizarea săbiei conducătorilor civili. Dar chiar şi Vechiul 
Testament — despre care insistau oamenii „Celui de-al Doilea 
Front” că era învechit în această problemă — nu era suficient de 
aspru pentru reformatori. Sus-menţionatul Urbanus Rhegius 
afirma că „Se cade ca magistraţii noştri să-i pedepsească pe 
eretici şi pe schismatici şi să-i extermine cu nu mai puţin zel 
decât regele din Vechiul Testament.”* 

Susținătorii „sacralismului creştin” se descurcau cu 
mult mai puţin bine în lumina Noului Testament, care nu le-a 
furnizat vreun argument solid. Atunci când un restituționist, 
Leendert van Maastricht, a susținut ideea că oamenii 
răufăcători îi persecută pe cei buni, dar cei buni nu persecută pe 
nimeni, Bucer a replicat cu „Faptul că oamenii răi îi persecută 
pe cei buni este admis, dar că cei pioşi îi persecută pe cei răi 
este ceea ce Scriptura ne învață. Ce a făcut Hristos în Templu 
dând afară vânzătorii şi ce i-a făcut Pavel lui Anania?” 
Acestea au fost singurele exemple ce le-au putut găsi 
reformatorii drept răspuns în Noul Testament — un argument 
lamentabil de slab. 

Restituţioniştii tratau cu indiferență argumentele aduse 
din Vechiul Testament. Unul dintre ei, care a fost întemnițat 
pentru anti-constantinismul său, a spus următoarele: 

Avem dreptate spunând că magistratului nu i se porunceşte 
nici măcar o singură dată să conducă în probleme de 
credință, indiferent cât de mulți strigă în zilele noastre 
contrariul şi pun sabia în mâinile conducătorului pentru a 
judeca în chestiunile credinţei, sprijinindu-şi opinia prin 
referințe la Judecători şi la Regii lui Israel. O fac fără 
justificare, căci deşi admitem că le-a fost poruncit unor 
conducători ai lui Israel să pedepsească venerarea idolilor, 
acesta pentru că Israel era un popor slugă al Legii (ein 
kmechtisch _volck des gzetz) în care totul era prin 
constrângere, la fel şi religia lor. Acum totuşi în doctrina 
liberă a Evangheliei lui Hristos orice constrângere a încetat, 
astfel încât nu este potrivit prin folosirea forței sau a 
cârmuirii laice să aduci pe cineva la credință împotriva voii 
sale; după cum nu este potrivit ca un magistrat să penalizeze 
pe cineva pentru lipsa credinței, căci aceasta este prerogativa 
exclusivă a Fiului lui Dumnezeu şi a nici unei alte făpturi de 
pe Pământ, aşa cum într-adevăr au înțeles unii dintre acei ce 
luptă împotriva acestei stări de lucruri cu toată silința, fiind 
cândva singurii ce se opuneau stării rele a lucrurilor până 
alții au început să respingă noțiunile eronate şi doctrinele lor 
(la fel cum ei respinseseră cele ce aparţineau Papei), căci 
atunci au început problemele. Au uitat învăţăturile anterioare 
şi au început să vorbească o altă limbă, convingându-i pe 
magistrați să le susțină falsele învățături. Ei i-au susținut 
atunci pe acei împotriva cărora scriseseră şi aclamaseră mai 
devreme, şi anume împotriva faptului că magistraţii ar trebui 
să nu se amestece în problemele religiei. Pe toţi aceştia îi 
vom lăsa în voia lui Dumnezeu spre a-şi lua pedeapsa, 
văzând că ne-au greşit.! 


Cititorul va fi observat reclamaţia restituționistă, auzită 
constant la „Cel de-al doilea front”, conform căreia 
reformatorii au întors spatele firii lor de la început şi deşi la 
începuturi au vorbit împotriva coerciției, acum erau cei care 
vorbeau în favoarea ei. Această schimbare de poziție era 

inevitabilă din moment ce reformatorii au acceptat autorul 
puterii civile. Cu toate acestea, din motive principiale, „Copiii 
vitregi” nu au acceptat niciodată acest sprijin. Când 
reformatorii s-au întors la doctrina constrângerii în chestiunile 
credinței, „Copiii vitregi” au rămas convinşi că libertatea 
conştiinţei şi afilierea voluntară cauzei Lui sunt însăşi esenţa 
învățăturilor lui Hristos. Aceasta este ceea ce sacraliştii, mai 
devreme sau mai târziu, nu au realizat şi nu realizează în 
întregime. 

„Copiii vitregi” nu reuşeau să priceapă ceea ce i-a 
determinat pe reformatori să scrie acele lucruri ce îi ruşinau 
acum pe adepții lor. Stânjeneala pe care Articolul 36 din 
Confesiunea Belgică îl produce practic tuturor celor ce au de-a 
face cu el este bine cunoscută. Oamenii au încercat prin diverse 
metode, inclusiv prin operaţii radicale, să scape de ceea ce 
articolul susţine în mod vădit. Dar ceea ce spune Articolul 36 
este simptomatic pentru o ideologie adânc înrădăcinată; 
„doftoricirea” simptomelor nu este suficientă, un tratament 
mult mai drastic este necesar dacă se intenționează încetarea 
stânjenelii. 

Articolul 36 nu este singurul care ne irită. Cine nu este 
ofensat în mod asemănător de replica lui Calvin ideii „Copiilor 
vitregi” că magistraţii nu au nici o atribuţie în interiorul 
Bisericii: „Să ne amintim regula lăsată de Pavel, care susține că 
fiecare să rămână în starea în care a fost chemat şi că suntem 


i Abraham Kuyper, spre exemplu, scria: „Dacă coerciţia din partea Statului 
ar avea efect, n-am ezita nici pentru un moment să o angajăm” (Baatte 
staatsddwang we  zouden  geen  oogenblik voor  staatsbemoeiing 
terugdeinzen) (Ons Program, p. 325). Kuyper de asemenea nota: „Nu voi da 
înapoi dacă cineva va spune „Atunci tu doreşti şi propui ca idolatria şi 
păcatele similare să fie pedepsite cu moartea, dacă este nevoie!” Dacă este 
nevoie, desigur ...” (Dictaten Dogmatiek, Locus de Magistratu, pp. 420f.). 
Este evident că Kuyper era încă destul de tributar aspectelor sacralismului 
din moment ce nu vedea vreun motiv principial pentru a se opune utilizării 
forţei, evidențiind doar motivele practice. 

un trup în Domnul nostru, aşa că brațul nu poate spune 
ochiului, nici mâna piciorului „Nu am nevoie de tine.””!! Cine 
dintre copiii spirituali ai lui Calvin nu doreşte ca marele 
genovez să nu fi spus aceasta? Este oare magistratura prin 
definiție membru al trupului lui Hristos? Oare oficiază 
magistratura una din funcțiile vitale ale Trupului Său? Este ea 
în relaţie cu alte funcții şi agenţii, aşa cum mâna este în relație 
cu piciorul şi braţul cu ochiul? 

Suntem de asemenea jenați de lucrurile pe care le-a 
spus Calvin atunci când „Copiii vitregi” au declarat că corecta 
conducere a magistraturii este „a cărnii” şi corecta conducere în 
desăvârşirea în Hristos este „a duhului.” Chiar dacă ar trebui să 
admitem că această terminologie necesită îmbunătățire (să ne 
amintim că „Copiii vitregi” luptau să creeze un vocabular: 
cuvintele cu care suntem obişnuiţi — „Biserică”, „Stat”, erau 
neinteligible), pot avea un sens cel puţin tradițional. N-a fost 
dintotdeauna obişnuit să ne referim la regimul magistraturii ca 
la „putere laică” sau „braţul secular”? De ce a trebuit Calvin să 
insiste atât, spunându-le „Copiilor vitregi”: 


Asemeni unui beţiv care după ce a râgâit, vomite toate 
chestiile josnice ce îi îngreunează stomacul, aşa procedează 
aceşti mizerabili — după ce au vorbit de rău această instituție 
sfântă pe care Domnul a onorat-o, ei vomită blasfemii mult 
mai deplasate, susținând că guvernarea conducătorului civil 
ține de carne şi că cea creştină ţine de duh .... Dar aceasta e 
nimic față de ceea ce urmează, cum că sediul magistraturii 
este limitat la Pământ [textul latin este tantummodo in hoc 
mundo est], dar cel a creştinilor este în Cer. Vă rog, în 
numele lui Dumnezeu, pe voi toţi credincioşii drepţi, şi vă 
sfătuiesc să luaţi aminte bine la ceea ce Sfântul Pavel şi luda 
au spus despre cei ce în zilele lor perverteau credința celor 
sinceri. 


Cine nu şi-ar dori ca marele Calvin să nu fi scris aceste 
rânduri sau cel puţin nu cu aceste cuvinte. În graba lui, aşa cum 

ni se pare, de a mustra „Copiii vitregi” pentru diferențierea 
dintre legea lui Dumnezeu ce se exprimă în magistrat şi legea 
lui Dumnezeu ce se exprimă printre acei ce păstoresc credința, 
el însuşi se apropie periculos de mult spre a le identifica pe cele 
două. Dacă, aşa cum spunem azi, Statul decurge din îndurarea 
comună şi Biserica din îndurarea specială, atunci ceea ce 
„Copiii vitregi” spuneau nu era blasfemiator, aşa cum Calvin 
ne-ar face să credem. Apoi, suntem alarmați de faptul că el 
însuşi le confundă pe cele două. 
Calvin şi-a continuat atacul împotriva restituționiştilor: 


Principalul scop al instituției magistraturii nu este de a 
menține supuşii în pace, ci mai degrabă de a face cunoscut că 
Dumnezeu este slujit şi onorat în teritoriile lor şi că toţi duc o 
viață bună şi onestă .... Vedem cum diavolul vorbeşte prin 
gurile lor pentru a-i deturna pe Prinţi de la calea lor şi a-i 
reține de la datorie .... Ei arată că sunt duşmani ai lui 
Dumnezeu şi ai omenirii. 


Ne-am putea doar dori ca să nu fi scris Calvin aceasta, 
fiind de aceeaşi natură cu Articolul 36, ce i-a jenat destul de 
mult pe adepţii săi. Gândirea lui Calvin în acest moment 
reflectă monismul medieval ce vedea în magistrat şi în preot 
două brațe complementare ale aceluiaşi trup. Era timpul 
potrivit pentru ca cineva să atragă atenţia asupra faptului că o 
nouă dimensiune este atinsă atunci când venim la „desăvârşirea 
lui Hristos.” Şi cei ce subliniază acest lucru nu sunt în nici un 
caz „duşmani ai lui Dumnezeu şi ai omenirii”. Magistratura 
civilă este într-adevăr a lui Dumnezeu (aşa cum „Copiii 
vitregi” au spus în cuvinte monosilabice), dar nu este bine spus 
(aşa cum Calvin a făcut-o) că „„Magistratura civilă este o 
chemare nu doar sfântă şi legitimă, ci de departe ceea ce e mai 
sfânt şi onorabil în viaţa umană.”!? Oare primarul deţine „de 
departe” o poziție mai sacră şi mai onorabilă decât cea a 
slujitorului Evangheliei? Ar fi mai uşor de acceptat ceea ce 

Schlatten am Rande susține: „Sabia este decretul lui Dumnezeu 
în afara desăvârşirii lui Hristos; aşadar Conducătorii lumii sunt 
predestinaţi pentru pedepsirea celor ticăloşi şi pentru 
condamnarea lor la moarte.” 

Cum de a scris Calvin aceste lucruri, pe care noi, ce 
suntem în atâtea privinţe urmaşii lui, le găsim imposibile de 
repetat? Răspunsul trebuie căutat în faptul că el, blocat de 
aceeaşi dilemă ce îl tortura pe Luther, încerca aceeaşi soluţie 
imposibilă de a combina două viziuni ireconciliabile ale 
Bisericii lui Hristos. Ca şi Luther, a învăţat să vadă faptul că 
Noul Testament delimitează Biserica ca fiind un grup de 
credincioşi; asemeni lui Luther, el a moştenit pe de o parte 
conceptul medieval de Biserică, conform căruia Biserica îi 
include pe toţi dintr-o localitate. 

Aşa cum am sugerat deja, mijlocul preferat de a 
menține una pentru a nu o anula pe cealaltă era „Biserica 
vizibilă” şi „Biserica invizibilă.” Biserica vizibilă a lui Calvin 
este Biserica constantiniană, în timp ce Biserica invizibilă este 
cea a Noului Testament. Cea din urmă este pentru Calvin 
infinit mai mică decât prima, „un mic număr şi vrednic de 
dispreţ ascuns într-o multitudine enormă, câteva fire de grâu 
învelite într-o grămadă de pleavă.” Imaginea este aceea a 
multor „creştini”, printre care este un lustru de „Creştini.”* 


 Supunem cercetării faptul că Noul Testament nu prezintă nicăieri o 
Biserică în care o micuță ecclesiola să stea ascunsă între pliurile unei 
masive ecclesia. Pentru a susține această idee ecclesiola in ecclesia 
sacraliştii din toate timpurile au fost obligaţi să meargă înapoi la situația din 
Vechiul Testament, unde putem într-adevăr găsi „şapte mii ce nu s-au 
închinat lui Baal,” adevăraţi israeliți, ascunşi într-o masă a unui Israel 
aparent. În Noul Legământ ei „nu învaţă pe fiecare om, spunând ,Cunoaşte 
pe Domnul”, căci toţi [din acel grup] trebuie [deja] să Mă cunoască ...! 
(Evrei 8:11). 

* Categoria de „creştin”, adică o persoană ce nu este păgână şi nici creştină, 
este străină Noului Testament. Ne-am aştepta ca oamenii care au avut 
ocazia să asiste la creşterea domniei terorii sub Nazism să renunţe la ideea 

de „Biserică” ce include toată societatea. Ne-am aştepta ca oamenii să-şi 

Acest concept al „Bisericii vizibile” şi „Bisericii invizibile” 
este străin Noului Testament, căci fusese lansat pentru a furniza 
o formulă prin care oamenii să scape de strigătul puternic al 
„Copiilor vitregi” pentru o Biserică a credincioşilor, fiind 
inventat ca oamenii să fie scuzaţi de respingerea Bisericii 
inclusiviste a lui het historisch gewordene. 

Dacă Calvin a scris lucruri pe care nu le putem digera, 
Theodore Beza ne mulţumeşte şi mai puţin, scriind în favoarea 
uciderii ereticilor următoarele: 


După ce Dumnezeu a lansat Creştinismul prin apostolii 
neînarmați, El a ridicat mai târziu regi prin înţelepciunea 
cărora a intenţionat să apere Biserica .... Lor nu le este pe 
plac că legile civile sunt decretate împotriva ticăloşiei lor, 
spunând că apostolii nu au recurs la ajutorul regilor, dar 
aceşti oameni nu iau în considerare faptul că acelea erau alte 
vremuri şi că toate lucrurile sunt în favoarea timpurilor lor. 
Ce împărat a crezut în acele vremuri în Hristos, în zilele în 
care Psalmul 2 era încă valabil: „De ce se mânie popoarele 
„...” Atunci când invocăm protecţia legală şi instituită în mod 
divin împotriva ereticilor încăpăţânaţi şi incorigibili, facem 





amintească cum atunci când aceşti nazişti au început să spună 
„Gemeinschaft des ganzen Volkes hat die Kirche zu sein, nicht 
Geimenschaf fir sich in separativer Bildung”, clerul n-a avut obiecţii (până 
a fost prea târziu — atât de obişnuiţi erau cu această reprezentare sacralistă). 
Ne-am aştepta ca ei să-şi revizuiască moştenirea teologică ce a făcut 
posibilă aşa ceva. Dar, în schimb, încă găsim oameni jucându-se cu formula 
sacralistă. În Olanda, Noordmans pledează pentru lărgirea structuralizării 
Bisericii pentru a face loc credinciosului şi necredinciosului deopotrivă, 
„een uitbouw van de gemeentelijke inrichting, waarin de schare meer 
betrokken is dan tot dusverre.” El crede că a venit timpul să ne întrebăm 
dacă „alături de structuralizarea presbiterială a Bisericii, în care sunt slujiți 
cei ce aparțin Bisericii prin conştiinţă, n-ar fi loc pentru o formă 
organizațională peste aceasta şi mai presus de ea, unde să-şi aibă locul lor şi 
masele care sunt doar în genere în legătură cu Biserica.” Dar Noordmans nu 
va fi capabil să fie „şi în car şi în căruţă”, aşa cum n-a putut nici Luther, 
care de asemenea cocheta cu aceeaşi idee. 

doar ceea ce declară Cuvântul lui Dumnezeu şi autoritatea 
sfinţilor profeţi.” 


În mod evident, acesta este constantinianism concentrat, 
căci acceptă fără vreo problemă noțiunea lui Augustin de 
„împlinire mai mare” şi se declară în favoarea procedurilor 
coercitive pentru cauza Bisericii lui Hristos. 

Beza de fapt îl depăşeşte chiar şi pe Constantin. Singura 
critică pe care i-o aduce lui Constantin este că acesta nu a fost 
suficient de drastic în tehnicile sale represive: 


Va fi Constantin judecat drept vinovat în această privință? 
Ar fi fost mai înţelept dacă apăra cu mai multă înverşunare 
maiestatea lui Hristos, atacată în mod atât de netrebnic şi 
încăpățânat .... În timp ce protecţia imperială era un lucru 
nou în Biserică nu e de mirare că utilizarea ei era 
îngăduitoare, căci aceasta îl mulțumea atât pe împărat, cât şi 
pe episcop. 


Beza nu vedea cu ochi buni faptul că Augustin nu a fost 
de acord de la început cu faptul ca donatiştii să fie condamnaţi 
la moarte. 

Acest hiper-constantinianism, inițiat de Beza, a devenit 
normativ în Ţările de Jos. E de la sine înţeles că 
Protestantismul german când a întâmpinat „Copiii vitregi”, a 
scos sabia cu sete de răzbunare. Şi e natural ca atunci când 
clericii reformați au parcurs lumea publicațiilor pentru material 
ce le-ar fi putut servi scopului lor, atenția le-a fost imediat 
captată de Beza şi cartea sa scrisă în sprijinul uciderii ereticilor. 
Aşa cum s-a spus deja, Bogerman a reeditat-o, în traducere 
germană, în 1601. 

EI a adăugat acestei cărți o lungă introducere şi prefață, 
de factură mult mai constantiniană decât a lui Beza, dacă este 
posibil una ca aceasta. Şi ocazia reeditării a fost aceasta: în 
timpul păstoririi sale la Sneek, atenția lui Bogerman a fost 

atrasă de faptul că erau anabaptişti în oraş, oameni ce țineau 
adunări de unii singuri. Deşi aceste întâlniri religioase nu erau 
ținute în stradă, ci în liniştea caselor private, fără nici cea mai 
mică intenție de revoltă, Beza, însoţit de poliția locală, a venit 
neinvitat la acele întâlniri şi fără să 1 se ceară, a rostit o 
rugăciune lungă şi a prezentat o expunere a Scripturii. 
Autorităţile locale au fost influențate ulterior să publice aspre 
interziceri ale altor servicii „ne-reformate”. 

Toate acestea sunt scrise de însăşi peniţa lui Bogerman. 
El şi-a expus fapta glorioasă, fiind ferm convins că 
contemporanii reformaţi îi vor aplauda acţiunile. S-a plâns că 
restituționiştii au avut „cutezanța” să citeze (înaintea primăriei 
câțiva ani mai devreme) din Matei 22, pasajul despre „lăsarea 
Cezarului a lucrurilor ce aparțin Cezarului şi lui Dumnezeu a 
lucrurilor lui Dumnezeu” şi din Fapte 4 pasajul despre 
„supunerea faţă de Dumnezeu mai degrabă decât față de om”, 
ca magistrații să cunoască că nu intenționau să facă din religia 
oamenilor preocuparea magistraţilor. Bogerman a strigat în 
acest moment: „Imaginaţi-vă o conştiinţă atât de şubrezită!” 
căci ce contribuie mai mult la înfrângerea împărăției lui Satan 
„„„ decât atunci când Biserica cu armele sale spirituale şi 
conducătorii civili cu armele lor fizice îşi unesc forțele” — aşa 
cum au făcut literalmente, atunci când Bogerman şi polițistul, 
păşind mână în mână, au invadat adunare „ereticilor”. 

Când Bogerman s-a mutat la Groningen (aici a tradus 
lucrarea lui Beza), a întâmpinat aceeaşi situație — mai mulți 
anabaptişti şi mai multe adunări ilicite. Şi în mod natural, a 
acționat conform aceloraşi convingeri. El şi colegii săi 
reformaţi au făcut presiuni asupra magistraților locali pentru a 
publica renumitul  Groninger  Edict. Acesta începe cu 
următoarele: „Primarul şi Consiliul decretează prin prezenta că 





! Vom discuta în capitolul 5 atitudinea reformatorilor în ce priveşte 
întâlnirile religioase neautorizate ale „Copiilor vitregi”, ale lor 
Winckelpredigten, aşa cum erau numite aceste întâlniri în mod maliţios. 

de acum înainte nici o religie decât cea reformată nu va fi 
permisă în oraş; cel care va merge la adunările papistaşilor sau 
ale anabaptiştilor, va fi amendat ....” Apoi urmează o listă de 
penalizări civile adecvate pentru a eradica orice opoziţie față de 
sacralismul ce s-a înrădăcinat în oraş. 

Faţă de argumentul restituționist, cum că magistratul 
„nu trebuie să-şi asume responsabilitatea în problemele de 
religie, ci să le lase slujitorilor Cuvântului să le rezolve ... 
obținând ceea ce poate fi obținut prin mijloace spirituale”, 
Bogerman a înaintat remarcabila înțelepciune că „nimic nu este 
mai folositor sănătății scenei politice şi prevenției tulburării 
maselor decât practica unei singure religii, văzând că nici o 
legătură de unitate şi fidelitate nu apare printre ființele umane 
ce aparțin religiilor diferite.” (cititorul va observa că şi aici, ca 
şi în cazul „sacralismului creştin” lansate pentru prima dată, 
există preocuparea pentru chestiunile politice ce determină 
tactica rezolvării celorlalte). 

Diferenţierii restituționiste dintre infracțiuni pasibile de 
pedeapsă din perspectiva civilă şi abateri ce trebuie pedepsite 
de disciplina Bisericii, Bogerman îi răspunde: „Dacă am urma 
acest principiu ... atunci ce ne mai rămâne decât să cruțăm toți 
vinovaţii, doar ca să adauge ofensa ereziei la celelalte 
fărădelegi ale lor”, nefiind prea corect faţă de oponenții săi. 
Cine nu şi-ar dori ca Bogerman să fi luat în serios ceea ce 
„ereticii” spuneau, căci distincția pe care o făceau era valabilă. 

Argumentului restituționist, conform căruia „Biserica 
apostolică nu dispunea de o slujbă a magistratului, căci este 
scris în Efeseni 4 că EI „a dat pe unii păstori şi învăţători etc.” 
„.„. dacă EI ar fi instituit o slujbă a magistratului în Biserică, 
atunci apostolii n-ar fi omis o referință la acesta.” Bogerman a 
replicat: „Dacă din această tăcere rezultă că slujba 
magistratului nu-şi are locul în Biserică, atunci aceşti eretici 
trebuie să respingă toate slujbele ce nu sunt menţionate în 

Efeseni 4.” Dacă ar fi să comentăm, aceasta nu a fost cea mai 
elocventă replică. 

Deşi erau voci distincte ce au rostit lucruri diferite — 
aici reamintim „dârele” Confesiunilor Belgice — poziţia lui 
Bogerman era poziția Bisericii Reformate ale "Ţărilor de Jos. 
Nu există nici un dubiu în ce priveşte acest lucru. Dacă 
legiferarea Articolului 36 a Confesiunilor nu e suficientă pentru 
a stabili acest fapt, putem remarca un alt şir aproape 
interminabil de dovezi. 

Edictul de la Groninger a fost duplicat în alte oraşe. La 
Deventer, spre exemplu, acesta a fost decretat în 1620, ca 
rezultat al presiunilor reformatorilor: 


Magistraţii oraşului Deventer înştiințează pe toţi cetăţenii şi 
rezidenții oraşului că nici un menonit etc., nu poate găzdui 
vreo adunare secretă sau publică ... unde orice fel de 
predicare ... căsătorie sau orice alt serviciu religios are loc, 
sub nici un fel de pretext ... cu durerea ... sau izgonirea 
definitivă .... Orice persoană găsită într-un astfel de loc sau 
într-o asemenea adunare îşi va pierde haina şi 25 florini, la a 
doua abatere haina şi 50 florini, la a treia abatere va fi supus 
unei pedepse aleatorii. Cel care îşi foloseşte casa în scopul 
unor asemenea reuniuni va plăti 100 florini, a doua oară 200, 
iar a treia oară va fi izgonit definitiv din oraş. 


Se poate spune că Bisericile Reformate ale Olandei erau 
oficial supuse formulei constantiniene. La Disputa ținută cu 
„Copiii vitregi” la Emden în 1578, Menso Alting, purtătorul de 
cuvânt al Bisericilor Reformate a declarat: 


Autoritatea civilă este decretul şi vocaţia Dumnezeului cel 
Atotputernic, pe care a instituit-o în Biserica Creştină .... 
Biserica Noului Testament are câteva promisiuni speciale 
din Vechiul Testament în ce priveşte biroul magistratului, 
cum ar fi Isaia 49:23 („Te vor hrăni împărații”). De aceea 
slujba magistratului nu poate fi şi nu va fi exclusă din 

Biserica Noului Testament -— altfel, promisiunile lui 
Dumnezeu în ce priveşte această instituţie sunt nule şi 
neavenite. Şi astfel această slujbă aparţine Bisericii Creştine, 
iar cei ce slujesc în ea trebuie ei înşişi să fie creştini .... Şi în 
acest fel am dovedit din Scripturi ... că magistratura ca decret 
al lui Dumnezeu aparţine de drept în Biserică.!* 


Acest ilustru exponent al Bisericii Reformate de Stat a 
subliniat ideea săbiei ca armă legitimă în Biserică prin 
următoarele afirmaţii: 


Chiar şi păgânii, deşi necunoscându-L pe adevăratul 
Dumnezeu, când au dorit să emită decrete politice, au 
considerat că prima lor datorie este aceea de a institui religia, 
Chiar aşa eronată cum era ea. Prin aceasta devine evident că 
legea naturii i-a învăţat că sunt responsabili de religie în 
corelaţie cu profesia lor. 


Se pare că acesta realiza prea puțin că propriile dovezi 
ale formulei sacraliste erau pre-creştine şi deci păgâne. 

Este evident din toate acestea că teologia reformatorilor 
rămânea blocată în sinteza medievală a „ceea ce este a 
Cezarului” şi a „ceea ce este a lui Dumnezeu”. Aceasta este 
tratată de Peter Damian, care a făcut o paralelă dintre „taina” 
de când umanul şi divinul s-au contopit în Hristos şi „taina” de 
când legea civilă şi ecleziastică s-au unit. Această blocare a 
continuat până forțele eroziunii au redus treptat lumea 
medievală şi al său Weltanschauung sacralist." 





" Au fost două forțe în istorie ce au contribuit în mod serios la reducerea 
neo-constantinismului reformatorilor — Revoluţia Franceză şi Anabaptismul. 
Este sugestiv că ambele sunt „bestii negre” în viziunea calviniştilor din 
Olanda, ce încă nu au pus capăt constantinismului lor. Este grăitor faptul că 
partidul politic ce caută să continue mult din vechiul sacralism îşi spune 
anti-Revolutionair, însemnând împotriva Revoluţiei Franceze, căci 
Revoluţia Franceză a pus capăt lumii, aşa cum acest partid şi-o aminteşte. 
Este inutil de adăugat că calviniştii din Lumea Nouă nu sunt atât de 

Nu va fi nevoie de alte dovezi despre natura 
constantiniană a Bisericii Reformate din Ţările de Jos. Căci nu 
era Sinodul din Dordt o adunare civilă înainte de toate, chemat 
de generalul de stat (la insistența consistoriilor, desigur), 
prezidat de o persoană de la Primărie? Şi oare sentințele emise 
împotriva pârâţilor nu erau de natură civilă — izgonire de pe 
teritoriu? 

Este bine cunoscut faptul că nici o adunare sau un sinod 
din partea de sud a Ţărilor de Jos nu avea loc fără vreo 
rezoluție ce să exercite presiuni asupra oficialilor 
guvernamentali locali pentru a pune capăt practicilor oricăror 
religii afară de cea reformată. Au fost luate măsuri împotriva 
anabaptiştilor şi a celorlalți ca rezultat al acestor întruniri." 
Noul sacralism reformat a depus eforturi speciale pentru a 
zdrobi rămăşiţele cultului catolic. La o altă întrunire ținută la 
Bresckens în 2 octombrie 1582 s-a decis „să trimită o cerere 
autorităților oraşelor pentru a da curs exterminării papistaşilor” 
(„om te vercrijghene uuytroeynghe der papen”). Acţiuni 
similare au avut loc la întrunirile ținute la Sluys în 1582; la 
Ramscapelle au fost luate măsuri pentru a „duyvelsche 
afgodische dienst” ale papistaşilor eludate, dar şi obținerea 





categorici în ce priveşte Revoluţia Franceză, fapt ce denotă că strigătul 
„Libertate, Egalitate, Fraternitate” conţinea mult bine. Cercurile anti- 
Revolutionairen însă priveau în continuare anabaptiştii drept nihilişti, ceea 
ce nu e surprinzător, văzând că anabaptiştii au contribuit semnificativ la 
reducerea treptată a perspectivei asupra lumii pe care anti-Revolutionairen 
ar vrea să o recupereze. Nu este deloc surprinzător nici faptul că în Lumea 
Nouă anabaptiştii au o audiență nouă şi înțelegătoare. 

" Spre exemplu, în Actele Sinodului Provincial ale bisericilor flamande, ce a 
avut loc la Ghent în 5 martie 1581, una din biserici a pus întrebarea: „Hoe 
ende op wat maniere die doopers ende dierghelijcke ketters moghen geweert 
worden?” Sinodul a răspuns în felul următor: „dat men dien angaende nict 
beter doen can, dan achtervolgens die articulen des Dordrechsen Synodi; ende 
indien zulcke ende dierghelijcke middelen niet souden helpen, dat alsdan de 
Christelicke overhezt haeres officii stichtelijck zal veraent worden ....” Vezi 
H. Q. Janssen, De Kerkhercorming in Vlaanderen, partea a II-a, p. 75. 

exterminării preoților catolici („vuytroudynghe vande eerloose 
ende goddeloose papen”); la fel şi la întâlnirea ţinută la Sluys 
în 12 aprilie 1583; de asemenea la întâlnirea din 3 noiembrie 
1578, programată pentru a fi ținută la Deinze, dar ținută la 
Ghent din cauza ravagiilor ciumei la Deinze. 

Se pare că magistraţii civili nu erau foarte cooperanți în 
această privinţă de suprimare a serviciilor religioase ne- 
reformate. Citim că la o întrunire, ţinută la Brugge în 13 
februarie 1582 s-a decis ca: „în vederea faptului că nu primim 
sprijin de la magistratură, să trimitem o cerere pentru fiecare 
adunare clasică de a implora conducătorii civili să pună capăt 
serviciilor catolice, urmând precedentul Olandei şi Zeelandei.'* 

Aceasta era situația generală, conducătorii Bisericilor 
Reformate neprecupeţind nici un efort de a determina puterea 
civilă să suprime alte facturi religioase, iar magistraţii refuzând 
să coopereze în acest program neliberal. Vedem, de exemplu, 
generalul de stat administrând o mustrare serioasă pentru oraşul 
Aerdenberg, ce intrase sub influenţa pastorilor reformatori”: 


Am aflat cu surprindere că în mod contrar rezoluţiei noastre 
anunţate organizaţiei voastre onorabile prin clericul nostru, 
Jan Bogaerd, continuaţi să împiedicaţi membrii asociaţiei 
anabaptiştilor ... în libertatea adunării şi exercitării religiei 
lor. Întrucât dorim ca celor menţionaţi mai sus să le fie 
permis să se bucure de aceeaşi libertate ... în inimile şi 
conştiințele lor şi în adunare, în Aerdenberg ca şi în alte 
locuri ... de aceea vă înştiințăm să procedaţi în consecință. 





” În acei ani liderii Bisericii Reformate au adresat o avertizare Regelui 
Ştefan al Poloniei, îndemnându-l să suprime religia catolică, avertizare la 
care acel monarh liberal a răspuns cu un refuz ferm, spunând că unul dintre 
lucrurile pe care le refuză este să domnească peste conştiințele oamenilor. 
Răspunsul său, unul clasic al gândirii liberale, a fost editat şi discutat de H. 
Q. Janssen în Bijdragen tot oudheidkunde en geschiedenis, inzonderheid 
van Zeeuwsch-Vlaanderen, Deel III. 

Prinţul de Orange a trebuit să intervină pentru salvarea 
acestor anabaptişti într-un mod asemănător în 1578 şi pentru a 
doua oară în 1579. Succesorul său, Maurice de Nassau a fost 
nevoit să repete ordinele în 1593. 

Vedem că orice tendințe spre toleranța religioasă 
existau în zonele unde Protestantismul era „instituit”, aceste 
tendințe  caracterizau puterea laică mai degrabă decât 
consistoriile. Această situaţie l-a făcut pe un cercetător modern 
să spună că „Este desigur greşit să atribuim oricăruia dintre 
reformatori o atitudine de implicare religioasă voluntară, pe 
care țările moderne o consideră indiscutabilă.! Reformatorii pot 
cu greu fi citați în sprijinul libertăţii religioase .... Ei erau 
terifiaţi de implicaţiile Bisericii libere.”!S 

Avem de-a face cu o situație stranie, într-adevăr — 
magistratul pregătindu-se să dea o şansă compozitismului 
social al Noului Testament, iar clericul opunându-se acesteia! 
ŞI totuşi, aceasta este situaţia. lată ce declară pastorul reformat, 
Johannes  Seu, la Middelburg, în timp ce îndeamnă 
conducătorul local „să-şi facă datoria” prin impunerea 
uniformității religioase: 


Cum poate fi vorba de o viaţă liniştită şi paşnică şi cum o 
țară poate prospera, dacă cetăţenii acesteia sunt divizați de 


P Este un adevăr solid în cuvintele lui William Warren Sweet, ce afirmă: 
„Există o idee răspândită printre grupurile protestante cum că separarea 
Bisericii de Stat, şi deci libertatea religioasă, a fost produsul imediat al 
Reformei, cum că protestanții dintâi erau susţinătorii unei mari toleranţe, şi 
că libertatea religioasă n-a fost decât consecința logică a principiilor 
reformatorilor. Este dificil de spus de unde a apărut această idee şi nici un 
istoric serios al timpurilor noastre nu ar putea să o susțină. Cert este că 
dezvoltarea Protestantismului era însoţită de o izbucnire a unei intoleranțe 
fără precedent ...” (Religion in Colonial America, pag. 320). Ar trebui să 
atenuăm ideea unei intoleranţe „fără precedent”, căci au fost izbucniri ale 
intoleranței mult mai nemiloase, dar ar fi greu să dezbatem afirmaţia că 
reformatorii nu erau protagoniștii libertăţii religioase. Căci pentru aceasta 
trebuie să le dăm credit celor din „Cel de-al doilea front”. 

diverse concepții şi religii? Nu este nimic mai funest pentru 
comunitate decât lipsa unității, diversitatea şi controverse în 
chestiuni religioase. De aceea magistratul trebuie să vegheze 
cu vigilență ca falsa doctrină şi erezie să fie înlăturată şi 
eliminată, căci acestea sunt originile lipsei de unitate dintre 
cetăţeni .... Este clar ca bună ziua că unitatea câştigată prin 
sabia magistratului este singurul început, mijloc şi sfârşit al 
păcii şi prosperității țării.” 


Din fericire erau şi câţiva ce continuau în spiritul zilelor 
dinaintea instaurării neo-constantinismului. Unul dintre aceştia 
era Huibert Duifhuis, fiu al unui slujitor şi el slujitor la rândul 
său al Bisericilor Reformate ale Olandei. Acesta a declarat într- 
o predică: „Nu lăsaţi ca cineva să inducă în eroare pe 
conducătorii civili pentru a implica forța în chestiunile 
credinţei şi ale conştiinţei sau pentru a persecuta pe cineva din 
aceste cauze, căci aceste lucruri aparțin lui Dumnezeu.” Şi 
pentru aceste cuvinte Biserica predominant sacralistă a acționat 
împotriva lui. La întâlnirea din 1578 au citit din Beza spre 
beneficiul lui Duifhuis, iar acesta a ascultat suficient până să 
recunoască lucrarea, întrerupând apoi şi spunând următoarele: 
„Dacă acestea sunt sentimentele dumneavoastră, atunci sufletul 
meu nu va zăbovi la sfatul dumneavoastră, căci nu doresc să fiu 
asociat cu asemenea oameni.” Apoi a părăsit întrunirea. Unul 
dintre slujitorii conducători, Hendrik Alting, a declarat că 
Duifhuis de patruzeci şi şapte de ani era „un lup în haine de 
miel, căruia oamenii ar trebui să 1 se împotrivească între patru 
ochi şi dacă aceasta nu are efect, să fie adus în atenția 
magistraților.” La scurt timp după aceea Duifhuis a fost 
destituit. 

Opiniile lui sunt considerate indiscutabile printre 
protestanții din întreaga lume în zilele noastre, fiind parte a 
moştenirii libertăţii, astfel încât s-a spus: 

Aceste opinii sunt printre acele adevăruri pe continentul 
Nord American ce le deţinem ca fiind de la sine înţelese: 
Biserica bazată pe implicarea voluntară, separarea Bisericii 
de Stat şi libertatea religioasă. Aceste principii atât de 
esențiale nouă ... fuseseră în aşteptare, amânate din zilele lui 
Constantin.! 


Cum au ajuns aceste adevăruri evidente să fie respectate 
pe continentul Nord American? Acesta este subiectul unui alt 
studiu. Nu este nici o îndoială că diminuarea sacralismului în 
Lumea Nouă a fost, asemeni altor diminuări, rezultatul unor 
multiple cauze, dar printre acestea pionieratul „Copiilor 
vitregi” merită un loc de frunte. Nimeni nu a văzut acest lucru 
mai clar decât marele cercetător al istoriei sociale, Ernst 
Troeltch, care a scris despre Lumea Nouă: „Aici aceşti „Copii 
vitregi ai Reformei” au avut parte de bine meritatul moment al 
scrierii istoriei .... Aici în sfârşit ideea medievală a culturii a 
fost efectuată şi în locul culturii coercitive a Statului-Biserică a 
venit începutul culturii moderne separate de Biserică.”? 

Aşa cum s-a exprimat un alt cercetător german în acest 
secol: „Anabaptiştii au fost propunătorii modificării concepției 
protestante a Statului-Biserică şi făcând aceasta, ei au transmis 
Reformei un serviciu de proporții, serviciu pentru care încă nu 
şi-au luat lauda ce le aparţine pe bună dreptate în istorie.” 
Este cert că argumentele în care s-au implicat bărbaţii „Celui 
de-al doilea front” aveau mult de-a face cu dezvoltarea acestor 
adevăruri „de la sine înţelese” — Biserica voluntară, separarea 
Bisericii de Stat, libertatea religioasă. Când cineva citeşte, de 
exemplu, lucrarea „The Great Case of Liberty of Conscience 
once more briefly debated” (1687) a lui William Penn este ca şi 
cum cineva aude voci din trecut, voci ce emană din „Cel de-al 
doilea front”. 

Istoria pare să fi stabilit, dincolo de orice îndoială, ceea 
ce o autoritate calvinistă recentă a remarcat: „Orice cult religios 
ce devine asociat cu coerciția trebuie necesarmente să devină 

corupt.” Colaborarea reformatorilor cu puterea laică, renaşterea 
de durată a „sacralității creştine” a fost un lucru încărcat cu 
multă răutate. Şi cu siguranţă că vom fi din ce în ce mai jenaţi 
de el. La fel de sigur este că în jena noastră vom judeca foarte 
diferit pe „Copiii vitregi ai Reformei” decât au făcut-o 
strămoşii noştri. În timp ce vorbim despre anabaptişti, suntem 
incapabili să digerăm ceea ce înaintaşii noştri reformaţi au scris 
despre ei. Ne ajustăm evaluarea în ce-i priveşte pe anabaptişti, 
aşa cum a procedat unul dintre autorii Catehismului 
Heidelberg, Olivianus, care a fost şi el învăţat că anabaptiştii 
trebuie“ exterminați, dar după ce i-a ascultat, şi-a schimbat în 
mod radical opinia despre ei. 

Protestantul american este sigur că magistratul se află în 
afara teritoriului său atunci când, cu sabia sa constrângătoare, 
invadează spațiul religios, la fel de sigur precum erau 
reformatorii că acesta aparţine domeniului religios. Noi suntem 
convinşi că astfel de constrângere fizică este în mod principial 
greşită. Mult mai pătimaşi în această privință erau „Copiii 
vitregi” care, din pricina convingerii lor, erau cunoscuţi sub 
numele disprețuitor de Stabler. 

Am descoperit din nou că implicarea voluntară este 
esența Evangheliei şi această descoperire ne-a adus aproape de 
poziția pe care se situau „Copiii vitregi” din vremurile lor. 
Trăim într-o lume în care prin legiferare legală singura 
structuralizare a Bisericii lui Hristos care este permisă este 
aceea pentru care agonizau „Copiii vitregi”. Şi pe măsură ce îi 
cunoaştem mai mult, aşa cum erau în realitate, ne trezim 
spunând ceea ce Castellio îi replica lui Beza: 





% În anul 1598 Oberrat-ul oraşului Heidelberg a depus mărturie că „Weisz 
sich sonst wohl zu erinnern das D. Olivianus der meinung gewesen, inen die 
kâpf herunder schlagen zu lassen ; ist aber uf dem creuzenachischen 
hofgericht einer andern und miltern meinung worden.””! Se referea în mod 
specific la „Copiii vitregi”. 


INN! 


În ce-i priveşte pe anabaptişti, aş vrea să ştiu de unde ştii tu 
că ei condamnă căsătoriile şi magistratura, şi acceptă omorul. 
Cu siguranță acestea nu sunt de găsit în cărţile lor şi cu atât 
mai puţin în vorbele lor. Ai auzit acestea de la duşmanii lor, 
Beza, dar dacă duşmanii sunt de crezut, atunci să ştii ... că se 
spune despre Farel al tău că are atâţia draci câte fire de păr 
are barba lui şi că de fiecare dată când mănâncă, îşi hrăneşte 
cu firimituri aceşti draci. Beza, nu cred ceea ce spui tu 
despre aceşti anabaptişti. 


America îşi spune „pământul celor liberi” şi s-a arătat 
dispusă de a face tot ce-i stă în putință pentru a păstra 
„libertăţile” sale. Una dintre acestea este libertatea de a crede şi 
de a nu crede. Aceasta este rodul viziunii pentru care au luptat 
„Copiii vitregi” până la ultima suflare şi este, aşa cum au 
remarcat şi observatorii străini, „nu atât progenitura 
Iluminismului, ci mai degrabă fructul copt al curentului 
bisericii libere a aripii stângi a reformatorilor.” Dacă aceasta 
pare a fi ceva forțat, atunci să reamintim că prima voce ce s-a 
ridicat împotriva unei alte forme de coerciţie, sclavia umană, a 
fost vocea unuia din grupul „Copiilor vitregi”. În 1688 fiul 
unui restituționist vorbitor de germană, un imigrant ce a venit 
pe aceste tărâmuri pentru a găsi libertatea conştiinţei, a scris 
poporului său din Europa: „Aici este libertatea conştiinţei, aşa 
cum este corect şi adecvat; ceea ce ar mai trebui să existe este 
eliberarea de sclavie.” Aceasta a fost doar o deducție din 
principiul voluntar pentru care au luptat pentru prima dată 
„Copiii vitregi”. Nu este nicidecum o simplă coincidență că 
Statul ce a fost influențat în mare măsură de ideile „Copiilor 
vitregi” este Rhode Island." Când ne amintim că iobăgia a fost 





T 


Este revigorant să vedem un cercetător european, Emil Brunner, 
recunoscând că sfârşitul epocii  constantiniene cu al său 
Zwanggleichschaltung nu a fost prilejuit în Lumea Nouă de către 
Aufklărung, dar în spatele acestei dezvoltări a fost „zum Teil auch die 
christliche Kirche selbst.” (Vezi pamfletul lui Brunner despre Die 

în mod oficial aprobată (în cazul sarazinilor şi ai altor 
formaţiuni ce nu erau membre ale „Creştinătăţii”, desigur) în 
perioada de prosperitate a „sacralității creştine”, începem să 
vedem un tipar, şi anume că principiul voluntar al Noului 
Testament generează libertatea umană, chiar dacă 
constrângerea „sacralismului creştin” răspândeşte înrobirea. 
Oamenii care erau în mod disprețuitor numiţi Stabler aveau un 
cuvânt de spus. Şi au reuşit, chiar dacă le-a luat mult timp. 





Christusbotschaft und der Staat, pag. 45f.) Brunner susține cu privire la 
acest fapt că „der erste Toleranzstaat ist bekanntlich eine christliche 
Griindung, der kleine Neu-England-Staat Rhode Island.” Este semnificativ 
că exact acest „kleine Neu-England-Staat Rhode Island” a fost influenţat în 
mod profund de moştenirea „Copiilor vitregi”. 

3 Catharer! 


„Un popor plin de râvnă pentru fapte bune...” Tit 2:14 


Am observat în capitolele precedente că în timpul 
schimbării constantiniene Biserica lui Hristos a început să fie 
privită ca fiind co-extensivă imperiului, iar efectele secundare 
ale acestei schimbări erau numeroase. Vom aborda în acest 
capitol aceste efecte secundare pe care schimbarea 
constantiniană le-a avut în domeniul conduitei sau, mai bine 
zis, a cerinţelor de conduită. 

În Biserica necompromisă de schimbarea menţionată, 
cei ce-i aparțin contrastează, în ceea ce priveşte 
comportamentul, cu mediul din care fac parte. Noul Testament 
menționează limpede că cei ce L-au primit pe Hristos nu mai 
trăiesc asemeni celor de rând din lume. Ei încep să se comporte 
„în mod vrednic de chemarea ce le-a fost făcută”, fiind „înviaţi 
cu Hristos” şi, drept consecinţă, au început „să caute lucrurile 
de sus.” 

Dar dacă Biserica devine inclusivistă, astfel încât „toţi 
dintr-o localitate” sunt cuprinşi în ea, atunci toate acestea 
trebuie să se schimbe, căci are loc o egalizare şi o scădere a 
standardelor. Atunci „lumea” nu mai este ceva ce înconjoară 
Biserica, ci este identică cu ea. Scăderea standardelor de 
conduită este consecința inevitabilă a Bisericii inclusiviste; 
când premisa Bisericii ca şi „trup al celor aleşi” a fost 
abandonată, atunci mare parte din credinţele puritanice cu care 





* Se pare că în timpurile primilor creştini corectitudinea lor morală era 
aproape proverbială. În Octavius, de Minuscius Felix, găsim scris, fără 
teama că ar putea fi contrazis, că „Închisorile sunt pline de adepții tăi, în 
timp ce nu găseşti acolo măcar un creştin, decât dacă este un renegat sau 
unul a cărui crimă este religia sa.” 

este asociat acest concept, devine desuetă. Atunci 
comportamentul creştin şi comportamentul uman ordinar devin 
noțiuni insesizabile. 

Scăderea standardelor de conduită a fost rezultatul 
imediat al schimbării constantiniene şi rezistenţa la această 
egalizare a fost instantanee, fiind prezentă din plin în 
rebeliunea donatistă. 

Este binecunoscut faptul că conflictul dintre donatişti şi 
catolici a reflectat imediat întrebarea dacă un cleric lumesc 
poate împărtăşi enoriaşilor mântuirea, dar aceasta este doar 
rafinarea temei scăderii standardelor de conduită. Biserica 
„decăzută”, fiind deja orientată spre înlocuirea mântuirii cu 
manipularea sacramentală pentru mântuire ca răspuns la 
Cuvânt, hirotonea preoţi, acordând puţină atenţie sau nici o 
atenţie la statutul de credincios al candidatului. În acest fel, 
umpleau zona rurală era plină de clerici care nu dădeau dovadă 
de a fi născuți din nou, dar dădeau multe dovezi că nu erau. 
Împotriva acestei stări de lucruri au protestat donatiștii, 
spunând că un cleric ce trăieşte în păcat nu poate transmite 
mântuirea. Altfel spus, Donatismul a fost un protest împotriva 
scăderii standardelor de conduită şi a extins această problemă 
până la cazul omului hirotonisit. Donatismul era în esență 
preocupat de perpetuarea neprihănirii care a fost semnul 
urmaşilor lui Hristos, fiind în mod special preocupat de 
perpetuarea neprihănirii preoțeşti, observând că „credinţele 
puritanice” ale Creştinismului originar deveneau desuete şi 
luând măsuri în vederea recuperării acestora. În cadrul acestui 
proces, Donatismul s-a concentrat pe preoţie, deoarece 
pierderea „credințelor puritanice” era mult mai serioasă la 
nivelul liderilor. 

Această preocupare donatistă şi rafinarea acesteia au 
continuat să fie expuse mult după suprimarea rebeliunii 
donatiste, fiind amintite în literatură ca fiind mişcări „eretice” 
ale Evului Mediu. „Ereticul” era un om care insista atât de mult 

asupra cerințelor comportamentale, încât orice persoană ce 
vorbea despre o viaţă schimbată era automat suspectă de 
erezie.” În primul plan al ciocnirii dintre fiii Bisericii 
„decăzute” şi „eretici” se punea atât de mult problema unei 
„umblări demne de pocăință” încât, în rândul popoarelor cu 
limbi germanice, aceasta a dat naştere unui cuvânt comun 
pentru „eretic”, după cum vom vedea în cele ce urmează. 

În epoca Reformei toate aceste realități au revenit în 
scenă cu expresii reînnoite. Bărbații „Celui de-al doilea front” 
erau pentru neo-constantinieni ceea ce donatiştii fuseseră 
pentru constantinieni douăsprezece secole mai devreme. 
Argumentul privind cerinţele comportamentale era foarte 
proeminent pe scena secolului al XVI-lea şi tocmai acestea 
sunt aspectele pe care le vom observa în prezentul capitol. 

În efortul său de a discredita „ereticul”, ce îi dădea 
încontinuu bătăi de cap în ce priveşte mediocritatea sa 
comportamentală/scăderea standardelor de conduită, Biserica 
„decăzută” a dezgropat un termen vechi de reproş: numele prin 
care era cunoscut un eretic antic dualist — Cathar, termen care 
înseamnă purificat. Biserica a schimbat acest substantiv 
propriu într-unul comun pentru a-l putea folosi pentru oricare şi 
fiecare „eretic”. Acest Cathar, cunoscut acum ca şi substantiv 
comun, ce a dat naştere în limbile germanice celui mai comun 


P Scriitorul francez Beuzart a remarcat, în lucrarea sa despre erezia dinaintea 
Reformei, că „severitatea şi seriozitatea vieții departe de a fi o protecţie 
devenea mai curând un motiv de suspiciune ....” Ralph de Coggershall, un 
inchizitor notoriu, relatează el însuşi povestea unei femei tinere virtuoase 
suspectată de erezie, deoarece respinsese avansurile amoroase ale preotului, 
fiind arsă pe rug ca o eretică (cf. Coulton, Inquisition and Liberty, pag. 35 
ff.). Acest inchizitor spune povestea cu înţelegerea ca cititorii săi să ia 
partea preotului mai degrabă decât a fetei! Este evident că asemenea situaţii 
nu erau nicidecum neobişnuite şi din scrierile lui Peter the Precentor, care 
vorbeşte despre „anumite matroane cinstite refuză să consimtă la 
lascivitatea preoţilor ... ce au fost scrise de asemenea preoţi în cartea morții 
şi acuzate ca fiind eretice, chiar condamnate ...” (op. et loc. cit.). 

cuvânt pentru eretic, căci cuvântul german literar Kerzer nu 
este altceva decât cuvântul Carhar, pronunţat cu specific vocal 
german din germana superioară, la fel cum cuvântul kefter din 
germana inferioară nu e altceva decât cuvântul Cathar, 
pronunţat cu specific vocal din germana inferioară.” 

După ce cuvântul a devenit un substantiv comun, 
aplicabil oricărei persoane ce se deosebea, a fost folosit în 
continuare în campanii de compromitere a imaginii pentru a 
păstra insinuarea că Kerzer sau ketter era cu sens dualist. 
Catharii dintâi au fost într-adevăr dualişti, susținând că există 
un Principiu al Răului şi un Principiu al Binelui, dar era o 
nedreptate gravă să transferi acuzaţia asupra tuturor celor ce 
mai târziu au fost numiţi cu acest cuvânt după devenirea lui un 
substantiv comun. Această nedreptate este cu mult mai gravă 
cu cât este încă perpetuată. 

Aşezarea poverii dualismului asupra oricui se opunea 
„sacralismului creştin” era o nedreptate comisă de-a lungul 
timpurilor medievale. Căci, aşa cum a evidenţiat Herbert 
Grundmann!, un expert în opoziţiile medievale, atât cât a reuşit 
studiul să contureze, de la începutul ereziei nu a existat în 
lumea vestică vreo aplecare spre trăsături dualiste. Rapoartele 
în care apare acuzaţia dualismului încep de obicei cu „Se spune 
că ...” — aceasta fiind o dovadă suficientă că scriitorii au de-a 
face cu un clişeu, o tradiţie străveche, o legendă, ceea ce face 
ca tot ceea ce relatează să stea sub semnul suspiciunii. 

Pentru a da un singur exemplu, atunci când acel mare 
vânător de eretici Eckebertus de Schonau îşi acuză victimele de 
dualism, el, aşa cum menţionează Grundmann, „copiază din 
Augustin”. Augustin a fost forţat să se lupte cu dualiştii în 





* Omul medieval părea să fi pierdut urma derivării etimologice a cuvântului 
Ketzer. Luther l-a derivat, în mod eronat, din Gârzen (idol) (cf. Werfe, St. 
Louis ed., III, pag. 1692). Bullinger, şi el indus în eroare, asocia cuvântul 
Ketzer cu ideea de divizare (cf. John H. Yoder, în „Recovery”, pag. 207, 
citat din Bulinger), confundându-l cu eretic. 

controversa sa cu maniheenii, de asemenea cunoscuţi ca şi 
cathari, iar Eckebertus dezvoltă imaginea sa de eretic nu din 
propriile observaţii, ci în veritabil stil medieval, de la autorităţi, 
în acest caz de la Augustin. Şi astfel Eckebertus îşi informează 
eronat contemporanii cu aceleaşi biciuiri verbale pe care 
Augustin le-a construit în luptele sale cu maniheenii cu mult 
timp înainte. De aici rezultă că nu-l putem considera pe 
Eckebertus o sursă credibilă. 

În general vorbind, acuzația adusă la adresa „ereticului” 
medieval că ar fi tributar unui dualism fundamental a fost o 
acuză falsă şi este cu mult mai grav cu cât nici în ziua de azi 
oamenii nu s-au debarasat de această concepție. 

Acuzaţia de dualism a fost preluată de reformatori şi 
continuă să fie auzită printre adepţii lor până în ziua de azi. 
Aceasta este adevărat îndeosebi în Olanda. Din motive ce le 
vom discuta cu altă ocazie, în această zonă Anabaptismul a fost 
dintotdeauna considerat o amenințare majoră pentru ceea ce se 
crede a fi Creştinismul biblic. Este aproape cert că până în 
prezent polemica împotriva Anabaptismului începe cu acuzaţia 
dualismului.* Este momentul ca această abordare a „Copiilor 
vitregi” ai Reformei să fie abandonată. Ei nu erau afiliați nici 
unui dualism intolerabil, decât dacă insistăm să numim dualism 
distincția dintre guvernarea corectă în cadrul Statului (care este 
creat prin har comun) şi în cadrul Bisericii (care este creată prin 
har răscumpărător), asemeni distincției dintre filiația universală 
şi cea  răscumpărătoare, revelația generală şi cea 
răscumpărătoare. 

Nu susţinem că în vremurile medievale nu existau 
grupuri în care nu erau reminiscențe ale dualismului 
pre-constantinian. Acestea existau, şi probabil mai mult decât 





4 Dr. Berkouwer, spre exemplu, derivă proveniența a tot ce era caracteristic 
viziunii anabaptiste (le menţionează după nume: doop, ced, Overheid, Staat, 
oorlog, incarnatie) dintr-o „pronunţată premisă dualistă” (een uitgesproken 
dualistisch standpunt). (Cf. Kar/ Barth en de Kinderdoop, pp. 79ff.) 

am reprodus din ceea ce Grundmann părea să sugereze. Se pare 
că au existat tendințe dualiste printre albigensieni dar, de 
asemenea, se pare că aceste accente dualiste au condus la 
tensiuni serioase în cadrul acestei grupări de eretici şi în cadrul 
celor al căror sistem pivota în jurul  repudierii 
constantinianismului. Avem remarca unui inchizitor medieval 
în favoarea acestui fapt că, deşi toți ereticii aveau aceeaşi 
perspectivă în ce priveşte aversiunea pentru Biserica 
„decăzută”, ei se contraziceau vehement cu privire la 
presupunerile dualiste. Cum bine s-a exprimat profesorul 
Ebrard, acum un secol: „Eroarea esenţială în prevalarea 
reprezentării este că atunci când oamenii aud cuvântul cathar, 
se gândesc imediat la o sectă gnostică în timp ce cei mai ... 
oneşti oponenți medievali ai catharilor înşişi deosebesc foarte 
clar două varietăţi de cathari.” Este cu siguranţă o eroare să ne 
gândim la dualism de fiecare dată când cineva aude cuvântul 
cathar, termenul fiind împrumutat de la o situație şi aplicat 
alteia în efortul de a discredita. 

Acelaşi transfer îndoielnic de termeni a avut loc în 
multe alte ocazii. Spre exemplu, bogumilii erau maniheeni sau 
eretici asemănători cu maniheenii ce-şi aveau sediile în Balcani 
ŞI care erau cunoscuţi datorită acestui fapt ca şi bulgari. Acest 
cuvânt a devenit bougres în pronunția popoarelor vorbitoare de 
franceză şi, la început un substantiv propriu sugerând un eretic 
dualist specific, a devenit un substantiv propriu semnificând un 
eretic oarecare.” Şi aici asistăm la acelaşi tip de situaţie — un 
cuvânt împrumutat de la o situaţie şi aplicat alteia diferite 





* Cuvântul bougre ca şi substantiv comun semnificând un eretic siberhaupt 
apare de două ori în citatul conţinut în nota 17 a Capitolului 1 a acestui 
volum. Citim despre inchizitorul dominican, Robert le Bougre din cauză că 
el însuşi a fost eretic, ce a declanşat „un holocaust măreț şi acceptat de 
Domnul, în arderea bougrilor; căci 183 de bougri au fost arşi pe rug în 
prezenţa regelui ... şi a multor prelați” (Coulton, Inquisition and Liberty, 


pag. 113). 

pentru a  discredita!, devenind aproape un clişeu, o 
caracteristică a imaginii stereotipe a ereticului. 

Existau multe asemenea stereotipuri şi erau incredibil 
de persistente. Spre exemplu, de-a lungul timpurilor medievale 
se spunea că ereticii erau palizi. Citim despre un episcop 
medieval care „când privea oamenii, putea spune din paloarea 
acestora dacă fuseseră la casele de rugăciune ale 
waldensienilor.” Convingerea conform căreia paloarea era un 
semn al ereticului într-atât de încetățenită încât atunci când a 
căzut oraşul Munster, soldaţii „au omorât fără întârziere pe toți 
cei ce erau palizi.” Motivul pentru această asociere a palorii nu 
este indicată în mod clar. Ar putea avea o explicație naturală: 
cine, ştiind că este „eretic”, n-ar deveni palid atunci când un 
inchizitor i-ar vorbi sau l-ar privi? În plus, „ereticii” petreceau 
mult din timpul lor ascunzându-se, ieşind mai mult noaptea 
(din care cauză erau adesea numiţi furlupins, oameni-lupi şi 
astfel citim expresia patetică „întristat ca un copil de turlupin.” 
Acesta era motivul pentru care feţele lor nu erau bronzate de 
soare şi acest clişeu era extrem de rezistent. Auzim şi acum în 
Franţa rurală expresia „blanc comme un huguenot”, cu 
atribuirea dualismului fundamental. Aceste clişee erau 
caracteristici ale stereotipului de „eretic” şi transmise din tată-n 
fiu. 

Două motive au ajutat Biserica „decăzută” în timp ce 
căuta să discrediteze catharii asociindu-i cu acuzaţia 
dualismului. Unul dintre acestea era faptul că reprezenta o 
amenințare  monismului  îmbrățişat de Biserică. Deşi 





* Expresia bougre supravieţuieşte în insipidul cuvânt englezesc bugger. Aşa 
cum lumea sacrală a timpurilor pre-constantiniene a acuzat creştinii de vicii 
împotriva firii, la fel lumea medievală sacrală i-a acuzat pe „eretici” de 
lucruri similare. Aceste defăimări antice erau asociate „Copiilor vitregi” în 
timpurile Reformei. Acest vechi clişeu pare să fie greu de distrus; când 
prezentul scriitor a fost în Olanda în 1950 a fost informat de către un 
profesionist că atunci când baptiştii celebrau Cina Domnului, totul sfârşea 
într-o orgie de abandon sexual! 

Creştinismul primitiv a recunoscut Statul ca „o orânduire a 
creației, dar în mod evident nu ca pe o orânduire a 
răscumpărării”, această distincție a fost estompată în timpul 
„decăderii” Bisericii, devenind dintr-odată nedigerabil într-un 
sistem sacral. În Roma sacralistă împăratul era venerat ca 
soteer, dominus, et deus (salvator, domn şi dumnezeu) şi 
oamenii nu făceau diferența dintre Stat şi Biserică. Acest 
monism a revenit acum într-o versiune „creştină” când 
schimbarea constantiniană a avut loc, fiind exprimat în mod 
constant în teologia romano-catolică. Probabil formularea 
aleasă de Petru Damian (care a murit în 1076) este atât de 
succintă încât o vom cita: „Aşa cum, într-o taină, natura umană 
şi cea divină s-au contopit în Hristos, la fel, într-o taină, legea 
magistratului şi cea preoțească se unesc.” Restituţioniştii erau 
acuzați de dualism dacă putem numi dualism viziunea conform 
căreia este respins monismul pe care se bazează sistemul 
sacral. 

Şi apoi, şi restituționiştii au atacat monismul ce 
identifica Volk Gottes cu Volk. Ei susțineau că societatea este 
un compozit şi este formată din credincioşi şi necredincioşi. 
Această viziune poate fi numită dualistă dacă prin dualism 
înțelegem orice contravine monismului implicit al viziunii 
sacrale. Restituţioniştii gândeau în termeni de „cei dinăuntru” 
ŞI „cei dinafară”, gândind dintotdeauna despre cineva ca fiind 
în categoria „păgânilor şi vameşilor” sau în categoria „fraților 
în Hristos”. Neîndoios că acest „dualism” a ajutat Biserica 
„decăzută” în politica sa de a aplica vechea etichetă de dualism 
celor ce le criticau căderea. 

Alt subiect ce a făcut ca acuzația de dualism să pară cel 
puţin superficial plauzibilă a fost faptul că restituționiştii aveau 
o tendință de a diminua importanța Vechiului Testament (din 
motive ce le-am evidenţiat deja, anume faptul că Vechiul 
Testament putea fi citat în favoarea sacralismului). Era bine 
cunoscut faptul că primii catharii atribuiau scrierea Vechiului 

Testament principiul Răului şi scrierea Noului Testament 
principiului Binelui. De aceea era posibil de a glisa cu dibăcie 
de la diminuarea importanței Vechiului Testament la o alt fel 
de diminuare, tactică nu tocmai cinstită, dar foarte eficientă. 
Atitudinea restituționiştilor şi a reformatorilor faţă de Vechiul 
Testament era parte integrantă a scenei Reformei — în timp ce 
primii priveau Vechiul Testament ca fiind pre-creştin şi deci 
demodat acum, reformatorii îl priveau ca pe un ideal, reflectând 
o situație a societăţii la care Biserica apostolică nu a putut 
accede la începuturile sale, însă o situaţie la care îi era 
predestinat să ajungă mai târziu, în timpul schimbării 
constantiniene. 

Mai trebuie menţionat un aspect, şi anume că atunci 
când catharii spuneau că Biserica este formată din bărbaţi şi 
femei schimbaţi, ei nu spuneau că este formată din bărbați şi 
femei fără păcat. Era extrem de uşor de a glisa de la cenzura 
„ereticului” de scădere a standardelor comportamentale la 
acuzația că acesta era încredințat spre Perfecţionism. Dar şi 
aceasta ar fi destul de nedrept. Reformatorii s-au făcut vinovaţi 
de această nedreptate de nenumărate ori. Nimeni nu ştia mai 





* Şi Calvin s-a făcut vinovat de această nedreptate; în Institutes IV, 1:23, el 
scrie: „Cu mult timp în urmă erau două tipuri de eretici — cathari şi 
donatişti. Aceştia, şi cei dintâi, şi cei din urmă, aveau aceeaşi fantezie ca şi 
visătorii contemporani când sunt în căutarea unei Biserici în care nu este 
nimic de condamnat. Ei se dezic de Creştinătate spre a nu fi pângăriți de 
imperfecţiunile altora. Şi care a fost consecința? Domnul nostru i-a năruit o 
dată cu consideraţiunile lor atât de prezumţioase. Să ne fie tuturor dovada 
faptului că sunt din partea diavolului cei ce, sub acoperirea râvnei pentru 
perfecțiune, ne îngâmfă cu mândrie şi ne seduc prin ipocrizie pentru a ne 
determina să abandonăm turma lui Hristos .... Căci nu există iertare pentru 
păcate şi nici o altă mântuire oriunde altundeva, Fapte 4:12 [Cititorul va 
observa că Fapte 4:12 nu spune nimic despre subiectul pe care îl tratează 
Calvin, susținând doar că nu este mântuire în afara lui Hristos, fapt ce este 
suficient de diferit de a spune că nu există mântuire în afara Bisericii 
atotcuprinzătoare]. De aceea, chiar dacă ar trebui să avem o înfăţişare a unei 
sfințenii mai mult decât angelice, dacă printr-o asemenea prezumție 

bine decât restituționiştii că Biserica unui popor pe deplin 
neprihănit era un proiect irealizabil; şi din perspectivă istorică 
nu este prejudicios să sugerăm, mai ales să susţinem, că ei 
vizualizau o Biserică de sfinţi univoci." Ceea ce afirmau este că 
sunt sfinți care cad în păcat şi păcătoşi care trăiesc în păcat — o 
distincție ce este fundamentală pentru Creştinismul autentic. 
Poate fi dificil sau chiar imposibil de spus într-o situație dată 
dacă un om este un păcătos trăind în păcat sau un sfânt căzut în 
păcat; dar nimeni nu poate respinge distincția şi atenua 
conturarea Bisericii în spiritul Noului Testament. 

Prin această formulare de a trăi în păcat şi a cădea în 
păcat „Copiii vitregi” au evitat, pe de o parte, noțiunea 
nebiblică, conform căreia Biserica lui Hristos nu poate fi 
cunoscută prin distincția de conduită a membrilor săi şi, pe de 
altă parte, la fel de nebiblica idee a sfinţilor univoci. Această 
cale de mijloc a fost aleasă de „Copiii vitregi”, respingând 
scăderea standardelor de conduită şi respingând 
Perfecționismul. Cel mai influent gânditor al lor, Menno 
Simons însuşi, a exprimat acest lucru în mod clar. Atacul lui 
împotriva scăderii standardelor de conduită este bine cunoscut, 
iar respingerea Perfecționismului este la fel de evidentă: 
Spunea el:* „Să nu credeţi că ne lăudăm a fi perfecţi şi fără 
păcat. Căci eu însuşi mărturisesc că adesea rugăciunile mele 


ajungem să ne separăm de societatea creştină, devenim diavoli.” Calvin 
comite aceeaşi eroare de a asocia Perfecționismul „Copiilor vitregi”, în 
Institutes IV, 8:12. Asemeni lui Augustin (care a căutat să se eschiveze de la 
faptul incomod al excelării donatiştilor în problema conduitei numindu-l 
„quasi laudabilis conversation”) şi în cor cu reformaţii în general, Calvin 
vorbeşte de o sfințenie „aparentă” (adică nereală). 

" Balthasar Hiibmaier, un lider influent al „Copiilor vitregi”era la fel de 
conştient de faptul că reformatorii atribuiau zarva asociată de cuvântul „eretic” 
vieții schimbate [de Hristos] pentru a o adăuga ideii de Perfecționism. El a 
respins această idee, spunând următoarele: „Sye giessen auch von uns ausc, wie 
wir uns beriimen, wir mâgen nach dem tauff nzmmer siinden .... Wir wissendt, 
dar wir vor und nach arm und ellend sunder seyent.”” 

sunt amestecate cu păcat şi neprihănirea mea cu pângărire.” 
Acuzaţia de înclinație spre Perfecționism trebuie aşadar 
respinsă ca nefiind derivată din doctrina „Copiilor vitregi”, ci 
fiind o deducție nejustificată. Aceasta apăruse în focul bătăliei 
şi a fost inventată în tabăra reformatorilor ca o evitare a 
atacului „Copiilor vitregi” asupra ideii ce susține apartenenţa 
de Biserică a celor convertiți şi neconvertiţi deopotrivă. 

De ce, ne-am putea întreba, erau reformații atât de 
porniţi să-i atace pe „Copiii vitregi” pentru puritanismul lor? În 
mod cert este mereu prezentă accentuarea ideii de „roade 
demne de pocăință”, însă în acele vremuri violente aceasta era 
de două ori mai necesar. De ce atunci reformatorii se înfuriau 
când auzeau această evidenţiere? 

Reacţia împotriva acestei remarci nu era dată de o 
preocupare pentru corectitudinea teologică. Ea apăruse 
deoarece ideea unei Biserici de care aparţin numai credincioşii 
lovea asemeni biciului în sistemul sacral. După douăsprezece 
secole oamenii încă aveau un soi de memorie tribală, prin care 
îşi aminteau că, la un moment dat, un om de stat îngrijorat a 
făcut față problemei de a menține imperiul intact. Oamenii îşi 
aminteau vag că atunci soluţia s-a găsit în a uni Biserica lui 
Hristos şi Imperiul Cezarilor. Şi abia de îşi mai aminteau că 
aceasta a fost posibil doar prin supunerea spre cercetare a 
scăderii standardelor comportamentale. Oamenii timpurilor 
Reformei aveau vaga convingere că scăderea acestor standarde 
era necesară pentru stabilitate şi menținerea păcii politice şi că, 
din acest motiv, oricine vorbea despre limitarea acestui 
fenomen, periclita sistemul. Devine evident că aceasta era 
motivația, dincolo de strigătul înfuriat ca reacţie la cerința 
restituționiştilor pentru o Biserică de credincioşi, şi din 
cuvintele lui Justus Menius, unul dintre asociaţii de încredere ai 
lui Luther: 


! În alt context Menno a declarat că „meyne sherechtigheit gaarnict en is dan 
eenen vule bevleckte laken.” 

Asemeni donatiştilor de odinioară ei caută să sfâşie Biserica, 
deoarece le permitem oamenilor răi să fie parte a Bisericii. 
Ei caută să constituie o Biserică pură şi indiferent unde 
aceasta are loc, ordinea publică este răsturnată în mod sigur, 
căci o Biserică pură nu este posibilă, aşa cum Hristos a 
atenţionat suficient de des — de aceea trebuie să îi suportăm.* 


Suntem în poziția acum de a vedea dincolo de afirmația 
repetată adesea că „Copiii vitregi” erau nihilişti din punct de 
vedere politic şi că ei, în limbajul Confesiunilor Belgice, „caută 
să răstoarne instituția magistraturii.” Această acuzație era o 
injustiție evidentă, căci nu se baza pe observaţie, ci pe un 
silogism. Doar o societate sacrală ar fi putut să o inventeze, 
bazându-se, aşa cum o face, pe (greşita) idee că societatea nu 
poate fi ținută laolaltă decât dacă este unită de o religie 
comună. 

Fisura dintre reformatori şi restituţionişti a apărut 
pentru prima dată în lumea lui Luther în privința problemei 
scăderii standardelor de conduită. Încă din 1524 erau semne că 
reformatorii şi radicalii se despărțeau în privința cerinţelor 
comportamentale. În acel an a apărut o carte cu titlul A Dialog 
between an Evangelical Christian and a Lutheran in Which the 
Offensive Life of Some Who Call Themselves Lutherans is 
Exposed and Fraternally Reproved („Un dialog între un creştin 
evanghelic şi un luteran în care viaţa ofensatoare a unora ce-şi 
spun luterani este descoperită şi mustrată în mod frăţesc”). 

În acelaşi an, Hans Hut, pionier radical, a atenţionat 
oamenii împotriva reformatorilor din cauza eşecului acestora 
de a ataca scăderea standardelor comportamentale, spunând: 
„oricine se bazează pe ei va fi îndrumat greşit, căci doctrina lor 
nu e nimic altceva decât credință şi nimic mai mult ....Vai, ce 
lamentabil duc ei pe o cale greşită întreaga lume în vremurile 

noastre ... cu credinţa lor falsă şi ticluită, o credinţă din care nu 
rezultă nici o îmbunătăţire morală.” 

Într-un stil mult mai pozitiv, se mai spunea la „Cel de- 
al doilea front”: „Hristos a murit într-adevăr pentru noi şi ne-a 
răscumpărat, dar nici un om nu este mântuit prin această 
răscumpărare decât dacă prin comportamentul său calcă pe 
urmele lui Hristos şi face ceea ce a făcut Hristos.” 

Un alt reprezentant al „Celui de-al doilea front”, 
Michael Sattler, unul dintre primii ce şi-a dat viaţa pentru 
cauza restituționistă, a spus că reformatorii „lansează fapte fără 
credință până într-acolo încât înalță o credință fără fapte.” 

Un faimos lider al restituţioniştilor de secol XVI, cel 
care şi-a dat numele descendenților săi moderni, a fost de 
asemenea mustrat de Luther pentru evidenţierea univocă asupra 
aspectului juridic al mântuirii şi a spus cu reproş că „nimeni nu 
găseşte la turci sau tătari asemenea comportament nelegiuit ca 
la cei atât de învăţaţi.” EI a adăugat încruntat: „Şi dacă cineva 
respinge asemenea comportament, este poreclit propagandist al 
cerului, un Schwărmer, un „sfânt prin fapte” sau anabaptist.” 





i Balthasar Hiibmaier a reclamat faptul că în tabăra reformatorilor a învățat 
doar primele două dintre cele trei doctrine centrale ale credinţei creştine, că 
„das volckh nit mer denn zway stuck geleernet hat.” Prima doctrină era „der 
gloub macht uns selig.” (Suntem mântuiți prin credință.) Cea de-a doua era 
„nimic bun nu locuieşte în noi” (wir mugen auzs uns selbs nichts guts thon). 
Ambele sunt adevărate, susține acest învăţător al „Celui de-al doilea front”, 
dar continuă spunând că „Sub acoperirea acestor două adevăruri parțiale 
toată răutatea, necredința şi pângărirea au dobândit controlul total ... astfel 
încât vechea zicală este împlinită „Ye alter ye bâser!” .... „Oricine vrea să 
treacă drept un creştin şi un bun evanghelic dacă este preocupat de a-şi lua 
nevastă, de a mânca carne [în Postul Paştelor], de a nu-şi face nici un alt 
sacrificiu, de a posti, de a se mai ruga”, dar altfel nimeni nu vede altceva 
decât oameni bând, îmbuibându-se, blestemând, practicând cămătăria, 
minţind, înşelând, abuzând, violând, furând, jefuind, jucând, dansând, 
flirtând, trândăvind, preacurvind, asuprind, omorând etc., etc. Cea de-a treia 
lecție, pe care oamenii din tabăra protestantă nu o predau, a spus Hiibmaier, 
este că credinţa fără fapte este moartă.” 

În lumea lui Zwingli cele dintâi semne ale tensiunii au 
apărut cu privire la reclamația „Copiilor vitregi” despre 
necesitatea  distingerii comportamentale. Zwingli, care la 
început i-a privit cu simpatie, s-a întors împotriva lor atunci 
când a auzit despre agitația pentru o Biserică formată din 
oameni ce contrastează cu mediul lor în ce priveşte conduita: 


În primul rând Simon de Hângg [Simon Stumpf, ce a devenit 
lider printre „Copiii vitregi”] a venit la el şi la domnul Leo 
[Leo Jud, unul din colegii lui Zwingli] şi a stăruit asupra 
faptului că ei trebuie să ridice un alt popor şi Biserică, ce să 
cuprindă un popor creştin, care să trăiască vieţi curate şi să 
adere la Evanghelie, nu un popor compromis în orice fel. Ei 
l-au tratat cu indiferență, deşi într-un mod prietenos şi 
politicos. După aceea Grebel a venit la ei în acelaşi fel ca şi 
Simon. Şi pe acesta l-au refuzat în acelaşi mod. Totuşi, aceşti 
oameni au continuat în acelaşi spirit, ţinând întâlniri noaptea 
pentru a ridica o altă Biserică.€ 


Motivul recurent invocat pentru dezertarea 
restituționiştilor este această problemă a scăderii standardelor 
de conduită. Citim următoarea expunere, scrisă în 1538 de unul 
dintre „Copiii vitregi”: 


Pe când eram în biserica națională am fost învăţaţi din 
scrierile lui Luther, Zwingli şi alţii .... Şi totuşi eram 
conştienţi de o mare lipsă în ce priveşte pocăinţa, convertirea 
şi adevărata viaţă creştină. Acestea erau lucrurile după care 
tânjea inima mea. Am aşteptat şi am nădăjduit un an sau doi, 
din moment ce învățătorul avea multe de spus despre 
îmbunătăţirea vieții .... Dar n-am putut neglija faptul că 
doctrina pe care o predica ... nu era deplină; nu s-a discutat 
despre adevărata conduită creştină ... adevărata pocăință şi 
dragostea creştină nu erau evidenţiate .... Apoi Dumnezeu a 
trimis mesagerii Săi, Conrad Grebel şi alţii, ce s-au predat 
doctrinei lui Hristos prin convertire. O adunare s-a format cu 

sprijinul lor, în care pocăința era evidenţiată prin înnoirea 
vieţii în Hristos.” 


Conrad Grebel, menţionat în acest citat, a spus în 1524 
că „în zilele noastre fiecare se gândeşte să obțină mântuirea 
printr-o credinţă prefăcută, una lipsită de roade ... fără purtarea 
creştină.” 

Luther era destul de conştient că protestul împotriva 
scăderii standardelor de conduită a condus la exodul celor 
numiți Schwărmer: 


De la începuturile Bisericii, ereticii au menţinut ideea că 
Biserica trebuie să fie sfântă şi fără păcat. Pentru că au văzut 
că unii din Biserică erau slujitori ai păcatului, au negat de 
atunci încolo că Biserica era Biserică, organizând secte .... 
Aceasta este originea donatiştilor şi catharilor ... şi 
anabaptiştilor din zilele noastre. Toate acestea strigă într-un 
refren furios că adevărata Biserică nu este Biserică, deoarece 
ei văd că păcătoşii şi oamenii păgâni sunt amestecați în ea şi 
ei s-au separat de ea .... Este o dovadă de înţelepciune să nu 
fim ofensaţi atunci când oameni răi intră şi ies din Biserică 

„cea mai mare consolare dintre toate este cunoaşterea 
faptului că ei nu aduc vreo pagubă, dar că noi trebuie să 
permitem neghina să fie amestecată înăuntru ... Schwărmer, 
ce nu permit neghina printre ei, dovedesc de fapt că nu este 
grâu printre ei — prin această râvnă pentru doar grâu şi o 
Biserică pură ei dovedesc, prin această prea multă sfințenie, 
că ei nici nu sunt măcar Biserică, ci doar o sectă a 
diavolului.? 





* În disputa apărută în legătură cu scăderea standardelor de comportament, 
preferința „Copiilor vitregi” pentru Noul Testament s-a făcut de asemenea 
simțită. Potrivit reformatorului Bucer, ei erau obişnuiţi să spună „Es soll die 
christliche gemeynd reiner sein dann der alten. Darzue kăme man basz, so 
nit iederman getauffet unnd in Christlich gemein, sonder allein die 
bekennenden eingenommen wurden.”* Ne vom întoarce într-un alt capitol la 
această idee a restituționiştilor, cum că botezul n-ar trebui făcut la grămadă, 
din modă, ci ar trebui redus la elementul credinței. 

Şi am putea continua. Exemplu după exemplu nu lasă 
vreo îndoială asupra faptului că una din faţetele conflictului ce 
a izbucnit la „Cel de-al doilea front” a fost dezacordul în ce 
priveşte nevoia distingerii prin conduită. Două aspecte ies în 
evidență cu claritate inconfundabilă şi acestea sunt: (1) că în 
tabăra reformatorilor nu exista un atac de anvergură asupra 
scăderii standardelor de conduită, ce era un corolar inevitabil al 
sacralismului şi (2) că „Copiii vitregi” au depus eforturi 
serioase în a provoca vechea ordine cu delăsarea sa în 
detrimentul conduitei şi că ei au stabilit în mare măsură un 
tipar mai bun. Din moment ce ambele teze vor uimi cititorul ca 
fiind destul de neobişnuite, trebuie să le documentăm într-o 
oarecare măsură. 

Pentru început, să-l cităm pe Philip de Hesse, unul 
dintre cei mai înţelepţi oameni ai timpurilor sale, care scria 
sorei sale, Elizabeth de Saxonia, cu referire la „Copiii vitregi”: 
„Remarc într-adevăr o îmbunătăţire morală mai mare printre ei 
decât printre cei ce sunt luterani.” 

Capito a declarat într-o scrisoare că radicalii „se feresc 
de viciile ofensatoare ce sunt foarte comune la poporul nostru.” 

Luther însuşi a recunoscut că Reforma sa a contribuit 
puţin la corectarea scăderii standardelor de conduită, dar a lăsat 
în mare lucrurile aşa cum au fost înainte. Este un fapt trist că a 
căutat să justifice aceasta. Într-o încercare de a se eschiva de la 
evidentul fapt indisputabil că „Copii vitregi” se descurcau 
mult mai bine, a spus: „Doctrina şi viaţa trebuie să fie 
diferențiate una de cealaltă. La noi conduita este atât de rea 
cum era şi la catolici — nu ne deosebim de ei în materie de 
conduită. Hus şi Wyclif, ce au ridicat problema conduitei, nu 
erau conştienţi de aceasta ... dar a trata doctrina înseamnă într- 
adevăr a lupta cu lucrurile.”!0 

Pentru Schwenkfeld (ce a încercat să afle părerea lui 
Luther şi a asociaţilor săi cu privire la trăsăturile Bisericii ce 
avea să fie, şi care a pledat pentru crearea unei Biserici de 

credincioşi cu tehnici disciplinare pentru expulzarea 
nepocăiților) Luther a recunoscut că „printre noi nu există o 
îmbunătăţire a vieții.” 

Pe de altă parte, dovezile nu lasă loc îndoielii că 
restituționiştii cu insistența lor asupra „conduitei de a deveni 
sfinți” procedau destul de bine, căci acest lucru ieşea la iveală 
în mărturiile din instanţă destul de des. Vom selecta câteva din 
aproape interminabila listă de exemple. 

Atunci când anumiţi oameni erau cercetaţi pentru 
suspiciunea de învățături anabaptiste, această mărturie a fost 
oferită: „Pentru că copiii lor sunt crescuţi în mod corespunzător 
şi cu atâta grijă şi pentru că nu au obiceiul de a înjura şi a 
blestema, sunt suspectaţi de a fi anabaptişti.”"! În mod similar, 
la audiția lui Hans Jeger, sub aceeaşi suspiciune, s-a spus: 
„Pentru că nu înjură şi pentru că duce o viaţă inofensivă, 
oamenii îl suspectează de Anabaptism .... De mult timp pare 
anabaptist, deoarece nu a înjurat, nu s-a certat cu nimeni şi nu a 
făcut alte lucruri asemănătoare.” 

În mod contrar, citim despre oameni achitaţi de 
înclinații spre Anabaptism din cauza purtării lor rele. S-a depus 
mărturie despre Casper Zachers la judecată: „Gloata nu crede 
despre el că ar fi anabaptist, pentru că este un tip grosolan ce 
nu se poate împăca cu alţii, începe certuri şi discordii, înjură şi 
blestemă, perturbă liniştea şi poartă arme asupra sa.” 

Toţi ştiau simplul fapt că în tabăra restituționiştilor de 
secol XVI o „purtare cum se cuvine sfinților” era vizibilă. 
Predicatorii reformaţi din Berna au admis într-o scrisoare pe 
care au trimis-o la primărie că: „Anabaptiştii au asemănarea 
unei pietăți exterioare într-un grad mult mai ridicat decât noi 
sau celelalte biserici care, în uniune cu noi, îl mărturisesc pe 
Cristos, şi ei evită păcatele ofensatoare ce sunt foarte comune 
printre noi.”!? 

Henry Bullinger a declarat: „Există oameni care în 
realitate nu sunt anabaptişti, dar care au o aversiune pronunțată 

faţă de lascivitatea şi frivolitatea lumii şi de aceea mustră 
păcatul şi viciul, fiind drept consecință numiţi, în mod greşit, 
anabaptişti de către persoane capricioase.” Schwenkfeld a 
reclamat faptul că îi făceau acest lucru, spunând: „Sunt 
calomniat de predicatori şi de alții că aş fi anabaptist, chiar 
dacă toţi cei ce duc o viaţă creştină adevărată şi devotată 
primesc peste tot acest nume.” Un semn evident al 
„ereziei”restituţioniste era un comportament neobişnuit de bun, 
astfel încât în anul 1531 se spunea despre protestanți în 
general: „Ideea lor despre libertatea creştină i-a dus atât de 
departe încât orice persoană ce vorbeşte despre Dumnezeu şi 
despre modul creştin de a trăi sau este preocupat în mod serios 
de îmbunătăţirea morală, trece drept arhi-anabaptist.”!” 
În mod similar, un romano-catolic contemporan nota: 


Printre sectele eretice existente nu este nici una care în 
aparență duce o viață modestă sau pioasă decât anabaptiştii. 
Cât despre viaţa lor exterioară, sunt fără reproş — fără 
minciună, fără înşelăciune, fără conflicte, fără limbaj 
supărător, fără îmbuibare sau consum excesiv de alcool, fără 
expunere indecentă exterioară, în schimb dau dovadă de 
umilință, răbdare, corectitudine, simplitate, onestitate, 
cumpătare, integritate, într-o asemenea măsură încât cineva 
ar presupune că au Duhul Sfânt al lui Dumnezeu. 


Este evident că incontestabilul mod bun de viaţă al 
„Copiilor vitregi” era un fapt incomod pentru reformatori, 
astfel încât ei căutau un mod de a-l evita. În acest sens Henry 
Bullinger scria: 


Cei ce se unesc cu ei vor fi primiți de slujitorii lor în biserică 
prin rebotezare şi pocăință şi înnoire a vieţii. De acum încolo 
îşi vor petrece viața sub o aparență de conduită spirituală 
liniştită. Ei renunță la lăcomie, mândrie, profanare, 
conversații obscene şi imoralitatea lumii, băut şi îmbuibare. 
În fine, ipocrizia lor e mare şi variată. 

Reformatorii, în încercarea de a se eschiva faptului 
jignitor că „Copiii vitregi” reuşeau de fapt în atacul lor 
împotriva scăderii standardelor de conduită, recurgeau la 
argumentul — unul vechi, de altfel — că faptele bune nu erau 
decât momeală cu care diavolul îi tenta pentru a prinde o 
mulțime de peşti. Bullinger, spre exemplu, a scris că viețile 
exemplare ale restituţioniştilor „sunt ipocrizie, căci ... chiar şi 
Satan se poate transforma într-un înger al luminii .... el care 
doreşte să prindă peşte nu aruncă un cârlig fără momeală.” 
După ce a admis că restituționiştii Pilgram Marpeck şi soţia lui 
erau „oameni cu vieți pioase şi fără pată”, el a adăugat: „Dar 
acesta este un vechi truc al diavolului, cu care este prezent în 
toate bisericile, din zilele Apostolului Pavel, căutând să-şi 
prindă peştele.”!5 

Evident că viaţa schimbată a restituționiştilor era bună. 
Se spunea că oriunde mergeau, predicatorii acestora purtau 
asupra lor o sticluţă din care fiecare nou convertit trebuia să 
bea un pic, rezultatul fiind alipirea pentru totdeauna de 
„erezie”. Această poveste (ce e posibil să fi apărut în legătură 
cu faptul că predicatorii restituționişti purtau o sticlă de lemn 
cu vin pentru a fi folosit la celebrarea Cinei Domnului) se 
găseşte chiar şi în arhivele de la judecată. Când Leonard 
Schiemer a fost judecat, i s-a spus „ce rău vine de la 
Anabaptism, o comunitate de soţii şi bunuri, şi că conduce la 
afaceri ruşinoase şi pofte trupeşti, şi că ei dau o sticlă din care 
se bea nu se ştie ce, ceva contrar lui Dumnezeu, şi multe alte 
lucruri de acest fel.” La toate acestea, prizonierul a răspuns 
simplu: „Nu ştiu într-adevăr nimic despre nici o sticlă şi nici 
despre vreun rău chipurile venind din ea.” Această idee bizară 
de a „alipi” prin poţiunea ereziei este o mărturie elocventă a 
faptului că după ce un om a devenit anabaptist, el ducea o viaţă 
de corectitudine de la care nu era uşor să îl deviezi. 

Nimeni nu se agita în mod mai dureros cu privire la 
indezirabilul fapt că restituționiştii aveau succes în atacul 

scăderii standardelor de conduită decât Martin Bucer. Ii 
îndemna în mod constant pe magistrați la o rigoare mai mare în 
utilizarea săbiei, spunând în ce-i priveşte pe „Copiii vitregi”: 


Cel mai de seamă argument al lor este întotdeauna că suntem 
ispravnici răi, abătând de la calea bună mulți oameni cu 
ajutorul acestui argument. Dumnezeu să ne ajute să putem 
într-o zi să fim capabili să le smulgem acest argument, lor, 
propriei noastre conştiinţe şi dinaintea Domnului 
Dumnezeului nostru. Într-adevăr, se apropie vremea cuvenită 
ca în ziua Sfintei Ecaterina să ne ocupăm în mod serios de 
problema isprăvniciei... căci dacă aceasta nu este luată în 
considerare şi remediată, toate sfaturile noastre împotriva 
acestei nuiele a Domnului vor fi inutile.'€ 


Cu o altă ocazie acest reformator s-a plâns: 


Magistraţii sunt destul de grosolani şi lumeşti, iar 
predicatorii sunt foarte neglijenţi, mulţi dintre ei îmbătându- 
se adesea. Din moment ce domnii şi oamenii din consiliu 
sunt astfel de oameni ... ei îi îndepărtează pe bieţii oameni cu 
modul lor sălbatic de viaţă [mit erem iiberbolderen]. Un om 
întreg la minte n-ar putea recunoaşte Biserica lui Hristos 
printre asemenea persoane sălbatice şi distinge corect între 
doctrină şi viaţă.” 


Scriind despre aceasta, Bucer era capabil să rămână 
liniştit şi demn, mai mult decât atunci când vorbea unui 
restituționist între patru ochi. Apoi i s-a părut dificil să păstreze 
această stăpânire de sine. Unuia dintre „Copiii vitregi”, 
Leonhard van Maastricht, i-a strigat, în 1538: „Cum poate 
concluzia să fie bună că „este un copac rău căci eu nu văd nici 
un rod bun în el!” Ce putem spune despre faptul că copacul 
poate sta în Calcutta, în timp ce eu sunt aici şi nu văd nici un 
rod bun în el? Dovedeşte aceasta că nu are nici un rod? EI, 

acest Leonhard, nu a văzut pe toată lumea, de aceea judecă 
pripit.”! 

În dialogul său cu restituţionistul Jârg Schnabel, Bucer 
a spus, ca şi în anul 1538: 


Ne acuză mereu că lucrurile merg mai rău în loc să fie mai 
bine. Acum aceasta ne este învățătura: „Pocăiți-vă şi 
îmbunătăţiți-vă modul de viață.” Nu este vina doctrinei că 
nimic nu se întâmplă. În Vechiul Testament, la fel ca şi în 
Noul Cuvânt al lui Dumnezeu, a existat mereu această 
trăsătură, aceea că îi face mai răi pe cei ce nu aleg această 
cale .... Cei ce nu acceptă doctrina, după ce au fost învăţaţi 
suficient, cad cu mult mai jos şi aceasta reprezintă ocazia 


! În acest moment Bucer este tributar lui Augustin, ce a certat donatiştii într- 
un mod similar, spunând: „Cei ce spun că ştiu în mod cert că oamenii 
amintiţi sunt răi şi nevrednici de comuniune prin Împărtăşanie ..., orice ar fi 
ceea ce ştiu ei, nu vor putea să convingă Biserica universală, împrăştiată aşa 
cum € printre popoare, de credibilitatea poveştii lor .... Unitatea Bisericii 
dispersate în întreaga lume nu trebuie părăsită cu nici un preţ din cauza 
păcatelor altor oameni.” Această idee de „congregaţie”, o unitate 
ecleziastică cu autonomie suficientă pentru a exercita disciplina, nu era 
parte a gândirii lui Augustin, nici a Bisericii din Evul Mediu. Lumea 
creştină datorează restabilirea congregației restituționiştilor, un aspect ce l-a 
determinat pe Ernest A. Payne să spună (în cartea sa The Anabaptists of the 
Sixteenth Century and Their Influence in the Modern World (Anabaptiştii 
secolului al XVI-lea şi influența lor în lumea modernă), London, 1944, pag. 
13): „Anabaptiştilor li se datorează nu doar mecanismul unei singure 
congregaţii, ce a fost preluat de Calvin în /nstitutes şi pus în practică în 
Geneva, dar şi mecanismul pentru alianța dintre congregații, adoptat în 
Franţa în timpul anului 1559 şi în Scoţia în anul următor şi atât de cunoscut 
drept organizarea presbiteriană .... Organizarea Bisericii Anabaptiste de 
odinioară antedata şi influenţa pe cea a calviniştilor .... Dar „Frăţia” avea o 
caracteristică la care au renunțat francezii, scoţienii şi olandezii, un ordin al 
evanghelizatorilor, a căror slujire era să călătorească şi să propovăduiască 
credinţa.” (Ne vom reîntoarce asupra acestui aspect mai târziu, care potrivit 
lui Payne, nu a fost preluat de reformatori de la anabaptişti. Pentru o 
discuţie a „fiicei Bisericii” (congregația, cf. În viziunea lui Hiibmaier, în 
„Ouellen LX”, pag. 478.) 

pentru a spune că „Din moment ce noua doctrină a fost 
predicată, mulţi oameni au devenit tot mai răi.”5 


De la lansarea „sacralismului creştin”, „ereticii” au fost 
caracterizați printr-o mai mare evidenţiere a conduitei, prin 
care un credincios este diferențiat de un necredincios, astfel 
încât Bucer a spus: „Aceasta a fost mereu natura şi practica lui 
Satan de a introduce religia falsă cu ajutorul stricteții conduitei 

„s-a dovedit în cazul maniheenilor şi a celorlalți care au 
distorsionat în mod atât de cumplit sfânta religie." 

Când unul dintre „Copiii vitregi”, Bernhard 
Knipperdollinck, a scris că adevărata Biserică este Biserica 
credincioşilor, Urbanus Rhegius a fost însărcinat să-i replice: 


Aha, acolo Bernhard recurge la un veritabil truc donatist. Ei 
condamnă şi abandonează Creştinătatea din pricina unor 
creştini răi şi falşi .... Totuşi, au existat mereu creştini 
adevărați şi devotați în mijlocul maselor şi sperăm că ei sunt 
de asemenea prezenţi printre noi. În plus, faptul că ticăloşii 
sunt prezenți printre noi ... nu ne priveşte, căci nu le-am spus 
să se îmbete şi să se îmbuibe, să fie imorali şi lacomi .... Nu 
vrem să rupem năvodul pentru că sunt câţiva peşti răi în el, 
aşa cum super-sfântul anabaptist Bernhard o face. E] se dă de 
gol în acest fel şi arată că îl are pe diavolul anabaptist în el, 
care i-a orbit de asemenea şi pe donatiştii din Africa. Și ei şi- 
au deschis larg ochii şi au văzut, în ipocrizia lor, că mulți 
oameni răi purtau numele lui Hristos, oameni ce erau în 
realitate păgâni veritabili, şi au decis astfel să plece de unii 
singuri, separat de Creştinătate, şi au făcut ceea ce îşi doreau 





" În spatele acestui argument straniu, folosit de-a lungul secolelor de 
oamenii cu principii sacrale, stă noţiunea conform căreia corectitudinea 
teologică este infinit mai importantă decât corectitudinea comportamentală, 
căci Cel Rău îndeamnă oamenii la trăire virtuoasă pentru a înainta aberaţii 
teologice. Această scară de valori nu este în conformitate cu învățătura 
Noului Testament, în care doctrina fără viaţă este la fel de rea ca şi viața 
fără doctrină. 

— o Biserică cu adevărat reformată, una în care să nu fie 
decât sfinți. Şi erau atât de puri în propriii lor ochi că au 
declarat că botezul din Creştinătate efectuat de preoţi răi nu 
era botez, botezând din nou. Prin această metodă ei urmăreau 
să ridice o sfințenie autentică. L-au certat pe Augustin pentru 
zăbovirea în adunarea celor răi, la care Augustin a replicat că 
erau într-adevăr oameni răi în adunare ... şi spunând că 
adunarea externă a celor buni cu cei răi nu periclitează 
mântuirea celor dintâi, văzând că ei nu aprobă răutatea celor 
din urmă şi modul lor nelegiuit de existenţă. Noi nu 
intenționăm să producem o separare, căci cel ce se separă de 
Biserică devine eretic şi schismatic. Bernhard să se considere 
pus de-o parte, căci el este neo-donatist ce s-a simţit ofensat 
de viețile necuviincioase şi a ... încercat să pună baza unei 
Biserici sfinte şi fără pată, una în care sunt numai sfinți, un 
năvod pur fără peşti murdari, astfel delimitându-se de 
Creştinătate împreună cu asociația sa .... Aş prefera mai 
degrabă să fiu un vameş blestemat în Biserica Creştină sau 
un păcătos întinat decât să fiu cel mai sfânt fariseu dintre toți 
din spelunca Episcopului Bernhard!” 


Acesta a fost o pledoarie înflăcărată pentru Biserica 
„ce-i include pe toți cei dintr-o localitate” fără condiții de 
membralitate. Dar „Copiii vitregi” puteau fi la fel de 
înflăcărați. Aşa spre exemplu, Hans  Kuchenhacker, 
reprezentant pentru grupul de la Marburg, spunând cu referire 
la Ezechiel 22:26 (Preoții lui nu fac nici o deosebire între ce 
este sfânt şi ce nu este sfânt....””): 


În acest pasaj Dumnezeu se plânge că preoţii nu fac diferență 
între cei sfinţi şi cei păgâni ... lucru despre care şi noi, 
oamenii simpli, ne plângem de asemenea. Din acest motiv 
Domnul spune în Maleahi 3:18 „Şi veţi vedea din nou atunci 
deosebirea dintre cel neprihănit şi cel rău, dintre cel ce 
slujeşte lui Dumnezeu şi cel ce nu-l slujeşte”. Apostolii, ca 
slujitori adevăraţi ai lui Dumnezeu, au observat această 
diferenţiere şi, deşi proclamau Cuvântul poporului, acceptau 

doar pe cei ce primeau Cuvântul şi se întorceau la 
Dumnezeu, întorcând spatele păcatului, pentru a fi membri ai 
congregaţiei, întru frângerea pâinii, comunitate şi rugăciune. În 
această privință ei au rămas statomnici şi trăiau în dragostea 
frățească şi nimeni nu îndrăznea să li se alăture, aşa cum vedem 
în Fapte 2:38. De aici decurge în mod clar că deşi cei buni şi cei 
răi sunt împreună în adunare unde Cuvântul lui Dumnezeu este 
predicat, totuşi o distincţie între aceştia trebuie păstrată .... Nu 
putem crede că lumea rea din prezent, trăind în întuneric, 
necredință şi după poftele firii, în blasfemie deliberată, avariție, 
mândrie, îmbuibare şi băutură, hulire a numelui lui Dumnezeu, 
este Biserica Creştină şi congregația lui Dumnezeu. Şi sperăm 
că nimeni cu frica de Dumnezeu şi cu discernământul unui 
creştin ... nu ne va interzice acest mod de gândire sau îl va 
considera drept eroare.” 


Sau să vedem acest pasaj, scris de Jorg Leinhardt şi 
Peter Los din închisoarea din Marburg, cu privire la practica 
sacrală de a considera toți oamenii ca fiind parte din categoria 
„creştin”: 


Foarte bine atunci dacă un om are la fel de multe de pierdut 
ca şi altul ... chiar dacă Sfântul Pavel spune (II Cor. 5:10): 
„Căci toţi trebuie să ne înfățişăm înaintea scaunului de 
judecată al lui Hristos, pentru ca fiecare să-şi primească 
răsplata după binele sau răul pe care-l va fi făcut când trăia 
în trup”, deşi Hristos spune (loan 14:21): „Cine are poruncile 
Mele şi le păzeşte acela Mă iubeşte”, şi în capitolul 15:9 şi 
10 „Rămâneţi în dragostea Mea. Dacă păziţi poruncile Mele, 
veţi rămâne în dragostea Mea”, iar în 1 loan 2:4 Apostolul 
spune: „Cine zice: „Îl cunosc”, şi nu păzeşte poruncile Lui, 
este un mincinos, şi adevărul nu este în el.” De aceea Pavel 
spune, în Romani 2:5-16 „Dar, cu împietrirea inimii tale, 
care nu vrea să se pocăiască, îți aduni o comoară de mânie 
pentru ziua mâniei şi a arătării dreptei judecăţi a lui 
Dumnezeu, care va răsplăti fiecăruia după faptele lui”. Spune 
fapte, nu după o credință imaginară sau trâmbițată, ci 
fiecăruia după faptele lui, adică „viaţă veşnică celor ce, prin 

stăruința în bine, caută slava, cinstea şi nemurirea; dar celor 
ce, din duh de gâlceavă, se împotrivesc adevărului şi ascultă 
de nelegiuire” ce le va da Dumnezeu? Acelaşi lucru ce 
ticăloşii, falşii apostoli o spun? Pavel spune că nu, ci „necaz 
şi strâmtorare va veni peste orice suflet omenesc care face 
răul”. O, Dumnezeule, Domniile voastre, ca şi toți oamenii 
trebuie să reflecte asupra acestei mărturii a lui Pavel. Apoi 
falşii apostoli nu vor ţine captive într-un confort mincinos 
atât de multe suflete temătoare de Dumnezeu! Pavel continuă 
spunând că Dumnezeu va da „slavă, cinste şi pace peste 
oricine face binele: întâi peste iudeu, apoi peste grec”. Dar 
apostolii falşi insultă pe acei ce în zilele noastre încearcă să 
urmeze aceste cuvinte, numindu-i ipocriți şi comparându-i cu 
omul ce stătea în templu lăudându-se cu pioşenia sa .... Vai, 
ce a rămas de cuvintele lui Hristos (Mat. 12:36): „Vă spun 
că, în ziua judecății, oamenii vor da socoteală de orice 
cuvânt nefolositor pe care-l vor fi rostit.” Şi apoi apostolii 
falşi spun că dacă un om poate doar spune că crede în plata 
pe care a plătit-o Hristos pentru el, suferind pentru el, 
ispăşind pentru el înaintea lui Dumnezeu, nu mai contează 
cum trăieşte, căci toate păcatele lui sunt iertate şi uitate, 
lucru negat de comportamentul lor. Dacă cineva acordă 
atenţie parohiei lor, copiilor lor pe care pe care i-au născut 
conform Cuvântului lor, va vedea că lucrurile stau precum 
susţinem noi. De aceea ne rugăm cu toată umilința ca 
Domniile voastre să ia în considerare Sfintele Scripturi şi să 
judece scrierile noastre, vorbirea noastră şi purtarea noastră 
în lumina acestora.”! 


Aşa cum s-a spus mai devreme, acestea sunt două 
perspective ireconciliabile asupra Bisericii. Una dintre tabere 
voia să ridice o „Biserică mărturisitoare bazată pe credința 
personală”, iar cealaltă era decisă să păstreze o Biserică „ce-i 
include pe toţi dintr-o localitate”. Pentru cea dintâi, modul de 
trăi îl identifică pe individ drept creştin, pentru cea din urmă, 
întâmplarea de a fi un locuitor a unei anumite aşezări îl califică 
ca fiind creştin, iar tiparele comportamentale nu sunt definitorii 
în acest sens. 

În cursul conflictului, restituţioniştii din Hesse au recitat 
ceea ce credeau a fi descrierea potrivită a Bisericii lui Hristos: 
„Credem şi mărturisim o singură Biserică Creştină, o adunare de 
sfinți, adică a celor ce sunt creştini credincioşi regeneraţi şi copii 
al lui Dumnezeu, născuţi din nou din Dumnezeu prin Cuvântul 
Lui şi Duhul Sfânt.” Pastorii protestanți au ridicat obiecţii 
serioase la aceste cuvinte, spunând: 


Când oamenii vorbesc despre însemnele Bisericii Creştine, 
caracteristicile prin care oamenii o pot găsi pentru a i se 
alătura ei, atunci numim Biserică acea masă de oameni în 
care Cuvântul lui Dumnezeu este predicat în mod pur şi 
Împărtăşania este dată conform instituirii lui Hristos. Acolo 
unde aceste două însemne ies în evidenţă, nu putem pune sub 
semnul întrebării că Dumnezeu are, în mod mai mult decât 
cert, în această masă greu de mânuit [diesem grosen haufen] 
a celor chemaţi, grupul Său mic [sein heuflein] de credincioşi 
adevăraţi, fie că sunt mulți sau puţini .... Hristos a învăţat în 
parabole despre Biserica Sa pe Pământ: „Împărăţia lui 
Dumnezeu este asemeni unui om ce a semănat sămânţa bună 
în ogorul lui, dar...” 


" Fragmentul din Scripturi citat de aceşti pastori protestanți pentru a susţine 
sacralismul, Parabola Neghinei, a fost citat prea adesea pentru a susține ideea 
unei Biserici ce îi cuprinde pe toți dintr-o localitate, aster încât o putem numi 
Locus classicus al sacraliştilor. Aceşti învăţători utilizează acest pasaj pentru a 
susţine ideea unirii în cadrul Bisericii a celor buni şi răi laolaltă. „Ereticii” au 
citat pasajul destul de frecvent, argumentând că această parabolă susține poziția 
lor, adică faptul că unirea despre care vorbeşte pasajul este în cadrul lumii. 
Trebuie să reliefăm faptul că în această dispută în ce priveşte înțelesul esențial al 
parabolei „ereticii” aveau în mod clar un argument mai bun, căci comentariul 
lui Isus însuşi indică în mod specific că scena unirii celor buni şi răi laolaltă este 
„lumea”, nu Biserica. Parabola nu învaţă despre compozitism ca fiind corect şi 
potrivit în cadrul Bisericii, ci că acesta este corect şi potrivit în cadrul lumii. 
Parabola susţine ideea compozitismului social şi nu a sacralismului. Sacraliştii 
utilizează această parabolă, lansând două idei incorecte: pe de o parte, îi oferea 
unui om lipsit de preocupări spirituale un loc confortabil în Biserică: pe de altă 
parte, nu îngăduia disidentului să calce în societatea din care făcea parte.” 


140 


Din moment ce atâtea depindeau de această 
problematică a semnelor prin care adevărata Biserică să fie 
cunoscută şi din moment ce este şi acum actuală în Bisericile 
Reformate, n-ar fi greşit să observăm că a fost în mod manifest 
inventată pentru a servi ca şi combatere pentru conturarea 
Bisericii în viziunea „Copiilor vitregi”, ceea ce evident că nu 
este biblic şi nici nu este rezultatul exegezei Noului Testament. 
Ideea că Biserica este conturată conform acestor semne este o 
polemică, inventată pentru a se eschiva atacului „Copiilor 
vitregi” şi prezentării veridice a Bisericii. 

Prezentarea Bisericii din perspectiva Noului Testament 
nu este echivalentă cu o mică adunare, pierdută într-o mulțime 
imensă. Probabil ne-am dori să lărgim definiția dată de 
restituționişti Bisericii şi s-ar putea să ne dorim să facem loc în 
ea copiilor părinților credincioşi. (Restituționiştii ar fi putut 
dori această ajustare o dată ce critica lor despre Biserica 
teritorială ar fi fost acceptată.) Restituţioniştii ar fi putut fi 
destul de doritori să admită că aşa cum oamenii văd Biserica, 
ea poate fi o adunare de ipocriţi (ei au susținut destul de clar că 
era verosimil să fie aşa). Dar erau foarte înverşunaţi în ce 
priveşte ideea Bisericii descrise în viziunea constantiniană, 
„incluzând pe toţi dintr-o localitate”, fără vreo referire la 
conduita „de a deveni sfinți”. 

În lumina acestei evidenţieri restituționiste a înnoirii 
interioare remarca atribuită unui pastor restituționist devine 
semnificativă — se spune că ar fi vorbit ascultătorilor săi în felul 
următor: „Mergeţi acasă şi muriți mai întâi. Nu îngrop 
niciodată oameni vii.” Pastorul se referea, desigur, la botez. La 
fel cum ar fi prematur să te oferi să îngropi un om care nu a 

murit încă, aşa era prematur să te oferi să botezi un om ce nu a 
murit încă faţă de păcat.” 

Biserica, aşa cum era văzută de restituţionişti, este o 
organizație cu cerinţe speciale la intrarea în ea. Cine voia să fie 
admis, trebuia să se califice nu în sensul posesiei meritelor 
câştigate, ci în sensul aşezării conştiente sub conceptul umil de 
har. Şi din moment ce nimeni nu putea trece prin această 
experiență fără a fi fost înnoit în interior, Biserica caută semne 
ale acestei înnoiri interioare. În acest sens, o „umblare vrednică 
de chemarea făcută” este o condiție esențială pentru 
membralitate. 

Ştiind destul de bine că în evaluarea oamenilor Biserica 
nu este omniscientă şi că de aceea ea trebuie mereu să fie 
pregătită pentru a cerceta atent enoriaşii, ea trebuie să verifice 
dacă listele ei au nevoie de revizuire. Dacă apoi devine evident 
că sunt ramuri neroditoare, Biserica este confruntată cu sarcina 
sensibilă de a îndepărta ramurile evident uscate. 

Aceasta implică disciplină, disciplina bisericească, acel 
lucru despre care vorbea Isus când a spus „Să fie pentru tine ca 
un vameş şi un păcătos”, acel lucru la care se gândea Pavel 
când a spus Bisericii din Corint „daţi afară pe răul acela din 
mijlocul vostru”. Deşi Noul Testament lasă impresia că 
asemenea acţiune drastică este necesară destul de rar, învață în 
mod evident că asemenea acțiune disciplinară trebuie să aibă 
loc în cazuri extreme. Este inutil de adăugat că dacă Biserica 
există prin asociere voluntară, incidența unor asemenea 


* Povestea relatează despre liderul anabaptist Leendert Bouwens şi este 
scrisă de Guido de Bres în cartea sa împotriva anabaptiştilor. Este inutil a 
mai menţiona, de Bres spune istorioara pe un ton de reproş. Reformatorii nu 
agreau ideea conform căreia cineva trebuia să moară față de păcat dacă voia 
să fie un candidat potrivit pentru botez. Doctrina „regenerării prezumptive”, 
ce s-a dezvoltat mai târziu, este o recunoaştere stângace a faptului ca 
„Copiii vitregi” aveau dreptate insistând asupra ideii că acolo unde botezul 
este administrat în mod corect, regenerarea spirituală este prezentă în mod 
foarte probabil. 

evenimente va fi mult mai mică decât în cazul Bisericii definite 
în alt mod. Dacă, într-o situație normală, există vreun oprobriu 
atribuit confesiunii creştine, atunci incidența va fi mică, într- 
adevăr, însă condiţiile nu sunt niciodată de aşa natură încât 
Bisericii să-1 fie permis să arunce cheile în fântână. 

Inutil de menţionat că sacraliştii vor fi ruşinați cu 
privire la acest aspect. Ei nu au o măsură punitivă pentru a 
pune deoparte o persoană ce nu mai poate face parte din lista 
Bisericii. Dacă ar fi să fie pus în afara Bisericii, el ar trebui pus 
de asemenea în mod simultan în afara societății, adică 
exterminat (din latinescul ex şi terminis), adică pus „în afara 
granițelor”.P Dacă comunitatea ecleziastică şi comunitatea 
socială sunt unul şi acelaşi lucru, doar că văzut din poziții 
avantajoase diferite, atunci cel ce este expulzat din prima, nu 
poate avea permisiunea de a rămâne în a doua. Disciplina 
Bisericii, aşa cum apare în Noul Testament, este imposibilă în 
„sacralismul creştin”. 

Este un fapt cert că disciplinarea în Biserică era într-o 
situație fără speranță din momentul în care a avut loc 
schimbarea constantiniană. De la bun început nu exista 
disciplină pentru abateri de la conduită. Oamenii puteau trăi în 
păcat şi desfrâu, destrăbălându-se la maximum şi neajungând 
vreodată să cunoască faptul că Biserica lui Hristos deţine cheile 
cu care ar trebui să închidă afară asemenea păcătoşi. 

Biserica nu a ridicat un deget decât şi doar în momentul 
când cineva provoca formula sacrală. Acesta era singurul 
„păcat” ce făcea Biserica „decăzută” să-şi găsească cheile. În 
catalogul ei acesta era un păcat de neiertat, acesta era păcatul 
„ereticului”, „sectantului”, „schismaticului”, catharului — toate 





P Este, într-adevăr, echivoc faptul că Biserica a înţeles vreodată cuvântul 
exterminare în sensul lui etimologic. Este cert însă că de foarte timpuriu era 
deja utilizat şi înțeles cu conotația modernă, adică cel de lichidare. Cuvântul 
pare a fi fost unul din multele eufemisme folosite de Biserica medievală atât 
de liber şi înțelept pentru a-şi îmbunătăţi propria „imagine”. 

nume ce reveneau în această dispută. Când Biserica „decăzută” 
vedea sau auzea pe cineva ce „sfâşia haina lui Hristos” atunci — 
şi numai atunci — începeau să se pună în funcţiune 
mecanismele disciplinei. Cu o furie ce aminteşte de lumea 
comunistă a secolului al XX-lea atunci când auzea de 
revizionism — ceea ce nu e surprinzător, din moment ce sunt 
inspirate în mod similar — Biserica îşi dezvăluia ghearele atunci 
când oamenii provocau formula sacrală. 

Când Biserica „decăzută” disciplina, mergea mult prea 
departe, căci atunci expulza nu doar din adunarea celor 
răscumpăraţi, dar şi din adunarea oamenilor în general. * 

La sfârşitul Evului Mediu, disciplinarea în Biserică 
avea nevoie crâncenă de o reparație capitală. 

„Copiii vitregi” au fost cei ce au adus în prim plan 
ideea restaurării acestei disciplinări aşa cum cere Noul 
Testament. Oamenilor care sunt obişnuiţi să audă că Biserica 
are o a treia notă („unde disciplinarea Bisericii este 
observată”), le va fi dificil să creadă că erau timpuri când 





4 Această confuzie inspirată din monism, acest eşec de a vedea că măsurile 
punitive în societate se situează pe un plan diferit față de măsurile punitive 
în domeniul credinței, îşi găseşte expresia în învățăturile lui Toma 
d'Aquino, unde citim că erezia trebuie condamnată cu moartea şi cel 
vinovat merită „nu doar să fie separat de Biserică prin excomunicare, dar şi 
să fie excomunicat din lume prin moarte” (non solum ab ecclesia per 
excommunicationem separari sed etiam per morte a mundo excludi, cf. 
Summa, IL, 2, Q. 11, Art. 3). 

" Au existat aluzii în anii timpurii ai carierelor reformatorilor că nu erau 
insensibili la nevoia recuperării disciplinării Bisericii. Dar viziunile lor erau 
în cel mai fericit caz ambigue. Atunci când restituționiştii au înlăturat toată 
ambiguitatea, reformatorii s-au retras şi în ce priveşte disciplinarea,. 
Această desfăşurare a evenimentelor l-a determinat pe Farner să spună 
despre Zwingli că cu el „tritt seit demn Jahre 1526 der Bann zuriick” 
(op.cit., pag. 18). 

* Citatul este din Articolul Confesiunilor Belgiene. Atunci când a fost scris, 
în 1559, ideea exercitării disciplinării ca „a treia notă” a Bisericii a devenit 
parte a gândirii lui de Br&s. În acelaşi an Confesiunea Franceză, ce avea 
aprobarea lui Calvin, nu o inclusese. 

aceasta nu era doar absentă din reprezentarea reformată a 
Bisericii, dar era şi privită ca un aspect al fanatismului 
anabaptist. Totuşi arhivele vorbesc din plin despre aceste 
aspecte. 

Conrad Grebel este de obicei privit ca un om la care 
restituționiştii au aderat pentru prima dată, şi scrisoarea sa către 
Thomas Miintzer, despre care credea că poate fi câştigat pentru 
cauza resituționistă, poate fi privită ca una dintre primele 
scrieri din rândul „Copiilor vitregi”. În această scrisoare, datată 
în 1524, citim următoarele: 


Încearcă să pui bazele unei congregaţii creştine prin Cuvânt, 
cu ajutorul lui Hristos şi a legii Lui, aşa cum găsim în Matei 
18 şi aşa cum vedem în practica Epistolelor .... Cel ce refuză 
să se schimbe ... împotrivindu-se Cuvântului şi lucrării lui 
Dumnezeu, şi continuă vechiul mod de trai, după ce Hristos 
şi Cuvântul Lui şi legea i-au fost predicate şi după ce a fost 
mustrat de doi sau trei martori şi de adunare ... acel om nu 
trebuie condamnat la moarte, ci socotit ca un vameş şi un 
păgân, fiind lăsat în pace.* 


Prin aceste rânduri Grebel propunea o procedură prin 
care disciplinarea aşa cum era cunoscută în Creştinătate — o 
disciplinare ce sfârşea în moartea victimei — ar lua sfârşit şi un 
nou tip de disciplinare — una în care excomunicarea este 
pedeapsa ultimă — ar fi introdusă. Programul lui Grebel era 


* Imaginea medievală a donatiştilor stăruia în mintea reformatorilor în timp 
ce contemplau restaurarea disciplinării în Biserică, aşa cum este înfăţişată în 
Noul Testament. Era privită ca un aspect al fanatismului donatist. Când 
„Copiii vitregi” au abordat problema reîntoarcerii disciplinării în Biserică, 
reformatorii au spus „Umbre ale Donatismului!” Calvin, spre exemplu, a 
scris: „Donatiştii, ce atunci când observă greşeli în Biserică, mustrate de 
episcopi în cuvinte, dar nepedepsite prin excomunicare ... critică violent 
episcopul ca trădător al disciplinării, s-au separat de turma lui Hristos printr- 
o schismă profană” Unstitutes IV, 12:12). Calvin a adăugat pe acelaşi ton că 
anabaptiştii acelor zile „procedează în acelaşi mod”. 

gândit pentru a pune capăt Bisericii aşa cum era cunoscută de 
douăsprezece secole şi a o substitui cu Biserica Noului 
Testament. Aceasta a contribuit la aducerea în centrul atenției a 
unei dispute între idealurile restituționiştilor şi cele ale 
neo-constantinienilor. În timpul procesului lui Grebel, el a 
relatat poziția sa despre disciplinarea în Biserică în felul 
următor: „nici o persoană avară, nici un cămătar, nici un escroc 
Şi nici un alt păcătos menţionat în Scripturi nu-şi va găsi locul 
printre creştini — căci aceştia trebuie excluşi prin interdicție.” 

Colegul lui Grebel, Felix Manz, a vorbit în mod similar 
despre idealul restituţionist. „În ce priveşte Biserica, concepția 
mea a fost dintotdeauna, şi este şi acum, că toţi cei ce trăiesc în 
păcat şi ocară, cum ar fi beţivii, curvarii, preacurvarii, escrocii, 
bătăuşii, cămătarii şi alţii asemeni lor, trebuie excluşi din ea.” 
(El a adăugat aici: „Dacă totuşi o persoană va continua în acest 
mod fără ca oamenii să ştie şi fără a se da de gol, acesta va 
rămâne în comunitate.”) 

Aşa cum vorbeau liderii, vorbeau şi adepţii acestora din 
tabăra „Copiilor vitregi”. Unii care au fost întemnițați în Hesse, 
în anul 1538, au vorbit în felul următor: 


Dacă excluderea creştină ar fi pusă în practică conform 
instituţiei lui Hristos şi Apostolilor, atunci nu ne-am distanța 
în nici un fel .... Da, din momentul în care vom vedea că tot 
ce este realizabil a fost făcut în păstrarea înțelepciunii şi 
puterii lui Hristos, exercitarea exilării menite de Hristos şi de 
Apostoli, atunci vom fi pregătiți să ne îndreptăm spre acea 
comunitate cu toată inima noastră. 


Bernard Wick, un om înţelept din aceste cercuri, a spus 
în timpul procesului său: „În timpurile Noului Testament exista 
o pedeapsă printre creştini pentru cei ce aveau o purtare 
necuviincioasă, o pedeapsă ce nu mai este evidenţiată acum.” 
Mărturii de acest fel pot fi aduse la nesfârşit. 

Inutil de menţionat, problema disciplinării în Biserică a 
atras atenția restituționiştilor ce s-au adunat la Schlatten am 
Rande. Manifestul (pe care l-am amintit deja) scris acolo 
declara: „Sabia laică este o orânduire a lui Dumnezeu în afara 
desăvârşirii lui Hristos, căci prinții şi conducătorii lumii sunt 
orânduiți să pedepsească ticăloşii şi să-i condamne la moarte. 
Dar în desăvârşirea lui Hristos, pedeapsa ultimă este 
excomunicarea, şi nu moartea fizică.” Se pare că aceasta ar fi 
trebuit să fie acceptată de oamenii cu discernământ, căci este 
foarte bine exprimată, situând sabia şi funcţia ei acolo unde le 
este locul, evidențiind o altă putere disciplinară din interiorul 
Bisericii şi conform căreia excomunicarea este pedeapsa 
maximă. Această exprimare pregăteşte o diviziune a muncii — 
una foarte necesară — prin care Statul are funcția sa (care în 
cazurile extreme duce la pedeapsa capitală) şi Biserica are 
funcția sa (care în cazurile extreme duce la expulzarea din 
societatea credincioşilor). Ca atare, această exprimare pune 
capăt multor aspecte nefavorabile şi ne-am aştepta ca oamenii 
ce cred în Biblie să fie de acord cu ea. 

Articolele continuă spunând că „Excomunicarea trebuie 
exercitată asupra celor ce pretind a fi creştini, au fost botezați, 
dar totuşi cad în vreun păcat din neatenţie şi nu în mod 
deliberat. Aceştia trebuie să fie sfătuiți şi consiliați în mod 
confidenţial în repetate rânduri. După cea de-a treia oară, ei 
trebuie excluşi în mod public în faţa întregii congregaţii, pentru 
ca la sfârşitul acestui eveniment să putem să frângem pâinea şi 
să bem din vin în unitate şi cu râvnă.” Şi acesta este un mod 
recomandabil, acționând conform ipotezei că un credincios 
poate cădea în tipare comportamentale indezirabile, de la care 
este recuperat prin vizite pastorale. Dacă acestea eşuează, este 
mutat în categoria celui ce a căzut în păcat şi aşezat în 
categoria celor ce trăiesc în păcat. De atunci încolo, nu vor fi 
considerați parte a Bisericii lui Hristos, fiind oficial daţi afară 
din adunare. Acest articol oferă o modalitate discretă de 

recuperare prin vizite repetate, asigurând confidențialitatea în 
primele etape. De asemenea oferă, ca şi prim obiectiv al 
acțiunii de disciplinare, recuperarea celui căzut şi, ca al doilea 
obiectiv, o preocupare pentru consideraţia Împărtăşaniei. Cu 
siguranță aceste aspecte nu ar putea fi respinse de oamenii 
reformaţi! 

Dar să ne gândim că aceasta ar diminua autoritatea 
puternică pe care tradiția sacrală deţinută de reformaţi o avea 
asupra minţilor oamenilor. Acest plan ar fi contribuit la apariția 
unor insule de „expulzați” chiar în marea Creştinătății, 
constituind un pas înapoi de la schimbarea constantiniană. Ar fi 
fost la fel de radical ca şi schimbarea constantiniană în 
vremurile sale, deşi în direcția opusă. În lumina implicaţiilor 
revoluţionare a propunerii restituționiştilor de a ridica o 
Biserică a credincioşilor păstrată în acest fel de disciplinarea în 
Biserică, reacția lui Calvin devine cel puţin logică. 

El şi-a propus să combată Schlatten am Rande, 
nedorind să accepte ideea că „excomunicarea a înlocuit sabia 
fizică în Biserica Creştină în aşa fel încât în loc de a pedepsi 
crima cu moartea trebuie să pedepsim delincventul prin 
privarea de compania credincioşilor.” 

Este adevărat că Calvin în combaterea sa susţine că 
excomunicarea este o politică bună şi necesară. De fapt, el 
spune că „de la noi aceşti bieți ingraţi au învăţat orice ştiu 
despre această problemă; ei, în ignoranța sau îngâmfarea lor, 
distorsionează doctrina pe care noi o învăţăm în puritatea ei.” 


" Este într-adevăr dificil să distingem cum Calvin a putut acuza „Copiii 
vitregi” de a fi „ingrați” că au furat ideea disciplinei bisericeşti de la „no'”. 
Dacă prim „noi” el înțelege propria persoană, atunci ar trebui să găsim un 
mod de a explica felul în care credincioşii de la Schaltten am Rande puteau, 
în 1527, să-şi asume ceva de la Calvin, un tânăr în anii adolescenței. Ba mai 
mult, trebuie amintit că încă din anul 1524, în scrisoarea pentru Miintzer, 
Grebel deja expusese o doctrină bine articulată a disciplinei bisericeşti. În 
1524 Calvin avea doar cincisprezece ani! Şi dacă am considera acel „noi” ca 
referindu-se la reformatori, atunci am fi tot în impas, căci în 1527, fără a 

El declară că este „un mare viciu şi o mare vină” dacă 
disciplinarea este neglijată. În orice caz, el dezaprobă oamenii 
„Celui de-al doilea front” atunci când ei susțin ideea că 
Biserica fără disciplinare nu este biserică. „Prima întrebare”, 
spune el, „este dacă suntem sau nu considerați o adunare ce 
este Biserică, nepracticând disciplinarea.” Calvin ilustrează cu 
exemplul congregaţiei din Corint pentru a găsi răspunsul la 
această întrebare. Disciplinarea lipsea acolo, dar Pavel 1-a 
onorat cu numele de Biserică. Calvin afirmă că dacă nu există 
excomunicare, „forma Bisericii este desfigurată, dar nu este 
distrusă în totalitate”. 

Calvin insistă împotriva poziţiei restituționiste, conform 
căreia Biserica are loc doar pentru credincioşi, spunând 
următoarele: „trebuie să preţuim atât de mult Cuvântul şi 
Împărtăşania că oriunde le vedem prezente, trebuie să 
conchidem, fără îndoială, că acolo este Biserică, indiferent cât 
de mult viciu şi rău poate fi în comunitatea acelor oameni.” 
Calvin susţinea în mod vădit, alături de Luther, că Biserica lui 
Hristos nu poate fi cunoscută în mod empiric şi că diferențierea 
prin conduită nu este definitorie pentru ea. Cum pot aceste 
afirmaţii fi în armonie cu maxima lui Hristos „După roade îi 
veți cunoaşte” este cu adevărat dificil de explicat. 


mai menţiona 1524, reformatorii încă nu publicaseră nimic cu referire la 
Disciplinarea în Biserică — ce ar fi putut deci „ingraţii” să fure? În plus, 
când reformaţii au cunoscut disciplinarea în Biserică, aşa cum era aplicată 
în Frăția din Boemia (în 1540), au rămas muţi de uimire şi invidie la cele 
auzite. Cum de erau în situația de a fi învățat mai devreme de 1527 (sau 
1524) ceea ce au descoperit cu stupoare în 1540 rămâne un mister. Se pare 
că ceea ce spune Calvin aici este doar un alt exemplu al prezentării eronate 
la care „Copiii vitregi” erau expuşi în mod constant. 

” +... nonobstant les vices et macules qui pourront ester en la vie commune 
des homes.” Cititorul va observa că Calvin nu spune „en la vie des gens 
confessants” sau „en la vie des gens d'eglise” sau vreo expresie 
asemănătoare; nu, el spune „des hommes”, pentru că în sistemul lui cele 
două sunt coextensive, „les hommes” e Biserica. 

Calvin în a sa respingere a ideii oponenților săi, este 
ofensat în mod special de afirmaţia că dacă nu ar fi 
disciplinare, ticăloşii şi josnicii ar fi părtaşi la Cina Domnului, 
iar adevăratul credincios ar trebui să se retragă ca să nu fie 
atins de influenţa acestora. Organizarea unei Biserici rivale din 
acest motiv este intolerabilă, indiferent cât de rea ar fi situația. 
Oare profeţii Vechiului Testament aveau „un altar sau un 
templu separat? 

Pentru a susține această idee, Calvin ilustrează cu 
exemplul lui Pavel care nu mânca şi nu bea cu cei ce duceau 
vieţi necuviincioase (| Cor. 5:11): „aceasta are de-a face cu 
asocierea personală şi nicidecum cu comuniunea publică. Dacă 
Biserica tolerează o persoană nevrednică, atunci cel ce 
cunoaşte aceasta să se ferească de acel om în relaţiile lui 
personale ... dar el nu trebuie să fie separat sau marginalizat în 
ce priveşte comuniunea publică.” Implicaţia evidentă este că e 
normal să stai la masa împărtăşaniei cu un om cu un 
comportament necuviincios pe care cineva n-ar vrea să-l vadă 
în compania lui pe stradă! 

Această idee că cineva ar putea dori să evite compania 
oamenilor din cauza vieților lor nevrednice, dar să nu aibă 
scrupule în a şedea cu el la masa împărtăşaniei, Calvin o 
sprijină cu un exemplu: 


Să luăm cazul unui om încă în viaţă, care fiind inoculat de 
această eroare, astfel încât îi este frică să primească 
împărtăşania cu noi pe motivul unor imperfecțiuni ale 
oamenilor, se lipseşte de împărtăşania Bisericii. Şi toate 
acestea în timp ce avea doi slujitori în casa lui cu vieţi 
necuviincioase şi defăimătoare. Fiind informat de aceasta, i- 
am declarat că în ce-l priveşte, el trebuie să se străduiască să 
curețe propria casă de care este responsabil, dacă crede că 
este pângărit de greşelile oamenilor peste care nu era 
administrator, la care el a realizat cât de ridicol fusese. 

Calvin a apărat de asemenea Biserica inclusivistă (la fel 
cum constantinienii au făcut-o douăsprezece secole mai 
devreme, începând cu Augustin) cu parabola neghinei în 
câmpul de grâu. Este un câmp, pretinde Calvin, „în care spicele 
bune sunt amestecate cu cele rele pe care de cele mai multe ori 
nu le poţi vedea.” Calvin, asemeni tuturor celor ce înaintea lui 
pledaseră în favoarea Bisericii ca o comunitate „ce-i include pe 
toți dintr-o localitate”, citea selectiv faptul că Isus însuşi 
comenta parabola, în care pe un câmp creşteau două tipuri de 
plante, ca fiind lumea şi nu Biserica. Sacraliştii medievali au 
folosit dintotdeauna această parabolă pentru a justifica Biserica 
inclusivă, iar Calvin nu a corectat această exegeză greşită. 

În mod evident, Calvin era tras în două direcţii, prins 
în aceeaşi dilemă ce îl preocupa pe Luther — dilema unei 


“ Calvin afirmă în Institutes IV, 1:2, că „adesea nu poate fi făcută vreo 
distincţie între copiii lui Dumnezeu şi ceilalţi, dintre turma Lui şi animalele 
sălbatice.” Aceasta a fost spus, desigur, despre acea entitate pe care Calvin a 
ales s-o numească Biserica vizibilă, un termen inventat pentru a lăsa loc 
Bisericii de mărimea civilizației, astfel încât reformatorii s-au înclinat spre 
dreapta — atât de mult au acceptat ei conceptul de Biserică „vizibilă”. Acest 
fapt l-a determinat pe Farner să spună despre Zwingli că acest concept al 
Bisericii vizibile şi invizibile „characteristisch ist fir die zweite Periode von 
Zwingli's Kirchenbegriff” (op. cit., pag. 5, n. 7). Restituționiştii bineînţeles 
că nu împărtăşeau această distincţie. 

* Ambiguitatea ce rezultă din doctrina lui Calvin despre Biserică era, 
desigur, rezultatul încercării sale moniste de a combina Biserica 
sacralismului medieval cu Biserica Noului Testament. Am putea de 
asemenea spune că aceasta rezulta din încercarea lui Calvin de a combina 
Biserica Vechiului Testament cu Biserica Noului Testament. În orice caz, 
am putea să fim de acord cu Arthur Cushman McGiffert în timp ce susține 
că „doctrina lui Calvin asupra Bisericii era un compozit de multe elemente 
diverse şi inconsecvente şi, din această cauză, a domnit confuzia în ce 
priveşte înţelesul, locul şi scopul Bisericii încă din timpurile lui aproape 
oriunde în aripa reformată a Protestantismului.” (Cf. McGiffert, „Calvin”s 
Theory of the Church” („Teoria lui Calvin despre biserică”) în Essays in 
Modern Theology and Related Subjects, pag. 225). Doctrina complicată a 
Bisericii propusă de reformatori i-a îndepărtat pe „Copiii vitregi” şi a cauzat 
conturarea „Celui de-al doilea front”. 

Biserici a credincioşilor sau a unei Biserici inclusiviste. Nu se 
putea decide pentru vreuna din ele, deoarece nu putea renunța 
la cealaltă. Din acest motiv nu putea trăi în pace cu cei ce 
asaltau uniformitatea comportamentală. 

În aceeaşi situaţie era şi Luther. Şi el îşi dorea să 
păstreze Biserica inclusivistă, chiar dacă aceasta implica o 
atitudine tolerantă cu privire la conduită. Gândindu-se la 
anabaptişti, Luther a spus următoarele: 


Când ne privesc şi văd defectele ofensatoare cu care Satan 
distorsionează bisericile noastre, ei neagă că noi suntem o 
Biserică şi sunt incapabili să treacă cu vederea acest fapt. În 
acelaşi mod gândeau şi donatiştii, punând sub disciplină pe 
cei ce au revenit la vechiul mod de viață şi interzicându-le să 
vină la Bisericile lor .... În acelaşi mod s-au comportat 
maniheenii şi alţii, deşi Biserica era deja în slavă şi nu în 
trup. Oamenii nu trebuie să combată idei despre Biserică în 
acel mod ... orice ar rămâne în păcat, aceasta ofensează cu 
adevărat pe aceşti donatişti spirituali ... dar nu ofensează pe 
Dumnezeu, văzând că de dragul credinței în Hristos, El 
scuză şi iartă.”* 


Luther a încercat de asemenea să combine idealul 
Noului Testament a unei Biserici de credincioşi cu exprimarea 
unei ecclesiola in ecclesia, o Biserică mică de credincioşi 
adevăraţi, deoparte, dar nu separat de Biserica maselor. De 
timpuriu în cariera sa, în 1523, înaintea formării „Celui de-al 
doilea front”, Luther a scris prietenului său, Nicolas 
Hausmann: „Intenţia mea este ca, în zilele ce urmează, să nu 
admit atunci când comuniunea mea va fi ținută, decât pe cei ce 
au fost interogaţi şi care au dat răspunsuri acceptabile în ce 
priveşte credința lor personală. Îi vom exclude pe ceilalţi.” 
(Dacă Luther a acționat conform acestei dezvăluiri, după toate 
probabilitățile n-ar fi existat „Cel de-al doilea front”) În 
lucrarea sa Deutsche Messe, scrisă în 1526, Luther scria: 

Cei care vor în mod serios să fie creştini şi vor să 
mărturisească Evanghelia în vorbă şi faptă trebuie să-şi scrie 
numele într-o carte şi să se adune într-o casă de unii singuri 
pentru a se ruga, a citi Scripturile, a boteza, a lua Cina şi a 
lua parte la alte activități creştine ... dar eu nu pot şi nu am 
permisiunea să pun bazele unei asemenea congregaţii, căci 
încă nu am oamenii potriviţi pentru aceasta. Dacă totuşi vine 
vremea când va trebui să o fac, astfel încât nu pot să mă 
sustrag, de la aceasta cu conştiinţa împăcată, atunci sunt gata 
să-mi fac partea.” 


În acel moment Luther era dominat de aceeaşi frică ce a 
condus la crearea „sacralității creştine” cu multe secole în 
urmă, teama că organizarea unei Biserici a credincioşilor ar 
pune capăt liniştii publice şi ar cauza o răzmeriţă civilă.” Acest 
fapt i-a fost aruncat mai târziu în față de către „Copiii vitregi”, 
spunând că nu a fost, conform propriei recunoaşteri, suficient 
de /khun (adică îndrăzneţ) să facă ceea ce îi dicta 
perspicacitatea sa.7” În aceste adunări private, în aceste întâlniri 
ale Bisericii credincioşilor Luther vedea şansa de a introduce 
disciplinarea cerută de Noul Testament. Însă el era total 
împotriva acestei disciplinări în Biserica maselor. Când a auzit 
că la Zwickau (unde restituționiştii aveau o influenţă puternică) 
o asemenea disciplinare era luată în considerare în Biserica 
maselor, el a atenționat: 


” Atunci când în Hesse, unde anabaptiştii aveau o influență puternică, liderii 
Reformei semnalau că se gândeau să introducă disciplinarea în Bisericile 
Luterane din Hesse, Luther le-a scris: „Euren Eifer fir Christum und die 
christliche Zucht habe ich mit sehr grosser Freude erfahren; aber in dieser 
so triben Zeit, die auch noch nicht genugsam geeignet ist, Zucht 
anzunehmen, mâchte ich nicht wagen, zu einer so plâzlichen Neuerung zu 
rathen. Man musz firwahr die Bauern lassen cin wenig versaufen, und 
einem trunkenen Mann soll cin Fuder Heu weichen.” (Cf. Werke, St. Louis 
edition, Vol. XXIb, col. 1827.9 

„.. asemenea mustrare a persoanelor amintite nu-şi are locul, 
cu excepţia adunărilor creştinilor ..., într-o predicare publică 
unde creştinii şi ne-creştinii stau deopotrivă împreună, aşa 
cum este cazul în bisericile noastre, acolo mustrarea trebuie 
să fie generală ... fără ca cineva să fie descris în particular. 
Căci este o predică generală şi generală trebuie să rămână, în 
care nimeni nu €e ruşinat în fața celorlalți sau făcut să se 
înroşească până nu s-au desprins şi au intrat într-o adunare 
separată, în care pot avea loc în ordine atenționarea, 
pedeapsa şi mustrarea."* 


Aceasta se atribuie unei Biserici inclusiviste în care nu 
există disciplinare, dar şi Bisericii credincioşilor în care aceasta 
există — o combinaţie vizibil imposibilă! În mod evident Luther 
încerca să vâslească în două luntri, în încercarea de a face 
lucruri pe care „Cel de-al doilea front” le voia făcute, fără a 
schimba lucrurile pe care le voiau schimbate. 

Nicăieri n-a arătat Luther mai deplin cât de sfâşiat era 
între două alternative — Biserica credincioşilor şi cea a tuturor 
oamenilor — ca atunci când, în 1526, Caspar Schwenkfeld l-a 
vizitat. Schwenkfeld relatează conversaţia avută cu Luther: 


Am vorbit cu el pe îndelete despre Biserica viitorului şi 
despre faptul că aceasta era singura cale în care creştinii 
adevăraţi puteau fi separați de cei falşi şi că altfel, situaţia 
era fără speranţă. El cunoştea bine că expulzarea disciplinară 
trebuie să fie mereu alături de Evanghelie şi că acolo unde 
nu are loc, lucrurile nu se pot îmbunătăţi, ci doar înrăutăți, 
căci este evident că aşa se întâmplă oriunde ... oricine vrea să 
se laude cu faptul că este creştin. La aceasta a răspuns că era 
profund îndurerat de faptul că nimeni nu dădea semne ale 
unei îmbunătăţiri morale. În ce privea Biserica viitoare, el 
spunea că nu avea prea multă experienţă, deşi se gândea să 
facă un registru, o listă a creştinilor, a căror comportament 
voia să-l cerceteze cu atenţie, gândindu-se să le predice 
acestora în mănăstire, iar un capelan să se adreseze celorlalți 

din Pfarr-ul Bisericii..., Am tot întrebat despre excludere, 
dar a refuzat să-mi răspundă. Am adus exemplul din II Petru 
2, în care citim despre „întinaţi şi spurcaţi ... ospătează 
împreună cu voi”, întrebându-l ce putea însemna „crezând cu 
o inimă şi un cuget”. La toate acestea, el a replicat: „Da, 
dragă Caspar, adevărații creştini nu sunt atât de numeroşi, 
mi-ar plăcea să văd doi dintre aceştia împreună, dar nu ştiu 
unde aş putea găsi măcar unul.” 


Acesta era un om foarte conştient de situația 
nefavorabilă pe care o moştenise, aceea a Bisericii inclusiviste. 
Era îndeosebi conştient de incongruenţa acesteia când era în 
faţa Împărtăşaniei. În predica sa Griindonnerstag ”, din 1523, 
Luther a spus că a administra elementele fiecărui membru, bun 
sau rău deopotrivă, nu era foarte diferit de a le îndesa în 
gâtlejul unei scroafe. Şi a dat o bătălie, de cuvinte, cel puţin, 
împotriva răului moştenit de a nu-i întreba nimic pe cei ce 
doreau să ia Împărtăşania. Dar acest Luther era pierdut în 
ezitări. Exodul „Copiilor vitregi” a rezultat în abandonarea 
ambiției de a avea într-o bună zi o biserică a credincioşilor 
păstrată în acel fel prin exercitarea disciplinării. Luther nu a 
abandonat niciodată Biserica inclusivistă, chiar în gândurile 
sale, fără a menţiona ceva despre punerea în practică a idealului 
bisericii, ceea ce a păstrat ideea sa fantezistă de ecclesiola in 
ecclesia fără intenţii de materializare. 

Atunci când „Copiii vitregi” au pus în practică 
idealurile, împărtăşite cândva de Luther, dar aparent prea 
teribile pentru el, acesta devenea tot mai nerăbdător cu el. 
Ucenicul său, Justus Menius, vorbea dezaprobator despre 
practica pe care Luther spera să o adopte, dar niciodată nu a 
făcut-o. Acesta mustra anabaptiştii, deoarece „înainte de a 
celebra Cina Domnului aveau obiceiul de a practica 
disciplinarea întâi, şi celor ce nu se comportaseră într-un mod 


” [parohia — n. ed.] 
” [Joia Mare, n. tr.] 

cuviincios ... la fel şi celor ce retractau, fiind presaţi, li se cerea 
să se pocăiască de păcatul amintit înainte de a fi primiţi din nou 
la Împărtăşanie, astfel încât comunitatea să fie pură şi fără pată 
cu orice preţ.” 

Vedem că atitudinea ezitantă cu privire la disciplinarea 
în Biserică ce era exprimată în tabăra reformatorilor i-a 
determinat pe radicali să părăsească corabia; iar când aceştia au 
continuat să abordeze problema, reformatorii şi-au întărit 
împotrivirea faţă de subiect. Le-a luat ani şi ani reformatorilor 
să ia din nou în considerare ideea şi atunci faptul că s-au opus 
cândva „Copiilor vitregi” în această problemă constituia un 
obstacol pentru ei. Chiar şi în anul 1569 mai exista opoziție 
pentru introducerea disciplinării în unele cercuri protestante şi 
aceasta datorită faptului că practica era cunoscută drept un 
exces anabaptist. În acelaşi an, oamenii din Ziirich „resping 
excluderea şi excomunicarea de la Cina Domnului, citând 
legătura cu anabaptiştii, ce considerau aceasta o condiție 
esențială a bisericii adevărate. Unde funcționa o administrare 
păgână, excluderea putea fi indispensabilă, dar această 
disciplinare ... duce la diviziuni şi încurajează fariseismul. De 
aceea Cina Domnului trebuie să fie accesibilă tuturor celor 
veniți.” 

Vedem atunci că diferenţa de opinii ce exista cu privire 
la felul disciplinării ce trebuia practicată în Biserica lui Hristos 
era doar o fațetă a diferenței de opinie ca şi mod de 
reprezentare a Bisericii. Pentru oamenii în a căror viziune 
Biserica „îi include pe toţi dintr-o localitate”, disciplinarea, aşa 
cum fusese distorsionată din vremea lui Constantin, era corectă 





* Aceste sentimente indică faptul că în tabăra protestantă schimbarea 
constantiniană era încă privită ca un progres faţă de vremurile trecute. Ideea 
„mai marii împliniri”, despre care am discutat mai devreme, era încă parte a 
gândirii lor. Achiziţia „celuilalt braț” a transmis ca fiind învechită 
disciplinarea în Biserică, aşa cum e conturată în Noul Testament — astfel 
sugerau oamenii din tabăra reformată. 

şi potrivită, pentru aceia în a căror viziune Biserica era o 
societate de credincioşi, câteva schimbări radicale erau 
necesare. Reprezentantul taberei reformate s-a exprimat foarte 
atent şi concis la Disputa ținută la Emden în anul 1578: 


Viziunea noastră asupra Bisericii lui Dumnezeu este diferită 
de cea a „oamenilor” (o desemnare foarte peiorativă) — ei 
exclud slujba magistratului din Biserică şi refuză să atribuie 
puterii civile orice funcție punitivă în Biserica lui 
Dumnezeu. Dar noi, păstrând Cuvântul lui Dumnezeu, 
includem slujba magistraturii în biserica lui Dumnezeu. Din 
acest motiv ei spun că în Biserică nu trebuie să aibă loc altă 
pedeapsă decât cea de excomunicare. La întrebarea dacă un 
preot şi o Biserică sunt unite prin Cuvântul lui Dumnezeu 
pentru a sfătui guvernarea civilă de a urmări ereticul şi a-l 


4 : 31 
condamna la moarte, noi spunem „da”, iar ei spun „nu”. 


Vedem apoi că, deşi au existat în enunţurile timpurii ale 
reformatorilor aluzii că ar putea introduce disciplinarea în 
Biserică după stilul Noului Testament, acestea s-au redus la 
zero în bătălia împotriva anabaptiştilor. Când problema a fost 
abordată din nou în direcţia reformată, putea fi, pe drept 
cuvânt, numită moştenire anabaptistă. Această situație a 
determinat un cercetător recent să declare, referindu-se în mod 
specific la Anabaptism: 


Deşi Calvin era ostil majorităţii ideilor Anabaptismului, 
acesta a furnizat calvinismului ingredientul conceptului 
Bisericii ca o comunitate de credincioşi convinşi, în care o 
disciplinare riguroasă şi sfințenia trăirii erau cerinţe 
proeminente pentru membralitate."? 


Este evident apoi că reformaţii nu erau preocupaţi de 
înlăturarea formulei constantiniene, căutând să reformeze 
Biserica pe calapodul „sacralismului creştin”. Aceasta îi reținea 
de la lansarea unui atac de proporții împotriva scăderii 

standardelor de conduită şi de la re-instituirea disciplinării 
Bisericii potrivit tiparului Noului Testament. Lichidarea lui 
Servetus este un exemplu mai mult decât suficient pentru a 
evidenția această idee. Reformatorii căutau să construiască 
Biserica Noului Testament după tiparele Vechiului“, inversând 
astfel mişcarea de înaintare a planurilor lui Dumnezeu în istorie 
prin lovitura  atavică ce  coincidea cu schimbarea 
constantiniană. 

În toată această zonă „Copiii vitregi” au deschis un nou 
drum,  repudiind schimbarea  constantiniană, reinstituind 
Biserica credincioşilor cu  distingerea comportamentală, 
eliminând funcția săbiei din Biserică şi reintroducând 
disciplinarea în Biserică cu excomunicarea ca ultimă formă de 
pedeapsă. Acest program le-a câştigat apelativul incriminator 
de Catharer. 





*“ Cornelius Krahn a scris cu o perspicacitate deosebită: „Im Alten 
Testament wurzelend kann Calvin mit ruhigem Gewissen bei der 
Anwendung des Bannes auch der Todesstraffe beipflichten, wâhrend fir 
Menno nach Christus Moses ausgedient hat und jetzt nut noch “christliche” 
Mittel zur Săuberung der Gemeinde geboten sind.” (Cf. Biografia lui 
Menno Simons scrisă de Krahn, pag. 117) Această exprimare unică despre 
caracterul preliminar al Vechiului Testament este una din multele 
caracteristici ale viziunii anabaptiste ce nu au fost derivate din 1517, ci 
datează din timpurile opoziţiei pre-reformate împotriva „sacralismului 
creştin”. Waldensienii, de exemplu, obişnuiau să vorbească despre Vechiul 
Testament ca ley velha şi despre Noul Testament ca Jey novella 
[în provensală, ley ve/ha înseamnă lege veche, iar ley novella, lege nouă — 
n. ed.], menţionând că /ey novella „nu omoară păcătosul, aşa cum o făcea 
Legea lui Moise, dar îl conduce în mod compătimitor spre pocăință. Atât /ey 
velha, cât şi ley novella sunt de la Dumnezeu, dar date pentru obiective 
diferite.” 

4 Sacramentschwărmer! 
Astfel, credinţa vine în urma auzirii .... Romani 10:17 


„Copiii vitregi” ai Reformei erau adesea numiţi în mod 
peiorativ Sacramentschwărmer sau, mai simplu, 
„sacramentarieni”. Ne vom ocupa de acest termen de reproş de- 
a lungul acestui capitol sau, mai corect spus, de aspectul 
conflictului dintre „Copii vitregi” şi reformatori, ce le-a 
atribuit acest nume. Vom vedea că acest conflict era o altă 
faţetă a fundamentalei diferențe de convingere în ce priveşte 
conturarea Bisericii Creştine. 

Creştinismul primar a avut ca obiect principal de 
activitate predicarea Evangheliei, predicând Vestea Bună 
tuturor şi botezând pe toți ce credeau, astfel încât „Domnul 
adăuga zilnic [Bisericii] pe cei ce erau mântuiţi” (Fapte 2:47). 

Aceasta era marea noutate. Lumea pre-creştină n-a 
cunoscut nimic de acest fel, căci atunci nu exista vreun dialog 
religios dintre „cei dinăuntru” şi „cei dinafară”, toți fiind din 
aceeaşi categorie — cum ar fi putut astfel exista vreun dialog? 
Şi dacă exista vorbire în general, era sub forma unui monolog. 

Biserica timpurie era convinsă că auzise o voce de 
Dincolo, o vorbire opusă vorbirii umane, în mod special opusă 
vorbirii umane la nivelul religios al vieţii. Era o vorbire 
contradictorie, ce spunea nu omenescului da şi da omenescului 
nu. Şi cu această vorbire căuta urechea tuturor celor la care 
putea ajunge. În centrul acestei vorbiri era skandalon al Crucii, 
cel mai crunt nu al lui Dumnezeu la omenescul da, cel mai 
empatic da al Său la omenescul nu. 

Biserica primară considera actul credinţei constând, în 
primul rând, din rostirea unui da la dumnezeiescul da şi nu la 
al Său nu, privind la momentul mântuirii ca la acel moment 

când ascultătorul Cuvântului începea să vorbească în idiomul 
Cuvântului — vorbirea controversată a lui Dumnezeu pentru 
om. În tradiţia autentică creştină, omul creştin este omul ce a 
fost lăsat să spună Amin la vocea controversată de dincolo.” 

Şi aceşti oameni ce spun Amin, aceşti bărbaţi şi femei 
ce sunt în armonie cu vorbirea controversată a lui Dumnezeu, 
prin însăşi actul săvârşit devin la fel de controversați ca şi 
oracolul lui Dumnezeu. Nu este surprinzător că se spunea 
despre adevăratul creştin că trăieşte în tensiune cu lumea, căci 
ea există separat de actul răscumpărător al lui Dumnezeu. 
Aceasta este chemarea lui şi prin aceasta se bucură, căci este de 
fiecare dată o reamintire a propriei sale metamorfoze şi o 
dovadă a autenticității sale. EI ştie cât de grav este „dacă toți 
oamenii te vorbesc de bine”, aceasta implicând că al lui da nu 
este încă dumnezeiescul da şi al lui nu este încă dumnezeiescul 
nu; şi €l cunoaşte bucuria de a fi fost „învrednicit să fie 
batjocorit pentru Numele Lui” (Fapte 5:41). 

Lumea etniilor, adică lumea care nu beneficiase de 
revelaţia răscumpărătoare a moştenirii iudeo-creştine, nu a avut 
parte de nici o vorbire de Dincolo din suficientul motiv că nu 
avea un Dincolo recunoscut. Nu avea terminologia Creatorului 
şi a creatului, cu atât mai puţin conceptul Căderii, eveniment 


* În vremurile noastre s-a ridicat întrebarea dacă Biserica confruntă lumea 
cu „Propunerea” sau cu „Persoana”, fiind discutată cu o considerabilă 
ardoare. O altă întrebare ce decurge din prima este dacă Biserica are o 
confesiune propozițională. Trebuie admis faptul că Noul Testament nu 
cunoaşte nimic despre o credință non-propoziţională şi nici despre o 
revelaţie non-propoziţională. Credinţa creştină din viziunea istorică a privit 
actul credinţei ca credere dintr-o singură perspectivă şi fidere din altă 
perspectivă — prima o face vizavi de Propunere, a doua vizavi de Persoană. 
De aceea nu e o problemă de enrweder-oder, ci o problemă a ambelor. Nu 
putem vorbi despre vreo întâlnire cu persoana decât prin vorbire. Cineva 
trebuie să fie întâi Schriftglăubig înainte de a putea Christgliăubig. Cuvântul 
întrupat nu este disociat de Cuvântul scris. În lumina acestor aspecte trebuie 
privită afirmaţia noastră că principalul obiect de activitate al creştinismului 
autentic era Cuvântul. 

ce a făcut vorbirea controversată a lui Dumnezeu necesară. 
Inutil de a adăuga, ea nu avea şi nu putea să aibă dialogul 
dintre cei ce spun da şi cei ce spun nu, cunoscând doar 
consensul asupra temelor religiei, nu vorbirea bilaterală pe care 
o cereau creştinii şi de care se bucurau. 

Văzând cât de radical era conceptul creştinismului 
primar al misiunii propovăduitoare şi cât de nou şi diferit, nu 
trebuie să fim surprinşi să vedem acest concept asaltat. Nu 
trebuie nici să fim surprinşi să asistăm la un regres atavistic, o 
întoarcere la starea lucrurilor, aşa cum era înainte de vocea de 
Dincolo. În acest aspect, la fel ca şi în toate celelalte, Biserica 
va trebui să fie pe poziţii şi să ţină strâns ce are, căci mereu 
există spirite ce ar vrea cu tot dinadinsul să întoarcă timpul şi 
să meargă în unanimitate în timpurile pre-creştine. 

Concepţia Bisericii primare despre misiunea sa de a 
predica, cu corolarul său, formarea a două tabere, nu este 
potrivită ambiţiei sacraliste. Această predicare sfârşeşte în două 
tabere — tabăra celor ce au început să vorbească în idiomul 
vorbirii de dincolo şi tabăra celor ce continuă să vorbească aşa 
cum vorbeau oamenii dinaintea venirii vorbirii. Dar această 
situaţie a celor două tabere este exact ceea ce sacraliştii nu-şi 
doresc, căci ei trebuie să aibă toți oamenii într-o singură tabără 
vizibilă”, privind religia ca un prim contribuitor al obţinerii 


» Convingerea fermă a creştinismului autentic că la punctul terminal al 
istoriei sunt două tabere — a celor „salvaţi” şi a celor „pierduţi” — era jenantă 
pentru sacralişti. Oamenilor ce gândesc în termenii unei categorii a ceea ce 
e aici le este greu să trăiască cu ideea a două categorii dincolo. Se pare că 
conceptul purgatoriului îşi face loc în lumea „sacralismului creştin” atât de 
uşor, deoarece oferea un mod convenabil de eschivare de la jena simțită, 
deschizând posibilitatea unei categorii chiar şi dincolo. Această portiță de 
scăpare le oferea şansa oamenilor obişnuiţi să perceapă sfinţii şi păcătoşii 
nediferenţiat aici să gândească despre ei nediferenţiat şi dincolo. În această 
perspectivă, ideea purgatoriului este o prelungire a gândirii sacrale. Nu e 
deloc surprinzător să găsim „eretici” ostili ideii de purgatoriu. În general 
vorbind, ei respingeau ideea în mod deschis, dar găseau un alt mod de a 
combate ideea unui singur rezervor la punctul terminal prin conceptul 

unei societăți omogene. De aceea nu ar trebui să surprindă pe 
nimeni că odată cu venirea „sacralismului creştin” o mână grea 
s-a lăsat peste Cuvânt şi deci şi peste predicare. Era firesc ca 
altceva să înlocuiască tehnica propovăduirii. Am putea doar 
prezice ce putea fi acel altceva, mai exact, negociere, 
manipulare, ritual, ritus. 

Societatea sacralistă este o societate legată întreolaltă de 
act, de punerea în scenă ce funcţionează prin ritual. În 
societatea sacrală religia este rit, joc teatral la care participă 
toți, şi acest ritual este un mijloc prin care tribul este ținut 
întreolaltă. Vraciul Navajo organizează un ritual, făcând o 
pictură în nisip şi prin acest ritual tribul este ținut întreolaltă. Şi 
astfel funcționează lucrurile în societatea sacralistă de 
pretutindeni. Locul şi funcția religiei în societatea sacrală este 
de aşa natură că nu mai este loc pentru religia personală. 
Religia ca problemă a societăţii ca întreg este o problemă atât 
de stringentă încât devine dificil de a găsi loc practicii private 
în ea. Platon a scris aceste rânduri în Legile lui: 


Fie ca aceasta să fie legea: nimeni să nu aibă altare ale 
dumnezeilor în casa sa şi cel ce este găsit că posedă altare 
sau îndeplineşte vreun rit sacru fără a fi autorizat în mod 
public, va fi spus păzitorilor legii şi fie ca el să-şi ducă 
riturile private la templele publice, iar dacă el nu se va 
supune, fie ca asemenea pedeapsă să fie stipulată încât el să 
se conformeze. Şi dacă o persoană va fi dovedită vinovată de 
impietate, chiar cu uşurătatea copilărească, căci şi adulţii pot 
fi vinovaţi, fie ca el să fie pedepsit cu moartea. 





„somnului sufletului” — ideea că la moarte sufletele oamenilor intră într-o 
stare de letargie completă până la ziua judecății când sunt reînviate şi merg 
la destinațiile lor. Această noţiune de „somn al sufletului”, numită în mod 
tehnic „psihopanihism”, era o trăsătură comună a „ereziei”, aşa cum 
evidenţiază George H. Williams în recenta sa carte despre Reforma 
Radicală. Această idee era recurentă în tabăra anabaptiştilor, asemeni 
multor alte trăsături ale opoziției medievale. 

Religia personală nu doar că e dificil de ținut sub 
control, dar, în felul în care vede lucrurile acest gânditor păgân, 
este în mod fundamental asocială. A fi religios în intimitate 
este echivalentul devierii religiei de la cea mai importantă 
funcție a sa - cea de a ţine tribul întreolaltă. De aceea Platon 
pledează pentru legi ce declară ilicite ritualurile religioase non- 
publice. 

Se va observa că pentru Platon religia este un rit, ca şi 
pentru toţi ceilalţi ce scriu din perspectiva pre-creştină. Platon 
nu este îngrijorat de cuvintele rostite sau de mesajul adus; nu 
pentru asemenea activitate doreşte el legile puse în vigoare, ci 
pentru ritual, căci pentru el religia este ritual. Ritualul practicat 
în intimitate îşi pierde valoarea — acesta este modul tipic de a 
pune problema în această privință. 

Cunoscând evaluarea precreştină a ritualului religios, 
nu vom fi surprinşi să descoperim adepți ai „sacralismului 
creştin” oriunde şi mereu gata să ridice armele când aud de 
sacramente non-publice. Un botez efectuat doar pentru câțiva 
sau o masă sacramentală împărțită doar pentru un grup din 
societate îi determină pe sacralişti să gândească faptul că a 
venit sfârşitul lumii.” (Vom vedea că „Copiii vitregi” erau 
victimele acestei gândiri sacraliste.) 

De aceea era inevitabil ca o dată cu venirea 
„sacralismului creştin” predicarea să fie înlăturată de către 
ritual. În locul mântuirii prin credinţă, ca răspuns la Cuvântul 





* Aceasta pune într-o lumină interesantă faptul că la sfârşitul carierei 
reformatoare a lui Zwingli în Ziirich nimeni nu era eligibil pentru oficiul 
public ce nu a mers la Cina Domnului (deşi s-a specificat că aceasta „nu 
ştirbea cu nimic onoarea sa”), frecvenţa la Biserică fiind obligatorie. Pentru 
a face această coerciție cu adevărat eficientă, mai târziu s-a interzis luarea 
împărtăşaniei într-un oraş vecin, un privilegiu acordat ceva timp mai 
devreme. (Cf. Farner, op.cit., pag. 125). 

predicat, a venit mântuirea prin ritual, prin manipularea 
sacramentală. Cele două au fost în competiţie de mult timp.“ 

Propunătorii  „sacralismului creştin” în căutarea 
ritualului nu trebuiau să fie prea inventivi. Tradiţia creştină 
autentică deja avea ritualurile sale ce aveau nevoie doar de 
ajustare şi amplificare. 

Printre aceste ritualuri era Agape sau masa dragostei, 
Cina Domnului, o masă solemnă a cărei intenție era să mențină 
vie amintirea pentru urmaşii lui Hristos a suferinţei şi morții lui 
Hristos, reamintindu-le de a doua Sa venire. Era şi o 
comuniune, un ritual în care erau simbolizate unitatea trupului 
şi a Capului într-un mod elocvent (dar şi unitatea ce există între 
membri), pus în scenă prin foarte omenescul act de a mânca 
dintr-o pâine simplă şi a bea dintr-o cupă simplă. Această 
reprezentație deja instituită avea nevoie doar de puțină ajustare 
pentru a servi scopului pe care ritualul I-a jucat în mod repetat în 
societatea sacrală. (Mai era şi ritualul botezului care, după cum 
vom vedea într-un alt capitol, redactorii „sacralismului creştin” l- 
au modificat de asemenea pentru a servi scopului lor.) 

Susţinătorii „sacralismului creştin” nu au fost nevoiţi să 
fie prea inventivi în timp ce ajustau Agape programului lor. 
Exista un precedent ce putea fi folosit, căci mințile oamenilor 
din timpurile lor erau deja familiarizate cu termenii şi 
instituţiile față de care se putea conforma Agape. 

Exista o suspiciune ce încă mai stăruieşte, adesea rostită 
în cercurile protestante, despre faptul că catolicismul roman 


4 În bisericile sacramentale influenţa predicării slăbea, iar în bisericile unde 
se predica, sacramentele deveneau secundare. Au existat încercări de a 
combina cele două „mijloace de har”, dar unul sau celălalt era mereu primus 
inter pares. Nici o Biserică nu a putut atinge în practică egalitatea ce o 
declară la nivel teoretic, căci în timp ce un mijloc creşte, celălalt scade. 
Chiar acum asistăm la înălțarea Sacramentului în multe Biserici Protestante, 
aceasta fiind ilustrativ pentru ceea ce susţinem — Cuvântul fiind discreditat 
(nu spunem discreditat în mod corect), în timp ce Sacramentul primeşte 
atenţia ce cândva o primea Cuvântul. 


164 


este o formă hibridă dintre creştinismul autentic şi credinţa 
păgână a Romei pre-creştine. Caracterul hibrid al acestui urmaş 
al mamei creştine şi a tatălui păgân este mai mult decât evident 
în mesă, aşa cum Agape a început să fie numită după 
metamorfoza constantiniană. 

Ce era vechea reprezentare la care Agape putea fi 
conformată în timp ce oamenii erau purtați spre „sacralismul 
creştin”? 

Să ne amintim faptul că în timpul lui Decius orice 
proprietar a fost instruit să completeze un formular ca acesta: 
„Eu, N.N., am adus mereu sacrificii zeilor şi acum, în prezenţa 
ta am sacrificat, în conformitate cu directiva, ... şi am gustat din 
Jertfa sacrificată şi cer ca tu, un slujitor public, să certifici acest 
lucru.” Acest formular avea două funcții: pe de o parte, era un 
aspect al unui efort nebunesc de a infuza cu un nou avânt 
religia muribundă a Romei antice; pe de altă parte, era un 
mijloc prin care creştinii să fie localizați şi arestaţi. 

Ar fi mai mult decât mulțumitor dacă am putea şti mai 
multe despre evoluţia ritului descris mai sus, mai ales despre 
„gustarea jertfei de sacrificiu”. Este evident că era o trăsătură a 
practicilor asociate cu aşa-numitul cult al „religiilor 
misterelor”. În aceste religii (singurele forme religioase ce 
aveau vreo vitalitate în acele zile finale ale Romei păgâne) 
cineva se împărtăşea cu zeitatea prin înghițirea unei bucăţi din 
jertfa sacrificată.” Prin acea înghiţire, ceva din elan zeului se 
spunea a fi pătruns închinătorul, printr-un proces cunoscut ca 
mysterion — cuvânt ce a derivat în zilele noastre expresia 
„religii a misterelor”. Cuvântul mysterion a dat în latină 
sacramentum — antecedentul direct al cuvântului „sacrament”. 

Un aspect important de observat pentru scopul nostru este 
că prin formularul lui Decius asistăm la o încercare a asigurării 
omogenităţii religioase prin utilizarea a ceea ce se numea 


* Se pare că în loan 6:53-56 avem un adevăr creştin afirmat în terminologia 
împrumutată de la religiile contemporane ale misterelor. 

sacramentum.! Trebuie de asemenea observat că mysterion sau 
sacramentum cu rolul de a instaura uniformitatea religioasă în 
schema lui Decius era jer/fa, acel ceva adus pe altar. 

Nu era nevoie de prea multă ingeniozitate pentru 
creatorii „sacralismului creştin” să realizeze că cu ajutorul 
câtorva modificări reuşite Agape putea înlocui sacramentum Şi 
apoi să servească funcţiei pe care Decius o intenţiona, adică 
funcția de a oferi o societate monolitică. Câteva modificări aici, 
câteva acolo, şi masa dragostei era gata de a îndeplini funcția în 
noul sacralism, pe care păgânul sacramentum l-a îndeplinit în 
vechiul sacralism. 

Primul lucru ce trebuia făcut era să ajusteze cuvântul 
păgân sacramentum (amintiţi-vă că nu apare nicăieri în 
Scripturi) şi să înlocuiască cu el cuvântul Agape a autenticei 
tradiții. Aceasta era o mişcare inteligentă, căci şi locuitorii 
romani ştiau ce însemna sacramentum, care era funcția 
acestuia. Era nevoie doar de rezonanța cuvântului pentru a 
cunoaşte teologia, aceea de „a gusta jertfa sacrificată” — un act 
ce semnifica solidaritatea participanţilor cu societatea din care 
făceau parte. 

Al doilea aspect ce trebuia făcut era să scoată masa 
afară şi să aducă altarul, ceea ce în mod automat ar transforma 
slujitorul oficiator într-un sacrificateur, un preot, contribuind 
de asemenea la schimbarea hranei — pâinea şi vinul ce au stat 
pe masă în carnea şi sângele „jertfei sacrificate”. 

Al treilea aspect ce trebuia schimbat era eliminarea 
originalului „Luaţi, mâncaţi” cât mai mult posibil, căci 
conținea prea multe reminiscenţe ale principiului voluntar ce 
definea viziunea creştină autentică, reprezentând prea evident 
că în ce priveşte lucrurile bune ale credinţei creştine acestea 





f = A STR) AD EA, aa 3, SAR i 

Faptul că cuvântul sacrament este de origine păgână (etnic) nu rămâne nici 
un fel de îndoială, căci religia Romei păgâne era sacramentală. În | 
Corinteni 10:20 ş. urm.., Pavel reliefează că este inconsecvent să iei parte la 


A 


un sacrament păgân şi la Agape sau „masa Domnului” în acelaşi timp. 

sunt simple şi categorice. Actul determinant de a lua trebuia 
eliminat şi în locul lui trebuia să vină un act de împărtăşire. În 
locul unui ritual în care a lua parte era esenţa, apărea un ritual 
în care a primi partea ocupa punctul central. În acest mod, 
schimbarea constantiniană a transformat îndemnul „Luaţi, 
mâncaţi” în ceva învechit şi depăşit, şi de acum încolo 
sacrificatorul oferea o bucăţică din „jertfa sacrificată” în gura 
participantului. Tot ce trebuia să facă participantul în noua 
reprezentare religioasă era să deschidă gura — ceea ce solicita o 
acțiune la fel de simplă din partea lui ca şi închiderea gurii. 

Cu aceste schimbări masa dragostei era potrivită pentru 
rolul său în noul sacralism, rol pe care păgânul sacramentum |- 
a jucat în vechiul sacralism. 

Nu este surprinzător că de-a lungul timpurilor 
medievale şi în timpurile reformate, şi mai târziu Corpus 
Christianum era perceput ca fiind ceva ținut împreună de 
„sacrament”.* Aceasta este ceea ce sacramentum deţinea ca 
funcție în zilele sacralismului vechi şi ceea ce noul „sacrament” 
deținea ca funcţie în noul sacralism. 

Aşa cum am sugerat deja şi aşa cum vom vedea în 
detaliu într-un alt capitol, făuritorii „sacralismului creştin” şi- 
au lăsat amprenta şi asupra ilustraţiei ce era parte a moştenirii 
creştine, transformându-l într-un lucru ce servea sacralismului. 
În plus, schimbarea constantiniană a condus la crearea unor 
sacramente noi, instrumente foarte utile care contribuie la 


* Augustin învăţa şi toți adepţii „sacralismului creştin” repetau după el că 
societatea era unită doar dacă era ţinută împreună de o religie comună. 
Augustin de asemenea învăţa că puterea coezivă a religiei constă în 
Sacrament. Calvin pleda în perioada sa pentru acest aspect, spunând în 
Institutes IV, 14:19 că „Oamenii nu pot fi sudaţi împreună în numele nici 
unei religii, fie ea adevărată sau falsă, decât dacă sunt uniţi prin împărtăşirea 
semnelor sau a sacramentelor vizibile.” Asaltul anabaptiştilor împotriva 
sacramentelor ca şi unificatori ai societăţii i-a făcut pe reformatori atât de 
odioşi în reacții şi fapte. 

unitate, într-o versiune creştină a societății monolitice pre- 
creştine, non-compozite. 

Atunci când schimbarea constantiniană era completă, 
tehnica mântuirii prin Sacrament a înlocuit eficient vechea 
tehnică a mântuirii prin predicarea Cuvântului. Predicatorul a 
fost înlocuit de sacrificator. De-a lungul timpurilor medievale 
şi în zorii Reformei, preotul tipic al Bisericii imperiale era un 
străin pentru Cuvânt. (Luther a descoperit Biblia după ce 
purtase ceva timp veşmântul de preot. Acelaşi lucru este 
adevărat şi despre Menno Simons şi despre mulţi alții). Preotul 
pentru care această afirmaţie să nu fi fost adevărată, era o rară 
excepție. Preotul tipic cunoştea toate faţetele tehnicii mântuirii 
prin manipularea sacramentală, însă era novice în ce priveşte 
tehnica mântuirii prin răspunsul la Cuvântul predicat. 

Logica mântuirii prin manipularea  sacramentală 
conduce direct la ideea ex opere operato, numele dat concepției 
potrivit căreia transformarea spre care arată Sacramentul este 
„săvârşită în procesul săvârşirii”. Puterea interioară a 
Sacramentului ca şi exprimare a harului asigură medierea 
mântuirii şi nu starea sau atitudinea celui ce oficiază sau celui 
ce ia parte la Sacrament. Nu e surprinzător că în rândul celor 





41| 


Nutr.: Ex opere operato înseamnă „din lucrarea făcută" şi sugerează că un 
sacrament este eficace în împlinirea scopului său. Eficacitatea nu depinde 
de credinţa celui care primeşte harul prezent în act. În plus, conceptul 
sugerează că sacramentul este eficace şi atunci când este administrat de o 
persoană păcătoasă sau de o persoană care nu este „ordinată” de biserică. 
După Stanley J. Grenz, David Guretzki, Cherith Fee Nordling, Dicţionar de 
termeni teologici, LOGOS, Cluj-Napoca, 2005, trad. E. Conţac, p. 52. 

» Cât de medieval putea să fie Luther uneori în ce priveşte sacramentul, şi 
cât de periculos de aproape era de marginea esenței lui ex opere operato 
putem deduce din următoarele: „Wie kânnte man die Taufe h5her schănden 
und lăstern, denn dasz es keine wahrhaftige gute Taufr sein sollte, die einem 
unglăbigen gegeben wirt? ... Darum, dasz ich nicht glaubte, so sollte die 
Taufe nichts sein? ... Was kânntedoch der Teufel Aergeres und 
Lăsterlicheres lehren oder predigen? Noch sin die Wiedertăufer und 
Rottengeister mit dieser Lehre erfiillt. Aber ich setze, das eine Jude die Tauf 

ce au rezistat formulei constantiniene atitudinea părtaşului a 
rămas singurul lucru ce conta. Nu e surprinzător nici faptul că 
printre cei ce regretau profund schimbarea constantiniană se 
spunea că preotul ce trăia în păcat nu e potrivit pentru a 
transmite mântuirea şi că părtaşul trebuie să creadă pentru a 
primi acel lucru bun simbolizat de Sacrament. 

Ideea mântuirii prin manipulare sacramentală de 
asemenea conduce direct la ideea trans-substanțierii şi a ideii că 
preoții ce oficiază „săvârşesc” (acesta este cuvântul ce era 
utilizat în mod uzual în timpurile medievale) trupul şi sângele 
lui Hristos în timp ce rostesc cuvintele „Hoc est enim corpus 
meum”” (căci acesta este trupul meu). Pentru a înlocui „jertfa 
sacrificială” a pre-creştinului sacramentum, elementele Cinei 
trebuiau ajustate ca să înceteze a fi ceea ce erau, pâine şi vin, şi 
să înceapă să existe ca altă substanţă, trup şi sânge. Prin urmare 
sacrificatorul era împuternicit să trans-substanțieze. 

De asemenea,  sacramentalismul conduce la 
sacerdotalism. Dacă mântuirea vine prin manipulare 
sacramentală, atunci  manipulatorul devine extrem de 
important. De fapt, el devine chiar indispensabil. Biserica era 
foarte geloasă pe slujba preoțească din motive întemeiate, căci 
aceasta conținea un mare potenţial spre realizarea şi 
perpetuarea „sacralismului creştin”. Biserica crea „sacramentul 
ordinării” sau al hirotonirii, un act prin care puterea de a 
trans-substanția era transferată de la preotul oficiant spre capul 
celui ce era ordinat. În acest fel Biserica avea oficialii săi de 


annăhme (wie es oft pflegt zu geschehen) und glaubte nicht, so wollest du 
sagen: Die Taufe ist nicht recht denn er glaubt nicht? Das hiesze nicht allein 
mit der Vernunft genarrt, sondern auch Gott gelăstert und geschândet” 
(Werke, St. Louis ed., VII, 990). 

' Omul medieval, incapabil să înțeleagă jargonul Bisericii (totul avea loc în 
latină), nu ştia nici măcar că la auzul cuvintelor „Hoc est enim corpus 
meum” avea loc ceva destul de tainic, aşa cum pretindeau sacraliştii. Astfel 
că începea să se refere la orice avea loc în mod misterios ca la un alt caz de 
hocus-pocus — în aşa fel sunau pentru el cuvintele preotului. 

încredere, nucleul său bine închegat de „membri de partid cu 
carnete vizate”, ce strict vorbind constituiau ecclesia” Prin 
aceasta, revizionismul sacerdotal era înlăturat în mod eficient, 
iar mulțimea era lipsită de drepturi în mod la fel de eficient. 
Doar cel ce a fost „trimis” „aleargă” cu adevărat şi Biserica se 
îngrijea să „trimită” doar pe cei în care avea încredere. 

În această procedură de ordinare important era nu 
statutul candidatului de om credincios şi convertit, ci 
succesiunea apostolică, un şir neîntrerupt de împuterniciri, o 
genealogie ce ducea înapoi, în mod ipotetic, fără 
discontinuitate, la Apostoli. Aceasta săvârşea preotul. 

Această predică acompaniată de manipularea 
sacramentală era săvârşită în latină, chiar dacă totul era 
neinteligibil pentru omul simplu. Într-un sistem de mântuire 
prin manipulare sacramentală, faptul acesta nu punea 
dificultăți, căci reprezenta o dificultate, una de neînlăturat, doar 
pentru omul ce gândeşte în termenii mântuirii prin răspunsul 
credinţei la Cuvântul predicat. Latina era limba oficială a 
imperiului şi din acest motiv era limba declarată a 
Bisericii-Imperiu. 

Vedem apoi că eclipsarea Cuvântului şi înlocuirea sa 
prin uzurpare a Sacramentului modelat după pre-creştinul 
sacramentum, accentul puternic asupra manipulatorului, a 
trans-substanţierii, a doctrinei ex opere operato, parțial asupra 
limbii latine în activitățile Bisericii, sunt toate fenomene 
înrudite. Sunt atât de multe amplificări inerente schimbării 
constantiniene, atât de multe suporturi ale „sacralismului 
creştin”. 

De aceea nu e surprinzător faptul că viziunea 
„ereticilor” era o atitudine negativă asupra întregului complex 





i În teologia romano-catolică Biserica este, dacă e să vorbim în termeni 
stricți, Biserica ce dă învățătură, ecclesia docens, cei hirotoniți, şi numai 
într-un sens larg Biserica ce aude, ecclesia audiens, este inclusă în 
conceptul de Biserică. 

de idei şi instituţii. De fapt, un cor de proteste răsună de-a 
lungul timpurilor, contestând tot ceea ce hrăneşte ideea 
mântuirii prin manipulare sacramentală şi susținând tot ceea ce 
aparține formulei mântuirii prin răspunsul credinței la Cuvântul 
predicat. 

Să alegem câteva voci din acest cor. În anul 1025 câţiva 
„eretici” locuiau în apropiere de Liege, unde migraseră pentru a 
evita mânia Bisericii „decăzute”, venind, aşa cum susțineau, 
din Italia. Părăsind Liege, ei au ajuns în Arras, unde au fost 
arestaţi, în timp ce porneau încă o dată la drum pentru a fugi de 
inchizitor. În timpul procesului lor ei au declarat că „Taina 
botezului şi a trupului Domnului sunt nimic.” (Cititorul îşi va 
aminti că „taină” şi „sacrament” sunt sinonime.) Ei susțineau 
că „Nu există sacramente în sfânta Biserică prin care cineva să 
acceadă la mântuire.” Credinţa lor consta din „delimitarea de 


k Cei ce au aderat la ideea mântuirii prin manipularea sacramentală au 
devenit cunoscuţi ca şi sacramentalişti şi cei ce s-au opus acestei idei şi au 
aderat la formula mântuirii venite ca răspuns al credinței la Cuvântul predicat 
au devenit cunoscuţi, printr-un straniu calambur al limbii, ca sacramentarieni. 
În acest mod, două cuvinte ce au acelaşi înţeles etimologic vorbind au început 
să desemneze două ideologii radicale diferite. În utilizarea noastră ulterioară 
un sacramentalist va fi acela care are păreri înalte despre Sacramentul ce a 
apărut o dată cu schimbarea constantiniană, în timp ce un sacramentarian va fi 
acea persoană care avea o părere nefavorabilă despre sacrament, acordându-i 
o importanță inferioară Cuvântului. Sacramentarienii erau de asemenea numiţi 
Sacramentschwărmer. 

! „Ereticul” medieval era categoric orientat spre Cuvânt. Într-atât erau de 
versaţi în Scripturile Noului Testament „catharii evanghelici” (care după 
1179 erau numiți waldensieni) încât Walter Mapes, un fiu bine îndoctrinat 
al Bisericii Catolice, a spus la Roma că îi era groază de o dispută cu ei în ce 
priveşte Cuvântul. În una din broşurile waldensienilor, Cuvântul este 
„mântuire pentru sufletul celui nefericit, întărire pentru cel slab, mâncare 
pentru cel înfometat, învățătură pentru adevăr, mângâiere întru liniştire, 
încetarea calomniei şi întrunirea virtuţii.” Într-o altă reminiscență literară a 
acestor „eretici”, aşa-numitele Cantica, citim că „După cum cei ce sunt 
asaltați de inamic fug la un turn puternic, tot aşa sfinții prigoniţi fug la 

lume, păstrarea curăţiei față de păcatele firii, câştigându-şi cele 
necesare prin munca mâinilor lor, nefăcând rău nimănui, dând 
dovadă de milă, dacă această neprihănire este observată, atunci 
lucrarea botezului e nimic; dacă adevărul este falsificat, atunci 
botezul nu contribuie la mântuire.” Acesta era 
Sacramentarianismul, simplu şi neîntinat, o negare directă a 
mântuirii prin manipulare sacramentală, rostită cu insinuarea că 
„Adevărul” a fost umbrit în tabăra Bisericii sacramentale, o 
pierdere ce nu putea fi compensată prin nici o cantitate de 
sacrament. 

Aceste viziuni erau deja învechite în 1025. În acelaşi 
an, Berengarius, un „eretic” ce a încercat să rămână în Biserica 
predominantă dar să nu ia parte la ea, învăţa că „trupul 
Domnului nu se referă atât de mult la trupul concret, ci la o 
umbră şi reprezentare a trupului Domnului.” Învăţând în acest 
mod, spunea Biserica revoltată, el „caută să introducă erezii 
vechi în timpurile moderne.”! (Se poate nota, în trecere, că 
„Copiii vitregi” ai timpurilor Reformei îl considerau pe 
Berengarius printre cei ce „au avut un bun început în adevăr.”) 

Acest Sacramentarianism nu a fost niciodată absent de 
pe scena medievală. În anul 1112 găsim Biserica izbindu-se 
frontal cu „persoane ce neagă că substanţa pâinii şi a vinului, 
care sunt binecuvântate de preot la altar, sunt de fapt 
preschimbate în trupul şi sângele lui Hristos”? (Aceşti 


Sfintele Scripturi, găsind acolo arme împotriva ereziei, armură împotriva 
atacurilor diavolului, atacurilor firii pământeşti şi a slavei lumii.” 

" După toate probabilitățile, aici cuvântul „adevăr” are sensul de „Cuvânt” 
sau „Scripturi”. Ştim faptul că „ereticii” restituționişti susțineau ideea că 
Scripturile sunt singura regulă de credință şi practică. Citim într-o descriere 
a unui inchizitor medieval a „ereticului” că una din „erorile” lor este că „Ei 
desconsideră tot ceea nu este din Evanghelii ....” (Cf., Coulton, Inquisition 
and Liberty, pag. 190, citat.) Faptul că acest inchizitor era el însuşi un ex- 
eretic face ca mărturia lui să fie mult mai semnificativă, căci trăise cu 
„ereticii”. 

sacramentarieni se spune că au susținut că „sacramentul 
botezului nu-i ajută pe copii să acceadă la mântuire.”) 

În prima jumătate a secolului al XII-lea exista o 
adevărata avalanşă a sacramentarienilor în Flandra, acea mamă 
fertilă a generaţii de-a rândul de „eretici”. În apropiere de 
Antwerp a apărut „ereticul” Tanchelm, care „a îndrăznit să 
agite spiritele împotriva sacramentelor Bisericii”" şi a spus în 
mod deschis că „Preoţii nu fac nimic pe altar”, avertizându-şi 
adepţii împotriva păcatului de a „privi insistent trupul şi sângele 
sacramental al Domnului.” Acesta era cu siguranță 
Sacramentarianism. Era de asemenea Restituţionism, căci 
Tanchelm susţinea că „adevărata Biserică există prin el şi 
urmaşii săi”. Mişcarea inițiată de acest sacramentarian timpuriu 
a fost atât de mare încât aproape întreaga episcopie a localităţii 
Utrecht l-a urmat şi cu siguranță ar fi dezertat de sub aripa 
Bisericii „decăzute” dacă Norbertus, „tehnicianul de întreţinere” 
al Bisericii, n-ar fi redresat cumva lucrurile. Norbertus a fost fără 
îndoială ajutat de faptul că într-o noapte întunecoasă în timp ce 
Tanchelm traversa râul Schelde (după cum ne informează un fiu 
credincios a Bisericii „decăzute”), „un cleric credincios, mânat 
de o râvnă evlavioasă, 1-a zdrobit capul astfel încât acesta a 
murit” (originalul spune in cerebro percussit).” 


" Deşi Biserica înfuriată a dat curs multor poveşti bizarre şi urâte despre 
Tanchelm, astfel încât a devenit dificil să distingi adevărul de neadevăr, este 
cert faptul că el a susținut că Biserica ce se aduna în jurul lui era singura 
Biserică adevărată (de aceea îl numim restituţionist), respingând de 
asemenea întreg sistemul sacerdotal al Bisericii predominante şi sistemul ei 
de mântuire transmisă prin Sacramente. Asemeni multor „eretici” dinaintea 
lui şi după el, i-a displăcut confesiunea practicată în Biserica „decăzută”, 
spunând că oamenii trebuie să se confeseze lui Dumnezeu şi nu unui om 
muritor. Găsim de asemenea formula, aproape constantă la „ereticii” 
medievali, că „In quacumque hora peccator ingemuerit, salvus erit, nec 
recordabar amplius peccatorum ejus, dicit Dominus.” (În ceasul în care 
păcătosul suspină, este mântuit; nu-mi voi mai aduce aminte de păcatele lui, 
spune Domnul.) Din această perspectivă sacramentul, cât şi sacerdotul îşi 
pierd caracterul indispensabil. 

Ideile lui Tanchelm nu au putut fi dispersate atât de 
uşor în pofida morţii sale. O jumătate de secol mai târziu, în 
1163, un grup de restituționişti au fost arşi în K6ln, „urmaşi ai 
lui Tanchelm”, ale căror păcate erau: 


că ei consideră toţi oamenii ce nu sunt parte a sectei lor 
eretici şi păgâni, că nesocotesc sacramentele Bisericii 
adevărate şi spun că doar ei ai adevărata credință, iar toţi 
ceilalți sunt oameni lumeşti şi sub condamnare. Ei susţin că 
trupul şi sângele Domnului sunt nimic, ridiculizând 
Împărtăşania şi numind-o dispreţuitor, din care motiv nu o 
sprijină .... Ei iau în derâdere confesiunea, spunând că oamenii 
ar trebui să-şi deschidă sufletul lui Dumnezeu şi nu omului, 
privind cu dispreţ indulgenţele şi penitenţele, citând profetul 
„în ceasul în care păcătosul suspină, este mântuit; nu-mi voi 
mai aduce aminte de păcatele lui, spune Domnul.” + 


În mod cert avem de-a face cu oameni care erau şi 
sacramentarieni, şi restituționişti. 

În 1516, în zorii Reformei, un bărbat scriind despre acest 
Tanchelm a declarat că la moartea lui Tanchelm „erezia” lui a fost 
„semănată de diavol în diverse zone, în multe locuri din toată 
Boemia, Turingia şi Alsacia, unde până în ziua de azi cei ce au 
crezut-o nu au renunţat la ea sub nici o formă.” Existau multe 
mărturii despre anti-Sacramentalism de acest fel în toate zonele 
Europei până la Reformă şi din aceste zone veneau oamenii pe 
care Luther îi avea în vedere când vorbea despre cei „ce au fost 
suprimaţi în vremurile precedente de tirania lui Antihrist.” C. A. 
Cornelius, primul ce a încercat un studiu inductiv al 
Anabaptismului, el însuşi fiind catolic, se gândea la aceste 
mărturii când spunea: „La Luther au venit alții care abandonaseră 
doctrina oficială a Bisericii încă dinaintea activităţii sale, oameni 
care erau încurajați de activitatea sa de a da expresie ideilor lor şi 
de a-i organiza în reţele.” * La aceste mărturii se gândea Zwingli 
când i-a amintit prietenului său reformat, Luther, în 1527, că „Au 
fost oameni, şi nu puţini la număr, care au ştiut esența religiei 
evanghelice la fel de bine ca tine; totuşi, din tot Israelul nimeni nu 

şi-a asumat riscul de a păşi în bătălie, căci toţi erau înfricoşaţi de 
mărețul Goliat, stând acolo cu greutatea impozantă a armelor sale 
şi într-o postură intimidantă.” 

Se poate spune cu încredere că în secolele dinaintea 
anului 1517 nu a lipsit niciodată un murmur împotriva 
sacramentalismului ce s-a instaurat o dată cu schimbarea 
constantiniană. Oamenii nu-şi puteau trăi viața fără a 
experimenta îndeaproape faptul că nu toţi oamenii credeau în 
aşa-numitul miracol al mesei. 

Fiecare val succesiv de protest împotriva ordinii instaurate 
de schimbarea constantiniană purta fără îndoială amprenta 
timpurilor sale, însă fiecare izbucnire de „erezie” era ca oricare 
alta în ce priveşte problema mântuirii prin manipulare 
sacramentală. In timpurile înfricoşătoare ale Morţii Negre, de 
exemplu, „erezia” reflecta specificul timpurilor, nefiind „erezia” 
tipică a altor timpuri cu un caracter probabil mai puţin evanghelic, 
dar la fel de anti-sacramental ca şi orice val de opoziție. „Ereticii” 
acelor timpuri „nu îngenuncheau înaintea sfântului sacrament 
atunci când era ridicat sus şi sacrificat în sfânta împărtăşanie.” Ei 
nu-şi „scoteau pălăria”, conform obiceiului, de a saluta gazda. 
Deducem că aceasta era o problemă importantă din faptul că 
obiceiul a apărut pentru a specifica că la înmormântarea cuiva 
pălăria nu era scoasă — un gest final ce spunea lumii că cel ce a 
fost pus pe ultimul drum nu s-a făcut vinovat de idolatria 
considerată gestul închinării la o bucată de pâine. Cât de serioasă 
era această problemă putem conchide din faptul că episcopul din 
Utrecht, Jan van Arkel, a interzis sub pedeapsa „cu 
excomunicarea, oricărui preot sub jurisdicția noastră ce oficiază 
înmormântarea oricărui cadavru ce poartă pălăria sau toiagul”, sau 
orice alt lucru al veşmintelor Flagellantes-ilor.! 





ă” 


“ Nutr.: denumită şi „Ciuma sau Pesta Neagră”. A avut loc între anii 1348- 
1350, şi a secerat vieţile a peste o treime (poate chiar o jumătate) din 
populația Europei. 

“În mod evident aceşti Flagellantes erau de asemenea Stăbler-i, purtători de 
toiege, despre care am vorbit într-un capitol precedent. Se pare că ori de 
câte ori oamenii deveneau critici în ce priveşte Biserica „decăzută” unul din 

Ceea ce s-a spus despre nişte „eretici” prinşi la Trier în 
secolul al XII-lea poate fi predicat de nenumăratele izbucniri 
ale opoziției: 


Mulţi dintre ei sunt versaţi în ale Scripturii, pe care o au în 
traducerea teutonică; alții repetă botezul; unii nu cred în 
trupul Domnului; alții spun că trupul Domnului poate fi 
format din orice bărbat sau femeie, hirotonit sau nu, în orice 
vas sau cupă şi în orice loc; unii susțin că mirungerea nu e 
necesară; alții minimalizează pontificatul sau preoția; unii 
spun că rugăciunile pentru morți nu ajută; alții neglijează 
praznicele şi muncesc de sărbătorile bisericeşti şi mănâncă 
carne în post. 5 


Acestea pot părea aspecte separate, dar sunt mai 
degrabă multe trăsături de rebeliune împotriva căderii Bisericii 
„căzute”. Biserica ştia foarte bine că „ereticii sunt asemeni 
vulpilor lui Samson — pot avea diverse fețe, dar sunt legate 
împreună de coadă.” Şi când spunea aceasta, adăuga cu tristeţe 
că factorul comun consta din aceea că „aveau o aversiune faţă 
de Biserica [Catolică].” 


Waldensienii, asemeni sacramentarienilor” începeau 
celebrarea Cinei Domnului cu o rugăciune: „Te implorăm, 


primele lucruri ce a fost luat în vizor a fost implicarea Bisericii în funcția 
săbiei. Pentru a se diferenţia de direcţia Bisericii, criticii erau dispuşi să 
poarte un toiag. 

P Anastasius Veluanus, acel evanghelic intrigant al timpurilor reformate 
timpurii din Olanda (şi-a asumat acest nume din cauza faptului că după ce a 
retractat sub tortură s-a întors la convingerile sale restituționiste, renunțând 
la numele său real, care era Versteeg, şi luându-și, într-o zonă unde nu 
fusese cunoscut până atunci, numele de Anastasius Veluanus, însemnând 
„cel înviat din morţi din Veluwe”, provincia sa natală), ne spune în ce 
priveşte negarea trans-substanţierii: „Dese menong is oick gewest by den 
waldensen van den iar elffhondert und LXX bis noch toe” adică 
„Waldensienii au aderat la această viziune din anul 1170 până în prezent.” 

Doamne, Tu care ne-ai îndurat păcatele şi fărădelegile din 
pricina milei Tale...” — o teologie în care nu există 
trans-substanțiere sau con-substanțiere, nici măcar o prezență 
neobişnuită sau specifică. Unul din liderii lor, Martin Houska 
din Boemia, a vorbit disprețuitor despre „îngenuncherea 
înaintea unei bucăţi de pâine” — şi dacă există trans- 
substanţiere, spun sacramentarienii, aceasta are loc „nu în 
mâinile preotului, ci în inima celui ce primeşte cu vrednicie 
[împărtăşania].” 

Era, desigur,  înfricoşător de periculos să fii 
sacramentarian, căci aceasta presupunea să fii absent de ori de 
câte ori se sărbătorea mesa, liturghia catolică, în jurul căreia 
pivota întregul cult religios şi de care depindea continuarea 
„sacralismului creştin”. Abia de puteai fi sacramentarian şi să 
rămâi separat, continuând a fi necunoscut — mulți „eretici” au 
fost descoperiţi în acest fel. E de înțeles că tot felul de 
subterfugii au fost inventate de sacramentarieni pentru a evita 
această dificultate. Citim despre cineva care atunci când trebuia 
să „privească cu adorare”, a fost găsit cu două bucăţi din cojile 
de nucă în ochi — un truc ce i-a câştigat expulzarea pe viaţă. 
Pentru acest om convingerea că „privitul cu adorare” a unei 
bucăţi de pâine era idolatrie era un principiu atât de puternic 
încât a căutat să-şi uşureze conştiinţa ținând în faţa ochilor săi 
închişi cel mai opac lucru ce l-a putut găsi.! Un alt 
sacramentarian medieval a căzut în ghearele inchizitorului când 
s-a observat că de fiecare dată când era timpul să „privească cu 
adorare”, el absenta pentru a răspunde chemării naturii. Uneori 





1 EI a fost izgonit „L jaer uuten lande van Vlanderen, oome diewille dat 
thelich sacrament lijdende up de strate hy in derisie ende versmaetheden 
van dien gheset heft twee ... noodscalen in zijne ooghen ende eenen in 
zijnen mont ende also knielende voor tzelve heleghe Sacrament, dat zaken 
Jijn van quaden exempele, niet te lijdene zoonder pugnicie.” (Vezi Corpus, 
II, 279f.) 

sacramentarienii țineau bucata de pâine pe limbă până aveau 
ocazia să o scuipe în batistă sau în vreun tufiş. 

Ceea ce enerva Biserica în mod deosebit era că 
sacramentarienii reprezentau un pericol pentru societatea 
monolitică, care era însuşi scopul pentru care fusese născocit 
sacramentalismul. Biserica nu era condusă de preocupări 
teologice pentru mântuirea oamenilor, ci primul aspect luat în 
considerare era pericolul reprezentat de opozanți pentru visul 
reprezentat de Corpus Christianum. Aşa cum s-a exprimat 
William din Newburgh, ereticii „când erau chestionaţi despre 
articolele credinţei răspundeau corect cu referire la substanţa 
Vindecătorului de sus, dar în mod pervertit cu referire la leacul 
prin care El binevoia să tămăduiască boala umană, adică 
Sfintele Sacramente. Ei renunţau în mod solemn la botez, 
euharistie şi căsătorie” şi îndrăzneau să deroge în mod răuvoitor 
unitatea catolică susținută de aceste pârghii.” ” Aceasta ne arată 


" Soluţia practică la această problemă dificilă pare a fi fost lăsată prin 
testament de la o izbucnire a restituţionismului la cealaltă. Găsim urmaşi ai 
lui Tanchelm făcând-o şi aceasta devenise parte a moştenirii „Copiilor 
vitregi”. (Această utilizare indică faptul că „ereticii” uneori frecventau 
împărtăşania în mod simulat, cu scopul supraviețuirii, o politică ce a indus 
în eroare unii investigatori ce căutau dacă aceşti „eretici” erau încă „buni 
catolici.) Vedem un Anabaptist, Georg Leurle din Weilheim, spunând în 
timpul procesului său din 1530 că „Die Kindertaufe, das sacrament des 
altars und die Messe und Ohrenbiechte seien nichts, die Mânche und 
Pfaffen seien nichts als Blindenfihrer”, şi recunoscând că „auch einmal das 
Sakrament empfangen und es in seinen Hut blasen w6llen”, o strategie ce 
nu a mers în cazul lui „weil es ihm zu rasch hinabgeriitscht sei.” O înghiţise 
involuntar. 

* De-a lungul timpurilor medievale se zvonea că „ereticii” întreţineau idei şi 
practici foarte neortodoxe în ce priveşte căsnicia. Desigur că nu aveau nimic 
de-a face cu căsătoria ca sacrament. Atunci când coabitau totuşi, Biserica îi 
acuza în mod convenabil de batjocorirea instituţiei căsătoriei, o acuzaţie ce 
nu trebuie să o luăm în serios. „Copiii vitregi” trebuiau să audă aceleaşi 
acuzaţii ce nu e nevoie să le luăm în serios. (Ceea ce nu exclude, desigur, 
faptul că existau nişte idei ciudate despre căsătorie întreţinute în grupurile 
de extremişti ale Anabaptismului.) 


178 


în mod fidel care era locul dureros — „ereticii” erau drept- 
credincioşi în ce priveşte păcatul şi harul, dar erau intolerabil 
de neortodocşi cu privire la mântuirea prin manipularea 
sacramentală, inventate ca „pârghii” de Biserică pentru 
„sacralismul creştin”. 

Aşa cum am mai menţionat, Flandra era de departe cel 
mai fertil sol al sacramentarismului.! Aici existau cu un secol 
înaintea lui Luther Biserici anti-catolice clandestine, numite 
„Hussite”, aşa cum se numeau în acele timpuri. Ei erau 
caracterizați de toate trăsăturile pentru care le-am numi azi 
congregații protestante — propriii oameni ordinaţi, ore de 
cateheză în vederea întocmirii unor viitoare mărturisiri de 
credință, menţinând chiar şi un fel de organizaţie presbiterială, 
căci recunoşteau şi primeau la amvon slujitori de aceleaşi 
convingeri cu ale lor, care păstoreau adunări-surori. Nu vom şti 
niciodată cât de multe biserici de acest fel existau şi n-am fi 
ştiut niciodată nimic de el, dacă n-ar fi fost câteva dintre ele 
care au fost lichidate, într-atât de secrete erau. Una din aceste 
biserici a fost trădată de un spion sub acoperire ce a jucat rolul 
unui convertit în 1423. Pastorul, Ghillebert Thulin (numele se 
scrie de asemenea şi Thurin), a fost închis, deoarece era din 
Valenciennes şi deci sub jurisdicția din Douai. Pastorul local, 
Jenah din Hiellin, a fost condamnat la închisoare pe viaţă, însă a 
evadat pentru a fi capturat din nou în timp ce fugea spre 
Germania. S-a consemnat că trăsătura principală a doctrinei 
acestor Biserici oculte era „că substanța pâinii şi vinului 
continuă să rămână materialiceşte aceeaşi şi după consacrare.” 19 





* Este un fapt interesant că George H. Williams, deşi aparţinând şcolii de 
gândire, în general vorbind, ce consideră apariția Anabaptismului rodul 
anului 1517, susține despre Țările de Jos, în speță zona sudică, că 
Anabaptismul a apărut din mişcări mai vechi (vezi pag. 398 a cărții sale The 
Radical Reformation). Spunând aceasta, el este desigur pe drumul cel bun; 
se pare că ceea ce Williams admite în acel moment şi pentru acea zonă 
trebuie admis şi pentru alte zone. 

Sacramentarianismul medieval era indispensabil 
relaționat cu respingerea sacerdotalismului Bisericii. Aşa cum a 
spus Herbert Grundmann: „Ereticii puneau sub semnul întrebării 
legitimitatea hirotonirii bisericeşti şi pe baza propriei lor 
înțelegeri au pus bazele unei biserici rivale, compusă din „buni 
creştini””." Liderii acestor „eretici” erau selectaţi pentru calităţile 
lor spirituale, căci aceste calități îi făceau să fie promovați la 
rangul de „bătrâni” sau oricum altfel erau numiţi. Uneori această 
politică era selecționată ca şi caracteristică extraordinară a 
„ereticului”. Alanus din Lille, spre exemplu, un fiu loial al 
Bisericii predominante, definea un eretic ca „cineva ce susține că 
meritul constă mai mult în consacrare, acordarea binecuvântării 
şi unitate, şi libertate decât hirotonirea sau statutul oficial.” 
Alanus adăuga că „ereticii” urmând această politică „erau 
împotriva Bisericii şi îşi arătau aversiunea faţă de ea.” 

„Ereticii” contraatacau sacerdotalismul Bisericii prin 
laicism, prin faptul că persoane laice oficiau toate lucrările 
săvârşite de clericul ordinat. Erau apariții frecvente ale 
administrării laice a Cinei Domnului, mărturisirii păcatelor, 
căsătoriilor şi înmormântărilor. Dar acest laicism era exprimat 
cel mai adesea prin predicare laică şi acest accent nu este 
surprinzător, dat fiind faptul că „ereticii” credeau în formula 
mântuirii prin răspunsul credinței la Cuvântul predicat. 
Multiplele reprezentații ritualice pe care le performau preoții 
prezentau un interes secundar, căci principalul lor interes era 
Cuvântul. 

Nu e de mirare că Biserica şi-a îndreptat artileria grea 
împotriva acestui tip de predicare. Citim despre directivă după 





" Expresia „buni creştini” indică spre atacul „ereticilor” asupra scăderii 
standardelor de comportament ce predomina în „creştinătate”. Pentru 
insistența lor asupra „umblării vrednice de chemare” erau numiţi „bons 
gens”, „bons garcons”, „bons valets”, etc. Un „eretic” ars pe rug în zorii 
Reformei era numit în mod popular „de rechtvaerdige Jan”, „loan cel 
drept”, fără îndoială din cauză că trăise o viaţă exemplară. 

directivă menite a suprima această practică, atât de periculoasă 
pentru pretenția Bisericii. Citim într-o directivă din Trier a anului 
1277: „Poruncim cu stricteţe şi fermitate ca predicarea să nu fie 
permisă celor neşcoliți, cum ar fi Beghard-ii sau Convers-ii sau 
oricine altcineva ..., în sate sau pe străzi...”!!; în Verona din anul 
1184: „De când unii oameni mânaţi de un soi de pietate s-au unit 
să nege dictonul apostolic „Cum vor predica dacă nu vor fi 
trimişi!” susţin dreptul lor de a predica; drept consecinţă îi 
declarăm anatema pe toţi acei ce sub interdicție... îşi iau libertatea 
să predice fie în public, fie în case.” 7 

În timp ce sacerdotalismul Bisericii era în strânsă 
corelație cu predilecţia pentru latină, tabăra sacramentarienilor 
„eretici” avea o predilecție pentru dialectul local. Biserica n-a 
lăsat nici o piatră nemişcată în efortul ei de a păstra Biblia în 
limba poporului departe de mâinile acestuia. În 1203, spre 
exemplu, episcopul din Liege (unde „erezia” era endemică) a 
decretat că „Toate cărțile ce conţin Scripturi în limba romanică 
sau teutonă trebuiau predate episcopului, fiind returnate celor 
ce vor fi considerați în opinia lui potriviţi de a le primi înapoi.” 
Consiliul din Bezieres, ţinut în 1233-34 interzicea laicilor 
Biblia în graiul local. Acelaşi lucru decreta şi Consiliul din 
Terracona în 1234. În 1369 Împăratul (Carol al IV-lea, ce 
primise numele Pfaffenkaiser Karl ” datorită subordonării sale 


” Cu această formulă stereotipă, conform căreia nimeni ce nu a fost „trimis” 
nu avea voie să predice (şi doar cei pe care Biserica îi „trimitea”, asistați în 
această activitate de puterea civilă) Biserica încerca să-şi exercite controlul 
complet asupra gândirii, reuşind într-o măsură covârşitoare. Cei ce predicau 
fără a fi trimişi” în acest mod erau consideraţi că „alergau de unii singuri”, 
categorie ce includea orice „eretic”. Biserica „decăzută” nu aştepta să vadă 
ce învăţătură dădea un astfel de om, căci era suficient că nu fusese „trimis” 
să o facă. În momentul în care a venit Reforma, cercuri de reformați 
spuneau aceleași lucruri pe care sacraliştii de mai devreme le spuseseră. Îl 
auzim pe Zwingli, de exemplu, susținând că „neman sol leeren, weder der 
gesendt wirdt” (nimeni să nu dea învăţătură cu excepţia celor trimişi). (Cf. 
Werke, IV, 383.) 

” Împăratul popii — n. ed. 

servile papalității) a emis un edict (dictat în palatul papal la 
Lucca) interzicând toate cărțile în germană ce abordau Sfintele 
Scripturi „în special oamenilor simpli de orice sex, cărora le 
este interzisă prin lege canonică utilizarea cărților despre 
Sacrele Scripturi în dialect.” 

Diatribele Bisericii erau zadarnice, căci copii ale 
Scripturilor copiate de mână în dialect continuau să circule şi 
să fie utilizate. Când a apărut tiparnița mobilă, un veritabil 
potop de Scripturi în dialect s-a revărsat peste tot. Potrivit lui 
Ludwig Keller (care avea şanse mari să cunoască fenomenul, 
din moment ce era librar), până la 1518 apăruseră 25 de ediții 
ale Evangheliilor, Psalmii fiind tipăriți de 15 ori, părți ale 
Noului Testament de nenumărate ori, toate în limba vorbită. 

Din moment ce era deosebit de periculos să posedezi o 
asemenea copie a Cuvântului, „ereticii” alegeau cel mai sigur 
loc pentru depozitarea Cuvântului, inaccesibil inchizitorului, 
adică memoria umană. Ar putea fi aproape imposibil de crezut 
ceea ce un inchizitor, Etienne de Bourbon, un călugăr 
dominican ce şi-a petrecut viaţa prinzând „eretici, ne spune 
despre acest aspect: 


Ei cunosc excelent crezul apostolilor în limba vorbită; ei 
învaţă pe de rost Evangheliile şi Noul Testament în dialect 
şi-l repetă cu voce tare unul altuia .... Am văzut un tânăr 
ciurdar care a trăit un singur an în casa unui eretic 
waldensian ce a învăţat cu atâta râvnă tot ce a auzit că a 
memorat în acel an Evangheliile în 40 de duminici, fără a lua 
în calcul zilele de sărbătoare... Am văzut nişte oameni 
simpli atât de îndoctrinaţi încât puteau să repete pe de rost 
pasaje întregi din evanghelişti, cum ar fi Luca şi Matei, în 
special tot ce este învățătura sau rostirea lui Hristos, astfel 
încât puteau să le repete fără oprire şi cu vreo greşeală sau 
două ici-colo.”!5 

Uneori găsim această predilecție pentru limba vorbită în 
strânsă corelaţie cu laicismul ce îl caracteriza pe „eretic”. Citim 
următoarele: 


Ei spun că Sfânta Scriptură are acelaşi efect în limba vorbită 
ca şi în latină; din acest motiv ei celebrează [Cina Domnului] 
în limba vorbită şi dau sacramentul .... Ei citesc Evangheliile 
şi Epistolele în dialect, explicându-le şi aplicându-le în 
favoarea lor şi contrar statutelor Bisericii Romane .... Ei 
învaţă că orice sfânt este un preot.” 


Putem înţelege dintr-un pasaj ce apare în una din 
broşurile waldensiene, A/cuns volon ligar (Ceva dorinţă de a 
citi), măsura în care credința „ereticilor” era centrată pe 
Cuvântul predicat: 


Preoţii duc oamenii la pierzare prin foamea şi setea de a auzi 
Cuvântul lui Dumnezeu ..., nu doar că ei înşişi refuză să audă 
şi să primească Cuvântul lui Dumnezeu dar ... ei întocmesc 
legi şi ordine după placul lor pentru ca să nu fie predicat 
Cuvântul, împiedicând astfel predicarea lui. Oraşul Sodomei 
va primi iertarea înaintea acestora.” 


Biserica „decăzută” era atât de înverşunată împotriva 
Cuvântului încât sugera că cei ce au cunoscut Cartea meritau să 
moară, aducând drept argument pasajul din Exod în acest scop, 
ce spunea că „orice vită ce atingea muntele trebuia omorâtă”. 
Când în timpurile Reformei Biblia în dialectul spaniol a fost 
pusă pe piaţă, un cleric influent al Bisericii predominante a 
spus că în cazul în care Regele ar permite predicarea 
Cuvântului, el şi colegii lui îl vor face să se răzgândească! Într- 
adevăr, de-a lungul timpurilor medievale, mântuirea prin 
răspunsul credinței la Cuvântul predicat şi mântuirea prin 
manipularea sacramentală erau într-o luptă pe viață şi pe 
moarte. 

Exista o tradiție lungă anti-sacramentală atunci când 
Luther a început mişcarea reformată. Este de asemenea evident 

că acest anti-sacramentalism nu era un fenomen independent, ci 
relaționat cu restul viziunii restituționiste. Ar fi destul de 
nerealist să ne imaginăm că toată această tulburare nu i-a 
condiționat pe oameni şi nu i-a făcut să-şi dorească să 
acționeze. 

Fie că din cauza faptului că reformatorii erau ei înşişi 
condiționaţi de rebeliunile antice împotriva sacramentalismului 
ce au servit atât de mult cauzei „sacralismului creştin”, fie că ei 
în dorința rezonabilă de a avea urmaşi s-au abătut de la calea 
lor pentru a aduna oameni condiţionați în acest fel sau fie că 
era datorită examinării proaspete a Noului Testament, pare a fi 
că, la începuturi, reformatorii vorbiseră, cel puțin uneori, în 
idiomul protestelor din trecut." Bucer pare a fi predicat în stil 
sacramentarian la începuturi, căci atunci când s-a deschis „Cel 
de-al doilea front”, cei ce s-au regrupat au spus despre el: 
„Bucer a predicat ani de zile sacramentul în mod potrivit şi 
corect, acum totuşi a dat înapoi şi predică o perspectivă 
diferită.” Bucer s-a întors spre neo-constantinianism şi aceasta 
l-a făcut să restrângă aspectele predicate în trecut cu privire la 
Sacrament. 

Se pare că Luther de asemenea s-a exprimat, la 
începuturile carierei sale, într-un fel ce a bucurat inimile 
moştenitorilor vechiului anti-sacramentalism.  Waldensienii 
credeau că l-au auzit spunând că „trupul Domnului nu este 
prezent în mod real în Cina Domnului”. Urmaşii dintâi ai lui 
Luther erau foarte apropiaţi de sacramentarienii din trecut. 
Hendrick Voes şi Johannes Esch, ce au fost arşi pe rug la 
Brussels în 1523 şi pe care Luther îi considera primii martiri ai 
Reformei, deşi bărbaţi hirotoniți, învățau că „toţi oamenii sunt 





“ Este mult adevăr în afirmaţia făcută de un scriitor recent: „Trebuie admis 
faptul că nu doar Zwingli, dar şi alți reformatori elveţieni şi germani de sud 
au împărtăşit iniţial viziuni similare anabaptiştilor” (Wilhelm Hadorn, Die 
Reformation in der Deuschen Schweisz, pag. 104.) Nu e nevoie să reducem 
această remarcă doar la reformatorii elveţieni şi germani de sud, căci ea se 
poate aplica şi altor zone în aceeaşi măsură. 

preoți în ochii lui Dumnezeu”. Ei chestionau în mod serios 
„dacă e vreo diferență dintre sacerdos şi laicus în problema 
sfințirii Euharistiei şi dacă acea sfințire era prerogativa 
preoţiei.” Ei spuneau că „Laicii sunt preoți la fel de mult ca şi 
cei ce au fost hirotoniți de episcop; nu împărtăşim convingerea 
că episcopul acordă o nouă abilitate de a consacra.” Putem fi de 
acord cu prof. Pijper, omul care în acele timpuri a editat 
procesele martirilor din Antwerp, când spune următoarele: 
„Aceste viziuni îmi amintesc de învăţăturile waldensienilor.” 

Este neîndoios faptul că totuşi când Reforma s-a 
cristalizat pe tiparul neo-constantinianismului nu mai exista 
nici o atitudine  conciliatoare în ce priveşte 
sacramentarianismul. Teologia reformată, în varianta sa finală, 
încerca să combine formula mântuirii prin manipulare 
sacramentală cu formula mântuirii prin credință ca răspuns la 
Cuvântul predicat. Această alunecare spre dreapta a determinat 
exodul acelor susținători ce au fost prea mult sub influența 
vechiului anti-sacramentalism pentru a putea accepta această 
restângere. Ei s-au retras, s-au regrupat şi au întemeiat „Cel de- 
al doilea front”. 

Aici vechiul sacramentarianism şi-a continuat existenţa, 
nediminuat şi nepotolit.* Deşi credincioşii „Celui de-al doilea 
front” au fost numiţi anabaptişti, puteau la fel de bine să fie 
numiți sacramentarieni. Ar fi imposibil de spus ce era mai 


* Din scrierile lui Balthasar Hibmaier este evident cât de mult se opuneau 
„Copiii vitregi” sacramentalismului sacraliştilor. El scria că „a treia eroare” 
a viziunii predominante era că apa botezului şi elementele Cinei au fost 
transformate în „sacramente” („Dar wir das Tauffwasser eben wie auch brot 
und wein des altars haben ein Sacrament heiaissen und es dar fur gehalten 
haben.” El adăuga: „Mezs ist nit ein opffer, sunder ein widergedechtnyss 
des todts Christi; derhalb sie weder fir tod noch fiirlebendig mad uff 
gcopffert warden.” Jucându-se cu cuvintele, ei numeau împărtăşania 
missbrauch şi deplângeau ziua când „des herren nachtmal im missbrauch 
und opfer verwandlet ward.” (“Mass” este mis în germana de jos, deci 
Missbrauch.) 

definitoriu pentru „Copiii vitregi” — viziunea lor deviantă despre 
botez sau viziunea lor diferențiatoare despre sacrament. Uneori 
grupuri întregi erau condamnate pentru sacramentarianismul lor, 
fără a fi menţionat un cuvânt despre viziunea lor privitoare la 
botez. Anabaptiştii erau sacramentarieni simpli ce au fost 
rebotezaţi. Numele „sacramentarieni rebotezaţi” apare în câteva 
surse istorice. Putem înţelege de ce Cornelius Krahn spunea că 
„anumite elemente fundamentale ale mişcării anabaptiste ... din 
Olanda” ... s-au dezvoltat din mişcarea sacramentariană ....” !* 
Nu există vreun motiv totuşi pentru a singulariza Olanda, căci ce 
putea fi predicat în această zonă, putea fi predicat în orice altă 
zonă unde apărea  Anabaptismul.  Wiedertâufer şi 
Sacramentschwărmer sunt restituționişti priviți din perspective 
uşor diferite. 

Era tipic anabaptist să spui că „Hristos nu e în mod real 
trup şi sânge în sfântul sacrament de pe altar sau gazdă sfințită 
a împărtăşaniei. Nu e decât un idol şi împărtăşania e o 
monstruozitate sau un lucru dezgustător în ochii lui Dumnezeu. 
Cine ascultă mesa sau adoră sacramentul de pe altar comite 
idolatrie.” Anabaptiştii negau mântuirea prin manipularea 
sacramentală şi respingeau practica de „privire cu adorare” a 
sacramentului. Unul dintre ei, Sauermilch, a vorbit destul de 
depreciator despre  sacramentul Bisericii predominante, 
numindu-l „un alt Dumnezeu, numit de ei Sauberment”, un joc 


Y Expertul olandez în Anabaptism, Van der Zijpp, a spus într-un stil similar 
că „Aşa-numiţii sacramentarieni sau evanghelici din Olanda, al căror număr 
trebuia să fi fost mare în unele oraşe, sunt cunoscuţi prin aversiunea față de 
doctrina şi practica romano-catolică .... De ce majoritatea acestora se decid 
pentru Anabaptism? Nu a fost găsit nici un răspuns satisfăcător la această 
întrebare.” După cum vedem, nici nu e nevoie de vreun răspuns, căci nu 
există vreo problemă. Aceşti oameni erau înclinați spre convingerile 
anterioare, fiind condiţionaţi de tulburarea restituționistă dinaintea 
Reformei, dar şi înainte, în timpul şi după aşa numita „decizie pentru 
Anabaptism”. 

de cuvinte ce-şi schimbă sensul când transmitem Sauberment 
ca „sorceryment”. 5 

Anabaptiştii nu erau toleranți în nici un sens în ce 
priveşte sacerdotalismul sistemului predominant. Ei îşi aveau 
propriii lideri, oameni cărora le spuneau „bătrâni”, dar nu 
recunoşteau vreo diferență ce separă omul laic de cleric. De 
fapt, ei erau mulțumiți cu practicarea laicismului ori de câte ori 
era necesar. Citim, în orice caz, despre anabaptiştii dintâi din 
zona Wassenberg, că ei botezau în incinte nepermise şi prin 
mâna oamenilor simpli: „Diederich Jurgens a botezat un copil 
cu propriile-i mâini, buissen'€ der kercken” (în afara Bisericii 
sau, fără ştiinţa Bisericii). 

Anabaptiştii nu erau preocupaţi de succesiunea 
apostolică, nefiind interesaţi de continuitatea Bisericii din 
trecut, căci pentru ei Biserica era o ființă „decăzută”. Nu 
reformarea acestei ființe „decăzute” era obiectivul lor, ci un 
nou început, reconstrucția. Ei nu erau interesați de purtarea 
cărbunilor dintr-un foc ce încă mocnea şi fumega de atâtea 
secole, ci optau pentru aprinderea unei noi flăcări. 

Inutil să mai spunem că anabaptiştii erau convinşi de 
utilitatea Scripturii în dialectul local - pentru aceştia limba 
latină nu era o limbă sfântă. Abia dacă vreun rând a fost scris 
de ei în acel mediu şi ce au scris în acea limbă era pentru 
exterior, pentru export, aşa cum ne-am putea exprima. 
Sacramentarienii spuneau cuvintele botezului în limba vorbită, 
predicând şi rugându-se în acea limbă. Bibliile lor erau de 
asemenea în limba comună.” 





“vrăjitorie — n. ed. 

* Predilecţia pentru limba vorbită a „Copiilor vitregi” poate fi exprimată 
prin cuvintele unuia dintre liderii lor, Balthasar Hiibmaier: „Der todt des 
Herren soll nach eins yeglichen lands zungen gepredigt warden .... Es ist 
viel besser, ein eynigen versz eins Psalmen nach eyns yeden Lands sprach 
dem volck zu vertolmetschen, dann finff ganz Psalmen in frembder sprach 
syngen und nit von der kyrchen verstanden warden” (Ouellen IX, pag. 73). 

Reformatorii nu s-au înțeles cu anti-sacramentalismul 
„Copiilor vitregi”. În primii ani însă ei s-au exprimat de multe 
ori într-un mod similar celui „Copiilor vitregi”, dar acele zile 
erau marcate de indecizia lui Luther cu privire la posibilitatea 
de a avea într-o zi o Biserică a credincioşilor“, zile în care 
Zwingli punea sub semnul întrebării ideea dimensiunii 
sacrificiale a mesei şi zile în care Bucer vorbea despre 
sacrament într-un mod acceptabil pentru sacramentarieni. Dar 
acele zile au apus. Reformatorii au eliminat după exodul 
radicalilor pe cei mai ardenți duşmani ai vechiului 
sacramentalism, schimbând direcţia spre dreapta, începând să 
expună viziuni ce se asemănau celor din „sacralismul creştin” 
de odinioară. Nu toţi au urmat direcţia în aceeaşi măsură — 
Luther a mers mai departe decât Zwingli, dar toţi au ocupat o 
poziţie critică faţă de sacramentarieni. Calvin s-a îndreptat mai 
mult spre vechiul sacramentalism decât fiii Protestantismului 
veritabil ai Țărilor de Jos, astfel încât aceasta l-a determinat să 
ia măsuri de precauție împotriva viziunii în spatele căreia se 
puteau ascunde ubiquitiştii (adică lutheranii).*P În extrema 
dreaptă erau situați episcopalienii, printre care, mai ales printre 





* În luna mai a anului 1522 Luther şi-a exprimat speranţa că „Noi care, în 
prezent, sub un nume creştin suntem aproape păgâni, am putea organiza o 
adunare creştină.” (Cf. Karl  Holl,  Gesammelte  A4ujfsătze zur 
Kirchengeschichte, pag. 359.) Ironia situației este că atunci când, doi ani 
mai târziu, radicalii au pornit să efectueze acest lucru, Luther s-a întors 
împotriva lor cu o nemulțumire acută. Diferenţa dintre cele două programe 
era că, în timp ce „Copiii vitregi” voiau să renunţe la Corpus Christianum 
pentru a accede spre Biserica credincioşilor, Luther şi ceilalţi reformatori nu 
doreau acest lucru. 

» Putem deduce cât de periculos de aproape de ex opera operato ajungeau 
reformatorii din următoarele. Anabaptistul Hans Braun a spus că „nu i-a 
plăcut ce a văzut aici” [era refugiat recent din alte locuri]: „dann es gehen 
huren und buben zum sacrament.” Oponenții lui au spus, criticând critica 
lui: „gleich als wolt er sagen, diselben dârfften des sacraments nit, so sie es 
doch am moisten bedorffen, dan je krăncker einer ist, je nâtter jm der artzt 
thut.” (Cf. Ouellen VIII, pag. 442) De parcă simpla primire a elementelor ar 
fi putut face vreun bine păcătosului nepocăit! 

cei ce sunt „Înalta Biserică”, găsim un sacramentalism greu de 
distins în comparaţie cu sacramentalismul tradiției catolice, din 
care motiv sunt de asemenea cunoscuţi ca şi,,catolici englezi”. 

Aşa cum am mai menționat, Reforma a lăsat fără 
răspuns clar întrebarea dacă mântuirea e prin răspunsul 
credinţei la Cuvânt sau prin manipulare sacramentală. Există o 
tendință de a crede prima, fără a o respinge pe a doua. Uneori 
pare că sacramentul este lucrul ce contează cu adevărat, ca de 
exemplu atunci când o persoană „sub disciplină” nu are dreptul 
să 1a parte la Masa Domnului, fără menţiunea participării la 
alte mijloace ale harului.“ Majoritatea bisericilor protestante ar 
permite unui om de lume să predice, aplaudând chiar o 
asemenea aventură, dar majoritatea bisericilor protestante ar 
ridica sprânceana la auzul botezului efectuat de laici. 
Seminariile protestante permit studenților din anii terminali să 
„predice” (unii insistă asupra  ghilimelelor), dar nu 
administrează Cina Domnului (nici măcar cu ghilimele). Doar 
în bisericile în care putem urmări rădăcinile până la „Copii 
vitregi” mântuirea prin manipulare sacramentală a fost 
repudiată în mod consecvent.“ 

Cu privire la acest aspect e probabil util de a evidenția 
că deşi „Copiii vitregi” datorau în mod cert moştenirea vechilor 


“ Este interesant de notat că în Frăția din Boemia, unde era o atât de bună 
ordine a Bisericii, de care reformatorii erau profund geloşi, unui membru ce 
a fost „pus sub disciplină” i s-a interzis nu doar sacramentul, dar şi 
frecventarea predicării Cuvântului. Aici era cel puţin o încercare de a păstra 
un „mijloc al harului” fără a-l înlătura pe celălalt. 

“i E semnificativ şi interesant că printre Bisericile Protestante oriunde 
formula mântuirii prin răspunsul credinței la Cuvântul predicat a fost 
readusă în prim plan, viziunea şi stabilirea faptului că într-un fel societatea 
şi Biserica sunt coextensive a fost pusă în umbră. În mod contrar, printre 
Bisericile ce încă ţin de această stabilire, predicarea a devenit neînsemnată. 
Aproape că nu există predicare în zonele episcopalianismului Bisericii 
Înalte şi aici ne apropiem cel mai mult de „sacralismul creştin”. În mod 
contrar, Bisericile Fundamentaliste sunt aproape a-sacramentale şi aici 


„A 


găsim repudierea „sacralismului creştin” în cea mai mare măsură. 

sacramentarieni, nu erau dispuşi să o recunoască. În afara 
faptului că în viziunea lor continuitatea instituțională nu era 
importantă, această reținere poate fi uşor explicată. Lumea 
medievală a bombardat atât de mult cu injurii „ereticii” încât 
era mult prea nediplomatic să recunoşti îndatorarea către aceşti 
„copii ai iadului”, aşa cum erau numiţi. 

Există o anumită ezitare şi în ziua de azi, chiar din 
partea creştinilor ce sunt îndatorați „ereticilor” pre-reformaţi, 
de a recunoaşte acest fapt. A venit timpul dezicerii de această 
atitudine. Vine ceasul, dacă nu cumva a şi sosit, când oamenii 
vor fi mândri să recunoască faptul că au o tradiție ce duce până 
la „ereticii” medievali. 

„Ereticii” erau oameni „de care lumea nu era vrednică”. 
Parte integrantă a viziunii lor era că mântuirea vine prin 
răspunsul credinței la Cuvântul predicat, nu prin manipularea 
sacramentală. Altfel spus, ei au luat în serios valoarea doctrinei 
Noului Testament, conform căreia „Credinţa vine în urma 
auzirii, iar auzirea vine prin Cuvântul lui Hristos” (Romani 
10:17). Ei se întrebau cu toată seriozitatea: „Cum ÎL vor chema 
pe Acela în care n-au crezut? Şi cum vor crede în Acela, despre 
care n-au auzit? Şi cum vor auzi despre EI fără propovăduitor?” 
Deoarece credeau că mântuirea vine prin răspunsul credinței la 
Cuvântul predicat, se opuneau oricăror forme de 
sacramentalism, ceea ce le-a atras numele derogatoriu de 
Sacramentschwărmer. 

5 Winckler! 


Veniţi singuri la o parte, într-un loc pustiu... Marcu 6:31 


Un alt termen de reproş cu care reformatorii îi atacau 
verbal pe „Copiii vitregi” era numele peiorativ Winckler. Acest 
nume şi problematica conexă lui este preocuparea noastră în 
acest capitol. 

Cuvântul Winckler derivă din cuvântul german Winckel 
(ortografia modernă Winkel), ce înseamnă un colţ sau un loc 
retras. Winckler sunt oameni ce se adună în mod consecvent în 
locuri retrase pentru scopuri sau manifestări religioase. 
Asemenea întâlniri au devenit cunoscute ca Winckelpredigten, 
predicări Winckel. 

Un sens proeminent al cuvântului Winciler şi 
derivatelor sale este cel de ilicit, clandestin, neautorizat. În 
zonele vorbitoare de engleză cuvântul hedge a cunoscut o 
evoluţie asemănătoare — sensul primar era de „rând de gard”, 
apoi a început a fi folosit ca adjectiv însemnând ceva ilegal şi 
neautorizat. Hedge-priest în Anglia medievală era un om ce 
îndeplinea funcțiile unui cleric fără deținerea unui act în acest 
sens. (Asemenea preoţi erau suficient de mulți.) Cuvântul 
olandez haag a cunoscut aceeaşi traiectorie, însemnând la 
început „gard”, acum însă semnificând ceva ilegal. Hagepreken 
(hedge-preachings) ce aveau loc în câmpurile Flandrei în 
ajunul Războiului de Optzeci de Ani, numite aşa nu din cauza 
faptului că acolo erau garduri, ci din cauza faptului că aceste 
întâlniri aveau loc fără permisiunea puterii civile. Hagepreken 





" Faptul că întâlnirile Winckler au devenit cunoscute ca Wincklerpredigten 
este mărturia mută a faptului că printre oamenii ce organizau aceste întâlniri 
neautorizate lectura şi explicarea Scripturilor era scopul dominant, felul 
principal de mâncare. 

erau  Winckelpredigten — adunări neautorizate, întâlniri 
neprogramate cu scopuri religioase. 

Întâlnim un cuvânt înrudit în sursele istorice — cuvântul 
Winckelehe — un cuvânt ce merită menţionat aici, deoarece era 
de asemenea folosit pentru a desemna „Copiii vitregi”, 


» Anabaptiştii întâmpinau mari greutăți, datorită faptului că căsătoriile lor 
erau privite ca Winckelehe, adică coabitări ilegale, acesta reprezentând 
capitolul final într-o lungă istorie. Ceremonia căsătoriei în gândirea pre- 
creştină era foarte apropiată de centrul cultului religios, asemeni altor 
lucruri ce au de-a face cu statisticile vitale. Biserica creştină primară nu a 
preluat această evidenţiere asupra ceremoniei căsătoriei, onorând căsătoria 
şi depunând eforturi pentru a-i restaura demnitatea ce o merita, fără a o 
considera o instituţie specific religioasă, mai ales răscumpărătoare. 
Secularizarea căsătoriei din partea primilor creştini deranja vizibil lumea 
păgână, astfel încât citim cuvintele păgânului Celsus mustrând creştinii 
pentru acest fapt, în jurul anului 180: „Trebuie să facem unul din două 
lucruri; dacă credeţi că este mai prejos de demnitatea voastră să slujiţi celor 
ce susţin lumea [referință la zei] , atunci bărbaţii şi femeile pot să nu se mai 
căsătorească, pot să nu mai crească copii sau să mai facă vreun lucru în 
viaţa lor; se pot retrage de pe scenă, fără a lăsa progenituri ..., Totuşi, dacă 
vă căsătoriţi oricum şi creşteți copii, vă bucuraţi de roade şi luaţi parte la 
viaţă ... atunci trebuie să dați onoarea potrivită acelora ce le aparţin aceste 
lucruri [adică zeilor], trebuie să oficiați datoriile religioase ..., altfel, daţi 
impresia că le sunteți nerecunoscători. Căci nu este drept să luaţi parte la 
ceva ce aparţine zeilor şi să nu-i răsplătiți pentru aceasta.” Nu mai e necesar 
să reliefăm că această filozofie a căsătoriei a devenit incorporată în viziunea 
„sacralismului creştin”. Trebuie doar să reamintim că „ereticii” medievali 
respingeau această sacralizare a căsătoriei, o politică ce le-a câştigat 
acuzația unora ce erau „împotriva mariajului”. Nu e surprinzător nici faptul 
că după ce reformatorii şi-au finalizat saltul spre dreapta, vechiul concept 
medieval al căsătoriei a fost incorporat în viziunile lor. Căsătoria în 
Ordinele Bisericii Reformate este o chestiune ecleziastică. E grăitor faptul 
că „Copiii vitregi” refuzau această stare a lucrurilor, făcându-şi jurămintele 
în faţa propriilor clerici, devenind astfel vulnerabili faţă de acuzaţia de 
Winckelehe. Zarva „Celui de-al doilea front” în ce priveşte căsnicia poate fi 
auzită în Edictul de la Groninger din 1601. Acest Edict (EI poate fi consultat 
în Knuttel Collection, No. 1172, o copie a acestuia fiind în posesia 
Universităţii din Michigan) compus şi promovat de pastorii reformaţi ai 
oraşului Groningen, conţine de asemenea următoarele: „Toţi cei ce 

semnificând căsătorie oficiată în aer liber de către cineva 
„netrimis” de Biserica predominantă şi partenerul său, Statul. 

Winckelpredigten (şi căsătoriile Winckel, de asemenea) 
sunt parte integrantă a viziunii şi practicii restituţioniste. ŞI nici 
aceasta nu e surprinzător. Să descoperim parcursul prin care 
activitățile Winckler apar şi se dezvoltă. 

În societatea pre-creştină, adică în societatea sacralistă, 
cultul religios era o chestiune publică,” aparţinând tribului sau 
Volk, iar căpetenia sau conducătorul acestui Volk era 
responsabil de aceasta în mod automat, fapt de asemenea 
valabil şi pentru societatea romană, în mijlocul căreia era 
aşezat creştinismul. Templele Romei erau clădiri publice şi 
ceea ce avea loc în ele era treaba oricărui roman. În societatea 
romană, Biserica şi Statul erau fuzionate (a folosi cei doi 
termeni e echivalentul comiterii unui anacronism, căci erau 
atunci nediferenţiați; probabil am putea spune mai bine 
„religiosul şi laicul”, deşi şi aceasta ar fi anacronic, de 
asemenea). Ca o consecinţă firească, ritualurile religioase erau 
publice, templele fiind locuri publice asemeni oficiului poştal 
în zilele noastre. 

Viziunea Bisericii creştine primare avea în vedere un 
nou tip de adunare religioasă, concepându-şi adunările ca 
evenimente doar pentru credincioşi, fiind, în acest sens, adunări 
non-publice. Doar cei admişi erau parte a acestei societăți, iar 


coabitează ca soţ şi soţie fără autorizația legii vor fi căsătoriţi în 
conformitate cu Ordinul Bisericii, în decurs de o lună, sau vor fi pedepsiţi 
ca adulteri .... Cei care au fost căsătoriți [originalul utilizează o expresie 
derogatoare aici: „sich copuleren laten”] în afara Bisericii Reformate ... vor 
fi pedepsiţi conform cazului lor.” Deşi nu există, desigur, nici măcar o 
garanție a Noului Testament pentru căsătoria ecleziastică, întâlnim 
reminiscenţe ale acesteia printre alegătorii reformaţi ce nu s-au debarasat de 
„sacralismul creştin”. 

* Cititorul îşi va aminti că Platon voia acceptarea legilor care să interzică 
riturile personale ale religiei. Vezi fragmentul din Platon Legi, citat în 
capitolul anterior, pag. 162. 

întâlnirile ca atare aparţineau celor ce erau membri, deşi altora 
le era permis să fie admişi la aceste întruniri, fiind chiar 
îndemnați să o facă, în calitate de spectatori sau auditores, aşa 
cum erau numiţi, adică ascultători, vizitatori. 

În mod semnificativ, creştinii dintâi nu erau preocupaţi 
prea mult de cererea permisiunii sau autorizaţiei pentru a se 
întâlni. Ei se întâlneau asemeni Domnului şi discipolilor Săi — 
fără acordarea permisiunii, fără a întreba şi, de aceea, 
nepăsători faţă de acest aspect. 

Ei îşi urmau întâlnirile în mod intuitiv, după 
presupunerile lor fundamentale. Această politică era urmată nu 
atât datorită probabilității faptului că cererea lor va fi fost 
refuzată, ci de convingerea că un alt comportament ar fi fost 
nefiresc. A se întâlni sub auspiciile guvernării ar fi însemnat 
aducerea unui foc străin pe altar, ar fi însemnat a merge 
împotriva unuia din principiile fundamentale ale credinţei noi. 
Creştinii dintâi concepeau societatea ca fiind compozită, fiind 
formată din unii ce glorificau Crucea şi unii ce se poticneau de 
ea; iar într-o societate compozită un cult comun este prin 
definiție înlăturat. 

Acest nou mod de comportament deranja cetăţenii 
romani, această modalitate a-sacralistă de a trăi. Puţine lucruri 
erau cenzurate atât de frecvent şi mustrate atât de aspru la 
primii creştini ca acest fapt al plasării întâlnirilor în afara zonei 
publice. Pentru un cetăţean roman acesta era echivalentul 
revoltei — aici era cultul public al religiei oficiale, ce se 
presupunea că ţine împreună societatea romană, şi iată, se 
iveşte un mod de a ţine întrunirile creştinilor departe de ochii 
publici! Cu siguranţă aceşti oameni nu aveau intenţii bune. 


La întâlnirile lor nocturne, ospeţele lor solemne şi 
mâncărurile barbare ce sunt semnul unirii nu reprezintă un rit 
sacru, ci o crimă. E un popor ce se ascunde în întuneric şi se 
fereşte de lumină, fiind tăcuți în locuri publice şi vorbăreți în 
peşteri .... De ce depun asemenea efort să tăinuiască orice ar 

fi ceea ce glorifică? Faptele onorabile sunt binevenite în 
public, doar crimele cer păstrarea secretelor. De ce nu au 
altare, temple sau chipuri bine cunoscute? De ce nu vorbesc 
niciodată în public, nu se întâlnesc în mod deschis doar dacă 
obiectul ascuns al adorării lor n-ar fi criminal sau dizgrațios? 

şi acest secret abominabil bântuie acolo unde aceşti 
nenorociți profani îşi ţin întâlnirile tot mai numeroase în 
întreaga lume! Aceşti conspiratori execrabili trebuie 
dezrădăcinaţi total. 


Atunci când creştinismul a devenit religia oficială o 
dată cu schimbarea constantiniană rolurile s-au schimbat, 
creştinismul ieşind din catacombe şi începând să fie public, 
fiind înrudit cu imperiul în acelaşi mod în care credința păgână 
era relaționată cu statul în vremurile de odinioară. Cultul 
Creştinismului era acum o chestiune publică sub directa 
supraveghere a conducătorului civil. Clădiri publice ce 
pretindeau a fi Biserici începuseră să fie construite în foarte 
scurt timp, din banii publici, adesea în locul unde fuseseră 
altarele închinate zeităților păgâne de odinioară. 

Mai erau cei ce continuau să se întâlnească în vechiul 
mod, neacceptând schimbarea constantiniană. Există motive de 
a crede că pentru a scăpa de mânia propunătorilor noului 
sacralism, aceştia frecventau uneori întâlnirile publice, 
simulând apartenenţa doar pentru a se furişa la întâlnirile 
neoficiale, unde era întărită reala lor loialitate religioasă. 

Inutil de a adăuga, constantinienii au fost de-îndată 
conştienţi de seriozitatea acestui comportament  non- 
conformist, făcând presiuni asupra puterii civile de a se ocupa 
cu severitate de aceşti Winckler. Urmând tiparul stabilit de 
vechiul sacralism, ce a condus la suprimarea adunărilor 
creştine, în termenii noului sacralism brațul Statului era 
îndreptat împotriva celor ce nu se conformau noii ordini. 
Printre primii Winckler au fost donatiştii, împotriva cărora s-au 
luat măsuri severe. Pedeapsa cu moartea aştepta pe oricine era 

condamnat de a fi participat la orice casă de rugăciune sau 
Winckelpredigt.? 

De atunci, de-a lungul timpurilor medievale, au tot 
existat Winckler, căci au existat mereu cei pentru care Biserica 
lui Hristos era constituită din oameni credincioşi şi doar din 
aceştia. De atunci, de-a lungul timpurilor medievale, au existat 
acei ce şi-au făcut dificilă viaţa de Winckler, căci au existat 
mereu cei pentru care Biserica cuprinde toată civilizația. 

Hilariu de Poitiers, pe care l-am menţionat mai 
devreme, era conştient de dezastrul schimbării constantiniene şi 
deplângea acea situaţie. Acest Hilariu de asemenea era 
nostalgic cu privire la zilele întâlnirilor ezoterice ale creştinilor 
de odinioară. Privind edificiile uriaşe asemănătoare 
catedralelor“ ce se înălțau pentru a se potrivi noului cult public, 
el a spus cu tristeţe: „Greşim venerând Biserica lui Dumnezeu 
sub acoperişuri şi în clădiri. E sigur că Antihrist nu va sta 
acolo? Pentru mine mai siguri sunt munții şi pădurile, lacurile 
şi peşterile şi vâltorile, căci în acele locuri, fie ascunşi, fie 
scufundaţi în ele, profeţeau prooroci.” 

Exista un motiv întemeiat pentru care Biserica declara 
război celui numit Winckler — ei reprezentau o ameninţare 
pentru Corpus Christianum şi erau un atac împotriva formulei 
sacrale. Aşa cum Herbert Grundmann a spus: „Biserica nu a 
încetat niciodată să susțină ideea că discursul religios 
neautorizat al unui predicator netrimis era eretic.” Din pricina 
acestei sensibilități Biserica era neîncetat în război împotriva 
celor ce-i numeau Winckler. 





4 Catedrala este cel mai bine descrisă ca întruparea arhitecturală a 
„sacralismului creştin”, înălțându-se deasupra oraşului în piaţă, umbrind 
calea oricărei persoane ce trăia în apropiere. Nu e surprinzător că îl vedem 
pe Hilariu mai puţin fericit la vederea acestor clădiri pretenţioase, ridicate 
din banii publici. Vom vedea că această atitudine neplăcută cu privire la 
catedrală a devenit parte a moştenirii „ereticului” medieval, revenind de 
asemenea şi în viziunea „Copiilor vitregi”. 

Locurile de muncă, în mod special acolo unde ţesătorii 
îşi depuneau lucrul, erau adesea scena Wincklerpredigten. Încă 
din anul 1157 Biserica era deja înştiințată cu privire la 
pericolele inerente acestor adunări ale țesătorilor. Conciliul din 
Rheims, ce s-a întrunit în acel an, a emis o atenţionare 
stringentă împotriva „unei secte foarte impure a maniheenilor“ 
Şi țesătorilor ticăloşi ce adesea fug din loc în loc, schimbându- 
şi numele, conducând femei uşuratice încărcate de păcat ....”! 
Ceva mai târziu, au fost date ordine de a pecetlui aceşti țesători 
„eretici” pe frunte şi de a-i izgoni din ţinut. Ei aveau şansa de a 
se curăţi prin încercarea focului — dacă un fier fierbinte înroşit 
îi ardea, ei erau deci vinovați, iar dacă îi lăsa nevătămaţi, ei 
erau nevinovaţi. 

Aceşti „eretici”-ţesători erau arhi-Winckler. În ale sale 
Predici împotriva ereticilor, Eckebertus vorbeşte despre ei ca 
despre oameni „numiţi Cafhars în limba noastră germană, 
Piphles în flamandă şi Texerants în romanică, deoarece erau 
ţesători.” Echebertus ne spune că sunt oameni simpli „ce spun 
că adevărata slujbă a lui Hristos şi adevărata credință nu se 
găsesc decât în casele lor de rugăciune, ce au loc în beciuri şi 
localuri de ţesut şi locuri subterane asemănătoare.” La fel 
spunea şi acea femeie medievală cu un simţ foarte ascuţit al 
„ereziei, Hildegarde van Bingen, care a spus că pentru a găsi 
un „eretic”, acesta trebuie căutat „în aşezări subterane în care 


* În acele vremuri cuvântul Manichean, folosit pentru mult timp ca sinonim 
cu Cathar, a devenit în mod manifest un nume comun, desemnând 
„ereticul” în general. 

* Referinţa e la II Timotei 3:6, în care citim despre oameni ce „se vâră prin 
case şi momesc pe femeile uşuratice îngreuiate de păcate”. Biserica 
medievală aplica aceste cuvinte „ereticului” — „vârându-se prin case” era 
interpretat ca referindu-se la „eretici” ce practicau invadarea unei parohii 
care aparţinea de un anumit preot. Anselm de Laon a oferit această exegeză 
a pasajului încă din anul 1117, spunând: „ex his enim sunt, qui penetrant 
domos et captives ducunt mulierculas oneratis peccatis ..., illi penetrant 
domos, qui ingreditur domos illorum, quorum regimen animarum eos nonj 
pertinent ....” 

lucrează ţesătorii şi tăbăcarii.” Un altul, Sfântul Bernard, în ale 
sale Predici despre Cântarea lui Solomon, se plângea de faptul 
că în momentul în care preotul părăseşte parohia, oamenii, 
bătrâni şi tineri, „merg cu toţii la locul de adunare al țesătorilor 
pentru a asculta serviciile de acolo”. O cronică veche 
menționează vizavi de un „eretic” ce a fost ars pe rug la 
Kamerijk în Flandra în secolul al XII-lea „.... până în timpurile 
prezente mai sunt mulți din această sectă în anumite oraşe; 
numele lor este derivat din negoţul țesătorilor.” 

Nu putem spera să cunoaştem foarte precis conţinutul 
predicilor de la întrunirile Winckler, căci erau ţinute în secret şi 
din motive de siguranţă puţin sau nimic din ce predicau nu era 
scris. Ne aşteptăm însă să fi fost în general asemănător cu ceea 
ce restituţioniştii au abordat din nou. Însuşi faptul că aceste 
întâlniri erau în competiţie cu întâlnirile autorizate este 
suficient pentru a stabili aceasta. 

Această tradiție a ţesătorilor a ajuns până la timpurile 
Reformei, asemeni Winckelpredigten ale ţesătorilor. În 1522 a 
existat o frăție la Saint Gall în Elveţia, membrii căreia se 
numeau „frați creştini”, dintre care mulți erau ţesători şi 
întâlnirile erau ţinute în casa breslei țesătorilor. Aici se țineau 
Liebesmahle (mesele dragostei, adică Cina Domnului a 
„ereticilor”). Zwingli însuşi a fost apropiat de aceşti Winckler, 
luând parte la Cină cu ei în 1522 înaintea fisurii ce a deschis 
„Cel de-al doilea front”.8 


* Este mai mult decât probabil că tipul întâlnirilor la care se referea 
Balthasar Hiibmaier în pasajul următor era întâlnire Winckler, deja vechi în 
1524: „Nach dem ein alter brauch von der zeyt der Aposten her reychet, so 
schwer sachen yhfallen, den glauben betreffende, das als dann etlich, 
welchen das Gottlich wort zu redden bevolhen, sich Christen lisher 
meynung, versamlen, die geschrifften conferieren und erwegen, uff das in 
weydung der Christenlich schăflin nach ynnhalt des worts Gottes 
einhelligklichen fiifgefaren werde. Dise versammlung hat man vor zeytten 
Synodus, aber yetzt Capitula oder Bruderschafften geheyssen.” (Cf. Ouellen 
IX, pag. 72.) 

În 1566 asociaţia ţesătorilor şi „ereticilor” era încă vie 
în minţile oamenilor. Citim că oraşul Leyden era predispus spre 
erezie „deoarece erau mulți ţesători de pânze de in acolo, ce 
sunt infectați cu acest flagel oriunde.” 

Deja ne-am referit la faptul că o dată cu schimbarea 
constantiniană au apărut clădiri de dimensiuni mari ce 
adăposteau acum cultul public al noii religii. Am observat de 
asemenea oameni asemeni lui Hilariu de Poitiers ce deplângea 
această stare a lucrurilor. Oamenii cu convingeri restituționiste 
nu agreau aceste edificii, întruchipări arhitecturale ale 
sacralismului. Citim despre „ereticii” medievali ce „iau în 
derâdere zidăria bisericii, privind-o ca pe o magazie şi numind- 
o în dialectul local „casă de piatră”. Ei nu admit că Dumnezeu 
trăieşte acolo şi că rugăciunile înălțate acolo sunt mai 
merituoase decât cele rostite într-o cameră.” Alegerea dintre 
cele două tipuri de întâlniri era o problemă de principiu a 
restituționiştilor, astfel încât un convertit al bisericii 
reconstruite promitea să nu mai meargă la mormanul de piatră, 
cumulus lapidum. 

Găsim aceeaşi abordare a clădirilor ce adăposteau cultul 
public la oamenii „Celui de-al doilea front”. Unii dintre ei, 
asemeni lui Georg Zaunring a spus: „Biserica creştină este 
templul Lui viu în care El sălăşluieşte şi în care rămâne — în 
frați şi nu în case de piatră.” Anabaptiştii, cel puţin uneori, 
cereau promisiunea convertiților săi „in kain stainhaufen mer 
ze geen”, adică de a nu merge din nou la mormanul de piatră. 

Motivul pentru vehemenţa bisericii în ce priveşte 
Winckler nu era preocuparea pentru corectitudinea teologică. 
Aşa cum declara ea însăşi în repetate rânduri, conţinutul 
teologic al meniului servit la Wincklerpredigten era destul de 
acceptabil. Ceea ce Biserica avea împotriva acestor întâlniri era 
faptul că ei reprezentau o ameninţare reală pentru ordinea 
sacrală. Ei constituiau o ameninţare la preferatul ei -— 
sacramentul Ordinelor — un „sacrament” ce furniza contextul 

legal pentru suprimarea a orice în afară de cultul autorizat. 
Esenţa acestui tip de „erezie” nu poate fi exprimat în termeni 
teologici, căci esenţa lui era anti-sacralismul. 

Numai aşa putem înţelege cum un papă şi apoi un altul 
au emis directive cu scopul lichidării celor numiţi Winckler. 

Innocenţiu al III-lea, adresându-se subordonaților din 
Metz în anul 1199, oraş ce de atunci avea un record pentru 
„erezie”, a spus: 


Fratele nostru, episcopul din Metz, ne spune că în dioceza lui 
şi în oraşul vostru o mulțime de oameni simpli, atât bărbaţi, 
cât şi femei ... au traduceri franceze ale Evangheliilor, 
Epistolelor lui Pavel, Psalmilor ... şi a altor cărți, pe care le 
citesc împreună şi predică din ele în casele lor clandestine de 
rugăciune, defăimând pe cei ce nu frecventează adunarea lor 
şi opunându-se preoților ce ar vrea să-i instruiască, 
pretinzând că găsesc în cărţile lor o instruire mult mai bună. 
Acum este extrem de adevărat că dorința de a cunoaşte 
Scripturile şi de a îndemna oamenii să urmeze aceste adunări 
nu este condamnabilă ... dar ce este de condamnat este 
ținerea în secret a întâlnirilor ..., atribuind unora dreptul de a 
predica, făcând glume  răutăcioase despre  ignoranța 
preoţilor. Căci Scripturile sunt de o asemenea profunzime că 
nu doar oamenii simpli şi fără carte, dar chiar şi cei şcoliți nu 
pot pătrunde cunoaşterea acestora, astfel încât este poruncit 
în Legea lui Dumnezeu ca orice animal ce atinge muntele 
sfânt să fie omorât ..., din moment ce în biserică doctorii sunt 





i „Ereticul” era cu mult mai versat în ale Scripturilor decât clericul de rând, 
încât Sfântul Louis sfătuia oamenii să nu intre în dezbateri cu un „eretic”, ci 
mai degrabă să „înfigă sabia în burta omului atât cât intră” (Coulton, 
Inquisition and Liberty, pag. 81 citat). Să sperăm că acest sfat, atât de diferit 
de ceea ce ştim despre personalitatea Sf. Louis, nu era luat în serios. 
Aceasta indică totuşi că „ereticii” erau oponenți formidabili în problema 
cunoaşterii Scripturilor. Aşa cum am evidenţiat deja, Walter Mapes, un 
cleric foarte instruit, a spus că îi era groază de o dezbatere cu un „eretic”. 

aceia responsabili de predicare, nimeni nu poate pretinde 
. 4 
slujba lor. 


Acestea au fost spuse mult mai demult, dar nu au fost 
de nici un ajutor. De aceea Innocenţiu a fost nevoit să repete 
ordinele. Predecesorul lui, Lucius al III-lea, a căutat în 1184 să 
zdrobească pe cei numiţi Winckler, dar fără nici un rost. EI i-a 
damnat pe veşnicie, 1-a declarat sub perpetuă anatema „pe toți 
Catharii, Patarinii şi cei ce în mod fals pozează în Oamenii 
Săraci din Lyons, Passaginii, Josephinii, Arnaldistii şi oricine 
şi toți ce, fie împotriva ordinelor sau fără ele ... se 
încăpăţânează să predice în public sau în case.”* (Să atragem 
atenția asupra faptului că, conform modului de gândire al 
papei, „ereticii” pot fi adunaţi laolaltă şi înlăturați într-un 
singur edict. Au existat într-adevăr atâtea izbucniri consecutive 
ale aceluiaşi aspect -— răzvrătire împotriva ordinii 
constantiniene. „Oamenii săraci din Lyons”, numiţi de 
asemenea waldensieni ce erau atunci, potrivit modului obişnuit 
de gândire, doar de cinci ani, sunt din acelaşi aluat cu Carharii, 
Paterinii, Passaginii, Josephinii, Arnaldistii etc. etc.). 

ŞI aceasta s-a menționat mai devreme, dar fără nici un 
rezultat. Un alt papă a explodat în aproape aceleaşi cuvinte, 
Alexandru al III-lea a decretat la Conciliul din Tours în 1163: 


. nimeni să nu ofere refugiu ereticilor, sub ameninţarea 
anatemei veşnice, celor au fugit din Toulouse şi Gascognce, 
nici să nu cumpere de la ei sau să le vândă, astfel încât să fie 
constrânşi să se pocăiască. Cel ce ignoră această directivă va 
fi lovit de aceeaşi anatema. Magistraţii trebuie să îi arunce în 
închisoare după ce-i vor fi deposedat de lucrurile lor. 
Adunările lor clandestine trebuie prevenite în mod strict. € 


Asemenea amărăciune este descoperită aici, şi o 
asemenea politică nechibzuită a exterminării, încât ea arată spre 
o mâhnire veche. O asemenea rigoare sugerează de asemenea o 

dispută veche. Cât de veche? — ne-am putea întreba. Raportul 
aparițiilor acestor fenomene devine schematic şi subţire, dar nu 
e nepotrivit să presupunem că Wincklerism-ul a deranjat 
Biserica încă de la lansarea aventurii constantiniene; legislația 
avea în vizor suprimarea Winckelpredigten încă din acele 
momente. Aşa cum am reliefat, Codurile lui lustinian 
pedepseau cu moartea pe cei ce organizau adunări clandestine. 

Wincklerism-ul era vechi în timpurile medievale. 
William de Saint Amour ce scria pe larg în secolul al XIII-lea 
despre  „Pericolele timpurilor moderne”, menționează 
„învățătorii falşi ce predică nefiind trimişi; indiferent cât de 
învăţaţi şi cât de sfinţi ar fi, chiar dacă fac minuni, dacă nu sunt 
aleşi în mod potrivit de Biserică, nu sunt cei trimişi.” 

Gazda din cartea lui Chaucer 7he Canterbury Tales 
spune următoarele: „Simt mirosul unui ,loller” [Lollard] de la o 
poştă.” Am putea spune că de-abia dacă era nevoie de o 
asemenea distanță pentru a putea depista vreunul' în acele 
timpuri. Preoții numiţi hedge-priests erau peste tot — de-abia 
dacă exista vreo pădure ale cărei desişuri nu fuseseră scena 
vreunei întruniri religioase ilicite, de-abia dacă era vreo peşteră 
ce nu fusese martora unei Wincklepredigt, de-abia dacă era o 
magazie sau depozit sau o moară părăsită ce să nu fi adăpostit 
câteva adunări nocturne pentru scopuri Winckler. 


Derivarea etimologică a cuvântului Lo/lard nu este cunoscută cu 
certitudine. Cea mai apropiată posibilitate etimologică este cuvântul 
flamand /ollen ce înseamnă „a cânta încet şi blând”, ceea ce e probabil 
adevărat cu privire la faptul că Lollardy este de origine flamandă (numele a 
apărut în Flandra cu un secol înaintea lui Wiclif, cel cu care sunt asociaţi de 
regulă lolarzii). Ştim că „ereticii” îşi cântau adesea „erezia” în inimile 
oamenilor şi motivul pentru aceasta este destul de evident. Era relativ în 
siguranță pentru cineva să cânte viziuni deviante, căci putea să spună 
întotdeauna, în cazul capturării de către inchizitor, că a învăţat cântecelul 
fără să se gândească, evitând astfel consecinţele. Oricum, lolarzii erau 
„eretic1” ce cântau ideile conţinute în Winckelpredigten. Locul cântecului ca 
mijloc al diseminării opoziției merită o investigare atentă — „imnodia 
ereziei”. 

Întâlnirile Winckler nu erau doar vechi şi răspândite, 
dar şi incredibil de populare. Se poate spune cu certitudine 
despre Winckler că „oamenii de rând îi ascultau cu bucurie”. În 
secolul Morţii Negre Wincklerpredigten erau sprijinite mult 
mai mult decât serviciile autorizate ale Bisericii. Citim într-o 
cronică a secolului al XV-lea, păstrată în biblioteca oraşului 
Brugge că: 


În anul 1349 ... a apărut o sectă numită fraţii crucii. Ei purtau 
o cruce în față şi în spate şi veneau din Germania, 
îndreptându-se spre Brabant. În urma acestei secte veneau şi 
mulți oameni ce-i urmau .... Ei se deosebeau prin multe 
aspecte neortodoxe, căci nu adorau sfântul sacrament atunci 
când era ridicat în sus în timpul mesei şi nici nu arătau 
reverență preoţiei .... În 1350 a avut loc o mare indulgență la 
Roma şi mulți au mers la Roma pentru a fi absolviţi [de 
păcate]. Aşa şi trebuia, căci mulţi erau exilați de papă din 
cauza frăţiei crucii şi a lolarzilor, persoane ce le-au hrănit 
sau ce au discutat cu ei. 


Aceşti venetici erau atât de populari (cititorul va 
observa că „erezia” conţinea de asemenea elemente de 
sacramentarianism şi anti-sacerdotalism), încât papa Clement 
al VI-lea a spus următoarele: „Ei au încercat din răsputeri să 
împingă Biserica înapoi spre distrugere ... oamenii spunând că 
predicile şi cântecele lor erau mult mai bune decât cele ale 
Bisericii.” Aceşti flagellanți erau atât de populari cu ale lor 
rituri neautorizate, încât conducătorii îşi băteau joc de furia 
papei. La Mechelen autorităţile le-au oferit acestora nu doar 
paie pentru dormit, dar şi bere, vin, pâine — toate din banii 
publici. Ghent a plătit chiria pentru vagoanele ce îi adăposteau. 

Ca de obicei nu convingerea teologică a acestor 
„eretici” deranja Biserica, ci mai degrabă ameninţarea ce o 


' Deşi flagelanţii erau asemeni „ereticilor” vremurilor trecute, prin faptul că 
reprezentau o revoltă împotriva comodităţii Bisericii atot-cuprinzătoare, nu 

reprezentau pentru modul sacral de viață. Şi ca de obicei, în 
subsidiar, dăinuia ideea unității la altar ca prerogativă a păcii în 
piața publică. Instrucţia papală spunea următoarele: „Suntem 
informați că de curând anumiţi oameni au apărut iar şi fără 
consimțământul sfintei biserici catolice, au ținut întâlniri şi 
adunări ... un subiect contrar lui Dumnezeu din ceruri, 
împotriva sfintei biserici şi a credinţei creştine, contrar oricărei 
persoane bune, un subiect, a cărui consecință va fi multă zarvă 
şi nelinişte civilă .... De aceea dăm ordine ca nici un om, 
oricine ar fi ... să nu susțină, să adăpostească sau să le ofere 
mâncare sau apă, în orice mod, nici să nu discute cu aceştia sau 
să le permită să îi convertească la asociaţia lor — altfel, 
pedeapsa este de zece ani de izenonire.” ” Avem în faţă 
cuvintele unui om ce, asemeni lui Constantin din vechime, este 
preocupat de uniformitatea religioasă din pricina modului 
sacral de gândire şi sine qua non a liniştii de pe străzi, fiind 
împotriva Winckelpredigten din cauza amenințării ce o 
reprezintă pentru starea sacrală a lucrurilor. 

Este evident din rândurile de mai sus că nu era atât de 
uşor să fii Winckler. Era de fapt, îngrozitor de dificil. Dacă nu 
puteau vinde sau cumpăra, fiind sinucidere pentru alții să-ți dea 
mâncare sau apă, sau să-ţi acorde ajutor de vreun fel, atunci 
erau într-o situație cumplită, fiind de asemenea declaraţi în 
afara societăţii şi ţintă vie pentru oricine. Nu e surprinzător că 
oamenii cu obiceiuri Winckler erau tentaţi să frecventeze 
activitățile Bisericii „decăzute”, simulând credincioşia şi să 


erau totuşi asemeni altor izbucniri de rebeliune împotriva ordinii medievale 
prin faptul că nu aveau o orientare evanghelică. De fapt, întreaga idee a 
flagelării este în mod cert ne-evanghelică. Acest val al restituţionismului 
poartă amprenta timpurilor Morţii Negre, asemeni multor mişcări de-a 
lungul istoriei. Apariţia flagelantismului reflectă o convingere răspândită, 
conform căreia Biserica predominantă şi tehnica mântuirii sale erau 
nepotrivite. Critica scăderii standardelor de conduită a Bisericii era foarte 
proeminentă în protestul flagelanților, iar mărturiile contemporane ne 
informează că aceştia au determinat multe convertiri. 

urmeze adunările Winckler ca mijloc de exprimare a 
convingerilor lor religioase reale. Această duplicitate era foarte 
răspândită şi a început a fi cunoscută drept Nicodimism“, un 
nume derivat, desigur, de la personajul biblic ce îşi schimba 
personalitatea ziua şi noaptea. 

Biserica ştia totul despre practicile nicodimice ale celor 
numiţi Winckler încă din 1145. În acel an au fost luate măsuri 
împotriva anumitor „eretici” ce s-au aşezat în apropierea 
oraşului Licge. Vom cita întreaga descriere pentru identificarea 
acestora: 


Sunt diferite niveluri ale acestei erezii — sunt auditorii inițiați 
ce sunt induşi în această eroare, apoi credincioşii care sunt 
deja înşelaţi, şi clericii, preoții şi prelaţii, aşa cum avem şi 
noi. Blasfemiile ticăloase ale acestei erezii constau în faptul 
că păcatele nu sunt iertate prin botez, sacramentul trupului şi 
sângelui lui Hristos este considerat nebunie, prin punerea 
mâinilor pontifului nu se conferă nimic şi nimeni nu 
primeşte Duhul Sfânt decât dacă există dovada prin fapte 
bune .... Ei predică faptul că întreaga Biserică Catolică este 
vinovată în ochii lor, spunând de asemenea că jurământul 
este păcat şi ... iau parte la sacramentele noastre simulând 
apartenența, astfel încât ticăloşia lor să rămână ascunsă. $ 


Aici avem descrierea deplină a Bisericii Restituționiste, cu o 
structură completă. Aceasta este articularea sacramentarianismului, 


* Era un lucru obişnuit printre „ereticii” medievali să frecventeze serviciile 
Bisericii predominante suficient de des pentru a evita închisoarea şi 
răzbunarea Bisericii. Această politică i-a indus în eroare pe mulți 
investigatori. Waldensienii, spre exemplu, pretindeau a fi rămas „buni 
catolici”, deoarece mergeau uneori la întâlnirile catolicilor. Dar aceasta nu 
presupune faptul că erau înstrăinați în vreun fel, ci doar ilustrează faptul că 
erau prudenți. Putem deduce ce fel de „buni catolici” erau „ereticii” din 
faptul că unul din ei a fost auzit murmurând când a intrat în catedrală: 
„Caverne des brigandes, que Dieu te confonde!” (Peşteră de tâlhari, Domnul 
să te năruie!). 

acesta este catharism, cu a sa convingere a faptului că, fără 
fapte, credința este moartă. Aceasta este viziunea restituționistă 
că Biserica predominantă este o ființă decăzută şi că adevărata 
Biserică este cea a „ereticilor”. Aici avem respingerea 
restituționistă obişnuită a jurământului, precum şi menționarea, 
printre toate elementele familiare, a practicii nicodimice de a 
participa la sacramentele Bisericii autorizate, cel puţin 
frecventarea acestora de dragul supraviețuirii. 

În acelaşi deceniu Sfântul Eckebertus s-a plâns în mod 
similar de cei numiţi Winckler cu obiceiuri nicodimice: „Atunci 
când vin să asculte mesa sau să privească cu adorare Euharistia, 
o fac într-un mod autentic, astfel încât infidelitatea lor nu poate 
fi remarcată.” * 

Dintre toţi restituționiştii pre-reformaţi nici unul nu era 
un Winckler mai autentic decât waldensienii, căci ţineau 
întruniri ilicite oriunde, de la Marea Mediterană la cea Baltică. 
Pozând în mod frecvent în călători sau vânzători ambulanți, ei 
recitau un fragment din Scripturi şi dacă li se părea că erau în 
suficientă siguranță, atunci ţineau o scurtă predică. O asemenea 
predică, asociată cu evlavia, pe care o recunoşteau chiar şi 
duşmanii, era extrem de eficientă. Drept rezultat, Europa era 
presărată de convertiți şi  semi-convertiți la religia 
restituționistă. Arhimandritul de la Notre Dame din Arras 
spunea adevărul gol-goluţ când afirma, cu un secol înaintea 
Reformei, că „o treime din creştinătate, dacă nu mai mult, 
frecventa casele ilicite de rugăciune ale waldensienilor, fiind în 
suflet waldensieni.” 9 

Oamenii ce conduceau Winckelpredigten trebuiau să fie 
în continuă mişcare. Pericolul era atât de mare, încât de obicei 
numele predicatorului nu era divulgat, nici măcar celor ce se 
presupunea că erau de partea „ereticilor”. Acesta apărea nu se 
ştie de unde, predica şi dispărea la fel de subit cum apăruse. Pe 
când Biserica era înştiințată de prezenţa acestuia, el era deja de 
negăsit. 


206 


Această politică de a pleca şi a veni le-a câştigat 
„ereticilor” câteva nume dezagreabile. Unul dintre ele era 
Truand, un cuvânt înrudit cu englezescul truant (chiulangiu), 
ales în ideea că „ereticii” nu se aflau niciodată în locul aşteptat. 
Un alt nume este derivat de la modul Winckler de a veni şi a 
pleca — Leufer, alergător, un cuvânt ce conota ideea unuia ce 
alerga de unul singur, fără a fi fost trimis. Acest nume era auzit 
în zgomotul ce rezulta din „Cel de-al doilea front” în zilele 
Reformei, în mod special pentru a desemna un om ce aleargă 
netrimis de singurul oficiu ce trimite oameni. 

În efortul de a suprima activităţile Winckler, Biserica a 
decretat ca fiecare cleric să fie legat de parohia sa. Fiecare om 
avea zona sa, din care nu pleca şi în care nimănui nu-i era 
permis să intre, mai ales unui Winckler rătăcitor. Am subliniat 
deja că Biserica a redactat II Timotei 3:6 (pasajul ce vorbeşte 
despre „vârârea prin case”) pentru a decreta această regulă, căci 
„a se vâri prin case” era, aşa cum pretindea Biserica, a invada 
parohia cuiva. 

Asemeni creştinilor din timpurile pre-constantiniene ce 
erau tachinați de întâlnirile private, „ereticilor” li se reproşau 
casele lor de rugăciune. Citând pasajul scriptural despre „sunetul 
lor s-a răspândit în tot pământul”, duşmanii lor susțineau că însăşi 


! Această idee medievală că există parohii în care numai o anume persoană 
are voie să citească Scripturile şi să le explice nu are nici o bază în Noul 
Testament. Isus şi discipolii Săi nu menționau asemenea reguli în Noul 
Testament, venind şi plecând aşa cum considerau potrivit, un aspect pe care 
„Copiii vitregi” nu evitau să-l expună atunci când erau admonestaţi pentru 
ținerea Wincklerpredigten. Calvin, mâhnit fără îndoială de faptul că practica 
„Copiilor vitregi” în această privință era cu adevărat apropiată de cea a 
Apostolilor, a afirmat că aceasta era mai degrabă o modalitate de a 
maimuțări Apostolii decât de a le urma exemplul: „Il estyoent au paravant 
en celle resverie, que c'estoit contre Dieu qu'un Pasteur fust depute a 
certain lieu; mais vouloyent que tous ceux qui seroyent en l'estat courussent 
d'un coste ă l'autre, contrefaisans les Apostres comme singes et non pas 
comme vrays imitateurs.” 

discreţia acestor întruniri dovedea că aceşti Winckler nu erau bunii 
păstori de care spunea Isus: „Păstorul bun îşi dă viaţa pentru oi.” 
Când pastorii waldensieni fugeau pentru a-şi păstra viaţa, 
inchizitorii îi certau pentru aceasta: „De ce nu perseveraţi cu oile 
voastre în Turingia, Boemia şi Moravia .... De ce veniţi în Austria 
şi Ungaria...? Apăreţi de nicăieri, fugiţi mereu şi părăsiți pe bieții 
oameni în nenorocirile lor. Spun cu îndrăzneală că dacă doctrina 
voastră ar fi adevărată, v-ar fi uşor să vă răspândiţi în orice loc. 
Acum, falsificatorilor, să vă ascundeți moneda cu mai multă 
grijă!” |! Vom auzi acuzaţii similare împotriva credincioşilor 
„Celui de-al doilea front”. 

În ciuda eforturilor Bisericii de a-i eradica, întâlnirile 
Winckler continuau neabătut. În cele din urmă, oamenii din 
activitatea clandestină aveau modalități de a veni şi a pleca, 
ceea ce-i zăpăcea pe duşmanii lor. Ei se puteau întâlni şi pleca, 
acoperindu-şi urmele cu atâta dibăcie încât cei ce-i urmăreau 
erau uluiţi. Frustrată şi uimită, Biserica atribuia înşelăciunea 
„ereticilor” parteneriatului cu diavolul, inventând cele mai 
groteşti poveşti. Aşa cum s-a exprimat un cleric, cinstitul 
arhimandrit de Notre Dame la Arras: 


Când waldensienii doresc să meargă la casa lor de rugăciune, 
întâi freacă un unguent în palme ... la fel şi pe un băț, un 
unguent adus lor de însuşi diavolul. Apoi ei încalecă băţul şi 
zboară în locul în care vor să ajungă, deasupra oraşelor, 
pădurilor şi lacurilor .... Ei se adună în jurul meselor cu pâine 
şi vin.” Diavoli sub forma caprelor, câinilor sau maimuţelor 
sunt prezenți, uneori în chip de om .... Ei se închină acestora, 
pupând dosul caprei, cu lumânări în mâini .... Apoi calcă 
crucea, scuipând-o, defăimând pe Isus Hristos şi sfânta 





" Referinţa este desigur la masa împărtăşaniei „ereticilor”. Altarul a uzurpat 
într-atât locul Mesei Domnului al autenticului creştinism încât atunci când 
un cleric vedea o masă cu pâine şi vin pe ea nici măcar n-o recunoştea ca 
fiind Cina! 

Trinitate. Apoi îşi întorc fesele spre cer, sfidând pe 
Dumnezeu ....!? 


Din moment ce reformatorii au devenit prinşi în mrejele 
eforturilor „sacralismului creştin”, o ciocnire cu waldensienii 
pentru Wincklerismul şi Nicodimismul acestora era inevitabilă. 
Nu exista vreun motiv pentru conflict în ce priveşte conduita, 
căci conduita waldensienilor era exemplară, dar conflictul ce 
privea Wincklerism-ul era inevitabil, nu atât de mult datorită 
duplicității implicate, ci mai mult datorită faptului că 
Wincklerism-—ul era un obstacol spre crearea unei ordini sacrale 
cu semnătura protestantă. Reformatorii le scriau waldensienilor 
din Austria: „Puritatea doctrinei voastre şi a vieților ne încântă 
mult.” Ce ne displace însă este ascunderea adevărului şi eşecul 


" Aceste element al „feselor spre cer” s-ar putea să-şi aibă originea în faptul 
că „ereticii” îngenuncheau atunci când se rugau cu obrajii pe pământ (citim 
acuzația „rugându-se potrivit cu maniera şi ritul lor, aplecaţi pe genunchii 
îndoiți” (Coulton, Inquisition and Liberty, pag. 195). Această postură de 
rugăciune percepută în semi-întuneric sau întuneric total, din motive de 
siguranță, căci era mereu pericolul unui inchizitor în preajmă, părea 
neinițiaţilor ca „întorcând fesele spre cer”. Acuzaţia pare să fi fost un clişeu, 
o trăsătură a imaginii stereotipe a „ereticului”, căci citim într-o poezie 
medievală că „Twee bagynen, twee bogaerden, drie susteren ende twee 
lollaerden, dese dienen God al met den aerse.” (Cf. Nederlandsch 
Kluchtspel, 2, 51, 51 în Verwys en Verdam.) 

* Unii scriitori, mai ales cei de orientare lutherană, pentru care a fi 
evanghelic înseamnă a urma accentul unilateral pe care Luther l-a pus pe 
aspectul juridic al justificării prin credință, au argumentat că „ereticilor” 
pre-reformatori le lipsea calitatea evanghelică. Conform premiselor lor, 
aceasta este neîndoielnic adevărat, dar prof. Ebrard este contra acestei idei: 
„dacă cineva admite creştinismul evanghelic ca fiind mântuirea dependentă 
de atitudinea personală a inimii omului față de Hristos şi nu de relația cu 
preoția, şi ca fiind faptul că Scripturile sunt considerate ca având autoritatea 
ultimă şi finală, atunci el va atribui acestui creştinism calitatea de a fi 
evanghelic ..., în cel mai deplin înțeles al său.” (Cf. Ebrard, 
Dogmengeschichte, II, 323.) Citatul indică faptul că reformatorii nu ezitau 
să atribuie waldensienilor o calitate evanghelică ortodoxă, atât în ce priveşte 
doctrina, cât şi în ce priveşte conduita şi practica. 

vostru de a împărtăşi deschis [credinţa] şi că frecventați 
templele papistaşilor pentru a evita persecuția.” 

William Farel şi-a exprimat de asemenea neplăcerea cu 
privire la Wincklerism-ul waldensienilor. Deşi a mers în turnee 
de predicare pentru aceşti „frați din Piedmont”, aşa cum îi 
numea în mod afectuos, el a început să-i mustre pentru lipsa 
încercărilor de a pune bazele unui cult public. În 1537 o 
scrisoare de mustrare a fost tipărită. Acest material a fost 
deîndată tradus în engleză şi germană, astfel încât toți să ştie 
care este datoria celor ce au îmbrățişat credința evanghelică, 
dar trăiesc într-o societate papală. Şase ani mai târziu Viret s-a 
adresat aceleiaşi vinovăţii a waldensienilor, îndemnând ca un 
mod mai bun să fie găsit decât de a se întâlni în maniera 
Winckler, adică, în mod specific, un cult public trebuia inițiat 
cu semnătura teologiei reformate. 

Jean Calvin a tratat problema tipului de întâlnire 
evanghelic şi Winckler într-un tractat scris în 1543. Şi el le 
ținea morală pentru eşecul de a se deranja pentru a face un cult 
public. Când cei cărora le era adresat tractatul au spus că li se 
cerea prea mult, Calvin a revenit cu un al doilea tractat, scris în 
1544. Ambele au fost tipărite în traduceri latine în 1549. Aceste 
tractate aveau ataşate fragmente din scrierile lui Melanchthon, 
Bucer, Petru Martirul şi alte două scrisori ale lui Calvin însuşi. 
O traducere olandeză a materialului său anti-Winckler părea să 
fi fost pregătită. Valerand Poullain a fost preocupat de această 
problemă, scriind din Strasbourg în 28 noiembrie 1544. Pare 
evident că argumentul creării unui cult public reformat, care să 
ia locul cultului public catolic, ocupa un loc important în 
intenţiile oamenilor în primele decenii ale Reformei. E 
neîndoios faptul că toate aceste scrieri au servit pentru a 
conduce Reforma într-un mod neo-constantinian, lucru care s-a 
şi întâmplat. 

Esenţa  mustrării lui Calvin adusă fenomenului 
Wincklerpredigten se adresa în mod evident faptului că atâta 


210 


timp cât oamenii erau mulțumiți cu ei, nu va exista niciodată un 
cult public cu semnătura Reformei. Pentru el problema reală nu 
va fi fost tratată până când şi doar atunci când sacralismul 
ordinii medievale va fi fost înlocuit cu sacralismul ce purta 
semnătura Reformei. El scria: „Dacă toţi acei pe care Domnul 
nostru i-a luminat ar avea într-un consimțământ curajul să 
moară şi să lase totul în urmă decât să se compromită cu 
superstiții ticăloase, atunci El i-ar ajuta cu un mijloc 
necunoscut până acum.” Şi ce înseamnă aceasta — cineva care 
ar pune în aplicare Reforma? Calvin explică: „Atunci El ar 
converti inimile prinților şi generalilor acestora pentru 
doborârea idolatriei şi restaurarea serviciilor adevărate şi a 
glorificării lui Dumnezeu.” !* Ce spune el este că, dacă 
evanghelicii ar rămâne pe de o parte separat de cultul public de 
odinioară şi pe de altă parte ar iniția un cult public rival, atunci 
vor forța mâna conducătorilor de a face Reforma preocuparea 
lor. Nu e nevoie să mai adăugăm că aceasta este direcţia în care 
a mers Reforma cu adevărat, în toate zonele unde au ajuns 
scrierile lui Calvin.? 

Identitatea neo-nicodimiţilor lui Calvin nu a fost 
niciodată clarificată de istorici. Ne aventurăm să sugerăm că 
erau restituționişti în general şi waldensieni în particular. Este 
semnificativ că în scrisoarea datată din 1532 (înaintea scrierilor 
polemice împotriva nicodimiţilor) suntem informaţi că anumiţi 
waldensieni au fost atraşi de reforma din Geneva (prima Biblie 


P Agitaţia lui Calvin pentru iniţierea unui cult public cu semnătura reformată 
nu a fost lipsită de efect. În Ţările de Jos, unde influenţa lui Calvin începe în 
jurul anului 1550, prima cerere pentru stabilirea unui cult public a venit o 
dată cu aşa-numitele Chanteries, cântările de noapte a Psalmilor genevezi în 
Tournay şi Valenciennes (pe atunci o parte a Pays-bas [Țărilor de Jos — n. 
ed.]) în toamna anului 1561 printr-o procesiune de sute de oameni. S-au luat 
măsuri foarte severe împotriva acestor demonstrații, a căror natură Regentul 
a înţeles-o prea bine. Următorul efort de a pune bazele unui cult public cu 
semnătura protestantă a fost hagepreken în 1566, fiind preludiul Războiului 
de Optzeci de ani. 

franceză publicată acolo a fost plătită de waldensienii din 
Piedmont). În scrisoarea menţionată oamenii se auto-intitulează 
ca „lubitori ai Evangheliei din Payerne” şi spun că sunt 
bucuroşi că în Geneva „oamenii au părăsit doctrinele oamenilor 
şi au acceptat Cuvântul lui Dumnezeu” şi numindu-se „mica 
turmă a lui Isus Hristos” (limbaj tipic restituționist) îşi exprimă 
speranța ca „mulţi nycodemysans să se declare şi să se 
manifeste.” ! 

Totuşi, nu toţi cei din tabăra waldensiană erau gata să 
se alăture Genevei. Mai tinerii barbes," care căzuseră sub vraja 
Genevei erau gata să împlinească ordinele Genevei, dar ideea a 
fost respinsă din partea mai vârstnicilor barbes. Pentru a 
rezolva problema, s-a ținut un Sinod la Chianforan, lângă 
Angrogne, în Piedmont. William Farel era la îndemână pentru 
a se asigura că lucrurile mergeau în direcția reformatorilor. 
Amestecul celor două grupuri a fost făcut posibil prin 
capitularea Genevei în problema cultului public. Aceasta era o 
cerință destul de mică, întrucât ideologia sacralistă era cu 
desăvârşire străină tradiției waldensiene. Alte aspecte discutate 
se focalizau pe „dreptul săbiei”, permisibilitatea jurământului, 
excluderea fraţilor falşi prin expulzare — toate elemente bine 
cunoscute în viziunea restituționistă. Waldensienii mărturiseau 
că „mulți waldensieni motivaţi de slăbiciune sau frica de 
persecuție duceau copiii la preoţii Bisericii Catolice şi mergeau 
la mesă, chiar dacă în inima lor condamnau aceste lucruri.” 

Pentru mai vârstnicii barbes integrarea conducerii civile 
în treburile Bisericii era trădare şi compromis în ce priveşte 
aspectul pentru care strămoşii lor s-au luptat atât de mult şi atât 





4 Waldensienii îi numeau pe liderii lor spirituali barbes, un cuvânt ce 
înseamnă unchi în provensală, limba în care majoritatea tractatelor 
waldensienilor erau scrise. Cuvântul a fost ales, din câte se pare, pentru a 
contrasta de obiceiul romano-catolic de a numi liderii spirituali părinți. Este 
semnificativ că în unele zone cel puțin anabaptiştii, care erau în atât de 
multe feluri tributari învățăturilor waldensiene, se refereau la liderii lor prin 
Ohm, adică unchi! 

de greu. Aceştia au plecat în formă de protest când liderii mai 
tineri au dat dovadă de acceptare a acestui aspect. O delegaţie a 
vechii gărzi a mers la diferitele centre ale waldensienilor pentru 
a-şi linge rănile, mai întâi la Strasbourg şi apoi în Boemia şi 
Moravia. 

Aceste concesii adunate de la waldensieni la 
Chianforan nu au adus prea multe roade. Acea parte a taberei 
waldensiene ce nu a fost absorbită de tabăra reformată şi-a 
continuat activitatea de atunci încolo." Biserica waldensiană, ce 
nu a fuzionat cu Reforma, nu a căutat vreodată şi nici nu a 
acceptat ajutorul vreunul prinţ sau conducător. O biserică liberă 
ce nu a încercat altceva decât „o biserică bazată pe credinţa 
personală” continuă tradiția restituționistă până în ziua de azi, 
fără a se concretiza vreodată în vreo confesiune. 

Anterior anului 1545, anul în care Calvin a scris 
tractatele, Reforma din Flandra fusese susținută de Biserici 
„sub Cruce”, adică fără permisiunea conducerii civile. În anul 
1560 neo-constantinianismul făcea o ofertă sufletului flamand. 
Anul 1545 marchează începutul înfrângerii restituționismului 
în aceste zone şi în acest moment devenea evident că viitorul 
avea să dețină semnătura neo-constantinianismului mai degrabă 
decât a restituționismului. Anii minunilor, aşa cum 1566 a 
devenit cunoscut mai târziu, privea neo-sacralismul, spre care 
scrierile lui Calvin au curățat drumul, în control ferm, cu nobili 
şi consistorii în alianţă unii cu ceilalţi. În acel an, deşi există 
motive de a crede că era anul 1565, s-a ţinut un Sinod secret, la 
care o problemă de proporții a fost discutarea cultului public. 
Hagepreken a anului 1566 era implementarea deciziei de a 





T 


S-a sugerat că amestecul restituționismului francez şi a mişcării 
reformatoare franceze a schimbat direcția dezvoltării Anabaptismului 
francez. Era un fapt notabil că deşi waldensienii predominau probabil la fel 
de mult în zonele franceze şi germane, Anabaptismul a izbucnit doar în a 
doua zonă — acolo unde waldensienii par a fi dispărut la vremea deschiderii 
„Celui de-al doilea front”. Chianforan ar fi explicația a ce a devenit 
moştenirea waldensiană în zonele franceze. 

încerca a pune bazele unui cult public cu semnătura 
calvinismului. În acest moment începe Războiul de Optzeci de 
Ani, un război în care sacralismul vechi era provocat de noul 
sacralism, cu victoria finală aparținându-i acestuia din urmă în 
anul 16438. 

Când Reforma s-a cristalizat pe tiparul constantinian, a 
lăsat o rămăşiţă sesizabilă a restituționismului, pe care o 
cunoaştem acum drept „Cel de-al doilea front”. Nu mai e 
nevoie a adăuga că aici modul Winckler de a face lucrurile a 
rămas în vogă. Wincklerism-ul era parte integrantă a 
convingerii anabaptiste şi cuvântul defăimător de „Winckler” 
se auzea în repetate rânduri în „Cel de-al doilea front”. 

Uneori singura acuzaţie era cea de a fi luat parte la 
Wincklepredigten. Rudolph Fârster şi Ulrich Bold au fost 
expulzați din Basel „pentru predicare în Winchels ... ce e 
contrar Bisericii creştine şi decretelor.” Uneori singurele 
măsuri luate pentru a elimina opoziția oferită de „Cel de-al 
doilea front” era interzicerea Winckelpredigten. Kirchenrat al 
Palatinatelor, o zonă ce era oficial reformată, îşi sfătuia 
membrii „să împiedice cu toată silința orice adunare 
neautorizată în case sau păduri, căci indiferent cât de frumoasă 
poate fi predica şi citirea, asemenea adunări neautorizate au nu 
doar calitatea schismei la nivel ecleziastic, ci şi revolta la nivel 
civil, dând ocazia manifestării oricăror moduri de nesupunere 
şi viciu. Aceste adunări nu trebuie tolerate în nici un fel.” 

Unul din textele aduse drept argument de tabăra 
reformată pentru a pune într-o lumină proastă Winciler-ul 
anabaptist era loan 18:20: „Eu am vorbit lumii pe faţă ... şi n- 
am spus nimic în ascuns”, şi traduceau această expresie 
părtinitor cu „in winckeln hette er niit geleret.” a 

Puţine aspecte au contribuit atât de mult la tensiunea ce 
s-a dezvoltat între cele două tabere ca aspectul chemării. 
Reformatorii au continuat în vechea tradiție că nimeni nu e 
slujitor al Evangheliei conform legii decât dacă nu a fost 

delegat de magistrat, ceea ce desigur implică faptul că cel ce 
„aleargă” fără a fi fost trimis este Winckler. De fapt, definiția 
oficială dată lui Winckler este următoarea: ,, Winckler sunt 
oamenii ce ies în faţă pentru a predica în locuri neobişnuite şi 
improprii fără chemare sau însărcinare din partea 
magistraturii.” !7 Această definiţie a fost scrisă în 1528, atunci 
când „Cel de-al doilea front” abia se contura şi reflectă 
gândirea oricărui reformat. 

Aceasta nu era simplă teorie, căci orice om implicat în 
vreo activitate Winckler definită astfel era pasibil arestului. 
Mulţi anabaptişti au fost închişi pentru simplul motiv că au 
predicat fără chemare sau autorizație. Vom cita câteva 
exemple. În data de 12 noiembrie 1531, primarul unei mici 
localități numite Bacha şi-a informat superiorul, Landgravul 
Philip, că în noaptea precedentă „în timp ce porțile oraşului 
erau închise, am condus o inspecţie a locurilor ce erau suspecte 
şi l-am găsit pe Melchior Rink (pe care ei îl numesc „Grecul”!) 
cu alți doisprezece ... adunaţi împreună. Am aflat că ei predicau 
din fragmentul de la sfârşitul lui Marc," în care Isus Hristos, 
Mântuitorul nostru, a instaurat botezul, explicându-l în modul 
specific sectei lor.""5 În mod similar, găsim câţiva anabaptişti 
în închisoare în data de 15 martie 1537 — nici un alt motiv nu 


* La Disputa ţinută la Emden în 1578, clericii reformaţi, ce au fost 
însărcinați să respingă anabaptiştii, susțineau cu putere că „Wy hebben 
gheene mach tom Predickers te beroepen ofte aen te nemen; maer dat comet 
toe der Overicheyt.” Mărturia unui slujitor era, în opinia lor, prerogativa 
magistratului în aceeaşi măsură: „Die afsettinghe en is niet by my, noch by 
den Dienaren, maer by der Overicheit ende by der Ghemeynte die hem 
aenghenomen ende inden Dienst bevesticht hebben.” (Cf. Protocol, fol. 
233.) Inutil de a menționa că liderii anabaptişti nu agreau defel curioasa 
dogmă a „sacralismului creştin”, conform căreia pentru a avea chemare 
legală cineva trebuia să fi avut chemarea magistratului. 

* Melchior Rinck era cunoscut drept „Grecul” din cauza cunoaşterii sale 
extraordinare a limbii şi literaturii greceşti. 

" Marcu 16:15 ş. urm. era pasajul preferat al „Copiilor vitregi”, pentru că în 
acel pasaj credinţa vine înaintea botezului. 

este amintit pentru detenţia lor decât acesta: „I-am prins în casa 
cetățeanului numit Herman Guel şi am aflat că predicau ... 
Polițistul i-a arestat şi 1-a luat prizonieri. De aici încolo îi dăm 
în mâinile voastre.”!* 

Cititorul îşi va aminti că bine cunoscutul Edict de la 
Groninger, compus de clericii reformaţi ai acelui oraş în anul 
1601, aplică amenzi usturătoare pentru oricine şi tuturor celor 
care conduc sau frecventează Winckelpredigten, de asemeni şi 
pentru cei ce permit ca aşezările lor să fie folosite pentru 
adunări Winckler. 

Aceasta era ciocnirea frontală. Pe de o parte erau 
reformatorii, care insistau că un om trebuie să fie delegat de 
magistrat şi fără acest aspect este un Winckler, ce predică de 
unul singur şi, pe de altă parte, erau „Copiii vitregi”, care erau 
la fel de insistenţi privitor la faptul că magistratul nu putea fi 
implicat în probleme de acest fel şi că cel ce se ploconeşte 
astfel conducătorului civil este un slugarnic. Printre „erorile” 
anabaptiştilor erau trecute pe listă următoarele: 


1) că oricine are adevărata credință poate predica, chiar dacă 
nimeni nu l-a delegat, căci Hristos a împuternicit pe orice şi 
pe fiecare om să predice atunci când El a spus: „Mergeţi, 
predicaţi la toate neamurile” Matei 28; 2) chemarea dată de 
oameni nu are nici o valoare şi cel chemat în acest fel este 
servitorul conducătorului civil şi un linguşitor de oameni; 3) 
Luther, Oecolampadius şi toţi cei ce învaţă asemeni lor sunt 
profeţi falşi, oameni ce duc oamenii pe căi greşite, slujitori ai 
diavolului; 4) toţi cei ce merg să-i asculte, cred ceea ce 
predică aceştia, cred şi făptuiesc în mod nepotrivit sunt în 
adunarea Satanei şi nu a lui Dumnezeu. % 


În aceste lucruri, anabaptiștii erau de neclintit. Biserica 
ce a permis să fie identificată cu Statul era pentru ei o Biserică 
decăzută şi toți cei ce acceptau această stare a lucrurilor slujeau 
taberei inamice. De aceea refuzau să asculte orice predică cu 

excepția celei Winckler sau, aşa cum erau de asemenea numiţi 
Leufer." 

Philip din Hesse, deşi era unul dintre cei mai liberali şi 
progresivi oameni ai timpurilor sale, un om cu un pas înaintea 
vremurilor sale şi în ce priveşte politica referitor la anabaptişti, 
totuşi împărtăşea viziunea reformaţilor că Winckler nu puteau fi 
tolerați. EI a dat ordine în 1531 ca „oricine încălca slujba predicării 
... asumându-şi-o fără chemare, va fi expulzat pentru totdeauna cu 
ameninţarea pedepsei cu moartea dacă se întorcea vreodată.” 

În următoarea propoziție Philip dezvăluie motivul 
profund pentru asemenea rigoare, precum şi motivul pentru 
care izgonirea părea a fi pedeapsa potrivită: „Din moment ce 
un astfel de om se autoexclude din comunitatea creştină |dwei/ 
er sich der christlichen gemeine enteussert] nu poate fi tolerat 
în continuare în comunitatea civilă [sol// er auch under der 
zeitlichen gemeine nicht geduldet].” Aceasta era nimic altceva 
decât un sacralism consecvent — dacă comunitatea religioasă şi 
cea seculară coincideau, atunci plecarea unui om din una 
implica expulzarea lui din cealaltă. „Casa lui, locuinţa, 
câmpurile şi păşunile, precum şi proprietatea aparținătoare 
trebuie vândute şi puse în aceeaşi categorie ca cea a unui evreu 
pentru care de asemenea nu există moştenire de drept.” 

Neo-constantinianismul reformaților nu doar dicta 
asemenea rigoare împotriva celor numiţi Winckler în faza 
finală, ci şi recurgea la frecventarea obligatorie a cultului 
public. Citim că nouăsprezece persoane „... au primit sâmbăta 
ordinul unic şi comun de a fi în Biserică duminică dimineaţa, în 
Herde, pentru a asculta învățătura creştină în aspectele în care 
greşesc, propovăduite de pastorul din Hersfelt, aşa cum Alteța 
Sa Regală l-a împuternicit.” În mod evident oamenii erau un 
pic prea adulți pentru asemenea măsuri, căci nici unul nu a 





* La procesul unor anabaptişti din anul 1533 s-a raportat că „Sie horen auch 
keine underweisung dan wie sie von den leufern underrichtet sein” (Ouellen 
Hesse, pag. 71). 

apărut: „Totuşi, nici unul nu s-a supus să vină, oferind apoi 
drept explicaţie faptul că Dumnezeu nu sălăşluieşte în temple 
făcute de mâini omeneşti.”2? 

Winckler ce a constituit „Cel de-al doilea front” 
menţiona cu o considerabilă bucurie fragmentul din Luca (în 
zilele dinaintea cărora restituționiştii şi-au consolidat forțele), 
în care îşi declara ambiția de a aduna credincioşi adevăraţi „în 
spatele uşilor închise”. Când erau întrebaţi despre „adunările 
din câmpuri şi păduri, terenuri neocupate şi case private”, ei 
răspundeau cu „Chiar unul din profeţii voştri, Martin Luther, a 
scris despre acest tip de întâlniri (într-o broşură întitulată 
Deutsche Messe) că oamenii trebuie să se adune în spatele 
uşilor închise [in einem versperten haus] să explice Cuvântul şi 
poruncile lui Dumnezeu, adăugând însă „nu sunt suficient de 
curajos pentru a începe [lch bin noch net kun solches 
anzufangen] ca nu cumva acest lucru să fie privit ca o activitate 
ce instigă la apariţia facţiunilor”.” * 

Lipsa de simpatie a lui Luther pentru Winckelpredigten 
al restituționiştilor poate fi în parte datorită faptului că vorbind 
astfel despre el, „Copiii vitregi” aveau dreptate într-un mod 
neplăcut pentru el. Într-adevăr, Luther susținea întâlnirile cu 
uşile închise, în grupuri în care doar adevărații credincioşi erau 
acceptaţi. Fusese însă atent să nu sugereze că aceste întruniri 
non-publice ar înlocui cultul public, lucru ce ar fi fost 
considerat intolerabil de radical. El intenționa ca aceste 
întâlniri să suplimenteze tiparul dictat de sacralism. Nu e 
surprinzător faptul că nimic nu s-a ales din acest plan măreț — 
combinaţia unei Biserici a credincioşilor cu Biserica „ce 
include pe toți dintr-o anumită localitate” este imposibil de 
realizat. Şi Luther într-adevăr spusese că nu era pregătit să 
organizeze asemenea întâlniri, deoarece realizase că aceasta 
putea fi interpretată ca fiind o acțiune subversivă. Nu prea avea 
ce să le spună acum celor ce îi aruncau în față cuvintele lui de 

odinioară. Posibil, aşa cum am menționat, că acesta era motivul 
amărăciunii pe care o resimțea faţă de Winckler. 
In orice caz, Luther scria în 1530: 


Wincklerpredigten nu trebuie tolerate în nici un caz 
Aceştia sunt hoţii şi criminalii de care vorbea Hristos în loan 
7, persoane ce invadează parohia altuia şi uzurpă slujba 
altuia, o lucrare nepermisă lor, ci mai degrabă interzisă. Şi 
cetăţenii sunt obligați să informeze magistratul civil, precum 
şi pastorul parohiei sale dacă şi când asemenea 
Winckelschleicher" vine la el, înainte de a-l asculta sau a-l 
lăsa să predice. Dacă nu o face, atunci să ştie că se comportă 
asemeni unui necredincios față de magistratul său şi că 
acționează contrar jurământului său şi, în calitate de om 
disprețuitor al pastorului pe care trebuie să-l respecte, 
acționează împotriva lui Dumnezeu. Ba mai mult, se face 
singur vinovat şi a devenit hoț şi ticălos alături de ScH/eicher 
„„„„. Ei nu trebuie tolerați sau ascultați, chiar dacă aceştia 
caută să predice Evanghelia curată, da, chiar dacă sunt îngeri 
şi puri Gabriel-i din ceruri” .... De aceea fie ca toţi să ia 
aminte la aceasta ca fie că vrea să predice sau să dea 
învățătură, cereți-i să vă arate chemarea sau însărcinarea ce îl 
aduce la voi sau să tacă. Dacă refuză, atunci lăsaţi 
magistratul să încredințeze nemernicul în mâinile propriului 
stăpân, a cărui nume e Meister Hans. 


„Meister Hans” este un eufemism pentru călău! 

Acestea fiind spuse, ar părea suficient de evident că 
atunci când reformaţii îi numeau pe „Copiii vitregi” Winckler, 
le atribuiau un cuvânt cu vechime, deoarece subînțelegeau o 
practică veche dintr-un punct de vedere la fel de învechit, cel al 





* Cuvântul german Schleicher desemnează pe cineva ce intră clandestin; un 
Winckelschleicher e deci o persoană ce intră clandestin în parohia unui 
cleric desemnat public cu intenția de a ţine Winckelpredigt acolo. 

* Avem de a face cu o mărturie stângace de corectitudine teologică a 
conținutului mesajului Winckler. 

„sacralismului creştin”. De aceea suntem de acord cu T. W. 
Rhrich: „Sectele ce în timpurile Reformei s-au distins atât de 
mult îşi aveau fundamentul istoric în grupările anterioare, cum 
ar fi Prietenii lui Dumnezeu, ... Winckler.” E un adevăr 
profund, pe jumătate ascuns în mărturisirea unui anabaptist 
întemnițat, ce a spus următoarele: „Suntem ascunşi în sânul 
catolicilor.” Aceasta au practicat în calitate de nicodimiţi, 
desigur. Anabaptismul a fost criptic înainte de a se fi mişcat în 
mod deschis drept răspuns aripii de dreapta a reformatorilor. 
Însă şi după aceasta, practicile nicodimite au continuat. Menno 
Simons a fost nevoit să mustre această practică în timpurile 
sale. Practicile nicodimite erau parte a moştenirii 
restituționismului, iar anabaptiştii au apelat la ele aproape 
spontan.” 

Oriunde mergea neo-constantinianismul reformatorilor, 
acolo ataca şi Wincklerpredigt;- şi oriunde se simţea influenţa 
„Copiilor vitregi”, acolo exista apărare potrivită şi dreaptă 
conform specificului cultului. Disputa a fost transferată chiar şi 
pe malurile Lumii Noi. 

Roger Williams s-a plâns că „„Prelatiştii, prezbiterienii, 
independenţii s-au luptat cu toții să „stea sub umbra acelui braţ 
al cărnii” [conducătorul civil], dar doar separatiştii puteau pleda 
în mod pur pentru puritatea lui Hristos, pentru cauza căruia 


Y Anabaptistul Hans Cluber fiind întrebat de ce a participat la mesă, chiar dacă 
nu credea în aşa-numitul miracol al mesei, a replicat: „Etzlich nemens irer gutter 
halben, das sie davon nit verjagt warden” (Ouellen Hesse, pag. 87f.). 

* Găsim cuvintele „loopers” şi „sluipers” folosite în rapoartele Claselor 
Bisericilor Reformate din Flandra, în jurul anului 1580, ca fiind apelative 
derogatoare pentru persoanele ce predicau fără ordinare. Mai cu seamă unul 
pe nume Michiel de Klerck pare a fi provocat destule neplăceri autorităților 
în această privință. A fost trimis primarul Philippus de Witte (ce era de 
asemenea şi un bătrân al Bisericii) pentru a discuta cu de Klerck. 
Consecința a fost că acestuia i-au fost interzise în mod categoric eforturile 
evanghelistice. (Vezi H. Q. Janssen, De Kerkhervorming in Vlaanderen, |, 
378f.) 

Barrow, Greenwood şi Penry au fost spânzurați.” Aceşti 
oameni s-au luptat în mod ostentativ pentru convingerea „Celui 
de-al doilea front”, conform căreia „adevărata Biserică a lui 
Hristos nu poate exista acolo unde este întrepătrunsă cu puterea 
civilă”, fiind omorâţi pentru această doctrină. În opinia acestor 
martiri, Biserica consta din bărbaţi şi femei credincioşi şi doar 
din aceştia, în timp ce în mintea celor ce i-au condamnat la 
moarte Biserica îi avea drept membri pe toți dintr-o localitate. 
Era problema societății compozite versus societăţii non- 
compozite, era diferenţa convingerii că Biserica lui Hristos este 
Corpus  Christianum sau Corpus Christi. Era întrebarea 
corectitudinii sau incorectitudinii „sacralismului creştin”. 

John Wesley era frământat de dilema specifică a 
reformatorilor, doar că el a ales altă alternativă. Când era atacat 
pentru ținerea întâlnirilor Winckler, el a spus cu tărie: 


Mă întrebaţi cum adun creştini ce nu sunt în răspunderea 
mea pentru a cânta psalmi şi a auzi Scripturile explicate? Şi 
altor oameni, pe baza principiilor catolice .... Cred că nu e 
dificil să mă justific .... Dumnezeu îmi porunceşte în 
Scripturi, potrivit puterii mele, să învăţ pe cei neştiutori, să 
îndrept pe cei răi, să-i întăresc pe cei neprihăniți. Oamenii 
îmi interzic să o fac în parohiile altora, adică să nu o fac 
deloc, căci eu nu am parohia mea şi nici nu voi avea probabil 
vreodată una. Cui să dau deci ascultare — lui Dumnezeu sau 
oamenilor? Judecaţi singuri dacă e corect să mă supun 
oamenilor mai degrabă decât lui Dumnezeu. Sunt împiedicat 
să predic Evanghelia, dar vai mie! dacă nu o fac.” 


John Robinson, ai cărui enoriaşi sunt responsabili 
pentru transferul ideilor „Celui de-al doilea front” pe malurile 
Lumii Noi, s-a referit de asemenea la problema conturării 
Bisericii lui Hristos, identificându-se cu viziunile „Celui de-al 
doilea front”. Drept consecinţă, obişnuitele greutăţi s-au abătut 

p ţa, ODIŞ să ț 
asupra lui. EI scria constantinienilor ce i se opuneau: 

În ce priveşte adunarea unei biserici ... vă spun că în orice 
loc, prin orice mijloace, fie că predicând Evanghelia ... fie 
citind, explicând sau prin orice alte mijloace de publicare a 
Evangheliei, doi sau trei oameni credincioşi apar, se separă 
de lume întru asocierea de Evanghelie ... şi aceştia sunt 
adevărata Biserică adunată în adevăr, deşi niciodată atât de 
slabă, o casă şi un templu al Domnului, fundamentată corect 
pe doctrina Apostolilor şi Profeţilor, Hristos însuşi fiind 
piatra din capul unghiului, împotriva căreia porțile iadului nu 
vor dăinui şi nici invectivele voastre degradante. *% 


Drept rezultat al pionieratului oamenilor ce împărtăşeau 
viziunea „Celui de-al doilea front”, a rezultat nu doar 
legitimitatea  Wincklerpredigt în Statele Unite, ci şi 
ilegitimitatea cultului public. Primul Amendament prevede că 
„Congresul nu va emite vreo lege în ce priveşte stabilirea 
religiei, nici nu va interzice exercitarea liberă de acum încolo a 
vreuneia.” Intenția acestui Amendament interpretat adesea în 
mod eronat nu este de a împuternici vreo religie sau ne-religie, 
ci este de a împuternici imparțialitatea în problemele religioase. 
Primul Amendament nu intenționează să spună că Statul nu „va 
ajuta religia”, ci intenționează să spună că Statul nu va ajuta o 
religie în detrimentul altora; intenţionează să spună că nu va fi 
stabilită vreo religie oficială (care va urma a fi ajutată) şi nici 
nu va interzice stabilirea vreunei religii (prevenind astfel 
exercitarea liberă a celorlalte religii). Primul Amendament nu 
este neapărat rodul Revoluţiei Franceze, cât al moştenirii 
restituționismului. 

Toate adunările religioase în Statele Unite sunt adunări 
Winckler — sunt ţinute în localuri non-publice şi nu pe străzi. 
Chiar şi adunările catolice sunt adunări Winckel. Spunem 
„Chiar şi adunările catolice”, deoarece Biserica Catolică nu s-a 
împăcat în mod oficial cu versiunea americană a lucrurilor, căci 
ori de câte ori poate să o facă, cere ca slujbele ei să capete 

statutul de cult public, continuând să fie mai puţin decât 
satisfăcută de ideea societăţii compozite. 

ŞI totuşi, chiar şi catolicii din America sunt pregătiți să 
spună că experimentul american cu privire la relația 
Biserică-Stat funcționează, spre avantajul tuturor celor 
implicaţi, chiar şi a Bisericii Catolice. Menţionăm, de exemplu, 
cuvintele scrise de John Cogley: 


Nu avem vreo problemă Biserică-Stat în sensul clasic al 
cuvântului. Mi se pare că sistemul nostru de separare este 
atât de eficace, încât oamenii pot veni să rezolve dificultățile 
inevitabile de a încerca să dea Cezarului ce-i a Cezarului şi 
lui Dumnezeu ce-i al lui Dumnezeu .... Funcţionează. 
Drepturile Bisericii sunt respectate cu meticulozitate în 
instanțele de judecată americane, iar nevoile Statului sunt 
recunoscute şi onorate de Biserică. Nu mă pot gândi la vreun 
loc pe lume în care ar fi mai uşor pentru un om să-şi 
împlinească îndatoririle religioase decât în Statele Unite — de 
a da lui Dumnezeu ce-i al Lui. Nici nu mă pot gândi la vreun 
loc unde Statul să ceară atât de puţin din ceea ce poate da un 
om religios. Atunci când o face, omul religios poate face un 
apel conştiincios şi Statul îi va da ascultare. Am spus ... 
funcționează. Unde se află Biserica în cea mai sănătoasă 
stare a sa?” 


Beneficiile ce sporesc din repudierea „sacralismului 
creştin” pot fi observate în orice aspect. Protestanţii le 
împărtăşesc în aceeaşi măsură cu catolicii. Dacă asemenea 
repudiere funcționează întru beneficiul autentic al Bisericii, 
atunci aceasta este o dovadă categorică a faptului că principiul 
este corect. O examinare sinceră a Noului Testament întăreşte 
de asemenea convingerea că acest principiu este corect şi în 
lumina biblică. 

Putem deci susţine că istoria a sprijinit viziunile expuse 
în Noul Testament, viziuni pentru apărarea cărora „Copiii 
vitregi” ai Reformei erau denumiți în mod peiorativ Winckler. 

6 Wiedertăufer! 


Mărturia unui cuget curat înaintea lui Dumnezeu ... 
I Petru 3:21 


Un alt termen de reproş pentru „Cel de-al doilea front” 
era Wiedertăufer, un cuvânt ce însemna anabaptist, adică 
rebotezător. Numele indică practica „Copiilor vitregi” de a 
boteza pe toți cei ce deveneau parte a congregaţiei lor, chiar 
dacă aceştia fuseseră botezați în Biserica inclusivistă, o practică 
pe care inamicii lor o numeau rebotezare. 

Sursele nu evidenţiază vreun om în calitate de inițiator 
al rebotezării în secolul al XVI-lea. Aşa cum spunea Josef 
Beck: „Sursele nu spun vreun cuvânt despre cel ce a venit cu 
ideea rebotezării.” ! 

Această practică necesită o explicaţie. Rebotezarea este 
un lucru extrem de radical — cât de radical vom vedea în acest 
capitol. Cum a apărut o practică atât de radicală în mod anonim 
este mai mult decât ciudat — dacă se presupune, conform 
modei, că anabaptismul era un simplu produs al secolului al 
XVI-lea. 

Dar această tăcere în ce priveşte persoana ce trebuie 
creditată pentru idee devine explicabilă dintr-o dată când 
realizăm, că ceea ce a fost cunoscut ca anabaptism în timpurile 
Reformei nu era ceva nou sub nici un aspect. Nici numele, nici 
practica nu erau noi, nici filozofia ce stătea în spatele practicii. 
Anabaptiştii n-au fost inițiatorii unei noi şcoli de gândire, ci au 
declarat din nou o ideologie veche, în idiomul secolului al 
XVI-lea nouă cu siguranță, însă totuşi veche. Nimeni nu este 
nominalizat pentru inventarea anabaptismului de secol XVI, 
pentru simplul motiv că nimeni nu a făcut-o. 

Rebotezarea e la fel de veche ca şi constantinianismul, 
căci existau anabaptişti, numiţi astfel, încă în secolul al IV-lea. 
Codurile lui Teodosius deja prevedeau pedepse foarte aspre, 
pedeapsa capitală, pentru oricine era vinovat de a fi efectuat 
botezul pentru a doua oară.” De fapt, primii martiri anabaptişti 
ai timpurilor Reformei au fost condamnaţi la moarte pretextând 
termenii acestor coduri străvechi. 

Însăşi rigoarea practicată împotriva anabaptiştilor ne 
solicită atenția: rebotezarea era considerată o crimă capitală. 
Am putea avea impresia că rigoarea se datora grijii exagerate 
faţă de ortodoxia teologică. 

Adevărul este că Codurile erau atât de severe întrucât 
miza era mult mai mare decât corectitudinea teologică. Miza 
era constantinianismul însuşi. Noi, cei ce am trăit ceva timp în 
climatul compozitismului social, vom întâmpina dificultăţi în a 
înțelege în ce fel o convingere şi o practică ce în timpurile 
noastre nu stârneşte prea multe reacții, atrăgea asupra sa o atare 
mânie. Pentru a înțelege asemenea rigoare ar trebui să 
reconstruim lumea „sacralismului creştin” şi locul pe care a 
ajuns să-l ocupe botezul, şi mai cu seamă botezul copiilor mici. 

Într-un capitol anterior am urmărit faptul că cei ce au 
promovat schimbarea  constantiniană s-au folosit de 
creştinescul Agape, modificându-l, astfel încât să îndeplinească 
pentru noul sacralism ceea ce vechiul sacramentum a înfăptuit 
pentru vechiul; am observat că „mesa” era Agape după ce a 
căpătat subtextul vechiului şi păgânului sacramentum. Cina 
creştină a fost preschimbată într-un lucru diferit ce slujea 
sacralismului. În mod asemănător s-a întâmplat şi cu instituţia 
deja existentă a botezului copiilor mici, subiect al unei 
schimbări din motive similare, pentru a servi de asemenea 
cauza „sacralismului creştin”. Oamenii s-au folosit de instituția 
existentă şi au făcut-o „creştinare”, adică un ritual prin care 
fiecare copil din Imperiu să fie „făcut creştin” înainte de a avea 
de spus vreun cuvânt cu privire la acest fapt. Din moment ce 

fiecare copil „creştinat” în acest fel era considerat un „creştin”, 
aceasta era o instituție extrem de utilă, una ce avea să 
perpetueze ambiția sacralistă extrem de aproape de împlinire. 
Doar acest fapt va fi explicația pentru ferocitatea reacțiilor 
adverse ale protagoniştilor „sacralismului creştin” faţă de toți 
acei ce contestau „creştinarea”. Ceea ce dicta politica botezului 
nu era atât o preocupare pentru mântuirea sufletelor, ci mai 
degrabă un motiv socio-politic. Protagoniştii „sacralismului 
creştin” erau interesaţi de actul „creştinării”, deoarece erau 
interesați de acelaşi lucru de care era interesat şi Constantin, 
adică de un liant care să dea coerenţă societății. Atunci când 
Carol cel Mare, spre exemplu, a poruncit pedeapsa cu moartea 
pentru oricine refuza să se supună botezului creştin în varianta 
sacralistă, o făcea din motive politice, nicidecum religioase. 
Pentru un sacralist „creştinarea” oricui din ţinut era un lucru de 
extremă importanţă, căci în acel mod era posibil de atins scopul 
creării unei societăți omogene. 

Vom ilustra cu un exemplu din istorie că nu pasiunea 
pentru corectitudinea teologică era pe primul plan şi nici măcar 
mântuirea copilaşilor nu era ceea ce-i determina pe magistrați 
să fie interesaţi de „creştinare”, ci mai curând potențialul ce 
promova sacralismul. Din multele exemple posibile îl alegem 
pe cel al Margaretei din Parma. Când în 1567 ea a cucerit 
oraşul Valenciennes, prima ei preocupare a fost lichidarea 
predicatorilor „eretici”, iar cea de-a doua preocupare a fost 
restabilirea „botezării”. A susţinut că „presupunând că Regele 
ar permite două religii — un lucru ce nu cred că l-ar putea face — 
chiar şi atunci aş refuza să fiu părtaşă unui asemenea plan; 
atunci aş prefera mai curând să mă las sfâşiată în bucăţi!” O 
dată cu capitularea oraşului nefericit Margareta era în poziția 
de a eradica ideea permisiunii mai multor religii, astfel încât a 
decretat: „Copiii nou-născuţi vor fi aduşi după naştere la 
biserica parohiei în văzul tuturor pentru a fi botezați — în caz 
contrar, o grea şi aspră penalizare îi aşteaptă pe părinții ce şi-au 

botezat copiii în alt mod. Pedeapsa capitală se va aplica 
părinţilor şi celui ce oficiază alt tip de botez." 

Avem aici un magistrat dedicat premizei sacraliste într- 
un mod fanatic, astfel încât toţi cetăţenii să adere la una şi 
aceeaşi religie. Ea ar muri mai degrabă de o moarte violentă 
decât să fie parte a unui compozitism social. Politica sa 
riguroasă în ce priveşte botezul copiilor îşi găseşte explicaţia în 
dedicarea ei pentru formula sacralistă. 

Propunătorii constantinianismului mizau atât de mult pe 
instituția cunoscută ca „botezare” încât adesea recurgeau la 
Zwangtaufe, adică botezul efectuat împotriva voinței 
persoanelor implicate. De fapt, când Carol cel Mare a decretat 
ca „oricine refuză botezul, să fie condamnat la moarte”, el deja 
practica Zwangtaufe. Agenţii Bisericii „decăzute” practicau 
adesea botezurile forțate în mod deschis. Ne-am referit deja la 
faptul că „misiunea” lui Amandus în satele flamande a 
întâmpinat asemenea opoziție, că a fost nevoit să iasă în 
repetate rânduri din Schelde. S-a sugerat că acest tratament era 
un caz de Zwangtaufe pentru Zwangtaufe. 

Sacraliştii mizau atât de mult pe „creştinare”, încât o 
mulțime de evrei au fost botezați în timpurile medievale 
împotriva voinţei lor. În acele vremuri în Spania şi Portugalia 
medievală 80% dintre evrei fuseseră supuşi tratamentului 
ofensator Zwangtaufe. Aşa cum vom reliefa la momentul 
potrivit, cazuri de Zwangtaufe au apărut în timpurile Reformei 
şi până în timpurile relativ recente, fiind o consecință a 
constantinianismului. 

Deşi botezul copiilor a apărut mai mult sau mai puțin 
sporadic în timpurile pre-constantiniene, „creştinarea” datează 
de la inaugurarea „sacralismului creştin”. Pentru susţinătorii 
noii ordini, botezul copiilor era prea valoros pentru a-l lăsa 
neexplorat, devenind o practică aproape universală în câteva 
decenii. Era inevitabil ca aceia ce nu aveau o atitudine 

favorizantă faţă de schimbarea constantiniană să fi început un 
atac asupra botezului în noua sa formă. 

Donatiştii erau cei dintâi anabaptişti. Constantin şi 
colaboratorii săi din Biserică, convinşi de faptul că nu poate fi 
pace în piața publică fără unitatea deplină de la altar, au început 
să ridice botezul la un alt nivel. Drept răspuns, donatiştii au 
început să susțină că botezul efectuat de Biserica 
atot-cuprinzătoare nu este botez creştin, ci un surogat 
deplorabil. De aceea se simțeau chemaţi să săvârşească 
adevăratul botez celor ce se alipeau de adunarea lor, chiar dacă 
aceştia fuseseră deja victimele botezului efectuat de Biserica 
„decăzută”, ceea ce era considerat în mod zeflemitor rebotezare 
de către oponenții realului botez. În ochii acestora rebotezarea 
era o chestiune teribilă. Dacă botezul cuiva era semnul 
apartenenţei la „Creştinătate”, atunci al doilea botez era semnul 
necredincioşiei față de acea „Creştinătate”. Astfel a fost 
redactată legislația cu privire la lichidarea celor ce 
obstrucționau dezvoltarea „Creştinătății”. Există un capitol 
întreg în codurile străvechi despre „ne sanctum baptisma 
iteretur” (ca botezul să nu fie repetat) şi în aceste coduri 
pedeapsa cu moartea este poruncită pentru cei dintâi 
anabaptişti. 

În acelaşi context este menţionată şi infracțiunea 
conducerii unei adunări sau, aşa cum am numit-o anterior, 
Winckelpredigt, pedepsită şi ea cu moartea. Aceste două 
infracțiuni, cea de Wiedertăufer şi cea de Winckler sunt 
comasate în această veche legislație, ceea ce nu ne va uimi din 
moment ce am pătruns adevărata problemă. Ambele infracțiuni 
sunt atacuri asupra ideii de Biserică ce „include pe toți din 
aceeaşi localitate”, ambele au drept obiectiv recuperarea 
Bisericii „bazate pe credinţa personală”, ambele sunt atacuri 
asupra conceptului de Corpus Christianum, apărând interesele 
conceptului de Corpus Christi. 

Donatismul a fost suprimat cu succes, dar aceasta nu 
înseamnă că viziunea donatistă a fost eliminată. S-a dovedit a fi 
imposibilă eradicarea convingerii ce stătea la baza rebeliunii 
donatiste. Continuăm să auzim subtextul donatismului de-a 
lungul timpurilor medievale. Existau şi aceia pentru care 
Biserica era grupul unor oameni credincioşi, mai curând decât 
masele botezate. În mod ocazional chiar şi cuvântul „donatist” 
se auzea până în timpurile moderne." 

În anul Domnului 1050, de exemplu, s-au luat măsuri 
împotriva unor „eretici” a căror element al „ereziei” era că „ei 
răsturnau botezul copiilor”. Ba mai mult, se spune că 
procedând astfel „ei aduceau erezia veche”.* Un secol mai 
târziu îl găsim pe papa Lucius al III-lea atacând „eretici” ce 
„privind botezul ... nu ezitau să gândească sau să înveţe altfel 
decât sfânta Biserică a Romei învaţă şi practică.” 

Oamenii ce erau critici cu privire la vederile tolerante 
ale Bisericii atot-cuprinzătoare cu siguranță erau critici şi cu 
privire la botezul instaurat de aceasta. În lumina Noului 
Testament activităţile sale de „botezare” lăsau loc criticii din 
plin. Chiar printre „ereticii” ce încercau să activeze în Biserică, 
botezul Bisericii era în mod frecvent atacat. Vedem aceasta în 
cazul unui „frate Michael” ce a fost ars pe rug în Florenţa în 
1389. Deşi purta haina Bisericii predominante, inima sa era a 
unui „eretic”. Se pare că avea în jurul său câțiva discipoli, 
membri ai ecclesiola in ecclesia şi datorăm istorisirea unuia 
dintre aceştia. În timpul procesului său, i-au fost aduse 
următoarele remarci: „Deci Biserica a rămas printre voi!”, „Vai 
ție, tu ce spui că noi nu suntem botezați şi nici nu suntem 





* Atunci când browniştii au atacat doctrina existenţei unei Bisericii de stat în 
Anglia, au fost numiţi peiorativ „o sectă donatistă” (Cf. George Peabody 
Gooch, 7he History of English Democratic Ideas in the Seventeenth 
Century, „Istoria ideilor democratice din Anglia secolului al XVII-lea”, pag. 
85.) Târziu în secolul al XIX-lea cei ce pledau pentru o Biserica Liberă în 
Germania ca oponenți ai Landeskirche au fost de asemenea numiţi 
„Donatisten”. 

creştini adevăraţi!”, „Tu nu eşti printre oameni păgâni!” În mod 
evident „fratele Michael” era apropiat de viziunea 
restituționistă, chiar dacă continua legătura aparentă cu 
Biserica, nefiind departe nici de anabaptism, căci oricine 
contesta validitatea „botezării” practicate de Biserică mai are 
nevoie doar de un pas pentru a fi un rebotezător în toată firea. 
Logica situației necesită acel pas. Nimeni nu poate rămâne 
mulțumit cu un botez pe care îl consideră invalid, el trebuie să 
re-boteze dacă ia în serios botezul în genere. 

Este bine cunoscut că Pierre de Bruys, care a trăit în 
secolul al XII-lea, a atacat obiceiul botezării practicat de 
Biserica predominantă. El învăţa că nimeni nu trebuie botezat 
până nu ajunge la vârsta discernământului, atacând nu doar 
„botezarea”, dar şi practicarea rebotezării. Bineînţeles că nu a 
folosit cuvântul (nici un anabaptist nu accepta acest cuvânt), 
dar petrobrusienii, aşa cum erau numiţi adepţii lui, declarau: 
„Aşteptăm până la momentul potrivit, până omul este pregătit 
de a cunoaşte pe Dumnezeul său şi de a crede în EI; nu îl 
rebotezăm, aşa cum ne acuză ei, căci putem spune că acesta nu 
a fost vreodată botezat.” 

Acesta era restituționism în toată splendoarea sa. Ceea 
ce era unic în izbucnirea restituționismului era că acesta era 
întreprins în interiorul Bisericii atot-cuprinzătoare. În mod 
evident de Bruys se confrunta cu aceeaşi dilemă cu care se 
confrunta şi Martin Luther — a Bisericii ca societate de 
credincioşi versus Bisericii ca societate ce includea pe toți 
dintr-o localitate. Asemeni lui Luther, de Bruys simpatiza cu 
posibilitatea creării Bisericii credincioşilor fără abandonarea 
Bisericii inclusiviste — o combinaţie imposibilă a unor concepte 
ce se exclud reciproc. Un lucru consecvent ce urma a fi făcut 
era să părăsească Biserica atot-cuprinzătoare şi să reinstituie 
Biserica credincioşilor. Nu  ecclesiola in ecclesia, ci 
restituționismul ca soluţie eficientă la problema pusă de 
„sacralismul creştin”. 

Acea soluţie a fost încercată adesea şi consecvent în 
timpurile medievale. Citim, spre exemplu, despre un număr 
mare de „eretici” arşi pe rug la Trier în 1231, „eretici” ce-şi 
aveau conducerea lor ecleziastică, chiar şi un episcop sau 
conducător general. Aveau toate indicatoarele 
restituționismului — erau bine fundamentați în Noul Testament, 
pe care îl aveau în dialectul local; nu credeau în trupul 
Domnului — adică se opuneau trans-substanţierii;, susțineau că 
un preot ce trăieşte în păcat este nepotrivit pentru a oficia 
Sacramentul; ei credeau că orice bărbat sau femeie poate 
administra Sacramentul, din orice bol sau potir şi în orice loc; 
spuneau că mirungerea (aşa cum era practicată ea de Biserica 
inclusivistă) şi rugăciunile pentru morți sunt inutile, 
minimalizând de asemenea  sacramentul Ordinelor 
(călugăreşti). Şi, ataşat acestei liste de elemente ale „ereziei” — 
toate trăsături bine cunoscute ale anti-constantinianismului” — 
găsim faptul că aceşti „eretici” de asemenea „repetau botezul”! 

Ideile ce stau la baza practicii rebotezării nu doar că au 
fost exprimate de-a lungul timpurilor medievale ca aspecte ale 
viziunii restituționiste, dar această trăsătură a fost uneori 
considerată punctul central al acestei viziuni. Petru 
Venerabilul, un fiu de încredere al Bisericii-Imperiu, a declarat 
că „primul aspect important al ereticilor este acela că copiii, ce 
nu au abilitatea de a alege, nu pot fi mântuiți prin botez.” 
Argumentul de aici este exact acelaşi pe care îl vom auzi de la 
anabaptiştii din timpurile Reformei, singura diferență fiind 
aceea că în timp ce anabaptiştii o spuneau în germană, aici era 
pronunţată în latina medievală. 





b Aceşti „eretici” erau acuzați de un cult bizar al pisicii. Asocierea pisicilor 
şi ereticilor era comună, iar motivul pentru acest fapt nu este foarte clar. 
Cea mai promițătoare explicaţie ar fi aceea că cuvântul Karhar era asociat în 
mintea oamenilor simpli cu Kater, adică motan. În acest fel pisica pare a fi 
asociată cu magia, căci ereticii erau adesea acuzaţi de necromanţie. Aceasta 
ar putea explica de asemenea de ce o femeie eretică era adesea numită o 
Tibbe, o pisică (cf. englezescul „tabby-cat”). 

Susținem din surse credibile că waldensienii, acei 
moştenitori ai anabaptiştilor din vechime şi părinţii celor din 
epoca Reformei, practicau rebotezarea. Un manuscris din 
secolul al XIV-lea păstrat la Strasbourg ne informează că 
waldensienii „erau rebotezați de clericii lor.” Că acesta era cu 
adevărat obiceiul printre waldensieni ştia şi Luther, ce le-a 
spus: 


Aceşti frați susțin ideea că fiecare om trebuie să creadă 
pentru el însuşi şi în baza credinţei sale să primească botezul 
şi că altfel botezul sau sacramentul sunt inutile. Până în acest 
moment ei cred şi vorbesc adevărul. Dar când încep să 
boteze copiii mici ... adică îşi bat joc de sfântul botez .... Nu- 
i ajută faptul că copiii sunt botezați în viitoarea lor credință 
„.„ căci credinţa trebuie să fi fost declarată înaintea botezului 
şi prin acesta, altfel, copilul nu este mântuit de păcat şi de cel 
rău .... De aceea este nevoie ca waldensienii să se reboteze, 
aşa cum îi botează pe cei ce vin la ei de la noi. 


Aici avem rebotezarea mergând mână în mână cu 
practica botezului copiilor mici. Ceea ce waldensienii aveau 
împotriva „botezării” nu era vârsta celui botezat, ci subtextul 
constantinian al ritualului. De aceea ei rebotezau convertiții ce 
veneau din Biserica predominantă şi practicau botezul copiilor 
mici în cazul propriilor copii. 

Într-un alt fragment Luther relatează în mod asemănător 
despre anabaptişti. În anul 1522 el scria despre ei: „Ei botează 
pe cei mici ... şi rebotează pe cei ce pleacă de la noi la ei.” 

ŞI aici e dovada că cei dintâi militanți împotriva 
botezului copiilor mici nu-şi bazau argumentul pe diferența de 
viziune în ce priveşte accesibilitatea vieţii copilului la harul lui 
Dumnezeu, ci mai curând pe aversiunea faţă de „botezare”, 
adică a boteza cu substratul sacralist. Anabaptismul timpuriu 
nu era atât o pledoarie împotriva botezului copiilor mici, ci mai 
degrabă împotriva anti-constantinianismului. 

Este semnificativ faptul că cel puţin în unele cazuri 
anabaptiştii secolului al XVI-lea nu atacau botezul copiilor 
mici în manifestările lor timpurii, ci „botezarea” practicată de 
Biserica decăzută. Citim că în zorii anabaptismului din zona 
Wassenberg, botezul copiilor mici nu era respins ca atare, însă 
ceea ce era respins era „botezarea” ca ritual. Găsim următoarea 
mărturie despre una din primele dovezi ale neliniştii 
anabaptiştilor în aceste zone: „un copil a fost botezat într-un 
locaş de Hendrick van Hoengen, în casa lui Godert Reinhart ... 
va avea un an în această vară .... Diederich Jurgens a botezat un 
copil cu propriile sale mâini.”” Întâlnim o separare clară față de 
Biserica-lmperiu, o întrunire într-o casă privată, unde 
sacramentul botezului era efectuat de un om neordinat — acesta 
este restituționismul în primele sale zile, deşi avem de-a face 
cu botezul unui copil mai mic de un an. 

Printre fraţii din Boemia exista de asemenea obiceiul de 
a reboteza pe cei convertiți din „Creştinătate”, dar şi aici 
aspectul problematic abordat nu era botezul copiilor mici, ci 
anti-constantinianismul, căci frații practicau acest tip de botez 
în cazul copiilor „părinților credincioşi”, adică a părinților ce 
erau membri în Biserica acestora, Unitas Fratrum. 

Observăm că rebotezarea nu era neapărat asociată cu 
respingerea botezului celor mici. Se spune că Michael Sattler, 
unul dintre primii ce şi-a pierdut viața pentru cauza 
restituționismului, era la început destul de binevoitor în ce 


* Bartholomâus von Usingen, fost profesor al lui Martin Luther, considera 
că anabaptiştii sunt descendenţii „picarzilor” din Boemia. Într-o scrisoare 
păstrată la Biblioteca oraşului Hamburg (citată de Ludwig Keller în a sa Die 
Anfânge der Reformation und die Ketzerschule, pag. 234) scria „quia autem 
hoc tempore de Picardismo exierunt quos Anabaptistas vel Catabaptismas 
ab iterate tinctione vocant.” Probabil ne-am hazarda să spunem că 
„anabaptismul a descins din picardism”, dar este posibil ca anabaptiştii să 
datoreze ideile lor despre botez izbucnirilor anterioare ale opoziţiei 
restituționiste. E limpede că există o continuitate ideologică între cele două 
reacții împotriva ordinii medievale. 

priveşte botezul copiilor mici. Această atitudine mai puţin 
vehementă față de subiect a fost manifestată în alte aspecte ale 
„Celui de-al doilea front”. Am putea spune că respingerea era a 
„botezării” ca atare, nu atât a botezului celor mici. Respingerea 
totală a botezului copiilor a apărut când a devenit evident că 
Reforma se îndrepta în direcția neo-constantiniană. Până în 
momentul în care reformaţii au început să îmbrățişeze vechea 
instituție a „botezării”, anabaptiştii nu au avut vreo reacție 
decisivă. Înainte de acest moment au fost suficiente negocieri 
din partea ambelor tabere. 

Atâta timp cât reformatorii cochetau cu două variante 
ale Bisericii şi încercau să se împace cu această dilemă, erau 
(dacă e să o spunem în termeni delicaţi) departe de a fi 
propunătorii fanatici ai botezului copiilor mici însă au devenit 
astfel. Şi migrarea lor spre acea direcție datează din clipa în 
care cei numiți „Copii vitregi” şi-au clarificat poziţia, conform 
căreia pentru ei nu exista vreo dilemă. Atunci reformatorii au 
devenit susținători empatici ai celuilalt capăt al dilemei şi 
atunci a început competiția, fiecare tabără dezvăluindu-şi 
armele în această dispută. 





4 În Biserica Reformată din Nordlingen din vremurile de odinioară (în 1525 
când polaritatea dintre reformatori şi „Copiii vitregi” nu atinsese punctul 
critic) părinţii erau întrebaţi dacă vor să-şi boteze copiii sau nu. Citim 
următoarele: „Wij doopen kinderen en volwassene perzoonen, en wij 
stooten die geene niet uit van de Kerke, die haare kinderen niet ter doop 
brengen, maar die alleenlijk door de oplegging der handen en "t gebed der 
Kerke, den Heere Christus werden aanbevoolen. Christus heeft geenen 
puderdom te doopen belast, maar ook geene verbooden.” Presupunând, ca 
de obicei, că toți cei ce se alipeau Reformei erau copii din 1517, este 
imposibil de explicat situația din Nordlingen. Aici erau oameni, membri ai 
Bisericii Reformate, care nu erau susţinători entuziaşti ai botezului copiilor 
Mici, şi aveau o pronunțată sensibilitate la faptul că liderii Bisericii 
Reformate s-au acomodat cu această idee. De unde vine această 
sensibilitate? Cu siguranță nu din direcţia reformatorilor din ultima fază a 
Reformei. Suntem obligați să privim spre aspectele anterioare Reformei 
pentru a explica această situație. 

Acest moment este detectabil în mod clar în cazul lui 
Huldreich Zwingli, ce a fost martorul apariției anabaptismului. 
La începutul carierei sale de reformat, acesta era mai degrabă 
lipsit de entuziasm, ca să nu spunem mai mult, în ce priveşte 
botezul celor mici, mărturisind în acele zile: „Nimic nu mă 
întristează mai mult în prezent decât faptul că trebuie să botez 
copii, căci ştiu că aceasta nu trebuie făcut.”! Aceasta este o 
mărturie grăitoare a unui om ce era conştient de faptul că 
reînnoirea Bisericii necesita o rupere radicală faţă de 
„botezare”. Zwingli cunoştea că aceasta era esenţa Reformei, 
contând mai mult decât orice altă problemă. 

Nu putem să nu ne întrebăm de ce Zwingli, fiind atât de 
sigur de practicarea eronată a „botezării” nu şi-a făcut publică 
dezicerea de acest aspect. Pentru a răspunde la această 
întrebare trebuie să ne amintim că conducătorii civili ai 
oraşului erau sacralişti şi considerau sacramentul liantul ce 
ținea societatea laolaltă şi de aceea ar fi fost potrivnici ideii 
respingerii botezului copiilor mici. Aceasta însemna că, dacă 
Zwingli ar fi acționat conform convingerii sale, ar fi căzut 
imediat în dizgrația acestora, ceea ce implica pierderea 
venitului său, secarea sursei de supravieţuire. Acesta trebuie să 
fi fost motivul pentru care Zwingli a revenit la ideile sacraliste, 
motiv evident şi din mărturia sa: „ Dacă ar fi să încetez 
vreodată practica, mă tem că îmi voi pierde statutul.” 

Zwingli scria de asemenea: „Nu mă ating de botez, nu 
mă voi referi la el nici ca fiind corect şi nici greşit; dacă ar fi să 
botezăm aşa cum a stabilit Hristos, atunci n-am boteza pe 
nimeni decât dacă împlineşte anii în care să aibă discernământ, 
căci nu găsesc nicăieri scris nimic ce să susțină botezul celor 
MICI ....” Şi aceasta este suficient de clar. Deşi Zwingli începe 
prin a spune că doreşte să se abţină din a tăia nodul gordian, îşi 
spune opinia şi-şi exprimă convingerea, şi anume că 
„botezarea”, aşa cum e practicată de Biserica decăzută, nu are 
fundament biblic şi că adevăratul botez e cel al credincioşilor. 

ŞI suntem din nou tentaţi să întrebăm motivul ezitării 
sale, a reîntoarcerii de la convingerea ce avea garanția biblică şi 
a continuării în felul lipsit de această garanţie decisivă. Pentru 
a răspunde la această întrebare trebuie să ne amintim că această 
convingere era una radicală. A propune încetarea „botezării” 
într-o societate sacrală, ce a fost ținută laolaltă timp de un 
mileniu de sacramente, era ceva foarte radical, echivalent cu 
excluderea unor oameni din societate. De aceea Zwingli a 
adăugat: „Totuşi trebuie să practicăm botezul copiilor mici 
pentru a nu ofensa oamenii.” 

Zwingli şi-a expus opinia într-un alt moment referitor la 
acest subiect, în discuția cu asociații săi Hans Hager şi Ruodi 
Feissenwasser, mărturisindu-le următoarele: ,... dacă ar fi să 
botezăm conform poruncii lui Hristos, atunci n-am boteza pe 
nimeni până nu va fi ajuns la vârsta discernământului.” Şi 
aceasta este suficient de grăitor. 

Şi ne-am putea întreba din nou de ce acest reformat a 
dat înapoi, de ce a permis să fie părtaş la perpetuarea unei 
practici ce, conform covingerii sale, era lipsită de garanția 
biblică. Şi tot Zwingli răspunde acestei întrebări. Şi este din 
nou problema unei ofense, căci el adaugă în mod specific: „Dar 
în baza posibilității ofensei evit să predic aceasta; este mai bine 
să nu predic aşa ceva până lumea nu este pregătită să o 
primească.” 

Este indiscutabil că ceea ce îl împiedica pe Zwingli de 
la aplicarea botezului credincioşilor era considerația că un 
asemenea botez ar diviza societatea — un aspect ce oamenii cu 
convingeri sacraliste nu l-ar permite. Orice are consecinţa unei 
societăți compozite este un rău intolerabil pentru sacralişti. 
Aceasta este ceea ce în mod neîndoielnic îl reținea pe Zwingli. 
Botezul, spunea el, „este un semn vizibil prin care un om se 
face responsabil în fața lui Dumnezeu şi face aceasta vizibil 
pentru aproapele său, prin însemn exterior, fără a contribui la 
crearea facțiunilor, aducând altfel în ființă o sectă şi nu o 

credință.”  Zwingli, asemeni multora din generația lui, era 


inconştient ferice a faptului că Biserica lui Hristos este prin 
definiţie o sectă.” Contemporanii lui erau extrem de înfricoşaţi 
de orice avea iz de Rofterei sau de generare a facțiunilor, uitând 
că Biserica lui Hristos ilustrată în Noul Testament era prin 
definiție o facțiune, în orice caz, o partidă, un segment al 
societăţii şi niciodată o totalitate. 

Mai târziu, când „Cel de-al doilea front” s-a deschis şi 
Zwingli şi-a îndreptat armele împotriva asociaților de 
odinioară, acum cunoscuţi drept anabaptişti, era, desigur, jenat 
de declarațiile sale din trecut privitor la botezul copiilor. Se 
pare că nu şi-a păstrat ideile anti-botez în afara rostirilor de la 
amvon într-atât încât şi-ar fi dorit. Liderii anabaptişti nu ezitau 
să-l acuze în orice caz de îndepărtarea sa în direcția opusă, iar 
el a încercat în schimb să diminueze forța celor spuse. 
Hibmaier, unul din căpitanii „Celui de-al doilea front”, l-a 
mustrat, spunând: „Obişnuiai să împărtăşeşti aceleaşi idei, 
scriai şi predicai aceste lucruri în mod deschis de la amvon şi 
multe sute de oameni le-au auzit din gura ta. Dar acum toţi cei 
care susțin aceasta despre tine sunt numiţi mincinoşi. Da, spui 
cu tărie că nici una din aceste idei nu ţi-a trecut prin minte şi 
nici nu a fost rostită, lucruri despre care voi păstra tăcerea 
acum.”? 

Zwingli, deranjat în mod vizibil, a replicat: „După ce s- 
a acceptat în mod pripit că semnul certifică credinţa, atunci 
oamenii trebuie să atace botezul copiilor. Căci, cum ar putea 


* Cuvântul sectă nu este derivat din latinescul secare, însemnând a tăia, aşa 
cum se spune adesea în mod eronat, ci din seguor a cărui idee esenţială este 
de a urma. Această etimologie a cuvântului sectă era cunoscută oamenilor 
învăţaţi ai timpurilor Reformei. Găsim, de exemplu, într-un ordin al lui 
Philip din Hesse referitor la anabaptişti că nu doar „ihre duces and 
redlinfirer [literalmente rotari] sonder auch alle ihre sectatores und 
nachvolger” aveau să fie întemnițați. În acest fragment sectatores sunt 
urmaşii, sinonim cu nachvolger. Nu e nevoie de vreo apărare a faptului că 
un creştin este un Nachvolger, un urmaş, un sectant, prin definiție. 

botezul să certifice credința în cazul copiilor mici, văzând că ei 
nu pot crede. Această greşeală m-a indus şi pe mine în eroare 
cu ani în urmă şi m-a făcut să gândesc despre efectuarea 
botezului când copiii vor fi crescut.”!” A salvat situaţia prin 
cele rostite, însă aceasta l-a costat conceptul botezului 
credincioşilor. Acum apăra botezul necredincioşilor, adică 
botezul ce era potrivit, chiar dacă credinţa, foarte probabil, nu 
era prezentă. 

În trecere fie spus, ar fi util să ne amintim că Luther a 
mers la aceeaşi extremă în încercarea sa de a evita doctrina 
anabaptistă, conform căreia botezul are loc doar dacă credinţa 
este foarte probabil prezentă. Luther a izbucnit cu nesăbuinţa sa 
caracteristică: 


Cum ar putea fi botezul insultat şi disprețuit în mod mai grav 
decât atunci când spunem că botezul efectuat unui om 
necredincios nu este botezul cel bun şi autentic! ... Ce, este 
considerat botezul ineficient din cauza necredinţei mele? ... 
Ce doctrină mai blasfemiatoare şi mai ofensatoare putea 
diavolul să inventeze şi să predice? Şi totuşi, anabaptiștii şi 
Rottengeister sunt afundaţi până peste cap în această 
învățătură. Eu afirm următoarele: Uite un evreu ce acceptă 
botezul, ceea ce se întâmplă destul de des, dar nu crede: să 
spunem atunci că acesta nu a fost botezul adevărat, deoarece 
el nu a crezut? Doar un nebun ar crede aceasta, ba chiar ar şi 
huli şi dezonora pe Dumnezeu pe de-asupra.!* 


Dacă Zwingli se apără din disputa sa despre botezul 
copiilor, nefiind tocmai un model de curaj, să ne amintim cât 
de înfricoşător era singurul drum ce se deschidea pentru el. 
Consiliul oraşului îl avertiza (când noutățile le-au ajuns la 
urechi despre Zwingli nesocotind instituţiile „Creştinătăţii” de 
veacuri), spunând: „Nu se cade nimănui, mai ales unui 
predicator, să numească vechile convingeri şi legi inutile, 
nebuneşti sau sterile .... Procedând în acest fel, sfânta Biserică, 
părinții din vechime, Conciliile, papa, cardinalii şi episcopii 

etc., vor fi arătând ridicol, fiind desconsiderați şi eliminați.” 
Consiliul nu era motivat de preocuparea pentru corectitudinea 
teologică, căci a adăugat: „Şi atunci vor avea loc rebeliuni 
împotriva magistraturii, va fi o lipsă a unităţii, erezie şi slăbirea 
şi diminuarea credinței creştine.” A merge direct împotriva 
acestei filozofu, tipic sacraliste, nu era puţin lucru. Era 
înfricoşător să plăteşti prețul acestei atitudini şi anabaptiştii 
aveau să afle în curând care era prețul. 

În data de 17 ianuarie 1525 Consiliul din Ziirich a 
declarat public că nu va avea loc nici o falsificare a instituţiei 
„botezării” ce servea sacralismul. Tuturor părinților li se 
poruncea în acelaşi edict să-şi boteze copiii în decurs de o 
săptămână, altfel pedeapsa era excluderea.' Aceasta a precipitat 
dintr-odată avântul liderilor anabaptişti: Reubli, Brâtli, Hătzer 
şi Castelberg. Şi Zwingli ar fi fost printre ei dacă nu ar fi 
migrat spre dreapta. Ceva mai târziu, în 1529, Dieta din Speier 
a decretat că „Fiecare anabaptist sau persoană rebotezată de 


? Aceasta a devenit procedura standard în alte oraşe. În data de 8 februarie 
1535 Primăria din Strasbourg a dat ordine ca copiii ce nu au fost încă 
botezați să se prezinte pentru botez în şase săptămâni şi pentru a adăuga 
stricteţe acestei directive s-a spus: „Welcher sich aber das zu thun widern 
wiirde, den sollen sy den geordneten herm geschriben geben, der gepir 
nach mit inen zu handlen” (Oue/len VIII, pag. 431). 

Este interesant de observat că cei ce nu s-au supus au argumentat că 
pastorii locali i-au învăţat că botezul copiilor mici nu era obligatoriu, ceea 
ce, fără îndoială, era adevărat. Cineva a spus: „Die predicanten haben doch 
II jaren gepredigt, das man jnen die gewissen soll frei lassen, des wollen sie 
sich fre halten unnd warten, waz inen got daruber gebit” (op. cit., pag. 
440f.). Altcineva, ce venise de curând la Strasbourg, a spus că „doctor 
Capito und Biitzer in syner zukunfft [sosire] zu ime gesagt, wie der 
kindertauff in der schrifft nit gegreundt sei er soll auch noch in aim [einem] 
Jar by inen fallen. Daruff hab er sich mit wib und kinder hie nidergelassen.” 
Un altul, Conrad Schretz, a susținut că el „will sein kind nit tauffen lassen, 
dann die herren prediger habens hie offentlich gepredigt.” Şi un altul, 
Cristof Meisinger, declara şi el că „wil sein kind nit tauffen lassen, dann 
doctor Capito hat vor VI jaren zu jm und annderen gesagt, de kindertauff sei 
nit, er muss fallen.” 

orice sex va fi condamnată la moarte, prin ardere pe rug, prin 
sabie sau prin orice alte mijloace." Zwingli ar fi fost pasibil şi 
el de pedeapsa cu moartea prin acest decret dacă nu ar fi virat 
din direcția de odinioară. A merge împotriva acestor şanse 
însemna să rişti enorm. Era o sarcină pentru care doar oamenii 
radicali erau pregătiți. 

Zwingli a evitat să plătească preţul, dar cu preţul 
întoarcerii la formula constantiniană, acum la scară provincială 
şi cu Protestantismul elveţian în locul Catolicismului roman. Şi 
în timp ce foştii asociați mergeau la călău unul după celălalt, 
puteau fi auziți vorbind în mod acid despre Zwingli: „Azi 
predică un lucru şi mâine se răzgândeşte; adică de ani de zile 
predicase că copiii nu trebuie botezați, dar acum ne spune că 
trebuie botezați.” 


* Speier era, desigur, sub controlul catolic. Rigoarea practicată de catolici 
împotriva anabaptiştilor nu o depăşea totuşi pe cea a protestanților. De 
exemplu, în 1534 oraşul protestant Strasbourg a decretat că nici un copil nu 
trebuia lăsat nebotezat şi că cei nebotezaţi vor fi botezați de reprezentanţii 
legii. Citim următoarele: „jeder burger und einwohner dieser stadt sein kind 
nicht iiber die zeit der kindbett ungetauft lassen sole ..., dann sonst werde 
ein rath taufen lassen, unt die undehorsamen der gebiihr nach straffen” 
(Ouellen VIII, pag. 399). 

i „Hut predigest er eins, morn widerriifet ers, und namlich hat er predigest 
von jaren, dan man die kindling nit tauffen sole, jetz aber sagt er, man sole 
sy touffen.” (Quellen VI, pag. 53) Se pare că atunci când s-a aflat că 
Zwingli a migrat spre dreapta, colegul său Sebastian Hofmeister a fost 
foarte tulburat. Când liderul anabaptist Hiibmeier a discutat schimbarea 
taberei de către Zwingli cu Hofmeister, cel de-al doilea a răspuns în scris (se 
pare că Hiibmeier avea originalul printre lucrurile sale, căci scria „das urtayl 
hab ich sein aigne handschrifft”): „unser briider Zwingli, so er ye wâlle das 
die khindlin miissen getaufft warden, von dem zill ire und nit nach der 
warhait des Evangelii wandle. Warlich, ich dab nitt miigen gezwungen 
warden, das ich mein khindlen tauffte. Demnach handlest du Christelich, 
das du der rechte Tauff Christi, der lag dahinden gelegen ist, widerumb 
herfir furest. Wir wâllen solchs auch unnderstan ...” (Ouellen IX, pag. 
236). În mod categoric, existase la început suficientă şovăială printre 
reformatori în ce priveşte „botezarea” tradițională. 

Zwingli nu era singurul care cu ani în urmă dorea 
încetarea „botezării”. Bucer a spus în 24 decembrie 1524, în 
timp ce vorbea unui întreg colegiu de pastori la Strasbourg; 
„Dacă cineva doreşte să aştepte în ce priveşte botezul ... nu ne 
vom separa de el şi nici nu-l vom condamna din acest motiv; 
fie ca fiecare să decidă în dreptul său. Împărăţia lui Dumnezeu 
nu constă în a mânca şi a bea şi nici în apa botezului, ci în 
neprihănire şi pace, şi bucurie în Duhul Sfânt.” Apariţia 
anabaptismului ca protest împotriva indeciziei reformatorilor 1- 
a determinat pe aceştia să devină protagonişti înfocaţi ai 
botezului copiilor mici. 

Luther a fost de asemenea jenat de practicarea 
„botezării”, dar şi el era conştient de radicalitatea ruperii de 
aceasta, abandonând astfel instituția ce stătea la baza 
sacralismului. Luther scria: „Nu există dovezi suficiente din 
Scripturi că cineva trebuie să justifice introducerea botezului 
copiilor mici în timpul creştinilor dintâi după perioada 
apostolică .... Dar ce este indiscutabil e că nimeni nu trebuie să 
se aventureze să respingă cu bună ştiinţă sau să abandoneze 
botezul copiilor mici, care a fost practicat de atât de mult 
timp.”€ 

Inutil de a menţiona că aceasta constituie încălcarea 
doctrinei lui Luther sola Scriptura, fiind capitularea 
ne-lutherană față de her historisch gewordene, aducându-ne 
periculos de aproape de poziţia catolică a „Scripturii şi 
tradiției”. Cum a ajuns Luther să se exprime într-un mod atât 
de ne-lutheran? Răspunsul este că Luther însuşi se afla într-o 
dilemă. Pe măsură ce se apropia mai mult de noua versiune a 
„sacralismului creştin”, trebuia să vină în apărarea „botezării”, 
chiar dacă trebuia să compromită propria lui doctrină sola 
Scriptura pentru a o face. 

Reformatorul Oecolampadius s-a aflat într-o situaţie 
similară. Şi el s-a alăturat noului „sacralism creştin” şi aceasta 
l-a costat de asemenea apărarea „botezării”. Şi acesta a simţit 


242 


că datele Noului Testament erau inadecvate şi că trebuia să 
recurgă la het historisch gewordene. Pentru a evita argumentul 
anabaptist, acest reformator a strigat: „Ştiu foarte bine că voi 
continuaţi să strigați „Scriptura, Scriptura!” în timp ce 
vociferați cerând cuvinte clare pentru a ne demonstra dreptatea 
.... Dar dacă Scriptura ne învaţă toate lucrurile, atunci n-ar mai 
fi nevoie ca ungerea să ne înveţe toate lucrurile.” Iată un 
protestant ce vorbeşte un idiom străin Protestantismului. Nu se 
opune anabaptiştilor în baza Scripturii, căci, din propria sa 
mărturie, el nu consideră această bază adecvată. Şi totuşi, se 
ceartă puternic cu anabaptiştii. De ce? Deoarece nu doreşte să 
renunţe la „sacralismul creştin” şi această lipsă de dorinţă era 
motivația tulburării împotriva „Copiilor vitregi” — cei ce 
renunțaseră la „sacralismul creştin”. 

Aceşti „Copii vitregi” nu erau în necunoştință de cauză 
referitor la motivația apărării nebuneşti a reformatorilor în ce 
priveşte „botezarea”. Ei ştiau că nu exegeza sau teologia, ci 
mai curând subiectul adecvării „creştinării prin botez” îi motiva 
pe reformatori. Aşa cum unul dintre aceştia s-a exprimat: „Ei 
se luptă pentru botezul celor mici nu din dragoste pentru copii 
... CI pentru a susține o Creştinătate falsă, pe care o au toţi prin 
înființarea unui asemenea botez. Căci Satan realizează că din 
moment ce o comunitate de credincioşi ia ființă, în care se 
manifestă supunerea față de Hristos, atunci întunericul lui nu 
poate dăinui mai mult în fața luminii, căci devine indiscutabil 
că ,Evanghelia” lui şi „,Creştinătatea” lui sunt ,urâciunea 
pustiirii”.”18 

Se pare că apoi anabaptiştii şi-au îndreptat armele spre 
instituția „botezării”, deoarece au respins „Creştinătatea” ce 
alimenta această instituţie. Şi se pare că reformatorii au înţeles 
cu precizie actul răscoalei anabaptiste, fiindcă ei înşişi s-au 
întors în mulțimea Creştinătăţii noi cu „sacralismul creştin” în 
format protestant. Poziția pe care orice persoană o avea faţă de 
„Creştinătate” îi determina atitudinea faţă de „creştinarea prin 

botez”. Bătălia referitoare la instituţia botezului copiilor mici, 
aşa cum fusese practicată de mai bine de un mileniu, nu era 
decât o parte a luptei ce privea delimitarea Bisericii lui Hristos. 

În această lumină putem înţelege spusele altfel sumbre 
ale lui Felix Manz: „Multe sunt cele ce le implică botezul, 
lucruri pe care prefer să nu le dezvălui acum.”"” Putem de 
asemenea înţelege observaţia scrisă de funcţionarul Curţii: „Ei 
nu vor să audă de botezul copiilor mici, nici de oficierea 
acestuia, dar aceasta va pune capăt în cele din urmă ordinii 
seculare.” Acest observator bine informat era convins, sacralist 
fiind, că trebuia să fie o „creştinare prin botez” dacă ordinea şi 
regula trebuiau să domine şi sesiza corect că, dacă „Copiii 
vitregi” obțineau ce voiau, Creştinătatea ar fi un aspect al 
trecutului, ceea ce implică sfârşitul ordinii pentru un sacralist. 
Începem să vedem de ce Felix Manz a fost înecat în apele reci 
şi întunecate ale râului Limmat. 

Începem să vedem dincolo de afirmaţia lui Conrad 
Grebel că ordinea medievală „nienderth mit basz mâchte 
nidergleit werdenn dann mit den kindertouff”” (nu poate fi 
distrusă cu nimic atât de eficient ca şi cu încetarea botezului 
copiilor mici), o afirmaţie ce o găsim de asemenea la colegului 
lui Grebel, Felix Manz.”! 

După cum vorbeau liderii „Copiilor vitregi”, tot aşa 
vorbeau şi adepţii acestora. Hans Seckler a spus că „Botezul 
copiilor mici este un stâlp pe care se sprijină ordinea papală şi 
atâta timp cât nu este dărâmat, nu poate exista nici o 
congregație creştină.” (Trebuie să observăm că în viziunea 
„Copiilor vitregi” „ordinea papală” se repeta în tabăra 
protestanților; cuvintele lui Seckler erau îndreptate împotriva 
„sacralismului creştin”, fie acesta catolic sau protestant). 

O simplă ţărancă, care a fost reținută pentru viziunile 
sale restituționiste, a spus-o în felul următor: „Cu mult timp în 
urmă nimeni nu era botezat până nu împlinea doisprezece ani şi 
nu ajungea la vârsta discernământului, când era pus în fața 

alternativelor de a fi botezat sau a rămâne păgân. Dar 
procedând în acest fel prea mulți rămâneau păgâni, astfel încât 
preoţii au decis să boteze copiii când încă erau mici pentru a fi 
şi a rămâne creştini.” Această descriere a femeii despre 
apariția botezului copiilor mici trebuie să fi pus pe cineva în 
dificultate, dar nu putea să dezbată motivația expusă de aceasta 
cu privire la apariția „botezării”, şi categoric nu cu privire la 
declaraţia ei că „botezarea” a intrat în vogă o dată cu efortul de 
a asigura o societate non-compozită. 

Suntem acum capabili să înţelegem cum şi de ce 
reformatorii sprijineau Zwangtaufe, dacă acesta putea fi numit 
sprijin. Chiar şi Philip din Hesse, un om de la care ne-am 
aştepta cel mai puţin, a fost convins să ordone botezul celor 
mici din rândul „Copiilor vitregi”, împotriva voii părinților. 
Citim într-un ordin scris de mâna lui, datat din 19 februarie 
1541, adresat subordonatului Kassel: „Ordinele noastre pentru 
tine sunt ... să faci copiii lor părtaşi botezului .... Botează-i în 
virtutea serviciului tău.” 

E de la sine înţeles şi limpede că „Copiii vitregi” nu au 
fost prea impresionați de aroganta tehnică Zwangtaufe. Pastorii 
din  Hausbreitenbach şi Friedwald relatau în orice caz 
următoarele: „A fost un anabaptist aici, pe nume Schwartzhaus, 
care a refuzat de ani de zile să-şi boteze copilul, pe care l-a luat 
primarul, împreună cu fiica mică a lui Philip şi i-au botezat. 
Mai târziu, Schwartzhaus a informat unele persoane că a spălat 
mizeria de pe ei [den dregk wider abgeweschen]."” Dacă acest 
limbaj nu e suficient de respectabil, atunci să-i acuzăm pe cei 
ce prin Zwangtaufe au lipsit ritul botezului de demnitatea sa. 

Uneori cazurile de Zwangtaufe sunt relatate cu jargonul 
pompos asociat de obicei justiției. Citim, de exemplu, despre 
un caz din 1577: „Michael Richter ... s-a îndreptat spre o sectă 
şi o eroare de-a anabaptiştilor şi, în ciuda faptului că greşelile 
lui i-au fost arătate cu consecvență şi a fost mustrat, el încă 
refuză să-şi boteze copilul. De aceea, ne-am văzut obligați să-i 

botezăm copilul cu aprobarea autorităţilor civile, mai ales că 
copilul era foarte bolnav.' La botez au fost prezenţi următorii 
martori: Wilhelm Baur ..., membri ai Consiliului oraşului. A 
fost de asemenea prezent preotul Paul Grevenius, pastorul, şi 
Johann Pfluck, vicarul din Neustadt. Eu, Michael Herolt, 
vicarul din Altenstadt, am efectuat ritul.” 

Din cele de mai sus cineva poate conchide că aceste 
botezuri forțate erau efectuate din motive umanitare cel puţin în 
parte — iată un copil a cărui şansă de a supravieţui nu era prea 
bună, astfel încât oamenii s-au îngrijit ca acesta să fie botezat. 
Totuşi, n-ar trebui să ne lăsăm induşi în eroare că aceşti oameni 
nutreau sentimente de dragoste pentru „Copiii vitregi”, căci 
comportamentul de acest gen este tipic în ce priveşte botezul. 
Potrivit mărturiei date în faţa instanţei în 1575 în Stadeck: „Au 
fost într-adevăr anabaptişti printre noi în vremurile de demult, 
dar au fost toți exterminați de magistratură, doi dintre ei fiind 
bolnavi au fost salvaţi şi cei care au refuzat să retracteze au 
murit de o moarte înceată [în închisoare], iar predicatorul i-a 
îngropat în afara cimitirului şi fără rituri creştine, alături de 
cimitir.” 

Un aspect încurajator într-o poveste sordidă de altfel cu 
privire la Zwangtaufe este faptul că magistrații par să fi simțit 
aproape instinctiv că era ceva în neregulă cu aceasta. Cei din 
apropiere de Wiirttemburg au cerut unui comitet de clerici să 
prezinte în scris argumentele pentru care un magistrat are 
datoria de a boteza copii împotriva voinţei părinţilor lor. Pentru 
ca opinia să reflecte o bază cât mai credibilă, un comitet de 
patru oameni a fost desemnat — doi lutherani, un reformat şi un 
romano-catolic. Au fost patru rapoarte, fiecare argumentând 
problema în felul său, dar rapoartele au declarat quasi 





' Se pare că mai existau oameni pe ţinuturile protestante, care credeau că un 
copil ce moare nebotezat e pierdut, o idee pentru care nu există nici o 
acoperire a Noului Testament, dar e un mijloc foarte potrivit pentru 
protagoniştii „sacralismului creştin”. 

unanimiter că „Biserica şi mai ales magistraţii au îndatorirea să 
boteze copiii împotriva voinţei părinţilor lor.”2€ 

Aceste rapoarte, scrise în mare parte în latină, 
argumentau de asemenea cu un oponent imaginar, ce susținea 
că, din moment ce nu era obişnuit să boteze cu forța copiii 
părinților evrei, era permis de a urma aceeaşi politică în ce 
priveşte copiii anabaptiştilor. Dar teologii argumentau — 
aceasta este revelator — că cele două nu sunt probleme paralele, 
căci copiii evreilor nu erau parte din „Creştinătate”, în timp ce 
copiii anabaptiştilor erau! Părinţii celor din urmă erau apostaţi 
şi în gândirea sacralistă de aceştia trebuia să se ocupe cu 
severitate. 

Este neîndoielnic că sfatul teologilor de la Wiirttemburg 
a fost urmat până acidul modernităţii a minimalizat nebunia lor 
şi până puterea civilă s-a eliberat de legăturile Bisericii. Chiar 
şi în 1863 mai exista botezul forţat. Citim despre efectuarea 
unuia cu cinci poliţişti prezenţi şi moaşa ce a moşit copilul. S-a 
raportat că pastorul local, în efortul de a determina tatăl să 
aducă copilul pentru botez i-a spus omului că a fost „înştiinţat 
de Duhul Sfânt că copilul nu va trăi.” Raportul nu specifică 
dacă aceste prognosticuri, prin linia directă de comunicare a 
predicatorului cu Cerul, s-au adeverit. 

Acesta era aspectul disputat — „Copiii vitregi” au 
repudiat „sacralismul creştin” şi această repudiere i-a făcut să 
respingă „botezarea” practicată de Biserica inclusivistă. Aşa 
cum a spus Henry Bullinger: 


La început era în mod principal o problemă a separării în 
scopul creării unei biserici divizate ..., deoarece ei voiau să 
abandoneze catolicii şi evanghelicii ... şi să trăiască într-o 
nouă ordine baptistă, pe care o numeau adevărată, 
binecuvântată, biserica creştină şi de aceea liderii acestora au 
primit botezul ... ca semn al separării.” 

Această acuzaţie predomina în minţile oamenilor — că 
rebotezarea era Rofterey (generatoare de facțiuni). Dacă 
„Copiii vitregi” voiau să lase „Creştinătatea” intactă, atunci 
oponenții acestora ar fi voit să găsească numitor comun cu ei în 
multe aspecte, dacă nu în majoritatea acestora. Strigătul 
nerăbdător al lui Zwingli era: „Gond hin, lebend zum aller 
christlichisten ..., allein underlassend den widertoufff; denn 
man sicht offenlich, das ir iich damit rottend! (Plecaţi, trăiţi 
asemeni creştinilor cât voiţi ..., doar renunțaţi la rebotezare, 
căci este evident că faceţi o facțiune insistând cu aceasta!)”% 

O altă acuzaţie, ce era mereu prezentă, consta în faptul 
că „Copiii vitregi” aduceau în fiinţă Sonderkirche (sonder fiind 
un cuvânt înrudit cu englezescul sunder), un cuvânt ce probabil 
ar fi tradus cel mai bine cu „a Church apart” — „o Biserică 
separată” — separată de societate, nefiind identică cu aceasta, 
nefiind  co-extensivă acesteia. Aceasta era indiscutabil 
problema cea mai dureroasă, acesta era aspectul pe care 
sacraliştii nu-l puteau permite, fiind viziunea cerută de Noul 
Testament şi ceea ce restituționiştii se străduiau să obțină. 

Faptul că aceasta era problema reală devine 
neîndoielnic dintr-o declaraţie dată de Melanchton, care a spus 
într-o dezbatere împotriva anabaptiştilor: 


Acum, fie ca orice om credincios să considere consecinţele 
dezbinării — aceasta va da naştere la două categorii printre 
noi: cei botezați şi cei nebotezaţi! Dacă botezul trebuia 
încetat pentru marea majoritate, atunci ar fi survenit un mod 
păgân de existență — un lucru pentru care diavolul ar dori 
foarte mult să aibă calea deschisă.” 


Cu toată învăţătura lui şi cu toată cunoaşterea Scripturii, 
Melanchton a rămas atât de prins în mrejele „sacralismului 
creştin” încât era incapabil să vadă că botezul este prin definiție 
un simbol al unității în Biserică, dar şi un simbol al diviziunii 
în societate. 

Respingerea „Creştinătăţii” era punctul crucial al 
problemei mai curând decât „dualismul dintre fire şi har”, aşa 
cum se pretindea. Dacă „dualism” înseamnă să faci distincția 
dintre harul comun şi harul special şi deci şi diferenţierea dintre 
Stat şi Biserică, atunci „Copiii vitregi” erau, desigur, dualişti, 
dar în sensul înscris în Noul Testament. Trebuie spus că cel ce 
se îndepărtează de dualism, se lasă implicat în monism, 
monism nepermis de Noul Testament. 

Respingerea monismului medieval 1-a determinat pe 
„Copiii vitregi” să considere Vechiul Testament învechit la 
acel moment. Viziunea anabaptistă era unică prin evaluarea 
Vechiului Testament ca fiind de importanță mai mică față de 
Noul, fără a considera această viziune „de stânga” în modul 
simplist. Aşa cum s-a exprimat regretatul Dr. Harold Bender: 


Anabaptismul nu se conforma în totalitate Protestantismului 
Reformat prin faptul că refuza să plaseze Vechiul Testament 
la egalitate cu Noul Testament, alegând să evidenţieze 
supremația noului legământ al lui Hristos şi de aceea 
referindu-se la Vechiul Testament ca la un instrument 
preparator în programul lui Dumnezeu. Această atitudine 
fundamentală referitoare la cele două testamente are o 
consecvență teologică semnificativă în continuitatea 
conceptului Bisericii ..., dar şi în ce priveşte problemele etice 
.... De aceea botezul nu este corespondentul circumciziei. * 


„Copiii vitregi” aveau cu adevărat profunda convingere 
că „Nu suntem copiii Vechiului Testament, ci ai Noului.” 

„Copiii vitregi” se plângeau de faptul că armele folosite 
de reformatori în bătălia cu „Cel de-al doilea front” erau arme 
luate din arsenalul Vechiului Testament. Aceștia foloseau 
tactica glisării de la Vechiul Testament la Noul ca un maestru 
al răului, unul din care apar tot felul de rele. În cuvintele lui 
Dirck Philips, unul din cei mai influenți gânditori din tabăra 
anabaptistă: 

Aceşti profeţi falşi îşi acoperă şi deghizează doctrinele lor 
înşelătoare apelând la scrierile Vechiului Testament, ce 
constă din tipare şi umbre. Căci orice nu pot apăra cu 
ajutorul  Scripturilor Noului Testament, ei încearcă să 
stabilească prin Vechiul, din cărțile profeților. Aceasta a dat 
naştere la ... multe forme religioase false. Da, din această 
sursă vin ceremoniile nelegiuite şi fastul Bisericii lui 
Antihrist şi erorile deplorabile ale sectelor răzvrătite,i care 
sub acoperirea Sfintei Evanghelii ... au provocat multe daune 
şi au cauzat multe ofense în zilele noastre. *! 


O asemenea diminuare a importanței Vechiului 
Testament avea loc în mod constant în ochii anabaptiştilor. Se 
poate spune chiar, folosind cuvintele lui Bender, că aceasta este 
una dintre trăsăturile viziunii anabaptiste. 

Cei care se opuneau „Copiilor vitregi” au dedus ultima 
porțiune a distanţei din acest tratament anabaptist al Vechiului 
Testament, dându-le şansa de a identifica anabaptiştii cu 
dualiştii din vechime de tipul manicheenilor, acuzându-i în 
mod repetat de exprimarea că „Isus Hristos este în dezacord cu 
Tatăl”, o acuzaţie pe care „Copiii vitregi” au respins-o 
vehement. Aşa cum a spus Pieter van Ceulen la un Colocviu 
ținut la Emden în 1578: „Hristos nu este în dezacord cu Tatăl 
Său, dar învaţă în toate lucrurile ceea ce este complet şi 
desăvârşit.” S-ar părea că reformatorii, în graba lor de a-i 
învinovăţi pe „Copiii vitregi” de erezie, au fost ei înşişi induşi 
în eroare — eroarea de a nu fi potrivit învățătura, găsită atât de 
neîndoielnic prezentă în Epistola către Evrei de exemplu, şi 
anume că Vechiul Testament este înlocuit de Noul. Am putea 
ajunge departe spunând că există discontinuitate dintre Vechiul 
şi Noul Testament înainte de a fi induşi în eroarea la fel de 


i Referinţa este la miinsteriţi, care într-adevăr, în timp ce luau sabia, priveau 
la Vechiul Testament pentru suport biblic. 

mare ca a omului ce refuză să accepte discontinuitatea 
declarată indiscutabil de Noul Testament. 

Ciocnirea dintre reformați şi „Copiii vitregi” a ajuns la 
expresia sa clasică în disputa dacă „botezul a înlocuit 
circumeizia”. „Copiii vitregi” aveau tendința de a nega orice 
conexiune dintre vechiul şi noul rit, în timp ce oponenții 
acestora tindeau să treacă cu vederea peste anumite diferenţe 
reale dintre cele două. 

Autorul acestei cărți susține că în această dezbatere 
referitoare la relaţia dintre circumcizie şi botez ambele tabere 
îşi supralicitau punctul de vedere. De aceea consideră că e 
necesară explorarea subiectului. 

În graba lor de a face dreptate învățăturilor Noului 
Testament cu privire la subiect, „Copiii vitregi” au omis faptul 
că cele două rituri au aspecte comune — ambele sunt simboluri 
ale harului, ale unuia şi aceluiaşi har, ambele semnifică 
puritate, ambele plasează participantul într-un cadru şi ambele 
se bazează substanțial pe beneficiul hrănirii. Şi am putea 
continua în acelaşi mod, dar ar trebui să adăugăm imediat că 
reformatorii în graba lor de a stabili continuitate între cele două 
rituri au trecut cu vederea discontinuitățile. Par a nu fi perceput 
că botezul într-adevăr „a venit în locul circumceiziei” şi din 
motive bine întemeiate. Nu par să fi luat în considerație faptul 
că dacă s-a întâmplat sub supravegherea divină — vechiul rit a 
fost eliminat şi un nou rit a fost adoptat — aceasta poate doar 
însemna că vechiul rit nu mai era adecvat sau tolerabil în noua 
situație. 

În orice caz, circumcizia era legată de rasă, de popor 
sau, mai elegant spus, de Volkstum. Întâmplarea făcea ca 
cetățenia iudaică să justifice  circumcizia.  Mutilarea 
circumciziei era semnul apartenenței iudaice, la fel cum lipsa 
acestui semn era semnul apartenenței neamurilor. În 
circumceizie Volk şi Volk Gottes erau entităţi coextensive şi prin 

aceasta Vechiul Testament era în mod decisiv pre-creştin şi 
susținător al sacralismului. 

În Noul Testament Volk Gottes apare nu în modul 
condiționat din trecut, granițele lui Vol/k fund ignorate, 
traversate şi disprețuite. Acesta este sensul profund al 
afirmației că „În Hristos nu există nici iudeu, nici grec.” Puţine 
lucruri sunt spuse atât de clar în Noul Testament şi atât de des 
ca aceea că Biserica lui Hristos nu este coextensivă cu vreo 
grupare socio-politică sau etnică şi că graniţele naţionale sunt 
lipsite de importanță. 

Această noutate, introdusă în ziua Cincizecimii, a 
îndepărtat circumcizia, făcând loc succesorului: botezul. Nu 
este de mirare că circumcizia a fost îndepărtată, căci avea note 
tribale în subsidiar de care nu putea fi deposedată. Un nou Volk 
Gottes era imaginat şi un nou semn era necesar pentru a marca 
membrii acestui nou Volk Gottes, unul ce nu avea aspecte 
tribale în subtext, devenind astfel susceptibil de obiecţii. Acest 
nou semn era botezul. 

ŞI botezul era practicat în forma sa autentică până la 
epoca lui Constantin, pierzându-se apoi. O dată cu schimbarea 
constantiniană botezul a căpătat subtextul pentru care 
circumeizia a fost înlăturată: Volk şi Volk Gottes se 
suprapuneau din nou. Atunci când „Creştinătatea” a fost 
lansată, lucrurile au fost forţate să intre din nou în matricea pre- 
creştină. Botezul a devenit noua circumcizie, cunoscută acum 
ca „botezare” şi această formă atavică a ocupat scena de-a 
lungul timpurilor medievale, salvată fiind desigur în tabăra 
„ereticilor”. Aici, în tabăra „ereticilor”, calitatea supra- 
națională a Bisericii Noului Testament a rămas vie în mințile 
oamenilor. Nu e surprinzător faptul că în această tabără ei 
botezau convertiţii veniți din „Creştinătate”! 

Deşi reformatorii au promis la început să caute vechile 
cărări, Reforma în forma sa finală nu doar că a eşuat în a 
exclude deformarea numită „botezare”, dar a dat ritualului un 

nou suflu. Când Reforma era un fapt împlinit, harta Europei era 
acoperită de Landeskirche, unităţi sacrale, mai mici şi cu o 
teologie îmbunătățită, fără îndoială, dar la fel de medievale ca 
şi vechea ordine. Volk şi Volk Gottes erau din nou concepute 
oriunde ca fiind unul şi acelaşi lucru. Lucrurile nu s-au 
modificat sesizabil nici când s-au referit la cele două entități ca 
la Biserica vizibilă şi Biserica invizibilă,“ pretinzând că prima 
era formată din creştini, iar cea de-a doua din Creștini. 

Conturarea reformatorilor în ce priveşte Volk Gottes 
este lipsită de sofisticarea pe care Noul Testament o dă 
termenului. Putem căuta fără rost o conştientizare consecventă 
a Bisericii Noului Testament non-naţională. Putem căuta fără 
rezultat o observaţie atentă a faptului că botezul marchează 
Volk Gottes, credincioşii şi pe cei mici, şi nu pe Volk ca atare. 
În schimb, citim în mod constant că Vo/k Gottes al Vechiului 
Testament şi Volk Gottes al Noului sunt pe acelaşi plan, cel 
național. Observăm la Bucer, de exemplu, în reprizele sale cu 
anabaptistul Jărg Schnabel următoarea opinie: 





* În momentul în care în gândirea lui Zwingli comunitatea ecleziastică şi 
comunitatea civilă au fuzionat, limbajul admiratorului său, Alfred Farner, 
„kirchliche und biirgerliche Gemeinde eins geworden sind”, şi-a găsit 
rostirea distincția dintre „ecclesia visibilis” şi „ecclesia invisibilis”. Farner a 
localizat momentul exact al acestei schimbări în gândirea lui Zwingli — luna 


martie a anului 1525 când în Commentarius al lui Zwingli — „sich bei 
Zwingli Ansătze findet zu einer Wandlung im Kirchenbegriff .... Er fihrt 
ein dritte Bedeutung von ,Kirche? ein .... In deisem dritten Sinn wird 


„Kirche” genommen fiir alle die sich zu Christus bekennen, auch fir die 
Unglăubigen unter ihnen.” Zwingli era suficient de prudent încât să 
realizeze că această Biserică nu este conformă cu Crezul Apostolic, „neque 
de ista fit mentio in symbolo”; el ar fi trebuit să adauge „neque in 
Scriptura”, căci Noul Testament nu cunoaşte asemenea Biserică. 

! Karl Barth a vorbit despre conturarea reformatorilor referitor la Volk 
Gottes ca un „iudaism teologic”, având considerabilă dreptate, în opinia 
noastră. 

Avem porunci din plin pentru a accepta copiii. Dacă e să 
primim popoare în parohie, atunci trebuie să-i primim în 
modul în care poporul Israel a fost primit. Şi cum? În acest fel: 
„Eu voi fi Dumnezeu tău şi al seminţei tale.” Întreb atunci dacă 
copiii nu sunt parte a Volk .... Fundamentul nostru este deci 
asemănător evreilor acceptați împreună cu copiii, noi 
acceptându-i prin intermediul sacramentului regenerării. ” 


Nu e surprinzător că anabaptiştii respingeau această 
învăţătură, căci ea nu are nici un fundament în Noul Testament. 
Sfântul Pavel nu i-a botezat pe traci în călătoria sa misionară şi 
pe macedoneni mai apoi. Constantinienii au stabilit acest tipar 
al primirii Volker, al primirii popoarelor, nu apostolii şi nici 
Biserica primară." 


" Karl Barth a stăruit asupra acestui fapt, spunând că „poporul lui 
Dumnezeu ca adunare a lui Hristos nu este o asociaţie cu Volk, ci cu oameni 
luaţi din familii şi V6/ker; păgânii vin acum în Israelul spiritual ca fiinţe 
născute din nou prin Duhul lui Dumnezeu şi nu din triburi şi familii.” Barth, 
care se referă la Constantin ca la „Schâpfer des Systems der Christlichen 
Volkskirche”, spune că atunci când Biserica a fost supusă schimbării 
constantiniene, s-a îndreptat în mâinile „einer grossen Fiktion und Illusion, 
zu deutsch einer grossen Liige.” El consideră că schimbarea constantiniană 
a condus Biserica la „trădarea deschisă sau secretă a sfințeniei sale, a 
mesajului său şi a mărturiei sale”, considerând că Biserica a plătit, şi încă 
trebuie să plătească, „un preţ mare pentru eroarea sa.” Barth întreabă cu 
nostalgie dacă „acum că acea Europă creştină se întoarce cu un râs diabolic 
spre libertatea sălbatică de odinioară” Biserica n-ar face bine să admită că 
reprezintă o minoritate „făcând astfel mediului ei ambiant un serviciu mai 
bun prin faptul că este o Biserică sănătoasă.” Este straniu că toate acestea 
intră pe o ureche a prof. Berkouwer şi ies pe cealaltă, susținând, chipurile, 
că ipoteza lui Barth asupra stării lucrurilor „geen aanspark kan maken op 
seieus historisch onderzoek” şi că doar aduce confuzie referitor la subiectul 
introducerii aspectului „Corpus Christianum” în discuţia ce priveşte botezul 
copiilor mici. Berkouwer numeşte argumentul lui Barth „cel mai puţin 
potrivit”. Vom lăsa la atitudinea cititorului să decidă cine are evidența 
istorică de partea sa, Barth sau Berkouwer. (Pentru detalii privitoare la 
această dezbatere dintre două somități teologice, cititorul poate consulta 
cartea lui Berkouwer De Sacramenten şi Karl Barth en de Kinderdoop, 
alături de lucrările lui Barth la care se referă cele două cărți.) 

Din perspectiva lui Zwingli conturarea Volk Gottes este 
lipsită de sofisticarea ce caracterizează reliefarea Noului 
Testament, spunându-le „Copiilor vitregi”: 


Este evident pentru toţi cei ce cred că legământul creştin al 
Noului Testament este legământul vechi al lui Avraam, cu 
excepţia faptului că Hristos, care lor le-a fost doar promis, 
nouă ni s-a arătat... Aceste forme şi tipare ale Vechiului 
Testament sunt vizibile. Găsim relatat despre Isaac şi Ismael 
în Galateni 4 că „Esau a fost întâiul născut şi a fost respins, 
Iacov venind în locul lui”. Intenţia acestui fapt este că un 
păgân Volk ar trebui să vină după respingerea evreilor în 
locul Volk Gottes. Dintre cele două soții ale lui Iacov, Leea 
şi Rahela (dintre care cea dintâi era atât de fertilă, iar cea de- 
a doua mai puţin decât acceptabil) ultima ţine locul 
evreiescului Vol/k cel respins; şi Rahela, ce a devenit în final 
fertilă, semnifică păgânul Vol/k ce avea să devină alesul Vo/k 
luând locul evreilor.” 


În afara faptului că aceasta este o alegorizare 
intolerabilă, făcută pentru a scăpa din strânsoarea „Copiilor 
vitregi” (ce n-au auzit vreodată de Esau ca fiind un tipar al 
respingerii viitoare a evreiescului Vo/k, şi de Iacov ca tipar al 
acceptării în locul păgânului Vo/k, fără a menționa ceva despre 
tipologia soțiilor lui Iacov — o alegorie precară), este destul de 
evident că Zwingli a eşuat în pătrunderea calității 
supranaţionale a nou-testamentalului Vol/k Gortes. 

Zwingli este descoperit şi mai mult în secvenţa în care 
referindu-se la Osea 2:23 şi declarația lui despre Lo-ammi (nu-i 
poporul Meu), el spune că: „Acest cuvânt arată în mod deplin 
că biserica ce consta din neamurile Vo/k a înlocuit biserica ce 
consta din evreiescul Polk.” În ce priveşte profeția că „Mulţi 
vor veni de la est şi de la vest” Zwingli de fapt explică cuvântul 
„mulți” prin „die menge”, un cuvânt însemnând „întreaga 
mulțime”. La ce măsuri uimitoare recurg uneori teologii în 
ambiția lor de a găsi acoperire biblică pentru ideile lor — în 


255 


acest caz ideea „Bisericii ce-i include pe toți dintr-o 
localitate”!" 

Nu mai e necesar să observăm că aceasta a deranjat pe 
„Copiii vitregi”. Aceştia au descoperit că Volk Gottes al Noului 
Testament nu ține de naţionalitate, că Volk Gottes al Noului 
Testament constă din bărbați şi femei din orice neam, popor şi 
de orice limbă. Descoperirea aceasta le-a determinat aversiunea 
față de „botezarea” pe care au moştenit-o, noua circumcizie, în 
timp ce supra-naţionalul Vo/k Gottes era identificat din nou cu 
Volk ca atare. 

Un alt aspect necesită atenția noastră. Cititorul îşi va 
aminti că Bucer vorbea despre botez ca „sacramentul 
regenerării” -— o expresie cu fundament biblic, dar din 
momentul în care botezul este făcut co-extensiv cu botezul 
copiilor mici, această expresie devine cam dificilă. Oamenii au 
inventat ideea regenerării prin botez pentru a se eschiva de la 
dificultatea explicitării, de asemenea conceptul „regenerării 
presupuse” în cazul botezului copiilor mici — o expresie ce a 
dat naştere apoi multor disensiuni şi dezbateri. Nu contează 
cum 0 privim, legătura dintre botezul unui copil mic şi 
regenerarea copilului este una aflată la distanță de experiență, 
cel puţin ca timp. „Copiii vitregi” căutau să facă conexiunea 
dintre botez şi regenerare mai apropiată de experienţă. Pentru 
e1 botezul era un punct culminant în experiența creştinului. Un 
text preferat al acestora era din I Petru 3:21: „Icoana aceasta 
închipuitoare vă mântuieşte acum pe voi, şi anume botezul, 


" Oamenilor reformaţi ce au venit în Lumea Nouă din Europa li s-a părut 
destul de dificil să se acomodeze cu ideea unui Vo/k Gottes ce nu coincidea 
cu Volk ca atare. Vom ilustra această afirmaţie. Biserica Creştină Reformată 
a primit în comunitatea sa mulți imigranți olandezi, mai ales imigranţi care 
au venit să trăiască în Canada. Ideea unei Biserici care este parțial în 
Canada şi parțial în State li se părea dificil de înțeles acestor oameni. Există 
o încercare persistentă de a institui, cel puţin, un Sinod provincial a cărui 
graniță sudică să coincidă cu latitudinea ce marchează graniţa dintre Statele 
Unite şi Canada. În acest fel Vol şi Volk Gottes se vor identifica din nou. 

care nu este o curăţire de întinăciunile trupeşti, ci mărturia unui 
cuget curat înaintea lui Dumnezeu”. Pentru aceştia, botezul 
aduna împreună tot ceea ce Dumnezeu făcuse în mod 
răscumpărător, pentru om şi în om, fiind de asemenea tentaţi să 
evidențieze al doilea aspect (la fel cum oponenții lor erau 
tentaţi să evidențieze primul). „Copiii vitregi” considerau că 
atunci când un om era botezat în mod potrivit, aceasta era o 
garanţie a faptului că era curat înaintea lui Dumnezeu şi că, 
murind şi înviind în viaţa înnoită, era de asemenea, în principiu 
cel puţin, o fiinţă de care Dumnezeu era mulţumit. Inutil de a 
menționa că momentul botezului era punctul culminant în 
întreaga lor experienţă religioasă. 

Oricine a citit Noul Testament ştie că prin cele de mai 
sus „Copiii vitregi” aveau fundament neo-testamentar puternic. 
Botezul semnifică într-adevăr o moarte față de păcat şi o 
înviere prin înnoirea vieţii. Dar, oricât de ciudat ar suna, 
reformatorilor le displăcea ceea ce susțineau „Copiii vitregi” în 
această privință. Botezul şi limbajul botezului erau corelate cu 
aspecte îndepărtate de experienţa conştientă, încât atunci când 
anabaptiştii au susținut că în momentul botezului au 
experimentat „grosse erkickung des gemiits”, o reîmprospătare 
a sufletului, oponenții lor au numit această exprimare „nur ein 
altwybisch und nărrisch geplerr”, poveşti de adormit copii şi 
vorbe goale ale unor nebuni. lar Zwingli adăuga: 


Dacă pretind aceasta, atunci mai bine s-ar boteza nu doar o 
singură dată, ci mereu, de o mie de ori. Căci dacă botezul cu 
apă înnoieşte, întăreşte şi mângâie sufletul, atunci nimeni nu 
s-ar dezice de el, ci s-ar boteza din nou, ori de câte ori simte 
nevoia. Apoi repetatele ilustrări sau botezuri ale Vechiului 
Testament ar fi reintroduse."* 


Vom lăsa această problemă celor maturi din punct de 
vedere teologic să decidă dacă „Copiii vitregi” aveau sau nu 
dreptate în timp ce căutau să recupereze ceva din dimensiunea 

existențială a ritului botezului. Doctrina lui Zwingli în acest 
punct indică faptul că asemenea recuperare era extrem de 
necesară. 

Cu altă ocazie, Zwingli a răspuns revendicării „Copiilor 
vitregi” cum că experimentează prin botez o înviorare 
interioară, spunând: 


Veşti bune! Să mergem cu toţii să plonjăm în Limmat! Fie ca 
orice creştin pios să remarce cu ce născociri vine vechiul 
duşman să ne înşele pentru a ne diviza. El vede că astfel 
subiectul ar înainta bine şi astfel ne-ar diviza! “5 


Este indiscutabil că Zwingli voia unitatea în Corpus 
Christianum cu orice preţ, chiar dacă aceasta necesita o negare 
a învățăturilor Noului Testament cu privire la faptul că unii 
cunoşteau mântuirea şi alții nu, chiar dacă necesita acceptarea 
ideii evident apocrife, conform căreia toți oamenii din 
„Creştinătate” sunt regeneraţi, într-o anumită privinţă cel puţin. 

Cea mai nepoliticoasă remarcă a lui Zwingli a fost 
aceea când a spus: „Fie ca cel ce vorbeşte despre „scufundare? 
să fie scufundat!” Poate că acest cuvânt i-a inspirat pe oameni 
să-l lege pe Felix Manz cu mâinile la spate ca el să nu poată 
înota, trimiţându-l astfel la fundul Limmatului! Manz vorbea 
despre , scufundarea” în botez, deci să aibă parte de ea din plin! 
Dacă un asemenea sfat pare îndepărtat de spiritul lui Hristos, 
atunci fie ca cititorul să cântărească faptul că stricăciunea, 
căderea în păcat, poartă cu sine roade teribile, în biserici la fel 
ca în rasa umană. 

Robert Friedmann a spus că „principala direcție a 
teologiei protestante este interpretarea unilaterală a 
învățăturilor pauline privitoare la justificarea prin credinţă; deşi 
include această doctrină în fundamentul său, anabaptismul 
secolului al XVI-lea arată cu siguranţă o altă orientare.” La 
reformaţi asistăm, într-adevăr, la un dezechibru dintre juridic şi 
moral, dintre mântuirea ca iertare şi mântuirea ca înnoire. 

„Copiii vitregi” s-au arătat de la început împotriva acestui 
dezechilibru şi această orientare diferită i-a determinat să se 
simtă peste poate de fericiți în campania condusă de Luther. 
Această diferență dintre cele două partide a devenit evidentă în 
doctrina botezului. Pentru reformaţi botezul vorbeşte în 
principal despre iertare, în timp ce pentru „Copiii vitregi” 
botezul vorbeşte în mod elocvent despre înnoire. Deşi nu s-a 
spus nimic din ce reformaţii tânjeau să audă, ei şi-au închis 
oricum urechile. Din fericire pentru noi vechiul imn a fost 
scris: „Fii de păcat leac îndoit: mântuieşte-mă de mânie şi fă- 
mă curat.” În acest imn dezechilibrul reformaţilor a fost depăşit 
(în mod semnificativ, imnul nu emană nimic din curentul 
principal al Reformei continentale).” 

Putem remarca modul în care „Copiii vitregi” luptau să 
rectifice dezechilibrul despre care am menționat din cuvintele 
unuia dintre ei, Peter Tesch, care în timp ce vorbea pentru un 
grup de anabaptişti întemnițați la Marburg, a expus următoarele 
ca o Mărturisire: 


Credem şi mărturisim din suflet că noi şi toţi copiii lui Adam 
suntem atât de întinaţi de păcatul originar, încât noi şi toți 
oamenii am fi pe bună dreptate condamnaţi de Dumnezeu 
pentru veşnicie, noi laolaltă cu faptele noastre bune. De 
asemenea mărturisim că primim iertare de păcate, Duh Sfânt, 
libertate, naştere din nou şi mântuire doar prin meritele 
Domnului nostru Isus Hristos când credem în mod sincer şi 
din toată inima. Aceasta este prima îndreptăţire, pe care 
Scriptura o atribuie credinţei în Hristos, fără vreo faptă sau 
merit sau contribuţie din partea omului, da, fără voia, 
rugăciunea sau dorinţa sa, doar prin credinţa în harul şi mila 





” Al doilea imn, în care dezechilibrul reformaţilor este surmontat, este imnul 
în care se spune că „EI rupe puterea păcatului şters ...!” Şi aici este făurită o 
legătură dintre iertare şi reînnoire. În mod semnificativ, acest imn de 
asemenea nu-şi trage seva din direcţia principală a Reformei continentale. 

lui Dumnezeu în Isus Hristos. Totuşi, această credință 
trebuie să fie ilustrată de fapte bune prin dragoste, fiind 
capabilă să facă, în Hristos — toate lucrurile fiind posibile şi 
chiar uşoare, lucruri care mai înainte erau neplăcute şi 
dificile. Dacă privim cu atenţie, puţini sunt astfel, cu o trăire 
curată şi o credință puternică şi mântuitoare. În schimb, 
vedem cu prisosință o credință moartă şi stearpă şi o 
închipuire deşartă, în care oamenii nu doar uită să facă 
binele, dar de asemenea fac răul, în mod liber şi voit. De 
aceea, o asemenea credinţă nu le va fi de folos celor ce se 
laudă în mijlocul îndrăznelii, lascivităţii şi excesului .... 
Aceasta este predicat de creştini îndrăzneţi, curajoşi şi fără o 
credință roditoare (care în realitate sunt necredincioşi) şi nu 
se aplică celor slabi, corecţi sau imperfecţi, care pot aluneca 
sau cădea, dar care rămân nerespinşi, văzând că iubesc 
îmbunătăţirea morală în Hristos. De aceea, credem necesar 
ca în predicile de oriunde să aibă loc o avertizare şi mustrare 
credincioasă şi să se insiste asupra acestui fapt, chiar dacă 
neputința de a face binele este în caracterul păcatului 
originar şi capacitatea de a face binele este prezentă prin 
credinţa în Isus Hristos, de la Dumnezeu şi prin har ..., astfel 
încât dacă cineva este credincios în vreun fel (ceea ce 
înseamnă mult), la fel va fi primit mai mult prin mântuire. În 
acest fel oamenii ofensaţi pot să-şi 1a adio de la falsa scuză 
pentru hula lor deschisă. * 


Admitem că aceasta nu e o teologie rea. Detectăm în ea 
o evidențiere a ceea ce era imperios necesar atât în timpurile 
Reformei, cât şi în orice altă epocă. E mult adevăr în declaraţia, 
auzită şi în zilele noastre la sfârşitul serviciului divin printre 
credincioşii amişi, acei descendenţi ai „Copiilor vitregi”, că 
atunci când mântuirea şi-a făcut ocolul pe deplin, în principiu 

cel puţin, „Dumnezeu este mulțumit încă o dată de noi” 
Despre acest botez vorbeau „Copiii vitregi” — „răspunsul unui 
cuget curat în fața lui Dumnezeu” (1 Petru 3:21). Realizând că 
în practica botezului tradițional limbajul înnoirii interioare s-a 
stins, ei au avut inițiativa restaurării lui. 

Încercarea agonizantă a „Copiilor vitregi” de a 
deposeda instituția botezului de devalorizarea făcută în 
decursul multelor veacuri, precum şi încercarea acestora de a-i 
reda semnificația proaspătă şi sensul primar, acestea sunt cele 
ce i-au făcut să agonisească numele dispreţuitor de 
Wiedertăufer. 


P Neîndoielnic că există pericole inerente în această reprezentare, atât de 
dragă inimii credinciosului amiş. Pericolul auto-mulţumirii fariseice, de 
exemplu, este cel mai evident. Totuşi, e valabil despre orice adevăr creştin, 
căci orice element poate uşor duce la abuz. Să ne gândim la ce au făcut 
oamenii din conceptul mântuirii prin har fără meritul uman! În zilele lui 
Pavel deja erau oameni care spuneau: „Să păcătuim deci ca să se 
înmulțească harul.” Trebuie să ne amintim că ideea lui Luther de simul 
justus ac peccator este de asemenea deschisă spre neînțelegeri grave şi 
erori, existând posibilitatea de a conduce la noțiunea monstruoasă că omul 
mântuit, credinciosul, este încă un păcătos în acelaşi sens ca şi până atunci. 
De fapt, conceptul de sola fide poate deveni ocazia unei erezii teribile, aşa 
cum au descoperit deja oamenii când a fost scrisă Epistola lui Iacov. 

7 Kommunisten! 


Ca şi cum n-ar stăpâni... 1 Cor. 7:30 


Un alt aspect de tensiune dintre reformatori şi „Copiii 
vitregi” implică ceea ce era cunoscut ca „comuniune de 
bunuri”. Acesta îşi găseşte expresia clasică în Articolul 36 al 
Confesiunilor Belgiene, în care citim: „Pentru aceea detestăm 
anabaptiştii şi alte persoane răzvrătite şi în general pe toţi cei ce 
resping conducerea şi magistrații şi distrug justiția, introducând 
comuniunea de bunuri şi năruind buna-cuviinţă şi buna ordine, 
pe care Dumnezeu le-a stabilit printre oameni.” Aici acuzaţia 
că „Copiii vitregi” „resping conducerea şi magistraţii” 
(acuzaţie pe care deja am analizat-o) este urmată de acuzaţia că 
ei „introduc comuniunea de bunuri”, extinsă mai apoi prin 
cuvintele „şi năruie buna-cuviință şi buna ordine, pe care 
Dumnezeu le-a stabilit printre oameni.” 

Aceasta sună asemănător unei traduceri de vechi clişee 
din germană. În germană este un vechi idiom, folosit de-a 
lungul veacurilor pentru a descrie un „eretic” — acesta se 
spunea a fi o persoană a cărei ambiţie era să pună capăt lui alle 
Ober-und Erbarkeit (toată magistratura şi toată buna-cuviință). 
Acest idiom pare să stea în subtextul scriiturii din Confesiunile 
Belgice. Ritmul săltăreț şi aliterația s-au pierdut în traducere, 
dar ideea era păstrată, adică faptul că „ereticul” avea două 
ambiţii: (1) să „răstoarne magistratura” şi (2) să „pună capăt 
bunei-cuviinţe”, o trăsătură a acesteia fiind ambiția de a 
introduce „comuniunea de bunuri”. 

Am indicat deja că acesta era un vechi clişeu, nefiind 
nicidecum inventat când „Cel de-al doilea front” a fost 
înfiinţat, căci a fost gândit cu mult-mult timp în urmă. Leo cel 
Mare a spus aceasta în jurul anului 450: „Ereticii răstoarnă 

toată ordinea şi buna-cuviinţă .... Orice grijă pentru onestitate 
este îndepărtată de aceştia, orice pact al căsătoriei destrămat, 
toată legea, divină şi umană deopotrivă, este distrusă.”! 
Această acuzație a devenit procedura standard şi această 
caracteristică a devenit parte a conturării stereotipe a 
„ereticului”, transferându-se aproape automat asupra „Copiilor 
vitregi” ai Reformei. 

Putem conchide că aceasta era adevărat dintr-un 
memorandum trimis de arhiepiscopul de K5ln împăratului în 
1535, un memorandum a cărui intenţie era să alerteze împăratul 
la pericolele ce chipurile se ascundeau în viziunea anabaptistă. 
Arhiepiscopul scria: „Anabaptiştii doresc să dividă din nou 
toate proprietăţile etc. aşa cum natura anabaptiştilor a fost 
dintotdeauna, aşa cum vechile cronici şi legile imperiale de 
acum o mie de ani certifică.”? Avem de-a face cu un om foarte 
bine informat care, de cum a observat mişcarea anabaptistă, a 
reamintit de vechiul clișeu, conform căruia „ereticii” au idei 
radicale în ce priveşte economia, căci de un mileniu sau mai 
mult chiar, îşi aminteşte el, rebotezătorii era înclinați spre 
aceasta. 

Era şi un dram de adevăr în acest clişeu străvechi. 
„Ereticii” au dezvăluit, într-adevăr, de timpuriu, anumite 
înclinații în domeniul general a ceea ce e „al meu şi al tău”, 
sensibilităţi de care constantinienii nu erau încântați, ba chiar le 
displăceau atât de mult încât o numeau o problemă a 
„comuniunii de bunuri”. Un grup a acestor „eretici”, ajungând 
în apropierea oraşului Turin în anul 1030, au mărturisit că 
„Toate posesiunile noastre sunt la comun cu ale altor oamen'”. 

Acest stereotip era atât de puternic încât atunci când s-a 
lansat primul atac asupra lui Luther, această acuzaţie i-a fost 
adusă şi lui, şi anume că pleda pentru „comuniunea de bunuri”. 
Când oamenii au auzit că a apărut un nou „eretic” din 
Wittenberg, au inclus şi acest aspect în mod automat în raport. * 

Există motive să credem că acest clișeu îşi avea 
rădăcinile în răzvrătirea donatistă. Savantul francez Martroye a 
Scris: 


Trebuie observat că donatismul a început când clericul 
ortodox a devenit aliatul şi protejatul împăraţilor. Se pare că 
creştinii văzuseră în Creştinism promisiunea unei noi ordini 
sociale şi consideraseră echivalentă predarea lor noii religii 
cu acomodarea în noua organizare socială reprezentată de 
împărat. Preoţii ortodocşi erau consideraţi trădători ... fiindcă 
păreau să fi trădat însăşi religia pe care o reprezentau. * 


Este indubitabil că, indiferent ce era nou în viziunea 
economică a Creştinismului primar, aceasta s-a pierdut din nou 
o dată cu schimbarea constantiniană. Conştiinţa economică, 
dacă exista cu adevărat în societatea medievală, abia dacă se 
poate spune că ar fi fost derivată din scrierile Noului Testament 
— nu e nevoie să mergem dincolo de scrierile de origine etnică 
pentru a localiza sursele ideilor medievale despre justiția 
Economică. 

Două lucruri se disting cu pregnanță în Scripturile 
creştine în ce priveşte ceea ce e „al meu şi al tău”. Unul dintre 
acestea este că nici un om nu este posesorul absolut, doar 
Dumnezeu este Cel ce posedă în mod absolut şi aceasta înlătură 
posesia absolută a oamenilor, creaturile Lui. Potrivit 
Scripturilor, ființele umane sunt mereu supuse lui Dumnezeu în 
ce priveşte proprietatea, ceea ce face proprietatea umană mai 
puţin definitivă. 

Un al doilea lucru ce se evidențiază din Scripturile 
creştine referitor la „al meu şi al tău” este că de la începuturile 
lumii bogăţiile au fost încredințate omenirii ca întreg şi nici un 
singur om nu poate deține lucruri ca şi cum ar fi singurul pe 
pământ. Faptul că există alte ființe umane pune o altă condiție 
ideii de proprietate. Aceasta trimite spre o problemă morală 
conexă ideii de a fi proprietar. Problema morală de a deţine 

posesiunile în mod onest nu este nicidecum singura problemă 
spre care indică viziunea creştină. Probabil am putea spune 
chiar că în această viziune problema morală începe doar în 
momentul achiziției legale. Parabola omului bogat şi a lui 
Lazăr nu se adresează problemei achiziţionării în mod cinstit, 
ci unei probleme ulterioare deținerii proprietăţii în contextul 
suferinţei umane. Bogătaşul a mers în iad în acea parabolă, 
deoarece a trăit în lux fără vreun gând la lipsurile celui ce-i 
stătea la uşă. 

Ba mai mult, nici un păcat nu e amintit atât de des sau 
mustrat cu severitate în Noul Testament ca păcatul p/eonexia. 
Cuvântul înseamnă literalmente „avut mult” sau „avut mare”, 
fiind tradus foarte convenabil cu avariţie, un cuvânt ce 
înseamnă dorință necumpătată după bogăţie. Tradus în acest 
fel, îşi pierde mult din sensul inițial, căci cineva se poate mereu 
convinge că dorința sa pentru mari bogății nu depăşeşte 
limitele a ceea ce este corect şi potrivit. Dacă „avut mult” 
denotă ambiția de a avea mai mult decât partea ce se cuvine 
cuiva de drept sau mai mult decât are aproapele lui, sau orice 
altceva, cu siguranță este foarte apropiat de achiziție 
nestăpânită, nedisciplinată, lhpsită de conştiinţă. 

S-a ridicat întrebarea dacă capitalismul este 
descendentul legitim al Creştinismului şi răspunsul final 
urmează a fi dat. Multe depind de utilizarea cuvântului 
„Creştinism”, căci dacă prin Creştinism înțelegem 
„Creştinătate”, atunci acel capitalism iresponsabil ce este acum 
în floare ar putea foarte bine fi acel produs al Creştinătăţii. Dar 
dacă prin Creştinism înţelegem viziunea asupra vieții şi lumii 
ce transpare din paginile Noului Testament, atunci trebuie spus 
că Creştinismul nu a sprijinit vreodată posesiunea lipsită de 
conştiinţă. Iresponsabilul „al meu şi al tău” este urmaşul 
„creştinătăţii” sacrale şi nu a Creştinismului autentic. 

În vremurile medievale s-a spus şi s-a simţit că atunci 
când Biserica „cădea”, înțelegerile economice ce erau în mod 

straniu creştine erau eclipsate. Un rebel din secolul al XV-lea a 
spus acest adevăr în felul următor: „Lot ceea ce e rău vine de la 
latini, ei situează jus quiritum militare, acesta e al meu şi acela 
e al tău, cu care sabotează toată bunătatea şi dragostea lui 
Dumnezeu, căci legea romană este opusă legii divine şi fireşti, 
şi de acolo îşi au originea toată invidia şi ura.” Acest rebel a 
marcat momentul marii inovații a răului: „donația lui 
Constantin a constituit fundamentul pentru deteriorare şi din 
acele timpuri pofta şi avariția le-au înălțat capetele cu putere 
printre clerici.” 

Din cele citate mai sus este evident că prosperitatea 
întărită a clericilor deranja pe acei ce s-au răzvrătit împotriva 
ordinii medievale. Clericii nu mâncau într-adevăr din grăsimea 
pământului, ci standardele traiului lor erau incomparabil mai 
înalte decât cele ale omului simplu.” În afara bancherilor 
probabil, oamenii Bisericii erau singurii care-şi puteau permite 
haine de brocart şi hermină. Nu e surprinzător că în ochii 
restituționiştilor unul din păcatele remarcabile erau păcatele 
fastului şi mândriei, avariţiei şi expunerii publice, păcate ce 
mai târziu au reapărut ca păcate remarcabile în ochii „Copiilor 
vitregi”. 

E de la sine înțeles că idealul de preot în viziunea 
„ereticilor” era preotul în pânza de casă. „Cum ar putea cineva 
recunoaşte sub podoabele regalității purtate de papă un discipol 
al lui Isus Hristos?” întrebau ei cu nostalgie. Oamenii Săraci 
din Lyon, numiți şi waldensieni, purtau lână nevopsită pentru a 
se delimita şi susțineau că „toţi cei ce sunt mândri sunt fii ai 
diavolului.” 





* S-a spus că atunci când Papa loan al XXII-lea a murit (în 1330), a adunat o 
avere de 25.000.000 de florini. Putem observa pentru comparaţie că în 
acelaşi timp răscumpărarea cerută de bandiții ce l-au răpit pe regele Franţei 
a fost de 800.000 de florini, o sumă pe care supuşii săi au adunat-o cu 
dificultate. Ioan al XXII-lea putea fi excepţional de avar, dar este şi foarte 
adevărat că Biserica era un proprietar remarcabil în acele timpuri. (Pentru 
detalii vezi Coulton, Inquisition and Liberty, pag. 217.) 

Această evaluare a bogăției şi splendorii, această 
respingere a bogăției ostentative a fost transmisă în tabăra 
„Copiilor vitregi” ca o licărire superficială, aşa cum arhivele o 
înregistrează. Trebuie doar să ne amintim de descendenții 
contemporani ai acestor „Copii vitregi”, menoniţii, pentru a 
vedea conexiunea. Aici încă găsim clerici ce poartă sutană cu 
copei mai degrabă decât nasturi, fără a purta cravată sau 
bijuterii şi acestea au fost considerate din principiu dovezi ale 
unui trai pretenţios. 

Această evaluare superioară a traiului cumpătat este 
aproape inexistentă în tabăra reformatorilor şi de aceea nu-şi 
are originea în evenimentele ce au început în 1517. E nevoie să 
citim puţină literatură anabaptistă pentru a descoperi că păcatul 
îmbuibării şi a exceselor similare este situat în capul listei de 
păcate capitale, într-un mod unic. Oamenii ce gândesc că „un 
dualism fundamental” este cheia înţelegerii anabaptismului au 
căutat să dezvolte acest specific anabaptist din el, un soi de 
denigrare neo-platonică a cărnii, dar este mai curând adevărat 
că această sensibilitate a rezultat din convingerea că cel ce se 
îmbuibă îl lipseşte prin aceasta pe altcineva de cele necesare 
Vieții. Acestea au fost ataşate sensibilităţii „Copiilor vitregi”, 
atrăgându-le acuzaţia de „comuniune de bunuri”. 

Aşa cum regretata dr. Lydia Miller observa, cu un pic 
de intuiție feminină probabil (căci nu favoriza, în general 
vorbind, ideea că anabaptismul îşi avea originea mai departe de 
anul 1517), această trăsătură anabaptistă era o „moştenire 
waldensiană”. Ne vom aminti că Peter Waldo şi-a început 
cariera vânzând tot ce avea şi dăruind săracilor. Waldensienii 
erau cunoscuţi în general ca Săracii din Lyon datorită acestui 
aspect al izbucnirii timpurii a protestului împotriva decăderii 
Bisericii. Aceşti „eretici” împărtăşeau totul, fiind exponenți 


notabili ai „comuniunii de bunuri”. 


anumite grupuri ce au continuat în interiorul Bisericii, mendicanţii spre 


268 


O altă caracteristică în viziunea biblică cu privire la „al 
tău şi al meu” este interzicerea cametei. Acest cuvânt ce înlocuia 
o dobândă prea mare nu avea de-a face în Scripturile creştine cu 
dobânda, ci cu nenorocirea omului. În timpurile pre-moderne 
oamenii împrumutau bani doar pentru urgenţe şi interzicerea 
practicării cametei împiedica îmbogățirea unuia din necazul 
altuia. Ceea ce era interzis era îmbogățirea din nenorocirea 
omului ce fusese lovit de soartă. Această sensibilitate s-a pierdut 
în lumea medievală, rămânând doar o reglementare cu privire la 
dobândă. Nu este surprinzător că în viziunea restituționistă 
perceperea de camătă era de asemenea atacată, fiind un aspect 
proeminent în atacurile lansate de „Copiii vitregi” din timpurile 
Reformei şi fiind ca atare înrudit îndeaproape cu zarva pentru 
„comuniunea de bunuri”. Ambele sunt părți integrante ale 
protestului împotriva posesiunilor iresponsabile, ambele sunt 
trăsături ale dorinţei de reîntoarcere la sensibilitățile ce apăreau 
în Scripturi referitor la „al meu şi al tău”. 

Găsim de asemenea adesea asociată cu acuzaţia de 
„comuniune de bunuri” acuzația de „comuniune de soții”, 
originea acestei acuzaţii acompaniatoare nefiind limpede sub 
toate aspectele. După toate probabilitățile aceasta este înrudită 
cu imaginea „ereticului” din timpurile pre-constantiniene în 
atacurile împotriva primilor creştini, o imagine transferată apoi 
în mod convenabil în timpurile post-constantiniene asupra 
„ereticului” restituționist. Ideea „ospăţului dragostei”, celebrat 
în întuneric total sau cu puțină lumină din motive de securitate, 
era suficientă pentru a stimula imaginația vecinilor păgâni ai 
primilor creştini şi a da naştere unor poveşti dezgustătoare, mai 
cu seamă datorită faptului că străvechile culturi religioase erau 





exemplu. Ştim că Biserica uneori a preluat unele trăsături ale „ereticilor” 
pentru a le dejuca planurile şi a lupta ochi pentru ochi. Biserica a creat un 
ordin al preoților itineranţi în efortul de a contracara Leufer. Este posibil ca 
într-un mod similar sărăcia voită din interiorul Bisericii s-a divizat pentru a 
zădărnici efectul sărăciei voite la „eretici”. 

în strânsă corelaţie cu abandonul sexual. Când auzim duşmanii 
„ereticilor” medievali repetând aceste acuzații  pre- 
constantiniene cu privire la „Copiii vitregi”, uneori destul de 
fidel, susţinem că acuzaţia de „comuniune de soţii” era un 
clişeu extrem de învechit, mai exact, vechi de mai bine de un 
mileniu şi jumătate. Astfel de legende au o viață extrem de 
lungă. 

Este de asemenea posibil şi probabil ca defăimarea 
adusă de „soţii în comun” să fi fost alimentată de faptul că 
restituționiştii, ce evitau „sacramentul matrimonial” al Bisericii 
să fi coabitat într-un mod ce trebuie să fi părut destul de 
neobişnuit. Pentru un privitor din afară era dificil sau aproape 
imposibil de distins care femeie mergea cu care bărbat, ne- 
existând o înregistrare civilă a căsătoriilor. Această situaţie a 
rezultat în dezvoltarea posibilității de a striga acuzaţia de 
„comuniune de soţii”. 

Cu toate acestea, acuzația era un clişeu, parte a unei 
legende ce a fost repetată fără vreun simţ critic. Lipa acestui 
simţ critic este evidentă şi din faptul că incredibil de vulgarul 
preot, Broer Cornelis, atribuia acelaşi comportament uşuratic 
calviniştilor. EI l-a acuzat pe anabaptistul Jacob de 
Keersegieter de „soţii în comun”, iar drept răspuns, în efortul 
de a arăta cât de intolerabilă era această defăimare, victima 
anabaptistă a spus: „Nu suntem singurii care trebuie să auzim 
aceasta din gura ta, căci, din câte am auzit, predici acelaşi lucru 
şi despre calvinişti.” La care Broer Cornelis a replicat apoi: „Şi 
ei într-adevăr au soțiile lor în comun. Să nu crezi că nu ştiu ce 
fac ei când sting lumânările după ce vor fi avut blestemata lor 
Cină diavolească?” Avem în față un tablou simplu — Broer 





Deducem cât de persistente erau aceste denigrări străvechi din 
următoarele. În 1950, în timpul unei şederi în Olanda, prezentului scriitor i 
s-a spus, nu de către o soţie credulă a vreunui pescar, ci de către un om 
profesionist, că „Atunci când baptiştii sărbătoresc Cina Domnului, totul se 
încheie într-o promiscuitate îngrozitoare.” 

Cornelis îi considera pe calvinişti „eretici” şi acesta era un 
indiciu că ei îşi „aveau soțiile în comun.” Într-atât de stereotipă 
era imaginea unui „eretic” în acele timpuri. 

Toate acestea au determinat soarta „Copiilor vitregi”. Şi 
ei au coabitat fără binecuvântarea ceremoniei Bisericii, şi ei 
erau de aceea suspectaţi de „repudierea căsătoriei”. Dar, din 
moment ce continuau să li se nască copii, era limpede că ei 
coabitau, doar că prin „soţii în comun”. 

În acest domeniu erau şanse ca duşmanii să facă 
presiuni. S-a decis să se „înregistreze orice căsătorie ce avea 
statut ecleziastic pentru a cunoaşte cine coabita legal şi cine nu, 
apoi toți cei ce nu fuseseră uniți în mod onorabil erau conduşi 
fie la Biserică, fie erau despărțiți.”* Măsuri similare au fost 
luate în 1601 în oraşul reformat din Groningen. 

În definitiv, se poate ca acuzaţia de „soţii în comun” să 
fi fost alimentată de faptul că bărbaţii anabaptişti călătoreau 
foarte mult, parte din cauza îndemnului de a duce Evanghelia 
altora şi parte din cauza măsurilor de siguranță. În timpul 
absenței lor soțiile şi cei mici erau distribuiţi altor membri din 
comunitate. Aceasta putea contribui la suspiciunea că femeia 
care trăia acum sub acest acoperiş şi în curând sub un altul era 
„ținută în comun”. Aceasta ar explica de asemenea cum, 
ocazional cel puţin, defăimarea de „soţii în comun” era în 
strânsă corelație cu acuzaţia de „copii în comun”. 

Acuzaţia de „comuniune de femei” era una falsă, căci 
nu era rezultatul observaţiilor, ci mai degrabă un clişeu 
străvechi ce le venea oamenilor în minte oricând auzeau 
cuvântul „eretic”. De exemplu, arhiepiscopul de Mainz, Johann 
Cochlaeus, de cum a fost informat de faptul că erau 18.000 de 
anabaptişti în Germania, a scris o scrisoare în data de 8 ianuarie 
1528, îndemnându-l pe Erasmus de Rotterdam să scrie o carte 
împotriva lor, specificând că trebuia să fie un capitol în carte 
despre dogma anabaptistă, conform căreia „toate lucrurile 

trebuie ținute în comun, soțiile, virginele, bunurile temporare 
ete.” 

Jean Calvin îşi aduce aportul pentru a menţine vie 
defăimarea străveche a „soțiilor în comun”, repetând acuzaţia“ 
în scrierile sale împotriva anabaptiştilor cu aceeaşi dreptate ca 
şi în cazul lui Broer Cornelis aruncând aceeaşi acuzație asupra 
discipolilor lui Calvin!“ 

În tractatele sale împotriva anabaptiştilor, Calvin 
glisează de la acuzaţia de „soţii în comun” la aceea de „bunuri 
în comun”. El spune: „acum pentru a nu lăsa vreo ordine 
printre oameni, ei creează o confuzie asemănătoare în ce 
priveşte posesiunile, spunând că sunt parte a Comuniunii 
sfinților şi că nimeni nu posedă nimic al lui şi că fiecare trebuie 
să ia ceea ce primeşte.” Dar Calvin aduce această acuzaţie cu 
prudenţă, exprimându-se la timpul trecut: „La început au fost 
într-adevăr câțiva anabaptişti amestecați ce vorbeau în acel fel, 
dar după ce o asemenea absurditate a fost respinsă de toţi ca 


i Reprezentarea eronată a lui Calvin referitoare la anabaptişti trebuie să fi 
avut consecințe serioase, datorită publicităţii largi cunoscute de tractate sale, 
fiind traduse imediat în engleză şi olandeză. Aceste tractate, probabil mai 
mult decât orice altceva ce fusese tipărit, a schimbat traiectoria Reformei de 
la viziunea restituționistă, care o caracterizase până atunci, în direcția neo- 
constantinianismului. S-a spus despre acesta (de către Franklin H. Littell, în 
cartea sa The Anabaptist View of the Church — „Viziunea anabaptistă a 
Bisericii”, pag. 7) cu privire la Calvin că „Printre autorii foarte citiți 
probabil nici unul nu i-a înţeles [pe anabaptişti] mai puțin.” Este cu 
siguranță adevărat, căci acelaşi istoric afirmă că scrierile lui Calvin „au 
contribuit la înţelegerea eronată în istoriografia anabaptiştilor.” 

* Pentru a da credit celor spuse de Calvin putem spune că era unul dintre 
primii care a realizat că nu toți „anabaptiştii” erau aidoma, scriind două 
tractate — unul împotriva anabaptiştilor „furioşi” şi unul împotriva celor mai 
blânzi. Acesta a reprezentat un pas în direcția bună. În acelaşi timp, aşa cum 
menţionează Littell (op. er loc. cit.), când Calvin ataca Spiritualii liber- 
cugetători de la Geneva, a crezut că avea de-a face cu aceeaşi mişcare ce s-a 
făcut cunoscută la Schlatten am Rande, o confuzie regretabilă din partea lui. 
Calvin „nu făcea vreo distincţie dintre Spirituali şi Biblicişti ca aripi diferite 
ale mişcării, dacă era conştient de existenţa vreunei distincții.” 

fund repugnantă simțului uman ... ei s-au ruşinat de ea.” Ceea 
ce s-a întâmplat este că două decenii de cercetări au demonstrat 
că „comuniunea de bunuri” nu era o parte integrantă a viziunii 
anabaptiste, astfel încât Calvin şi-a înfrânat elanul de a se 
exprima la timpul prezent. Ne-am dori ca el să fi evidenţiat 
cine a repudiat în vremurile de mai demult „al meu şi al tău” 
doar pentru a repudia apoi repudierea. l-ar fi fost dificil să 
argumenteze o astfel de teză. Observăm că el pe de o parte 
admitea că anabaptiştii contemporani nu pledau pentru 
„comuniunea de bunuri” şi, pe de altă parte, susținea ideea 
contrară. 

Anabaptiştii dintâi, în general vorbind, nu învățau ceea 
ce Calvin prezenta drept acuzaţie. Probabil faptul că Calvin nu 
citea în germană (limba în care majoritatea scrierilor 
anabaptiste erau formulate), astfel încât totul îi parvenea de la a 
doua mână, a contribuit la tratamentul nedrept al „Copiilor 
vitregi”. Zicala spune că dacă un om vrea să arunce o piatră 
într-un câine, de obicei o găseşte; Calvin voia să-i atace pe 
anabaptişti cu orice preţ, în principal fiindcă îi periclitau planul 
reformei sub protecția magistratului şi în nerăbdarea lui de a 
încheia bine lucrurile, nu le-a dat dreptate. 

Să luăm exemplul de la Schlatten am Rande. În 
manifestul compus acolo, nimic nu se spune despre doctrina 
încarnării din suficientul motiv că în 1527 nu existau tensiuni 
în ce priveşte acest subiect. Dar când Calvin a scris tractatele 
sale împotriva anabaptiştilor, situația se schimbase. Menno 
Simons, urmându-l pe Melchior Hofmann, a abandonat 
viziunea ortodoxă referitoare la încarnare. Decât să admită că 
până în 1527 n-au existat ocazii pentru a spune ceva despre 
subiect, Calvin sugerează că tăcerea din 1527 era datorată unei 
rele credințe, „un truc viclean” (par cautelle), „văzând că 
doctrina lor este demnă de blestem.” ” Cu siguranță aceasta este 
mai puţin decât corect. 


273 


Calvin nu era singurul implicat în acest tratament 
nedrept, căci reformatorii erau în general atât de implicați 
emoţional în bătălia ce izbucnise în „Cel de-al doilea front” 
încât erau incapabili să emită o judecată dreaptă. Ar fi fost 
destul de imposibil să găseşti doisprezece oameni care ar fi 
acceptabili ca membri ai unui juriu la procesul „Copiilor 
vitregi”. Un om asemeni lui Zwingli de exemplu, care a spus 
fără a clipi: „Anabaptiştii îşi au nevestele în comun şi se 
întâlnesc noaptea ... pentru practici dezmăţate ..."!0 s-a 
descalificat deja.! Nu putem decât regreta acuzaţiile 
necreştineşti aruncate „Copiilor vitregi”: „La cât de des 
mărturisiți despre Hristos, depuneţi o mărturie mai rea decât 
cea a demonilor, căci ei l-au experimentat puterea în asemenea 
măsură că Îl mărturisesc ca fiind Fiul lui Dumnezeu, dar voi, 
când mărturisiţi despre EI, o faceţi în mod ipocrit.”!! Această 
afirmaţie este nefondată, din orice perspectivă am privi-o, fiind 
rezultatul direct al acceptării unui vechi clişeu fără vreun filtru 
critic, un clişeu ce numai timpul îl putea diminua. 

Numai aşa putem înţelege de ce când prizonierii 
anabaptişti negau tot ce semăna măcar cu acuzaţia „comuniunii 
de soții şi de bunuri”, oamenii strângeau menghina mai tare sau 
intensificau supliciul. Erau atât de siguri că anabaptistul „real” 
se ascundea în fața celui empiric, încât erau incapabili să-şi 
creadă ochilor şi urechilor. Şi astfel, înapoi la tortură! 

Când Zwingli a depus acuzația de „comuniune de 
bunuri” împotriva lui Hiibmaier, în 1526, acesta a răspuns: 


Am vorbit mereu şi cu orice ocazie despre comuniunea de 
bunuri după cum urmează: că trebuie să fim preocupaţi 





? Cât de tendenţioasă era mărturia reformatorilor în ce-i priveşte pe 
anabaptişti putem conchide din faptul că spuneau despre aceştia că duceau 
nişte vieți exemplare, dar că aceasta nu era decât un mijloc al diavolului de 
a pune momeala pe cârlig pentru a prinde mai mulți oameni. Aceste mărturii 
nu pot fi ambele adevărate. De aceea exista o contradicție inerentă în 
mărturiile reformatorilor despre „Copiii vitregi”. 

întotdeauna de aproapele nostru ca cel flămând să fie hrănit, 
cel însetat să fie adăpat, şi cel fără haine să fie îmbrăcat. Căci 
într-adevăr nu suntem stăpâni peste avutul nostru, doar 
administratori şi împărţitori. Vă rog să mă credeți că nu 
există nimeni care să pledeze pentru confiscarea averilor 
altuia şi punerea la comun, ci mai degrabă să-i lase haina şi 
de asemeni şi mantaua.? 


Aceasta ar fi trebuit să pună capăt acuzaţiei cel puțin 
până la dovada empirică a unui atac contrar, însă a o aştepta 
înseamnă a uita ce forță are tradiţia asupra oamenilor: Zwingli 
şi ceilalți au continuat să aducă acuzația, exact cum o 
formulase (tipărită mai sus) un an mai târziu după ce acelaşi 
Hiibmaier a depus mărturie: 


Sunt suspectat de a dori să pun toate lucrurile în comun, dar 
nu am făcut acest lucru. Mai curând am numit „o comuniune 
de bunuri creştină” comunitatea în care cine are mijloacele 
necesare şi cine vede aproapele în suferință să împartă din 
ale lui — celui înfometat, celui însetat, celui fără haine şi 
celor ce sunt în închisoare. Cu cât mai mult stăruie cineva în 
asemenea fapte, cu atât mai aproape este de modul creştin de 
existenţă. 


Când Jârg Dorsch, un alt întemnițat anabaptist, a fost 
interogat să informeze Curtea „care poate fi regula, ordinea, 
intenţia sau conspirația anabaptistă”, acesta a replicat: 


Cu adevărat nu cunosc nimic referitor la vreo regulă, ordine 
sau conspirație pe care să o împărtăşesc cu alți anabaptişti, 
cu excepția acesteia — atunci când o persoană săracă ce a 
primit însemnele€ vine la alt anabaptist, îi este dat ceva cu 





* De exemplu, însemnul botezului, a botezului credincioşilor, efectuat astfel 
printre anabaptişti. Cititorul va remarca faptul că orice înțelegeau 
anabaptiştii prin „comuniunea de bunuri” aceasta era menit celor ce 
aparțineau comunităţii, fără a privi societatea în general. 

care să supravieţuiască. Nimănui nu i se cere să dea altuia 
ceea ce el însuşi are nevoie .... Nu am auzit cum că ar dori să 
fie împotriva magistraturii sau că intenția lor este ca toate 
bunurile, soțiile şi copiii să fie ţinuţi în comun sau să fie 
disponibili pentru toţi cei ce vin la ei.!* 


Heinrich Seiler, un anabaptist din Arnau, a spus la 
procesul său din 1529 când a fost întrebat să-şi expună ideile 
cu privire la „comuniunea de bunuri”: „Accept faptul ca un 
creştin să posede bunuri în aşa fel încât atunci când este un om 
în nevoie, să împartă cu el şi să-l trateze corect, căci nu este 
decât un administrator.” 

Felix Manz, care a fost înecat în Limmat pentru 
convingerile sale anabaptiste, s-a exprimat cu privire la 
posesiuni în felul următor: „Un bun creştin împărtăşeşte cu 
aproapele său când acesta are nevoie de ajutor.” 

Referitor la August Wurzlburger, funcţionarul Curţii a 
scris următoarele: 


Am atacat poziţia sa, aceea că oamenii acestei secte au pe 
inimă să nu lase pe nimeni să cerşească, ci mai degrabă ei, 
care au mai mult decât suficient, să pună bani laolaltă şi să-l 
susțină astfel. Cel care poate lucra şi nu o face, dar alege să 
se bazeze pe acest târg, îl dau afară din comunitate şi îl 


» Această idee că proprietatea nu e nimic mai mult decât administrare şi că 
cel ce posedă trebuie să răspundă atât în faţa lui Dumnezeu, cât şi în fața 
aproapelui, i-a condus pe anabaptişti la un fel de „Conservaţionism creştin”, 
ideea că un om trebuie să-şi utilizeze resursele pe pământ într-un asemenea 
mod încât să nu priveze generațiile de mai târziu de ceea ce le aparține de 
drept. Ba mai mult, se credea că guvernarea avea o misiune în această 
privință, având obligația de a împiedica oamenii să golească pământul de 
roadele sale ulterioare. Îl observăm pe anabaptistul Jârg Schnabel spunând 
că magistratul civil este „van got verordenet ..., dan wann ncit oberheit 
were, es wur wider holz noch feld gedeien mâgen, es wurden auch weinig 
fleische einer dem andern gleichs tun, seintemal die fleishliche art so gar 
verdoben ist, das sei net weiter dan das ihr sucht und der nachkimling 
weinig acht hat” (Ouelen Hesse, pag. 178). 

tratează ca pe un păgân. El spune că nu ştie nimic privitor la 
altă ordine, regulă sau comuniune de bunuri.” 


Andres auf den Stultzen, un pionier anabaptist (numit 
„auf den Stultzen” din cauza faptului că mergea în cârje), şi-a 
expus ideile în problemele economice în următorul mod: 


Omul care nu are nevoie de bani, fie cleric, fie om simplu, 
dar practică camăta cu canonicul său sau cu oricine 
altcineva, sau adună mai multe bunuri decât are nevoie 
pentru a se îngriji de propriul pântec, un asemenea om, 
comparat cu un altul cu copii cu nevoi, ce fură din sărăcie în 
efortul său de a se îngriji de cei mici, un astfel de om nu este 
mai bun în ochii lui Dumnezeu decât cel ce fură din cauza 
sărăciei.!€ 


Hans Sherer a spus când l-a auzit pe Andres spunând 
aceste lucruri: „Dacă un om are venituri mari şi totuşi alungă 
pe cel sărac din locuinţa sau ogorul său, este mai rău decât un 
hoţ în ochii lui Dumnezeu. 





i Deşi jurisprudenţa civilă a ajuns să vadă dreptatea filozofiei expuse, în 
multe state un creditor nu putea deposeda un om de casa lui, indiferent cât 
de mare era gradul de îndatorare. Această scutire era deja asigurată în 
Vechiul Testament — nimeni nu putea deposeda de haină sau lua haina drept 
gaj peste noapte, fiind obligat să o returneze înainte de căderea nopţii, când 
va fi avut nevoie de ea drept aşternut şi drept acoperământ. (Cf. Deut. 
24:10-14) Era interzis să iei piatra de moară de sus sau de jos pentru a plăti 
datoria, căci însemna să „iei mijloacele de trai drept gaj” (Deut. 24:6). 
Această lume medievală a uitat completamente aceste legi umane, vânzând 
oamenii în sclavie pentru datorii, întemniţându-i pentru datorii, fără cea mai 
mică remuşcare. Reformatorii, deşi iuți în a cita din Vechiul Testament 
atunci când servea scopurilor lor, nu-şi aminteau viziunea biblică despre 
care vorbea Andres aud den Stultzen. Trebuie spus că reamintirea acestor 
lucruri, atunci când survenea, nu era rezultat al preoţiei, ci mai curând ca 
rezultat al pamfletistului sau jurnalistului. Tendinţa umanizatoare a 
Renaşterii mai degrabă decât Reforma a câştigat Victoria, alimentate 
probabil de munca asiduă depusă de anabaptişti. 

Georg Blaurock, un alt conducător anabaptist (numit 
„Blaurock” din cauză că purta o haină albastră), a depus 
mărturie: „Nu pledez pentru comuniunea de bunuri, totuşi, un 
om ce îşi spune creştin se va lipsi de bunurile sale, altfel, nu 
este un bun creştin.” 

Conrad  Grebel, adesea considerat părintele 
anabaptismului, a spus: „nu am învăţat niciodată pe nimeni că 
nu trebuie să ne supunem magistratului; nu-mi amintesc să fi 
fost discutată vreodată vreo problemă asemănătoare celei de 
„comuniune de bunuri”. 

Julius Leuber, de asemenea anabaptist, a declarat în fața 
Curţii: „Cât despre comuniunea de soţii, aş spune că dacă 
cineva dă astfel de învățătură, doctrina lui este cea a diavolului 
şi nu a lui Dumnezeu. Totuşi, în ce priveşte comuniunea de 
bunuri, sunt obligat să-mi ajut aproapele din dragoste frățească 
şi fără a fi forţat.” 

La acuzaţia de „comuniune de bunuri” Menno Simons a 
răspuns: „Această acuzație este falsă şi neadevărată.” Apoi a 
continuat citând din Scriptură după cum urmează: „Dacă va fi 
la tine vreun sărac dintre fraţii tăi, în vreuna din cetăţile tale, în 
țara pe care ţi-o dă Domnul, Dumnezeul tău, să nu-ți 
împietreşti inima şi să nu-ţi închizi mâna înaintea fratelui tău 
celui lipsit.” Apoi a adăugat, cu un evident simţ al victoriei, că 
deşi poporul lui avea un număr mare de oameni nevoiaşi, 
datorită persecuțiilor şi confiscărilor, „totuşi nici unul dintre 
credincioşii ce ne-au urmat, nici unul din copiii lor orfani n-au 
fost lăsaţi să cerşească .... Această milă, această dragoste, 
această comuniune de bunuri este predicată de noi .... Dacă 
aceasta nu e practică creştină, atunci ar trebui de asemenea să 





Nur: Deuteronom 15:7. 

' Cititorul va observa din nou că orice gândeau anabaptiștii cu privire la 
„comuniunea de bunuri”, era ceva menit pentru „frăţie” ca asociere 
voluntară, nu pentru societate în general. Aşa cum am mai menţionat mai 
devreme, nu e nimic greşit într-o asemenea abordare a lucrurilor. 


278 


renunțăm la Evanghelia Domnului nostru Isus Hristos, sfintele 
sacramente şi numele de creştini.” Menno Simons s-a îndreptat 
apoi împotriva celor ce-i aduceau acuzaţiile: „Să vă fie ruşine 
...„ Vol ce nu aţi putut cu Evanghelia şi sacramentele voastre 
să-i luaţi de pe străzi pe cerşetorii voştri, chiar dacă Scripturile 
spun destul de limpede: ,...cine are bogăţiile lumii acesteia, şi 
vede pe fratele său în nevoie, şi îşi închide inima faţă de el, 
cum rămâne în el dragostea de Dumnezeu?” Ne-am aştepta 
ca un asemenea răspuns să estompeze acuzația de „comuniune 
de bunuri” ca fiind ceva îngrozitor de greşit, cel puţin până la 
apariția unor dovezi tangibile în acel sens. 

Dar aceasta nu era posibil, din câte se pare, pentru 
oamenii setaţi pe o dietă a sacralimului. După proteste similare 
ei duceau anabaptiştii în camera de tortură. Citim următoarele: 


„... el a fost tras pe roată de trei ori; el se roagă lui Dumnezeu 
să-i dea puteri să poată rezista torturii. 1 se spune să 
mărturisească de ce a părăsit învățăturile curate ale lui 
Martin Luther şi ale altora .... Ceva mai mult trebuie să 
colcăie în spatele tuturor acestor lucruri, adică dacă doreşti 
să distrugi toată conducerea şi ai toate lucrurile la comun. Şi 
chiar dacă spui că această comuniune de bunuri este doar 
pentru tine şi oamenii tăi, totuşi inima şi ambiția ta sunt total 
diferite, voind să ai bunurile tuturor oamenilor la comun. 


Cum a putut acest om, cu trupul sub tortură să spună 
mai multe? Ce-ar fi dacă declaraţiile solemne, sub asemenea 
constrângere, ar fi aruncate în vânt? 


Ferească Dumnezeu să fim împotriva conducerii civile sau să 
ne comportăm într-un mod contrar ei ...; trebuie să-i fim 
supuşi, fie că sunt buni sau răi .... lar în ce priveşte 
comuniunea de bunuri, nimeni nu este forțat printre noi să-şi 
pună proprietatea într-o trezorerie comună şi nu avem nici o 


“Nutr.: | loan 3:17 

intenţie în a o face comună cu forţa. Dar cel ce are şi vede pe 
fratele lui sau sora lui în nevoie, are datoria izvorâtă din 
dragoste şi fără constrângere să-i ajute. !! 


Nimic n-a fost de vreun ajutor. Aceşti „Copii vitregi” 
reprezentau o ameninţare față de societatea sacrală şi aceasta îi 
făcea mhilişti în ochii persoanelor cu un mod de gândire 
sacralist. Numai aşa putem înţelege sfatul, dat de un comitet de 
clerici în Bavaria, în 1528, referitor la anabaptişti: 


Nu considerăm intolerabil sau demn de pedeapsă faptul că îşi 
au bunurile la comun şi le adună laolaltă, fiecare membru în 
mod voluntar, fără a constrânge pe cineva să aducă tot sau 
chiar o măsură specifică. Nici nu putem cita din Scripturi 
ceva ce să fie împotriva acestui fapt. 


Dar aceşti clerici totuşi erau siguri că era ceva sinistru 
cu privire la această mişcare — aşa spunea cartea. Aşa că au 
continuat după cum urmează: 


Şi totuşi este de temut că acolo unde asemenea începuturi 
neînsemnate sunt lăsate să prolifereze, permise şi tolerate, 
atunci s-ar putea ca o dată cu trecerea timpului această 
mişcare să ia proporţii şi să conducă la un rău mai mare şi 
mai cuprinzător. De aceea opinia noastră este că un plan atât 
de banal din punct de vedere confesional şi nici măcar foarte 
culpabil trebuie întâmpinat şi extirpat, prin măsuri de 
contracarare potrivite, în vederea a ceea ce se poate dezvolta 
din acesta.! 


E zadarnic să argumentezi împotriva unei asemenea 
logici, aşa cum au aflat „Copiii vitregi” spre descurajarea lor. 

Din sfatul dat clericilor din Bavaria, citat mai sus, este 
evident faptul că aceştia erau familiarizați cu acest domeniu al 
„Celui de-al doilea front” ce-l urma pe Jacob Hutter şi practica 
ținerea comunală a posesiunilor. Aceşti oameni, pe care-i 

cunoaştem drept hutteriți, continuă să o facă până în zilele 
noastre, în unele din statele noastre din vest şi în Canada. 
Istorisirea originii acestei practici printre hutteriți este 
emoţionantă: era un grup de refugiați, bărbaţi, femei şi copiii 
acestora, ce nu aveau acoperiş deasupra capului decât frunzişul 
pădurii, fiind alungați din locuinţele lor din pricina credinţei. 
Liderul lor, în angoasa suferinţei, şi-a întins haina pe iarbă, a 
aruncat monedele ce le avea la el şi a poruncit tuturor celor 
ce-L urmau pe Hristos şi Crucea Lui să facă la fel. Toţi au 
consimțit şi aici a început practica hutteriților de a avea toate 
bunurile în comun. Urmând Fapte 2 şi 4 câţiva Diener der 
Notdurft au fost asigurate pentru a vedea dacă nevoile fiecăruia 
erau împlinite conform posibilităților fondului comun. Sub 
conducerea lui Peter Ridemann şi Peter Walpot acest mod de 
trai acceptat în mod voluntar a fost dezvoltat şi fondat 
confesional, astfel încât astăzi este încă o problemă de 
principiu.“ 

Trebuie amintit că până şi hutteriţii aceştia nu se 
gândeau la impunerea viziunilor lor asupra altora şi nici la 
deposedarea cuiva de avutul său împotriva voinţei sale. Trebuie 
să admitem că astfel de proprietate comună este acceptabilă în 
comunitate;! dar doar prin actul liberei voințe. Cu siguranță nu 
e nimic greşit cu privire la acest mod de viață; dacă ar fi fost, 
atunci micul grup ce L-a urmat pe Hristos era un grup vicios. 

Şi mai era şi Miinster, un oraş din Westphalia, unde 
mişcarea anabaptistă a recurs la măsuri ce s-au dovedit mai 


* Anabaptiştii ca întreg „nici nu au lăudat, nici nu au apărat” ideea hutterită, 
aceea de a combina „al meu şi al tău” în deţinere socială. Citim „Dass aber 
in Mehren gemeinschaft der giiter haben, wollen sie nit loben noch 
verteidigen” (OQuellen IV, pag. 193). 

! În câteva cazuri erau oameni ce au urmat Briiderschafien hutterit, 
punându-şi bunurile în comun şi care au decis apoi să părăsească asociaţia — 
aceşti oameni s-au plâns că nu au putut recupera nimic. Aceasta constituia o 
problemă complicată, una ce după toate probabilitățile nu ar putea fi 
rezolvată spre satisfacția tuturor. 

târziu o dezonoare pentru ei. Aici liderii anabaptişti au 
deposedat de bunuri pe cei ce au rămas în oraş (sub asediu de 
către armatele episcopului), poruncindu-le să aducă proviziile 
la un depozit central, din care aprovizionările erau raționalizate 
cu rigiditate. Fără îndoială că erau mulți în oraşul nefericit ce 
şi-au adus bunurile împotriva voinţei lor. 

Dar trebuie amintit că tragedia Miinster a apărut după 
mulți ani de suferință teribilă, aproape un deceniu de arderi pe 
rug şi spânzurări, expulzii şi încarcerări, ca să nu menţionăm 
torturile. Liderii rebeliunii erau oameni ce dădeau dovadă de o 
stare foarte asemănătoare oboselii de luptă. În zilele noastre ar 
fi fost alungaţi spre vreun ospiciu. Cu siguranță un om ce 
pretinde că a fost îndemnat de Cel Atotputernic să-şi 
decapiteze soția, ar fi în timpurile noastre transportat spre un 
loc unde n-ar putea să-şi facă rău sau să facă rău altora. 
Profesorul Gooch a spus că originile izbucnirii de la Miinster 
„trebuie urmărite în opresiunea ce i-a adus pe oameni în pragul 
mânie!” şi putem accepta uşor această afirmaţie. Aşa cum este 
obişnuit în cazul oamenilor bolnavi mintal, era prezent un 
curent de  apocalipticism şi mesianism, amestecat cu 
halucinaţii. 

Multe s-au spus despre Miinster. Până în zilele noastre 
acest caz permite o descotorosire facilă, mai ales printre 
oamenii cu reminiscenţe sacraliste, de lucrurile pe care, pentru 
a le realiza, au trăit şi au murit „Copiii vitregi”. Dar Minster 
era departe de a fi fost un anabaptism tipic. Aşa cum a spus 
marele istoric Toynbee, Miinster a fost „o caricatură a 
mişcării”. Sau, citându-l pe profesorul Gooch încă o dată — 
„tragedia din Miinster a atras atenţia asupra unei faze a mişcării 
ce era departe de a fi tipică în ce priveşte reala sa natură.” 

Era de aşteptat că Miinster va fi repudiat de tabăra 
anabaptistă însăşi. O respingere nimicitoare a cazului Miinster, 
scrisă în 1535 (anul capitulării oraşului) şi chipurile de Menno 

Simons, poartă numele semnificativ de „Blasfemia lui Jan van 
Leiden” şi este aproape o denunţare aspră a lui Miinster. 

Putem avea impresia că pentru duşmanii „Copiilor 
vitregi” veştile din Miinster erau chiar favorabile, dându-le 
posibilitatea de a spune ceva ce toate ființele umane adoră să 
spună: „[i-am zis eu!” Au prezis că anabaptismul va conduce 
la haos şi aici aveau dovada vie a faptului că aveau dreptate, 
astfel încât au stors ultima picătură de propagandă din acest 
eveniment nefericit. A fost stabilit un tipar ce continuă până 
aproape de timpurile moderne, tiparul reprezentării 
anabaptismului pe pânza cazului Miinster." 

Pretinzând că Minster era un caz tipic al mişcării, 
oamenii erau tentaţi să învinovăţească anabaptismul de Revolta 
Țăranilor, această concepție greşită continuând până în prezent. 
Nu este nevoie să negăm că țăranii au fost impulsionați de 
scrierile lui Miintzer, dar delirul revoluţionar al acestei faze 
fanatice a reprezentat un dezacord între „Copiii vitregi” de la 
bun început. Nu au făcut aluzii foarte clare Grebel şi colegii lui 
că cooperarea dintre el şi ei era posibilă dacă el şi-ar fi 
abandonat tacticile revoluționare? Trăsăturile esenţiale ale 
istorisiri anabaptismului pot fi spuse fără referire la Miinster 
sau la Revolta Țăranilor, căci nici una dintre acestea nu au fost 
împărtăşite de „Copiii vitregi”. 

În concluzie, putem evidenția că ideea „Copiilor 
vitregi” în domeniul economiei era un lucru necesar în epoca 
Reformei. Lumea medievală a fost mai degrabă nemiloasă în 
această privinţă a lui „a avea” şi „a nu avea”. Era necesară o 
schimbare şi în zilele dintâi ale tulburărilor reformatorilor, au 





" La începutul secolului al XX-lea Edward Armstrong (în cartea sa The 
Emperor Charles V — „Împăratul Carol al V-lea”, pag. 342) scria, cu referire 
specifică la anabaptişti: „De fiecare dată când obțineau supremaţia, aplicau 
metodele practice ale modernului anarhism şi nihilism principiilor declarate 
de comunism.” Singura scuză pentru asemenea tip de scriere este faptul că 
sursele nu erau încă disponibile atunci. Nici un istoric redutabil al timpurilor 
recente n-ar repeta cuvintele lui Armstrong. 

dat dovadă de o tendință de a sugera câteva schimbări." În 
aceste zile dintâi, Luther a avut o discuţie în contradictoriu 
pentru foarte necesara reformă, spunând că „cerşitul trebuie să 
ia sfârşit în toată Creştinătatea.” Chiar şi această declaraţie, ce 
pare destul de inofensivă, a fost detestată profund de oponenții 
catolici, care cu siguranță erau deranjaţi de orice rearanjare în 
domeniul lui „al meu şi al tău”. Jerome Emser, „țapul Billy”, 
cum îl numea Luther cu afecțiune pe arhi-duşmanul său din 
tabăra catolică, l-a luat la rost pentru aceste spuse: 


Picard mai degrabă decât creştin, căci picarzii” au practica de 
a nu lăsa pe nimeni din rândul lor să cerşească .... Dar 
Alexius a meritat Cerul cerşind şi Martin, şi Elisabeta de 
asemenea, la fel ca Hedwig şi toţi slujitorii lui Dumnezeu ce 
au devenit plăcuţi lui Dumnezeu dând pomeni .... La fel cum 
apa stinge focul, aşa pomana şterge păcatele. De aceea nu 
este bine ca cerşitul să înceteze — multe fapte bune ar înceta 
să existe! 


Dar această promisiune a unei sensibilități sociale 
reînnoite conținută în Reforma timpurie nu a fost realizată. 
Luther a devenit mult mai conservator în problema reformei 
economice, fiind învinovăţit pentru neliniştea manifestată 
printre țărani. Se pare că zarva „Copiilor vitregi” pentru mai 
multă responsabilitate în detrimentul posesiunilor contribuia la 
nelinişti. Se pare că epoca Reformei, departe de a cauza 
îmbunătăţirea destinului celor deposedaţi, de fapt o înrăutăţea. 
ŞI aceasta i-a determinat pe „Copiii vitregi” să mărească 





" Wilhelm Pauck crede că Bucer era înclinat la începuturi spre o anumită 
formă de „comunism creştin” (Cf. Martin Bucer's Conception of a 
Christian State — „Concepţia lui Martin Bucer despre statul creştin”, în 
Princeton Theological Review, Vol. XXVI.) Aceasta nu ar fi surprinzător, 
având în vedere predispoziția reformaţilor în anii dintâi spre multe aspecte 
ce au devenit cunoscute mai târziu drept excese anabaptiste. 

* Picard” era sinonim cu „waldensian”. Luther folosea cei doi termeni 
alternativ, asemeni multora în acele vremuri. 

cererea pentru conştiinţă în privința proprietății. Unul dintre ei, 
Jărg Schnabel, a spus în timpul procesului: 


În zilele când papistaşii erau în ascensiune, nu se întâmpla ca 
săracii să fie forțați să-şi cedeze casa şi pământul, acum, 
totuşi, sunt deposedaţi de ele. Şi magistraţii din Wolkstorff 
au fost auziţi spunând că dacă ei [i. e. săraciilar fi să îşi 
asculte predicatorii, atunci ei n-ar mai sta acolo, şi atunci 
Excelenţele lor i-ar trata cu mai multă severitate.!* 


Dobânzile s-au mărit şi când s-a amintit faptul că 
oamenii nu împrumutau în acele zile decât dacă aveau vreun 
necaz, aceasta n-a contribuit decât la înrăutățirea situației. 
Schnabel a spus: „Dobânda la camătă este de un florin la 
douăzeci, dar acum ei iau un malter din grâu, ce valorează doi 
florini sau doi şi jumătate. Biserica obişnuia să reţină cinci la 
sută, ceea ce este interzis în Biblie.”2 

Camăta nemiloasă, practicată de Bisericile Protestante, 
în stilul tipic medieval, cu banii Bisericii, l-a împins pe 
Schnabel în sânul anabaptismului. A părăsit Biserica 
Lutherană, la care fusese trezorier (astfel încât avea cunoştinţă 
de toate de la sursă), fiindcă aduna banii din dobândă, în timp 
ce mulți oameni săraci din umbra Bisericii trăiau în cruntă 
sărăcie. Având mustrări de conştiinţă cu privire la o astfel de 
politică, Schnabel a apelat la pastor, la primar, la Consiuliul 
oraşului (Madburg), dar fără rost, după care şi-a predat postul 
şi s-a alăturat anabaptiştilor.”! Aceasta s-a întâmplat în anul 
1538. În noua comunitate, Schnabel a găsit sensibilitatea cu 
privire la necazul uman după care tânjea în Biserica de stat. În 
această congregaţie anabaptistă una din întrebările puse unui 
potențial membru era: „Dacă ar fi nevoie, eşti pregătit să predai 
toate posesiunile tale în folosul frăției şi eşti de acord să nu laşi 
nici un membru în nevoie, fiind capabil să ajuţi?” 

Deşi ideea „Copiilor vitregi” de „comuniune de bunuri” 
era contestată de reformatori şi de urmaşii acestora atât de mult 

încât clericii protestanți erau demişi dacă o sprijineau, se poate 
spune în această privință , ca şi despre altele ce erau parte 
integrantă a viziunii acestor radicali, că a fost în definitiv 
acceptată ca un ideal creştin valabil. Bisericile Reformate ale 
Țărilor de Jos au stabilit mai târziu un record de invidiat în 
donațiile materiale pentru alinarea nenorocirilor omeneşti — 
sume fantastice de bani au fost trimise, de exemplu, 
waldensienilor în necaz din Piedmont, în 1698. Dar şi după 
atâția ani, există reminiscenţa faptului că această practică a 
administrării creştine a fost implementată de către „Copiii 
vitregi”. În acele zile cineva care nu era anabaptist, scria făcând 
aluzie la ei: „Deşi oamenii Bisericii Reformate a Olandei 
merită într-adevăr să fie lăudați pentru bunăvoința lor față de 
săraci, totuşi această virtute este adevărată în mod special 
datorită acestor oameni. În plus, ei au grijă să se îmbrace 
modest.””? 

În timpurile noastre copiii „Copiilor vitregi” continuă 
viziunea de odinioară referitor la îndatorirea de a transmite o 
sarcină celui ce numeşte ceva avutul său personal. Programul 
de ajutorare al menoniţilor este cunoscut în toată lumea şi 
trebuie doar menționat. Oriunde este suferință umană, sunt şi 
aceşti descendenţi ai „Copiilor vitregi” ce sunt mereu gata să 
facă orice pentru a ajuta.” 

Indiferent ce înțelegeau oamenii prin „comuniunea de 
bunuri”, acesta era un lucru bun. Nu e exagerat să spunem că 
dacă lumea vestică ar fi dat ascultare acestor radicali şi ar fi 
preluat ideologia şi practica lor (ceea ce e deja prea mult a 
cere), atunci Karl Marx ar fi avut puţin de susținut în teoriile 





P Atunci când cu câţiva ani în urmă o tornadă devastatoare a lovit oraşul 
Flint din sud-estul statului Michigan, au ajuns acolo câteva camioane care 
transportaseră zeci de tineri. Şi-au întins corturile şi au început să ajute la 
curăţarea molozului, alinând necazul cauzat de dezastru. Aceştia erau 
anabaptişti (menoniţi) dintr-un stat vecin. După ce oraşul a fost reaşezat, au 
dispărut la fel de subit cum au apărut. 


286 


sale economice şi puţin de scris în studiile sale. lar aceasta ar fi 
produs o diferenţă uriaşă în cursul istoriei lumii. 

Propunem o încuviințare postumă pentru un grup de 
oameni ce au fost deschizători de drum a viziunii creştine a 
proprietăţii, o viziune la care se refereau cu dispreţ ca la 
„comuniune de bunuri”. Toţi cei ce răspund acestei propuneri 
şi sunt de asemenea legaţi de Confesiunile Belgice, ar vrea să 
facă ceva cu privire la acest fragment: îi detestăm pe 
anabaptişti ... care resping conducerea civilă şi magistrații şi ar 
răsturna Justiţia, introducând comuniunea de bunuri, năruind 
buna-cuviință şi buna ordine, pe care Dumnezeu le-a stabilit 
printre oameni.” „Copiii vitregi” spuneau lucruri pe care 
reformatorii n-ar fi trebuit să le trateze cu nişte clişee străvechi 
şi cu acuzaţia sinistră de Kommunisten! 





4 Ar fi cel puţin un pas spre direcţia corectă dacă textul Confesiunilor 
Belgice aşa cum a fost stabilit la Sinodul de Revizuire din 1566, ar fi 
înlocuit cu textul din versiunea originală. Guido de Bres, autorul Crezului, a 
spus: „Nous detestons tous ceux qui veulent reietter les Superioritez et 
Magistrat et renverser la justice, mettans communautez des biens et 
confondant l'honnestate que Dieu ă [sic, o tipărire greşită a lui a] mis entre 
les hommes.” Sinodul de Revizuire a înlocuit forma verbală mertans cu 
introduis, iar motivul schimbării nu este dat, desigur, dar acesta poate fi 
semnificativ. Mertans este de la verbul mettre, un verb ce înseamnă a 
realiza prin ordin (cf. Participiul perfect al acestui verb este mis, căci se află 
în aceeaşi propoziţie, în gue Dieu a mis entre les hommes), în timp ce 
introduis vine de la introduire, un verb ce înseamnă a introduce cu orice 
preţ. Mettre înseamnă a introduce în tradiția dictatorială, a introduce 
asemeni lui Dumnezeu, iar introduire înseamnă a introduce oricum, chiar şi 
prin proceduri complet democratice. Versiunea din 1566 este de aceea mult 
mai dezaprobatoare decât versiunea originală, căci textul din 1566 
condamnă „comuniunea de bunuri” practicată de hutteriţi, iar textul din 
1559 (compus în acel an, dar tipărit pentru prima dată în 1561) nu o face. 

6 Rottengeister! 


Nu te teme, turmă mică .... 
Luca 12:32 


Pe vremea sa, Luther a spus că din tabăra lui au plecat 
Wiedertăufer, Sacramentaschwărmer, und andere 
Rottengeister. În capitolele anterioare ne-am ocupat de primii 
doi termeni de reproş atribuiţi „Copiilor vitregi”, iar în acest 
capitol ne ocupăm de ultimul dintre aceştia. 

Termenul Rottengeister le includea pe toate pentru a 
acoperi restul aşa-numitului grup malefic. De aceea în acest 
capitol final vom analiza câteva din trăsăturile rămase ale 
viziunii „Copiilor vitregi”. 

Dintr-o anumită perspectivă, numele de Rortengeister 
conduce mai direct spre inima „Celui de-al doilea front” față de 
celelalte cuvinte defăimătoare folosite în acest sens. Un Ro// 
este o clică, o facțiune, un grup, iar Rottengeister sunt 
organizatorii acestui grup, cei ce au determinat crearea 
facțiunii, inițiatorii de şleahtă. Într-un limbaj mai sofisticat, 
Rottengeister sunt agitatorii din cadrul unei societăți pentru a 
forma un partid. În terminologia noastră din prezent putem 
spune că Rottengeister sunt agitatorii, a căror activitate 
conduce la o situaţie compozită, aceasta asemănându-i cu 
„ereticii”, căci, aşa cum am văzut, cuvântul „eretic” 
desemnează luarea unei decizii. În timpurile medievale, ca şi în 
orice situație sacrală, Rottengeister erau întruchiparea răului, 
fiindcă reprezentau o ameninţare la societatea monolitică. În 
limbajul împrumutat din scena Crucificării se spune că ei erau 
vinovați de „împărțirea robei lui Hristos.” Termenul 
Rottengeister era foarte util în lupta psihologică ce se 
dezlănţuise asupra „Celui de-al doilea front”, căci ceea ce 

reprezenta  „ereticul” în ochii sacralismului medieval, 
reprezenta şi anabaptistul în ochii neo-sacraliştilor din 
timpurile Reformei. 

Nici unul dintre reformatori nu pare să fi fost conştient 
de faptul că creştinii sunt şi, prin natura lucrurilor trebuie să 
fie, Rottengeister. Creştinii sunt separați pentru a crea un grup, 
o facțiune, un element. Biserica Noului Testament este prin 
definiție o sectă, un grup de adepţi (cuvântul sectă, este, aşa 
cum am spus, din latinescul seguor, un cuvânt a cărui idee 
esențială este de „a urma”). Ceea ce vor să evite sacraliştii cu 
orice preţ este în viziunea creştină sine qua non, Şi anume „a 
alege în această zi cui vei sluji.” Se poate spune că dacă 
reformatorii voiau să fie conduşi de Noul Testament, n-ar fi 
existat niciodată „Cel de-al doilea front”, căci atunci ambiția 
„Copiilor vitregi” de a organiza o Biserică ce era formată din 
urmaşi n-ar fi părut inacceptabilă. 

În vremurile lor, donatiştii au înţeles că a elimina din 
viața oamenilor acel „pentru sau împotriva” Creştinismului era 
echivalent cu a pune capăt Creştinismului. „Ereticul” medieval 
realizase şi el acest lucru. Şi, de asemenea, şi oamenii „Celui 
de-al doilea front”. Toţi aceştia erau dedicați creării unei 
Biserici compuse din creştini-prin-alegere, pentru a lua locul 
Bisericii ce constă din creştini-prin-întâmplare. Viziunea 
restituționistă vizează crearea unor insule în marea umanității 
şi, dacă este posibil, a unor continente. Această viziune 
delimitează o hartă a reliefului, cu părți deasupra şi dedesubtul 
nivelului mării, având o frică înnăscută de un peisaj aşa cum se 
spune a fi existat înainte de Genesa 1:9. Nu trebuie să fim 
surprinşi când auzim că oamenii cu o asemenea viziune sunt 
numiți Rottengeister. 

Refuzul jurământului era parte a moştenirii 
restituționiste. Vom studia această trăsătură şi vom descoperi 
că acest refuz de a face un jurământ era consecinţa convingerii 
fundamentale a unui „eretic”. 

În societatea occidentală contemporană jurământul este 
în principal un mijloc pentru a asigura sinceritatea, este un 
mijloc prin care oamenii doresc să obţină „adevărul, întregul 
adevăr şi nimic altceva în afară de adevăr”. Dar aceasta 
reprezintă o îngustare a sensului şi practicii de bază. Pe 
vremuri, un jurământ era mai degrabă un mijloc pentru a 
asigura loialitatea supuşilor faţă de cei ce erau în rang mai 
înalt, fiind un jurământ de fidelitate. 

Deşi jurământul este amintit în Scripturile creştine, în 
Vechiul şi în Noul Testament, nu este o tradiție abordată de 
acestea. Jurământul este pre-creştin, fiind utilizat adesea, de 
exemplu, în societatea etnică a Romei pre-constantiniene. În 
societatea respectivă jurământul de fidelitate era utilizat în mod 
comun.! În Roma antică jurământul servea în special asigurării 
fidelității faţă de împărat. În această perspectivă, jurământul 
avea o pregnanță categoric religioasă. Ca atare, era parte 
integrantă a situației sacrale. Dedesubtul acestuia era 
presupunerea că conducătorul şi supuşii recunosc şi se închină 
aceluiaşi Obiect, în prezenţa căruia conducătorul şi cei conduşi 
se situează laolaltă în timp ce fac legământ unii cu ceilalţi. În 
societatea respectivă, jurământul era un lucru ce susținea 
sacralismul, loialitatea religioasă şi cea civilă sau politică 
suprapunându-se de fapt. În societatea respectivă jurământul 
este exact opusul principiului de „a da Cezarului ce-i a 
Cezarului şi lui Dumnezeu ce este a lui Dumnezeu”; de fapt, în 
acea societate această expresie biblică n-avea nici un sens, căci 
divinitatea şi conducătorul sunt două aspecte ce nu se disting. 

Era de aşteptat, a priori, ca primii creştini să dea de 
bucluc cu privire la jurăminte, căci Dumnezeul lor nu era 
acelaşi Obiect ca şi cel ce-l viza pe împărat. Creştinii erau 
doritori şi pregătiți să promită fidelitate împăratului, dar nu şi 
dumnezeului împăratului. Acei primi creştini aveau o problemă 
în această privinţă, o problemă foarte similară celei ce-i hărțuia 
pe evrei, şi anume: „Este legal să dai tribut Cezarului?” 

Conştiinţa lor le interzicea să se implice într-un jurământ, aşa 
cum era specific societății păgâne a Romei. 

De aceea, primii creştinii erau mai predispuşi spre 
dezvoltarea unei rețineri față de jurământ, căci li se părea — şi 
în această privință aveau dreptate — că acesta era inventat 
pentru a-i prinde. Nu e surprinzător că au început să privească 
jurământul ca pe un lucru detestabil, inspirat de puterile 
întunericului. Probabil această convingere este exprimată în 
spusele atribuite lui Grigorie de Nazians: „Ce este mai rău 
decât un jurământ? Nimic, aş spune.” 

Să ne amintim că în zilele lui Decius oamenilor li se 
cerea că semneze o declaraţie pe proprie răspundere (un 
instrument ce se poate denumi pe drept cuvânt un jurământ 
scris) ce atesta loialitatea faţă de religia imperială. Aceasta era 
de asemenea o capcană în care erau prinşi creştinii, fiind 
planificată în acest fel. Şi aceasta putea să fi contribuit la 
detestarea jurământului ca un mijloc de deservire a 
sacralismului. 

Se pare că această tradiție în dezvoltare a detestării 
jurământului nu era împiedicată prea mult sau foarte eficient de 
faptul că Vechiul Testament nu doar tolera jurământul, dar se 
pare că îl agrea. Primii creştini au realizat că Noul Testament 
vine cu o formulă nouă pentru societatea umană, căutând să 
creeze „un popor al lui Dumnezeu” ce să nu fie echivalent cu 
„poporul” în general. Ei erau convinşi că „vechiul” ce fusese 
„aproape de pieire” (Evrei 8:13) a căzut când noua ordine a fost 
instaurată, fiind pregătiți pentru ideea că jurământul poate fi 
acum parte a vechiului. Faptul că acesta fusese o unealtă pentru 
crearea şi păstrarea unei societăți non-compozite i-a făcut mai 
pregătiți să privească jurământul ca învechit. Oricum, plasarea 
pe un nivel secundar al Vechiului Testament şi nepermiterea 
jurământului fuseseră aspecte conexe de-a lungul timpurilor. 

Promotorii schimbării constantiniene erau rapizi în a-şi 
însuşi obiceiul deja existent al jurământului şi a-l transforma 

pentru a servi scopurilor proprii. Constantinienii era prieteni ai 
jurământului în aceeaşi măsură în care „ereticii” erau duşmanii 
acestuia. Atitudinea cuiva referitoare la jurământ devenise mai 
târziu un indiciu cu privire la poziţia sa vizavi de „sacralismul 
creştin”. De aceea citim în jurisprudența timpurilor medievale 
că „Dacă orice om respinge dintr-o superstiție religioasă 
damnabilă religia jurământului, refuzând să jure, va fi numit 
eretic din pricina acestui comportament.” Devenise o procedură 
standard printre  inchizitori să-şi testeze victimele 
confruntându-le cu jurământul — dacă refuzau să depună 
jurământ, aceasta era dovada prima facie pentru apartenenţa la 
„erezie”. Unul din inchizitorii notorii ai timpurilor medievale, 
Bernard Gui, a rezumat procedura în următoarele cuvinte: „toţi 
cei ce repudiază jurământul şi refuză să depună jurământ, sunt 
ipso facto condamnaţi ca eretici.” O asemenea politică le 
întărea „ereticilor” convingerea că jurământul era demonic, 
inventat de diavol în efortul de a nenoroci credinciosul. 

Jurământul era un aspect ce servea sacralismului în 
asemenea măsură încât Biserica medievală se folosea de el în 
mod liber în expansiunea programului său. Jurământul ajuta la 
crearea unui soi de lume pe care o voiau adepții „sacralismului 
creştin” şi servea la găsirea şi marcarea spre pieire a celor ce 
stăteau în calea acestui obiectiv. În 1229 la Toulouse s-a dat 
următorul ordin: 


Pentru ca ... ereticii să poată fi exterminați mai prompt şi 
credința romană să fie plantată mai rapid în aceste 
pământuri, decretăm ca să ... determinaţi toți tinerii peste 14 
ani şi tinerele peste 12 ani să renege toată erezia şi să 
promită sub jurământ că vor apăra Biserica Catolică şi-i vor 
persecuta pe eretici. Toţi acei ce după o asemenea renegare 
vor fi găsiți că s-au lăsat de credinţă ... vor fi pedepsiți aşa 
cum merită apostaţii.” 

Oriunde exista o epidemie de „erezie”, Biserica 
medievală privea jurământul ca mijlocul prin care să rezolve 
această problemă. Spre exemplu, Conciliul din Verona, ținut în 
1184, ce avusese unul din principalele subiecte pe agenda sa 
problema „ereziei” răspândite cu rapiditate, a decis ca în 
fiecare comunitate să fie numiţi trei sau mai mulți oameni ce să 
„fie legaţi prin legământ să divulge numele oricui este eretic şi 
țin Winckelpredigten sau greşesc în orice alt fel.” Nu e 
surprinzător că „ereticii” dezaprobau jurământul ca obicei al 
societății medievale. 

În primii ani ai secolului al XIII-lea aceeași politică era 
implementată în Olanda. Pentru a localiza şi lichida „ereticii” 
din acele locuri următorul jurământ a fost cules din popor: 


Eu, (numele şi prenumele), jur pe Dumnezeu cel 
Atotputernic, magistratului sau locțiitorului acestuia, că voi 
spune adevărul sincer, fără frică, în ce priveşte toate 
aspectele cunoscute de mine şi cu privire la care sunt 
interogat, nu doar despre pe mine, dar şi despre alţii, aşa să 
mă ajute Dumnezeu şi maica Lui. 


O formă oarecum extinsă spunea în felul următor: 


Eu, (numele şi prenumele), jur pe Dumnezeu cel 
Atotputernic, domnului meu, episcopului (numele şi 
prenumele), fără prefăcătorie, că de acum încolo nu voi mai 
merge la oamenii ce se numesc ..., ..., ... etc,, şi că nu mă voi 
întovărăşi cu aceştia şi nici cu liderii lor, învățătorii lor etc., 
atâta timp cât ei rămân eretici. Ba mai mult, eu reneg orice 
fel de necredință ce este contrară cu credința deschisă 
învățată şi menținută oriunde în Biserica Romană şi 
Creştinătate .... Aşa să mă ajute Dumnezeu şi maica Lui.” 


Cu privire la faptul că jurământul era folosit în mod 
constant ca armă cu care „sacralismul creştin” era susţinut şi 
căruia i se opunea „ereticul”, nu e de mirare că ostilitatea 

referitoare la jurământ a devenit o trăsătură diferenţiatoare a 
„ereticului”. O găsim descrisă în felul următor: 


Blasfemiile ticăloase ale acestei erezii sunt: negarea că 
păcatele sunt iertate prin botez; susţinerea că sacramentul 
trupului şi sângelui lui Hristos este nebunie; că prin punerea 
mâinilor pontife nu este conferit nimic celuilalt; că nimeni 
nu primeşte Duhul Sfânt dacă faptele bune nu premerg 
această primire; că mariajul este condamnabil, că întreaga 
Biserică este compusă doar din ei şi că depunerea 
jurământului este un delict. $ 


Oricine ezita cu privire la jurământ era din start 
suspectat de „erezie” — într-atât era acesta un indiciu al ereziei. 
Găsim un om foarte bine informat şi un fiu loial al Bisericii 
predominante, Peter Cantor, capelanul din Notre Dame din 
Paris, punând întrebarea, criticabilă în ce-l priveşte: „De ce 
declarăm cathar de îndată pe omul care împlineşte această 
poruncă [a lui Hristos, adică „Nu jura pe nimic”]?”” 

Exista o lungă tradiţie referitoare la jurământ când în 
secolul al XVI-lea a avut loc reforma, căci multe secole de-a 
rândul fusese semnul ortodoxiei, pe când aversiunea față de 
jurământ era însemnul neortodoxiei. 

Aşa cum era în cazul respectului față de moştenirea 
restituționistă, la început, reformatorii simpatizaseră cu poziția 
pe care „ereticii” din vechime o susțineau referitor la jurământ. 
Aşa cum un cercetător a menționat: „Anumite idei care mai 
târziu erau numite idei anabaptiste erau foarte atrăgătoare 
pentru unii din primii reformatori ai Ţărilor de Jos; să luăm în 
considerare aversiunea față de jurământ pe care o arătase 
Willem din Utrecht în 1525.” Acest Willem din Utrecht nu era 
anabaptist, deşi ar fi putut deveni unul dintre aceştia cu 
uşurinţă. În acele vremuri, un admirator al lui Hendrick Voes şi 
Johannes Esch (primii oameni care au murit pentru cauza 
„lutherană”), un om cu numele de Reckenhofer scria că 

„Jurământul obişnuit cerut de conducătorii civili de la supuşii 
lor este ilicit şi este împotriva poruncilor lui Hristos.” După 
toate probabilitățile, acest  Reckenhofer şi-a obţinut 
convingerea de la „ereticii” dinaintea Reformei — unde 
altundeva ar fi putut fi spuse aceste lucruri? În anul 1546 mai 
erau încă oameni care, nefiind anabaptişti, nu depuseseră 
jurământ — de exemplu, unul Pierre Alexander. 

Cu migrarea reformatorilor spre dreapta, ceea ce le-a 
adus neo-sacralismul ca formulă de urmat, orice ezitare în ce 
priveşte jurământul a ajuns a fi considerată drept greşeală 
supărătoare. Calvin n-a ezitat să spună că această sensibilitate la 
Pierre Alexander, pe care l-am menționat mai sus, era „lourde 
fault”, o eroare gravă.! Calvin devenise suficient de sacralist 
pentru a se uita bănuitor la orice om ce nu era de acord cu 
această practică, jurământul, care servise atât de mult cauzei 
sacraliste. 

În timpul scrierii Catehismului din Heidelberg, 
neo-sacralismul devenise puternic înrădăcinat. În acest răstimp 
„Copiii vitregi”deschiseseră „Cel de-al doilea front” şi toată 
antipatia pentru cei ce refuzau practica jurământului s-a răsfrânt 
asupra lor. Întrebarea 101 a Catehismului îi are pe ei în vizor: 
„Dar nu putem să jurăm în Numele lui Dumnezeu într-o manieră 
plăcută lui Dumnezeu?” Palatinatele, pentru care fusese scris 
inițial Catehismul din Heidelberg, era un stat sacral — aspect 
căruia nu îi lipsea provocarea „Copiilor vitregi” — şi aici era o 
şansă bună pentru a pune o vorbă bună jurământului ce slujea 
sacralismul; astfel, răspunsul în Catehism era „Da, ....” 

„Copiii vitregi” erau într-atât de puţin predispuşi spre 
practica jurământului pe cât erau reformatorii de înclinați să o 
facă, moştenind această atitudine negativă o dată cu viziunea 
restituționistă, ce a generat această atitudine cu mult timp în 
urmă. Şi acum că se formaseră două tabere, reformatorii au 
început să-şi îndemne magistraţii, exact la fel cum sacraliştii 
medievali îi îndemnau pe ai lor, pentru a încerca să prindă în 

plasă orice sectant — aceeaşi plasă pe care o folosise Decius în 
zilele sacralismului păgân din vechime şi pe care au folosit-o 
constantinienii în zilele „sacralismului creştin”. Reformatorii 
şopteau în urechile conducătorilor civili, cu referință specifică 
la „Copiii vitregi”: „Dacă ei refuză să jure, atunci să fie 
expulzați şi să nu se întoarcă niciodată .... Apoi dacă se întorc 
în domeniile acelea, fie ca să fie trataţi în aşa fel, încât să nu o 
mai facă vreodată.”!! (Ultima expresie este un mod eufemistic 
de a spune că aceştia trebuiau condamnaţi la moarte.) 

La Ziirich autorităţile civile stimulate de reformatorii de 
acolo, au publicat un Edict în 1539 a cărui intenţie era 
lichidarea „Copiilor vitregi”: 


Poruncim cu stricteţe tuturor locuitorilor domeniilor noastre ... 
ca dacă aud ceva despre anabaptişti să ne informeze în ce-i 
priveşte în baza jurământului cu care sunt legaţi .... Vom 
pedepsi fără milă, din pricina încălcării credinței şi 
jurământului pe cei ce au jurat ..., pe toţi cei ce ajută şi nu 
pleacă sau raportează, sau îi aduc drept prizonieri pe 
asemenea persoane.” 


E de la sine înţeles că asemenea tactici nu au sporit 
dragostea „Copiilor vitregi” pentru jurământ. 

În apropierea localităţii Basel noi jurăminte speciale au 
fost formulate despre eliminarea oricărui anabaptist cu 
amenințarea ce o reprezenta pentru o societate omogenă. 

În Olanda reformată exista aceeaşi politică. În 1574 
Sinodul ţinut în acel an la Dordtrecht a pus întrebarea: „Cum 
pot fi eliminaţi anabaptiştii sau determinaţi să o ia pe calea cea 
dreaptă?” Răspunsul dat de acest corp ecleziastic a fost: 
„Mustraţi şi solicitați magistrații să nu primească sau să 
tolereze în teritoriu pe oricine afară de cei ce depun 
jurământul.” Câţiva ani mai târziu, în 1601, Edictul din 
Groningen, menționat anterior în aceste studii, propunea de 

asemenea să depisteze anabaptiştii cu ajutorul jurământului.“ 
Asemenea utilizare a jurământului i-a convins şi mai mult pe 
„Copiii vitregi” că acesta vine de la diavol. 

În politica lor de severitate împotriva „Copiilor vitregi”, 
reformatorii nu erau oameni rău-intenționați, ci doar oameni 
induşi în eroare. Ei credeau cu sinceritate că societatea poate fi 
unită doar ținută laolaltă de o dedicare religioasă comună, iar 
jurământul era şi un simbol al acestei dedicări comune şi un 
mijloc de a o asigura. Dacă admitem această premisă, atunci 
rigoarea lor referitoare la „Copiii vitregi” este explicabilă şi 
chiar justificabilă. Aşa cum evidenţiază un scriitor recent: „Din 
momentul în care tradițiile şi loialitățile străvechi ale 
comunităţii şi-au găsit centrul simbolic în jurământul civil, 
respingerea acestuia era profund deranjantă.” Pentru un om ce 
nu respingea premisa sacrală, repudierea jurământului era 
începutul sfârşitului ordinii şi bunei cuviinţe sociale. Aşa cum 
s-a exprimat Zwingli: 


Căutaţi să distrugeţi magistratura şi puterea investită în ea. 
Eliminaţi jurământul şi ați destrămat toată ordinea .... Vezi, 
dragă cititorule, toată ordinea este răsturnată atunci când 
jurământul este revocat .... Renunţaţi la jurământ în orice stat 
şi dintr-odată şi în acord cu dorința anabaptiştilor, 
magistratura este îndepărtată şi toate lucrurile se vor 
desfăşura aşa cum îşi doresc ei. Doamne sfinte, ce confuzie 
şi răsturnare a tuturor lucrurilor!* 


În această privință ambele părţi erau oneste cu ele însele 
şi cu cealaltă parte, dar una din ele greşea. Orice protestant 





* Citim în Edict următoarele: „Oock sal niemandt tpt eenighe Administratie 
bedieninge publicke ofte Privatie, noch oock tot cunschap ofte 
ghetuighenisse toeghelaten worden hij doe dan de solemnelen daer 
toestaenden Eedt, alsucken Eedt wezgerende sullen ghestraft worden, als 
nae recht behoort” (publicat în Nr. 1172 în Knuttel Collection a Tracturilor 
istorice olandeze). 

poate doar deplânge roadele acestei erori. Să ne gândim doar că 
l-au tras pe roată pe Georg Blaurock, un om cu o asemenea 
inimă mare, pentru a-l forța să repete cuvintele unui jurământ 
ordinar! Aceasta era o acțiune de un diavolism autentic. Şi 
apoi, când epava umană torturată, îngrozindu-se de perspectiva 
unei torturi şi mai crunte, a respectat gesturile depunerii 
jurământului, un „păcat” pentru care oamenii săi nu l-au 
condamnat, l-a auzit mai apoi pe Zwingli spunând: „Tu nu-L 
urmezi nici pe Hristos, nici propriile voastre decrete”: aceasta 
este perfidie diabolică sporită. 

Toate acestea fiind spuse, ne-am putea bucura desigur 
că oamenii au ajuns să vadă că premisa sacrală nu este 
sustenabilă, realizând că aceasta nu este condiția obligatorie 
pentru pacea civică prin faptul că toţi cetăţenii se închină la 
acelaşi altar. Am putea da exemplul Elveţiei, ţara care a făcut 
viața aproape imposibilă pentru „Copiii vitregi” ce refuzau să 
depună jurământ, pentru a demonstra faptul că premisa 
sacralistă este greşită. Aici avem o ţară în care sunt declarate 
diversităţi religioase (alături de diferenţa rasială şi lingvistică), 
dar care este un exemplu clasic de pace şi linişte de ceva 
vreme. Zarva şi tensiunea sunt prilejuite în mod evident nu de 
repudierea premisei sacraliste, ci mai degrabă de păstrarea 
acesteia. 

O dată ce premisa fundamentală a sacralismului a fost 
discreditată, s-a domolit o mare parte din zgomotul şi tumultul 
referitor la jurământ. Nu mai simţim nevoia unui jurământ de 
fidelitate şi a unui jurământ ce să asigure informarea despre 
ceilalți oameni. Avem doar jurământul veridicității. Şi chiar 
aici „Jur solemn” poate fi înlocuit de „Afirm în mod solemn” — 
o alternativă pentru oamenii ce cred că jurământul nu este 
permis. Şi făcând aceasta nu suntem mai răi ca alții. Temuta 
destrămare a întregii ordini şi bunei cuviințe, prezisă atât de 
sigur de reformatori şi de toți ceilalți ce erau convinşi de 
viziunea pre-creştină a societății umane, nu s-a materializat. 

Am preluat viziunea „Copiilor vitregi” în această privinţă şi n- 
am ajuns la casa de nebuni.? 


Nu trebuie să ascultăm prea mult „Cel de-al doilea 
front” pentru a auzi ceva spus despre întrupare, căci „Copiii 
vitregi” erau acuzaţi de a fi susținut idei incorecte în această 
privință. Această acuzație îşi găseşte exprimarea clasică în 
Articolul 18 al Confesiunii Belgice, care vorbeşte despre 
„erezia anabaptiştilor, ce neagă că Hristos a luat trup din mama 
Sa.” Această erezie uneori era exprimată şi astfel: Isus Hristos 
nu a preluat natura umană de la mama Sa, Maria, ci a adus-o cu 
EI, din Ceruri, aceasta fiind purtată de Maria, aşa cum apa este 
purtată de un canal. Această reprezentare era considerată 
condamnabilă, deoarece făcea ca umanitatea lui Hristos să fie 
asemenea, dar nu identică cu umanitatea celor pe care EI venise 
să-l mântuiască. 

Această aberaţie de la cristologia tradițională nu a fost 
niciodată parte integrantă a viziunii anabaptiste. Dacă aceasta 
ar fi fost cunoscută şi acceptată, am putea în mod evident şi 
potrivit să omitem această discuție. Dar din moment ce 
Confesiunea Belgică vorbeşte despre acest aspect ca fiind 
comun anabaptismului, trebuie să-i acordăm atenție, cu atât 
mai mult că această generalizare nefundamentată continuă a fi 
făcută.“ 


? În teritoriile unde influenţa restituționismului nu era puternică, jurământul 
era utilizat până în timpurile recente pentru a preveni „revizionismul”. Cu 
mai puţin de un secol în urmă nimeni nu putea obţine rangul de profesor la 
Universitatea din Viena până nu era pregătit să jure loialitatea ideologiei 
romano-catolice (Herzog, Realencyclopediae fiir Prot. Theol. und Kirche, 
LX, S. 204.) 

* Prof. Berkouwer continuă să vorbească despre această eroare ca parte 
integrantă a anabaptismului, derivată din trăsătura fundamentală a viziunii 
anabaptiste, şi anume „falsul dualism” sau „firea” vs. „harul.” Din câte se 

Din câte se pare Melchior Hofmann a fost cel ce a 
inserat această viziune deviantă a umanității lui Hristos în 
curentul anabaptismului şi nu putem pricepe ce l-a determinat 
să gândească în acest fel. Oricum, nu el este cel ce a inventat 
noţiunea docetică,l aceasta fiind cultivată mai devreme, de fapt, 
fund deja prezentă când Scripturile Noului Testament au fost 
scrise. De la Hofmann şi-a însuşit Menno Simons acest curent 
docetic, Simons fiind probabil cel mai influent scriitor în tabăra 
„Copiilor vitregi”. Această perspectivă a pătruns în principal 
prin Menno în curentul gândirii anabaptiste cu ceva timp 
înainte de a deveni prinsă în cristologia docetică. Menno 
Simons predica şi învăţa viziunea ortodoxă, un fapt ce 
dovedeşte că docetismul nu este parte integrantă a viziunii 
anabaptiste. Ba mai mult, docetismul n-a fost acceptat 
niciodată în zonele largi ale „Celui de-al doilea front”, 
rămânând limitat destul de mult la acele zone sub influența 
olandeză. Chiar şi în aceste zone a fost respins din nou în 
decursul timpului, astfel încât de foarte mult timp descendenţii 
„Copiilor vitregi” au împărtăşit perspectiva ortodoxă. Toate 
acestea arată că cristologia docetică era un „amuzament”, 
accidens, un corp mai mult sau mai puţin străin în țesuturile 
anabaptismului. 

Este evident din arhivă că Menno era predispus să 
adopte viziunea docetică în focul bătăliei. În mod principal 
loan ă Lasco, un nobil polonez ce a jucat un rol definitoriu în 
partea nordică a Ţărilor de Jos, l-a condus pe Menno pe drumul 


pare, acest „dualism” i-a făcut pe anabaptişti să se opună ideii că Hristos S-a 
identificat cu natura umană. Credem că viziunile lui Berkouwer implicau 
două erori — una (în care Berkouwer are de partea sa Confesiunea Belgică) 
este că perspectiva deviantă a întrupării era parte integrantă a viziunii 
anabaptiste, şi alta că era supralicitarea lui „een uitgesproken dualisme.” 

4 Cuvântul docetic este derivat din grecescul verb ce înseamnă a apărea sau 
a părea, în viziunea docetică, umanitatea lui Hristos era doar o umanitate 
aparentă, nu una reală. Docetismul a fost una din primele erori ce au atins 
Biserica creştină şi găsim respingerea acestei idei încă în II loan:7. 

docetic. Acest ă Lasco s-a exprimat într-un fel ce l-a făcut 
pasibil de acuzaţia că învăţa că Hristos era întrupat cu aceeaşi 
natură căzută ce-i caracterizează pe cei pentru care a venit să 
moară.” În timp ce-l citim pe ă Lasco, avem impresia că 
susținea că Hristos fusese părtaş păcatului original atât în ce 
priveşte vinovăția, cât şi gradul de afectare, iar aceasta era mai 
mult decât putea suporta Menno şi, pentru a găsi o cale de a 
contracara poziția lui ă Lasco, Menno s-a refugiat în viziunea 
docetică. 

Problema pe care ă Lasco a încercat să o analizeze 
teologic este prin natura sa terenul de joacă preferat al unui 
teolog amator şi durerea de cap a unui teolog serios. Modul în 
care Hristos a putut să se identifice cu rasa umană, fără a 
deveni moştenitor al căderii acestei rase, este un puzzle teologic 
major, unul pe care teologia catolică l-a „rezolvat” prin 
inventarea ideii de „concepţie imaculată” a mamei lui Hristos, 
un mijloc prin care oamenii caută să asigure lipsa păcatelor lui 
Hristos prin asigurarea unei mame fără păcat. (De fapt, nu 
aceasta este soluția problemei, căci mută problema în urmă cu 
o generaţie, lăsând fără explicaţie conduita fără pată a Mariei.) 

Menno a intrat în luptă şovăitor, nefiind un teolog 
speculativ şi refuzând să aducă problema în predicile sale 
datorită caracterului prea speculativ al discuţiei pentru omul 
simplu. Dar ă Lasco teologhisind nu i-a dat posibilitate de 
alegere, în special când asociaţii acestuia, Gellius Faber şi 
Martin Micron, au dat semne că sunt de partea lui ă Lasco. 
Când Menno a adus obiecții viziunilor lui ă Lasco, spunând că 
îl deposedau de Cel Fără Păcat, ă Lasco şi susținătorii lui l-au 
atacat pe Menno, scriindu-i teancuri de hârtii plicticoase pentru 





* Din motive care nu au fost niciodată explicate în mod adecvat, în Reforma 
poloneză exista o tendinţă pronunţată spre unitarianism. Această tendinţă s- 
a manifestat de timpuriu şi a devenit în curând dominantă. Este posibil ca 
declaraţiile înfiorătoare ale lui ă Lasco referitoare la relaţia lui Hristos cu 
păcatul original să fi fost simptomatice pentru tendinţa lui spre unitarianism. 

a-i arăta alte „erori ale anabaptismului”, iar Menno a procedat 
la fel în apărarea poziţiei sale. Ar fi fost mai bine dacă ă Lasco 
n-ar fi abordat taina întrupării, fund o problemă delicată şi ar fi 
realizat mai bine că orice ar fi putut face, ar fi rămas „groote 
verholentheyt” (o mare taină), aşa cum a spus Menno. Un lucru 
este limpede — că Menno nu a savurat speculaţiile teologice şi 
că a intrat în dispută doar pentru că era convins în mod sincer 
de faptul că demnitatea lui Hristos era periclitată. 

Acum că zgomotul luptei s-a stins, acum că acele forțe 
îndurătoare ce au păzit văzduhul acestei planete de la a deveni 
prea poluată de praful ridicat de oameni, privind înapoi la acele 
timpuri impetuoase, este înviorător să descoperim că a fost 
măcar un cleric care trata cu atenție tainele Credinței Creştine. 
Ne gândim la acel predicator pistruiat, Adrian van Haemstede, 
un fiu al tărâmului flamand, care a spus, în timp ce privea 
teologii sfâşiindu-se unii pe alţii, că îi amintea de persoanele 
grosolane ce jucau zaruri la picioarele Crucii, luptându-se să ia 
haina, fără prea multă atenție pentru Cel căruia îi aparținuse 
haina. El a susținut că întreaga controversă s-a limitat nu la 
întrupare, ci la detalii, circumstantiae. Adrian van Haemstede a 
spus că atunci când anabaptiştii mureau pentru convingerile 
lor, ei mureau pentru Evanghelie, referindu-se la „Copiii 
vitregi” ca la „frații mai slabi în Hristos”. Era gata să admită că 
Menno a făcut câteva greşeli, adăugând însă imediat că aceasta 
e adevărat şi despre alții, incluzându-l pe Calvin. Adrian a 
încercat să convingă magistraţii Angliei spre care el şi co- 
naționalii săi au fugit, să nu acționeze conform sfaturilor din 
patria sa, lăsându-i pe anabaptişti în pace, din moment ce nu 
deranjau liniştea şi pacea. Aceasta se întâmpla acum patru 
secole. Liderii Bisericilor Refugiate au convins autoritățile să-l 
destituie pe van Haemstede şi să-l expulzeze din ţinutul lor. 
Acesta a murit, rămânând un credincios devotat. 

Am afirmat că docetismul nu este parte constitutivă a 
viziunii anabaptiste, dar este posibil ca tendinţa spre 

perspectiva deviantă să fi fost cumva relaționată totuşi cu 
viziunea  anabaptistă. Disputa „Copiilor vitregi” cu 
„sacralismul creştin” i-ar fi putut condiţiona să alunece în acea 
direcție, fiind confruntați cu o teologie ce defaimă distincția 
dintre „regenerat” şi „neregenerat”, o teologie ce identifică 
Volk Gottes cu Volk, o teologie ce echivala Corpus Christi cu 
Corpus Christianum, 0 teologie ce susţinea o continuitate care 
nu putea fi armonizată cu viziunea creştină autentică. Şi, aşa 
cum Menno o vedea, acum ă Lasco continua această direcție, 
extinzând-o până ÎL includea şi pe Hristos. Aceasta era prea 
mult pentru Menno. Teologia anabaptistă a căutat să recupereze 
discontinuitatea ce era inseparabilă viziunii Noului Testament, 
o discontinuitate prin care „Biserica” şi „Lumea” erau separate 
şi nu coextensive. Nu e surprinzător că Menno nu putea rezista 
oportunității de a introduce discontinuitatea în domeniul 
cristologiei. În teologia anabaptistă există o conştiență 
semnificativă a eterogenității dintre Biserică şi societate. 
Atunci când Menno a distins şansa şi nevoia de a situa o 
eterogenitate similară între Capul Bisericii şi societatea umană, 
a fost constrâns să se folosească de ocazie. Aşa cum un 
cercetător contemporan a spus-o: „În viziunea lui Menno 
despre întruparea lui Hristos vedem antiteza sa obişnuită dintre 
regenerare şi neregenerare, între Biserică şi societate, extinsă la 
Sursa şi Capul Bisericii”! Dacă e adevărat, atunci incursiunea 
lui Menno în domeniul erorii docetice străvechi devine cel 
puţin înrudită cu atacurile fundamentale ale viziunii 
anabaptiste, o consecință explicabilă, dacă nu justificată, a 
atacului său fundamental, acela de rupere radicală de 
„sacralismul creştin”. 


% % % % % 

„Copiii vitregi” se simțeau moştenitori ai conceptului 
„Crucii” pe care îl întâlnim de asemenea la „ereticul” medieval. 
Fiindcă erau respinşi din această cauză, aspectul merită analizat 
în acest studiu. 

În Creştinismul autentic Crucea este cel mai empatie nu 
al lui Dumnezeu la omenescul da, cel mai empatic da al Său la 
omenescul nu. Un exemplu clar îl găsim în Galateni 6:12, unde 
Sf. Pavel opune o religie a meritelor şi realizărilor personale (a 
cărei simbol era circumcizia printre oamenii cărora li se 
opuneau Apostolii) unei religii a harului. EI aduce problema în 
prim plan spunând „vă silesc să primiţi tăierea împrejur, numai 
ca să nu sufere ei prigonire pentru Crucea lui Hristos.” Crucea 
este o declarație frapantă a incapacității omeneşti de a se 
mântui din situaţia critică în care se află; acestea sunt veşti rele 
pentru orice om ce nu a capitulat încă în fața vorbirii de 
Dincolo, deci aceasta atrage după sine persecuția împotriva 
celor ce au capitulat. Când cineva experimentează ostilitatea, 
pe care Evanghelia harului o întâmpină cu siguranță din partea 
unor oameni nesmeriți, atunci experimentează Crucea. Acesta 
este singurul sens pe care purtarea Crucii o are în scrierile 
Noului Testament. A purta Crucea înseamnă a experimenta 
neplăcerea pe care a confirmat-o necredinţa, ce e obişnuită să 
atace verbal pe Hristos şi pe cei ce s-au aliniat direcției 
deschisă de EI. 

E de la sine înţeles că atunci când Creştinismul este atacat 
în tiparul sacral al purtării Crucii, devine învechit, nu mai există 
altă ocazie sau oportunitate pentru acesta. Cine şi-ar vărsa 
veninul, pe cine şi pentru ce? Tensiunile de odinioară se potolesc 
în climatul „Creştinătății”, vorbirea contradictorie de Dincolo 
nemaifiind auzită, autosoterismul este din nou instaurat! Despre 
ce fel de purtare a Crucii mai poate fi vorba? 

Dacă schimbarea constantiniană a făcut purtarea Crucii 
învechită, cuvântul Cruce a fost desigur reținut, căci făcea deja 





* Autosoterism este desigur teologia în care omul este propriul său 
mântuitor. Cel mai subtil autosoterism este exprimat în locul desemnat 
Mariei în teologia catolică — „Maica lui Dumnezeu”. În această teologie 
umanitatea şi-a asigurat de una singură ceea ce era nevoie printr-un soi de 
„minune a Mariei”. „Ereticii” au refuzat teologia în care Maria devine în 
vreun sens „co-redemptrix”. 

parte din vocabularul creştin de odinioară, fiind deja parte a 
moştenirii pentru a fi pur şi simplu extirpat. De aceea 
semnificaţia şi utilizarea au fost re-evaluate. S-a renunţat la 
vechiul şi autenticul sens şi un nou sens s-a infuzat cuvântului. 
Pe de altă parte, Crucea a fost adusă în liturghia Bisericii şi a 
devenit un obiect ce de atunci încolo a ocupat un loc 
proeminent în mobilierul bisericesc. Ba mai mult, obiceiul de 
„a bate crucea” a apărut, o pantomimă ce impresionează 
oamenii până în ziua de azi, făcând parte din tradiția 
„sacralismului creştin” medieval. Pe de altă parte, un nou 
conţinut a fost infuzat expresiei „a purta Crucea”. În timp ce 
Noul Testament delimitează expresiei experienţe neplăcute ce 
sunt inerente statutului de creştin, expresia era acum utilizată 
pentru a conota suferințele noastre datorate statutului de 
oameni în general. lată un om chior de un ochi, unul cu o mână 
paralizată, altul cu cerul gurii despărțit — ce „cruce” pentru un 
asemenea om! Această conotație falsificată totuşi nu găseşte 
nici cea mai mică susținere în Noul Testament, fiind parte a 
pervertirii pe care „ereticii” o numeau „decăderea Bisericii”. 
Rebeliunea împotriva schimbării constantiniene prin 
care purtarea Crucii era înlăturată, a fost imediată. O dată cu 
răzvrătirea donatistă începe o lungă tradiție a „ereziei” în care 
găsim o încercare studiată de a conserva şi păstra purtarea 
Crucii, ce fiind experimentată în Creştinismul autentic, este 
semnul purității. Când instaurarea „sacralismului creştin” a 
făcut martirajul un aspect al trecutului, restituționiştii au depus 
eforturi pentru a-l păstra. Urmaşii lui Donatus au spus-o 
expresiv — „a purta oprobiul lui Hristos” era atât de necesar şi 
definitiv pentru un credincios, aşa cum fusese şi până atunci, 
exceptând aspectul că ceea ce s-a schimbat e că față de 
timpurile trecute creştinii erau prigoniți de lumea păgână, acum 
ei erau prigoniți de „creştini”, care erau o altă varietate de 
păgâni. Aceasta implica faptul că nu catolicii, ci ei, donatiştii, 
erau continuarea Bisericii veritabile. Ei spuneau că „adevăratul 

creştin trebuie să se aştepte la o viaţă de greutăţi continue, 
soarta sa fiind cea a tuturor oamenilor, de la Abel încoace.”!? 

Din moment ce donatismul era reacționar, era doar o 
problemă de timp ca ceva fanatic să intre în scena istoriei. 
Donatiştii erau atât de siguri că semnul distinctiv al 
adevăratului creştin erau greutățile suportate din pricina 
Credinței, încât au început aproape să caute martirajul (şi 
uneori îl căutau în mod direct). Aceasta era adevărat mai ales 
cu privire la Circumcelliones, acel grup de extremişti ai 
mişcării donatiste, dintre care oamenii uneori săreau de pe 
poduri şi stânci pentru a se alătura celor ce erau condamnaţi la 
moarte pentru Credinţă. Aceşti extremişti acționau pentru a se 
asigura că nu erau membri ai Bisericii „decăzute”, în care nu 
mai exista purtare a Crucii. Deşi donatiştii în general nu cădeau 
în asemenea extreme, totuşi prețuiau mult martirajul. Exista o 
tendință de a primi gloria în martiraj, aceasta fiind, desigur, nu 
departe de atitudinea primilor discipoli ai lui Hristos, căci nu s- 
au bucurat ei că „au fost învredniciţi de a suferi pentru numele 
Lui” (Fapte 5:41)? 

În timpurile medievale tabăra restituționistă a păstrat 
aprecierea înaltă a purtării Crucii, aşa cum fusese caracteristică 
donatiştilor, uneori ducând-o la aceleaşi extreme spre care 
ajunseseră Circumcelliones. Citim, de exemplu, într-un raport 
oficial al unui măcel a unui grup mare de „eretici” în 
apropierea localităţii Bezier că „N-a fost nevoie ca oamenii 
noştri să-i arunce [în foc], căci toți au fost atât de îndărătnici 
încât s-au aruncat singuri, din proprie iniţiativă.” Este posibil 
ca acesta să fie un raport exagerat despre „ereticii” căutători de 
martiraj, dar este de asemenea posibil ca Biserica „decăzută” 
să-şi fi amintit că a avut de-a face la un moment dat cu oameni 
ce deveneau martiri în mod voluntar, astfel încât aceasta să fi 
devenit parte a imaginii stereotipe a „ereticului”. Dar, fără 
îndoială, o asemenea dorință fanatică de a muri pentru Credință 
s-a manifestat de-a lungul istoriei. 


307 


N-ar trebui să fim foarte surprinşi de această 
manifestare. Viaţa nu avea prea multe promisiuni în cazul unui 
„eretic” ce rămânea singur, când tot ce conta mergea în foc! 
Era mai bine să intri dintr-o dată în slavă decât să te târăşti prin 
viața unei pierderi totale pe pământ! 

Aceasta de asemenea explică uşurinţa ce caracteriza 
„ereticul” care se arunca în flăcări. Citim despre un grup de 
asemenea „eretici”, prinşi în apropierea localității K6ln în 
1163. Ei erau numiţi „cathari” — o denumire cu care suntem 
deja familiarizați — şi ei aveau oameni simpli ce predicau, fiind 
„versaţi în Scripturi” şi considerându-se „adevărata Biserică”, 
iar ceilalți fiind în afara ei, desconsiderând de asemenea clericii 
şi sacramentele Bisericii etc. Citim despre acest grup, opt 
bărbaţi şi trei femei care au mers spre rug „cum exaltione” 
(exaltați) când o femeie incredibil de frumoasă a păşit în față, 
„cu privire la care judecătorii şi cei prezenţi erau mişcaţi de 
compasiune, astfel încât ei au încercat să o cruţe .... Dar ea, 
eliberându-şi brusc mâinile de la cei ce o țineau, a sărit în foc şi 
a murit cu ceilalţi.”!” 

Să cităm doar încă un exemplu. În 1414 când 44 de 
„eretici” erau pe punctul de a fi arşi la Winckel, lângă 
Langensalza, în Turingia, un bărbat a venit călare în timp ce 
erau conduşi la rug şi strigând „Sunt şi eu unul din ei!”, s-a 
aruncat în infern, murind astfel cu tovarăşii săi. 

Deşi acțiunile energice dintâi ale Reformei au început 
sub crucis, alunecarea spre dreapta a pus capăt purtării Crucii. 
Când reformatorii au acceptat mâna conducătorilor locali, iar 
climatul sacralist a revenit, Crucea n-a mai aşteptat persoana 
ce mergea pe drumul Reformei. 





* Există un obicei lung şi persistent din partea istoricilor de a începe 
istorisirea Reformei din orice zonă în momentul în care conducătorii civili 
apar în scenă pregătiți şi doritori de a susține Reforma, aceasta însemnând 
că aceşti istorici încep în momentul în care versiunea nouă şi acum protestantă 
a „sacralismului creştin” devenise realizabilă. Aceasta îi face să înceapă 

Aceasta părea trădare pentru oamenii ce aveau 
restituționismul în sânge, o trădare asemănătoare celei 
împotriva căreia luptaseră donatiştii. Pentru restituționişti 
ucenicia lipsită de Cruce era o contradicție în termeni. Un 
cercetător recent menţiona: „Anabaptiştii acceptau suferința nu 
ca pe ceva întâmplător, ci esenţial uceniciei. Botezul este un 
botez spre moarte. Când Biserica este fidelă chemării sale, este 
o Biserică ce suferă. O dată cu schimbarea lui Constantin, 
Biserica şi-a schimbat statutul de Biserică ce suferă în cel de 
Biserică ce persecută şi de aceea şi-a pierdut statutul de 
Biserică adevărată.” Sau, aşa cum un cercetător modern 
evidenția: 


„0 „teologie a martirajului” s-a dezvoltat printre fraţi, o 
înțelegere a faptului că cetățenii Împărăției lui Dumnezeu 
vor întâlni în mod necesar suferința în această lume .... 
Anabaptiştii au acceptat ideea Bisericii ce suferă ca un fapt 
de la sine înţeles şi fiecare membru al acestui grup înţelegea 
conceptul fără prea multe explicaţii. De fapt, descoperim 
adesea chiar un soi de tânjire după martiraj, o dorință de a li 
se îngădui să depună mărturie pentru noua lume spirituală 
prin suferință şi sacrificiu suprem.!* 


Este indiscutabil că în „Cel de-al doilea front” botezul 
era privit ca un rit în care cel botezat se lăsa pe spate ca în 
aşteptarea Crucii. Aşa cum o spuse Conrad Grebel: 


istoria Reformei din Germania în momentul în care prinții dau dovadă de 
sprijin a Reformei; aceasta îi face să înceapă istoria Reformei din Anglia cu 
Henry al VIII-lea, în Franţa cu venirea lui Conde, etc. În această şcoală de 
gândire, Reforma din Ţările de Jos începe în 1566, cu acel Compromis al 
nobililor. Este neîndoielnic adevărat că Reforma ce a răzbit la victorie în 
Țările de Jos a început cu acel Compromis, dar această şcoală a istoriei trebuie 
neapărat să facă lumină în tot ceea ce s-a întâmplat în 1566, menţionând 
primul capitol al istorisirii. În cele din urmă, Reforma era deja de 50 de ani pe 
scena istoriei când s-a formulat Compromis, ce a semnalat un nou capitol, 
contribuind, pe de altă parte, la încheierea primului capitol, cel în care 
restituționismul şi neo-constantinianismul au dat primele semnale. 

Cel care e botezat a fost făcut părtaş morţii lui Hristos .... 
Creştinii adevăraţi sunt oi printre lupi, pregătiți pentru măcel. 
Ei trebuie botezați întru suferință şi durere, încercări, 
persecuții, chinuri şi moarte.” Ei trebuie încercaţi în foc şi 
trebuie să culeagă roadele patriei, nu nimicind duşmanii săi 
în trup, ci luptând până la pieirea duşmanilor săi spirituali. 


Ceea ce „Copiii vitregi” aveau împotriva reformatorilor 
era că ei „au sudat sabia de Cruce”, o acţiune prin care şi-au 
pierdut dreptul de a se numi creştini. Aşa cum menţiona 
Leonard Schiemer în cuvintele scrise în închisoarea unde 
fusese închis pentru faptul că era anabaptist: „Dacă Crucea nu 
este trăită, atunci avem dovada faptului că suntem falşi creştini, 
nefiind încă adoptați de Dumnezeu.” Schiemer a fost ars pe rug 
din cauza acestor scrieri, în data de 14 ianuarie 1528. 

O țărancă simplă ce s-a alăturat mişcării anabaptiste a 
spus: „Vrem să frecventăm serviciile unde se predică Hristos; 
Hristosul vostru nu aduce nici o suferință.” O altă persoană s-a 
exprimat în felul următor: „Ori de câte ori auzi despre Cruce, 
acolo adevărata Cruce este adusă în prim plan.” 

Botezul nu era doar preludiul suferinței în sistemul 
anabaptist de gândire, ci era parte a simbolismului Cinei 
Domnului. Hristos a băut cupa amărăciunii până la capăt şi cei 
ce-L urmează vor avea parte de experiențe similare. Hans 
Cluber, un anabaptist, la procesul din Hesse din 1535 a spus: 
„Ceea ce oamenii iau ca sacrament nu este nici sângele, nici 
trupul, ci necazuri şi suferință; cel care va bea cupa dulce în 
viaţa de dincolo trebuie să o golească pe cea amară aici." 





» Identificarea purtării Crucii cu botezul este desigur bine fundamentată în 
Noul Testament. În Marcu 10:38f., Isus, vorbind despre patimile sale, se 
referă la ele ca la botez, unul prin care vor trece şi ucenicii Săi. „Botezul” 
menţionat în Luca 12:50 este de asemenea, din câte se pare, sinonim cu 
Crucea. 

Promptitudinea cu care „Copiii vitregi” duceau Crucea 
şi constanța unică cu care o purtau avea o valoare 
propagandistică extraordinară. Cenuşa martirilor devenea 
sămânţa Bisericii, amintind de „ereticii” medievali şi creştinii 
dintâi. Pentru fiecare anabaptist ars, un grup întreg apărea în 
acel loc. Menno Simons însuşi a devenit anabaptist datorită 
spectacolului morţii lui Sicke Snijder. Această purtare a Crucii 
era atât de eficientă încât devenise un obicei să legi o bucată de 
lemn încrucişat în gura persoanei ce urma să fie executată, aşa 
încât să nu poată depune mărturie şi astfel să atragă oameni 
după ea. 

Neo-constantinienii erau în spiritul sfârşitului de a 
neutraliza eficienţa purtării Crucii de către „Copiii vitregi”. 
Luther vorbea cu o anume desconsiderare despre „oamenii ce 
expun o dorință de a suferi şi de a lăsa totul în urmă şi apoi se 
laudă cu martirajul, căutând astfel slavă.” Şi Luther ilustra cu o 
paralelă a ceea ce s-a întâmplat în vremea donatiştilor, căci 
adăuga: „Vedem pe mulți murind cu zâmbetul pe buze, 
întâlnind moartea fără a clipi, ca nişte oameni posedaţi, fără 
frică de moarte. Aceasta s-a mai întâmplat pe vremea 
donatiştilor şi în vremurile noastre cu anabaptiştii.”?! 

Cu o altă ocazie Luther scria: 


Sfântul Augustin a avut de-a face cu donatiştii în acele 
vremuri, aceştia fiind la fel de seducători în a ruga oamenii 
să-i trimită la moarte, implorându-şi călăii să-i măcelărească, 
în pasiunea lor pentru martiraj. Şi apoi când nimeni nu era de 
acord să-i captureze, se aruncau de pe poduri şi de pe 
acoperişurile caselor sau îşi rupeau gâtul, în timp ce citau 
„cine îşi iubeşte propria viaţă mai mult decât pe Mine” etc. ? 


Duşmanii „Copiilor vitregi” se foloseau de cuvintele lui 
Augustin, stăruind asupra exemplelor cu  donatiştii — 
„Martyrem fecit causa, non poena” (cauza îl face pe martir, nu 
pedeapsa). Ei îi informau de asemenea pe anabaptişti că Hristos 

nu a spus „Binecuvântaţi sunt cei ce suferă”, ci „Binecuvântaţi 
sunt cei ce suferă pentru o cauză dreaptă”, ceea ce însemna, 
desigur, a pune sub semnul întrebării  veridictitatea 
convingerilor acestora. 

Aluzia lui Luther că seninătatea „Copiilor vitregi” în 
faţa morţii era inspirată de posesia demonică a fost dezvoltată 
de Adam Krafft: 


Devine evident că ei sunt posedaţi şi orbiţi de diavol ... când 
merg voluntar la moarte, în foc sau apă. Diavolul este 
obişnuit să facă astfel de lucruri. Citim în Evanghelie că 
aruncă un tânăr în foc (Matei 17) ... cum l-a condus şi pe 
luda în ştreang. Este evident că în timpurile noastre el 
continuă să conducă oamenii, astfel încât ei îşi pun capăt 
zilelor la fel ca în vremurile de odinioară când donatiştii se 
aruncau singuri în apă şi foc. Diavolul a încercat de 
asemenea să-L facă pe Hristos să Se facă martir când l-a 
sugerat să Se arunce de pe turnul templului. % 


Această explicare a tendinței „Copiilor vitregi” de a 
suporta Crucea a continuat să fie în vogă mult timp. O găsim 
de asemenea la Disputa ținută la Emden în 1578, unde 
purtătorul de cuvânt al poziţiei reformate a atras atenţia 
oponenților săi anabaptişti că „un om se poate amăgi cu 
purtarea Crucii şi cu persecuția .... Şi donatiştii căutau să 
demonstreze prin purtarea Crucii că ei erau Biserica lui 
Dumnezeu ....” 

Un aspect lăsat neexplicat de Augustin era trecut sub 
tăcere şi de reformatori, şi anume că, dacă cineva refuză să 
asocieze oamenii pe care-i numesc „donatişti” cu fragmentele 
din Noul Testament, în care purtarea Crucii este semnul 
distinctiv al credinciosului, atunci cui sunt aplicabile acele 
pasaje? Cu atât mai puţin le pot asocia lor înşişi, ei, care stau 
confortabil şi elegant în spatele braţului cărnii, sabia 

conducătorului civil în situaţia „sacralismului creştin”, o 
situație în care nu exista de departe nimic asemănător cu trăirea 
Crucii primilor creştini. 


Un alt termen de reproş folosit pentru a stigmatiza pe 
„Copiii vitregi” era Leufer, un cuvânt ce însemna „cineva care 
merge sau fuge”, desemnând pe cineva care călătorea mult 
fund misionar. 

Biserica creştină primară era o societate misionară. 
Membrii ei atrăgeau în mod constant oameni „din afara” 
comunității, mărturia fiind metoda prin care numărul adepților 
prolifera. În momentele cele mai intime ale vieţii primii creştini 
mărturiseau despre Credinţa ce îi însuflețea. Ceea ce era 
adevărat despre Biserica apostolică era adevărat pentru Biserica 
pre-constantiniană în general: „Dumnezeu adăuga la ei zilnic 
pe cei ce erau mântuiți.” 

În expunerea dată de Cartea Faptelor suntem martorii 
faptului că Cel Înviat nu stârnea prea multă rea voință, sau 
aproape deloc, din partea oamenilor confruntați (singura 
excepție semnificativă în Fapte este cazul lui Efes, menţionat în 
capitolul 19 şi aici motivul este economic mai degrabă decât 


i Noul Testament scrie de multe ori că adevăratul urmaş al lui Hristos va 
experimenta ceva din Cruce. Dacă în timp predicarea Crucii ar putea 
umaniza oamenii în aşa măsură încât Crucea să devină mai puţin grea, 
aceasta este, desigur, o întrebare în ea însăşi. Menno Simons avea ideile sale 
cu privire la această întrebare, pretinzând că la sfârşitul veacurilor 
credinciosul va trebui să poarte Crucea. EI scria, în cel mai influent tract al 
său, a sa Fundamentboek: „Nu vă liniştiţi unii pe alții cu mângâieri fără 
noimă şi speranţe nefondate, aşa cum fac cei ce cred că Cuvântul va fi 
predicat şi trăit fără cruce .... Smulgeţi-vă din inimă gândul dăunător al 
speranţei pentru timpuri diferite, altfel veţi fi înşelaţi în speranţele voastre 
deşarte. Am cunoscut pe câţiva care au aşteptat o zi a libertăţii, dar nu au 
trăit suficient de mult să vadă speranţa lor realizându-se.” 

religios). Asemenea rea voință se manifesta, fiind izvorâtă de la 
apostaţii evrei mai mult decât de la neamuri. Această primire 
mai puţin decât ostilă a mesagerilor lui Hristos şi a mesajului 
lor caracteriza întreaga perioadă post-apostolică. 

Aceasta fusese o perioadă de o expansiune incredibilă. 
Oameni din orice pătură socială veneau în Biserică cu mule, de 
la un capăt al imperiului la celălalt şi din regiunile de dincolo 
de graniţele imperiului. Creştinii se strecurau în orice activitate 
a societăţii din zilele lor — în armată, în politică, în Justiţie şi în 
palate. Este dificil să ne închipuim ce s-ar fi întâmplat dacă 
această metodă ar fi continuat) 

Dar schimbarea constantiniană a pus capăt acestei 
epoci. În climatul „sacralismului creştin” misiunile în sensul de 
odinioară erau de neconceput. Cui ar putea un om să-i 
mărturisească dacă deja toți oamenii „aparțin” de aceeaşi 
Biserică? Asemenea programe de expansiune au devenit doar 
aspecte ale unei anexări militare, aşa cum observăm în 
timpurile medievale târzii când Lumea Nouă a fost descoperită 
şi un conguistador şi un padre au păşit aproape simultan pe 
țărm — primul pentru a înfige un steag şi al doilea o cruce. Apoi 
cuceritorul înainta pentru alte „cuceriri pentru Hristos”. Uneori 
un indiciu al botezului unor oameni-cheie din zonă trecea drept 
„botezare” întregului trib. Inutil de a adăuga că oamenii 
„convertiţi” astfel nu erau schimbaţi în vreun fel şi de obicei 
singurul efect era aplicarea unei spoieli foarte subțiri peste 


i În mai puţin de un secol credința creştină a găsit adepţi aproape oriunde. 
Încă în anul 112 Plinius cel Tânăr într-o scrisoare împăratului Traian spunea 
despre creştinismul zilelor lui: „Epidemia acestei superstiții s-a răspândit nu 
doar în oraşe, ci şi în orăşele şi sate.” Numărul adepților noii credinţe era 
aşa de mare că Roma păgână şi-a exprimat frica că aceasta va avea 
repercursiuni asupra volumului de sacrificii la altare şi va atrage mânia 
zeilor, aducând dezastrul peste stat. Căci, aşa cum a spus un împărat în 
secolul al IV-lea: „Toate dezastrele au venit din cauza ideilor nimicitoare 
ale nebuniei acestor oameni nesăbuiţi, întrucât această nebunie i-a cuprins şi 
au pus practic toată lumea sub comportamentul lor ridicol.” 

păgânismul existent. Putem vedea consecințele acestui gen de 
„misiuni” în multe zone — aceleaşi superstiții vechi, aceeaşi 
sărăcie şi mizerie ce exista şi înainte şi doar un altar, o turlă 
înaltă şi un crucifix pentru a ne spune că această regiune a fost 
„evanghelizată”. 

Lumea medievală nu cunoştea misiuni în sensul Noului 
Testament. Viziunea predominantă era Marea Trimitere, 
porunca de a predica Evanghelia tuturor popoarelor a fost 
executată, finalizată în şi prin „mai-marea trimitere”, despre 
care a vorbit Augustin în mod atât de oracular. Drept 
consecință, speranţa escatologică ce a fost trăită atât de fervent 
în Biserica primară s-a sfârşit; acel eveniment îndepărtat spre 
care avea ochii aţintiți Biserica Noului Testament a fost 
realizat, toate promisiunile fiind îndeplinite. Astfel trăia şi 
gândea Biserica medievală. Strigătul „Maranatha!” al Bisericii 
din vechime a murit pe buzele ei, cu excepţia unei voci răzlețe 
ca a celei lui Ioachim de Fiore (care el însuşi era un „eretic”, 
deşi din interiorul Bisericii „decăzute”), iar recuperarea 
speranţei escatologice trebuia să aştepte până la diminuarea 
constantinianismului. 

Un anumit sens de misiune şi o anumită practică au 
continuat să se manifeste în tabăra „ereticilor”, în care avem 
oameni ce merg în călătorii misionare, de obicei doi câte doi, 
continuând tiparul din Luca 10. Un lucru deosebit cu privire la 
aceste misiuni era faptul că nu ţineau cont de granițe, 
călătorind dincolo de acestea cu o nonşalanţă ce caracterizează 
ciocârlia ce zboară din Montana până în Alberta. Mobilitatea 
acestor misionari medievali este evidentă din faptul că, deşi 
waldensienii erau originari din Piedmont, existau convertiți în 
fiecare zonă din imperiu şi dincolo de acesta, de la Marea 
Baltică la Mediterană. 

Desigur, era teribil de periculos să se angajeze în 
asemenea activitate, de aceea totul era săvârşit în cea mai mare 
taină. Dimensiunile ei trebuie să fi fost infinit mai extinse decât 

cele menționate în scrieri, căci atunci când lucrurile mergeau 
conform planului, nu apăreau mențiuni scrise, acestea fiind 
doar atunci când apăreau probleme neplanificate. Apoi, o dată 
ce se înregistrau proceduri de lichidare, ne parveneau şi 
mențiunile scrise. Este suficient de sigur să susţinem că această 
activitate misionară era asemeni unui aisberg, căci partea 
invizibilă era de departe cea mai mare, iar noi avem parte doar 
de priviri fugare asupra părții vizibile. 

O privire fugară dezvăluie ceva din curajul şi 
convingerea de care misionarii „eretici” au dat dovadă în 
misiunile lor. Citim despre unul din ei care a traversat înot râul 
Ibs, plin de gheaţă plutitoare în acea vreme, noaptea, pentru a 
ajunge la o persoană de pe celălalt mal care era interesată de 
Evanghelie.” 

Biserica era înnebunită din cauza acestor activități, 
inventând câteva cuvinte de blestem, în lupta sa împotriva 
acestei amenințări. Citim despre Schwărmer (un cuvânt ce e 
vag înrudit cu englezescul „swarm”), Schleicher (un cuvânt ce 
desemnează pe cineva ce se târăşte înăuntru); Zruand (un 
cuvânt înrudit cu englezescul „truant”, cineva care nu este în 
locul aşteptat); gyrovagi (rătăcitori în cercuri), Gartenbriider 
(un cuvânt ce înseamnă „cei rătăcitori”, fiind înrudit cu 
expresia gardende Knechte, adică „soldați mobili”); şi Leufer. 

Mărturii puternice ale preocupării Bisericii (şi deci a 
eficienței misiunilor „ereticilor”) poate fi văzută în paşii ce au 
trebuit făcuți pentru a opri Leufer, desemnând fiecărui cleric o 
parohie, astfel încât să se ştie în orice caz cine erau clericii 
autorizați şi cei neautorizaţi. Prin acest mijloc „ereticul”, 
nefiind ataşat unei parohii, era în dezavantaj serios. Biserica 
„decăzută” nu pare să se fi gândit şi, dacă o făcuse, atunci nu-i 
păsa de faptul că Noul Testament nu vorbeşte despre asemenea 
parohii şi asemenea delimitări, în care unui om să i se spună 
unde are voie să mărturisească Evanghelia şi unde nu. 

Cea mai puternică mărturie dintre toate referitoare la 
eficiența activităților misionare ale „ereticilor” este faptul că 
Biserica le copia. Ordinul Dominican era de fapt creat ca 

răspuns la această mişcare „eretică” misionară. Acest Ordin 
trebuia să fie mobil şi să simuleze „ereticii” în toate aspectele, 
cu excepția unuia. Dominicanii ieşeau în misiune doi câte doi, 
purtau de asemenea veşminte austere, şi ei hoinăreau după 
bunul plac al inimii, predicând în afara zonelor bisericeşti. 
Singura diferenţă era că în timp ce „ereticii” vorbeau de rău 
Biserica „decăzută”, dominicanii o vorbeau de bine. Cu 
excepţia acestei diferenţe cele două tipuri de predicatori 
ambulanți erau foarte asemănători, inclusiv până la detaliul 
purtării de barbă.“ 

Inutil de menţionat că crearea acestui Ordin (renumit de 
la început prin a sa kerterjacht) făcea destinul „ereticului” mult 
mai dificil. De aici încolo era dificil de distins prietenul de 
duşman. 

Se pare că în anumite momente aceste măsuri împotriva 
„ereticilor” se îndreptau împotriva celor ce le inițiaseră. 
Biserica îşi instruise atât de bine copiii supuşi să se ferească de 
misionarii rătăcitori, să-i alunge din oraş, să arunce cu pietre, 
încât atunci când noua variantă a apărut în anumite zone, în 
care vestea creării noului Ordin nu ajunsese, din câte se pare, ei 
fuseseră primiți în mod mai puțin prietenos cu „Sunteţi eretici 
şi ați venit să infectați Germania, aşa cum aţi făcut cu 
Lombardia?” Necunoscând prea bine limba, aceştia au răspuns 
afirmativ, fiind apoi împroşcaţi cu pietre şi reuşind cu greu să 
părăsească oraşul teferi. 





: „Ereticii” medievali purtau o barbă mare, acesta fiind un semn distinctiv al 
acestora, fapt ce le-a atras numele de Bar/mânner, „bărboşi”. Aceasta aduce 
o lumină interesantă şi probabil semnificativă asupra faptului că printre 
descendenții mai conservatori ai anabaptiştilor există o sensibilitate 
religioasă ce recomandă barba pentru bărbatul adult. 

Se pare că o întâmplare ridicolă asemănătoare a avut loc în K5ln şi în Paris 
(descrisă de Mens în a sa Oorsprong en Beteekenis van de Nederlandsche 

Din moment ce misiunile nu puteau prospera în 
climatul sacralismului şi din moment ce reformatorii s-au 
îndreptat spre o nouă versiune a „sacralismului creştin”, nu e 
deloc surprinzător că Reforma nu a dezvoltat o teologie a 
misiunilor şi nici o practică a acestora.” Alunecarea spre 
dreapta a preîntâmpinat aceasta. S-a spus că 


Viziunea predominantă cu privire la misiunile străine la 
începutul erei protestante era că porunca predicării 
Evangheliei tuturor popoarelor a fost dată apostolilor şi a 
fost valabilă pentru ei. Această viziune a persistat în 
Protestantism timp de trei secole şi mai mult de atât. % 


Oamenii din timpurile Reformei îi priveau pe cei cu 
care se întâlneau zilnic într-un mod firesc ca fiind creştini, 
aceasta împiedicând sensibilizarea misionară. Recuperarea 
percepţiei misionare datează din momentul în care sacralismul 
timpurilor Reformei s-a diminuat suficient. Misiunile în sensul 
Noului Testament nu au putut reîncepe până n-a fost depăşit 
conceptul de Biserică ce „include pe toţi dintr-o anumită 


Begijnen en Begarden Beweging, pag. 31ff.). Ne este greu să credem că 
veştile Ordinului nou creat nu ajunseseră la aceste centre importante. De 
aceea trebuie să căutăm o altă explicație pentru ostilitățile de acolo. Având 
în vedere faptul că în foarte multe cazuri populaţia era de partea „ereticilor”, 
chiar şi guvernatorii locali, primirea mai puţin ospitalieră a dominicanilor 
îşi poate găsi explicația în dezaprobarea populară a activităţilor 
inchizitoriale tot mai mari datorită creării noului Ordin de vânători de erezii. 
" Este un obicei printre oamenii reformaţi ai Olandei să păstreze cuvântul 
Zending (misiuni) pentru contexte străine până în ziua de azi. Misiunile din 
patrie sunt de obicei denumite cu Fvangelisatie. În spatele acestei diferenţe 
de uz stă desigur presupunerea că oamenii ce sunt parte a Creștinătății nu 
prea pot fi subiecții unei activităţi misionare, iar „păgânul” care trăieşte, să 
spunem, în suburbia Amsterdamului e mai puţin „păgân” sau un „păgân” 
diferit în mod semnificativ față de băştinaşul din Borneo. 

on 


localitate”. Şi apoi s-a descoperit că trebuia depăşit un 
obstacol al resentimentelor — oameni din zone care avuseseră 
experiențe neplăcute cu „Creştinătatea” priveau misiunile cu o 
neîncredere de înțeles. Aşa cum menționa Emil Brunner: 


Principalul obstacol din zilele noastre în calea avansării 
creştine este desigur vina secolelor trecute, adică misiunea 
creştină fiind parte a imperialismului vestic sau, să o spunem 
mai delicat, misiunea creştină fiind protejată de puterile 
vestice. Va trece mult timp până amintirea acestor lucruri va 
pieri. * 


Unul din primele lucruri ce a trebuit făcut în efortul de 
a recupera misiunea Noului Testament a fost convingerea 
oamenilor că Marea Trimitere era încă valabilă. William Carey, 
probabil pionierul acestei recuperări, trebuia să argumenteze 
foarte mult „dacă trimiterea dată de Domnul nostru discipolilor 
Săi mai este valabilă pentru noi”. Cartea sa întitulată An 
Inquiry into the Obligations of Christians to Use Means for the 
Conversion of the Heathen („O cercetare asupra obligațiilor 
creştinilor pentru a folosi mijloace spre convertirea 
păgânilor|necredincioşilor”), scrisă în 1792, marchează 
începutul unei noi epoci, Era Misiunilor la trei secole după 
1517! 

Aceste trei secole n-ar fi fost pierdute dacă „Copiii 
vitregi” şi-ar fi urmat drumul, căci la ei misiunile, în sensul nou 
testamental, erau în vogă de la bun început. De fapt, acest 
evanghelism laic, această mărturisire de la om la om nu doar că 





" Treptat clericii europeni încep să recupereze dimensiunea noutestamentală 
a misiunii şi această recuperare este posibilă o dată cu conştientizarea 
faptului că experimentul constantinian este un aspect al trecutului. Se spune 
că recent un tânăr pastor elveţian a acceptat postul său doar cu condiţia să 
fie bine înțeles că rolul şi misiunea Bisericii în Elveţia este „cu precizie 
aceeaşi ca şi în China dinaintea conducerii totalitariste.” (Franklin H. Littell, 
The Free Church („Biserica liberă”), pag. 4) 

juca o mare importanță în răspândirea rapidă a anabaptismului, 
dar şi reprezenta pentru reformatori una din trăsăturile cele mai 
periculoase şi condamnabile. Pentru a împiedica aceste 
misiuni, ei au revitalizat arma catolică străveche împotriva 
Leufer, insistând din nou asupra faptului că fiecare om ce îşi 
permite să folosească Cuvântul lui Dumnezeu trebuie „chemat” 
de magistrat şi desemnat unei parohii. „Copiii vitregi” au 
reacționat la această manevră încă în 1525, spunând, avându-i 
în minte pe Zwingli şi Leo Jiid: „Dacă aţi fi atât de evanghelici 
pe cât credeţi că sunteţi, v-aţi supune Evangheliei şi ați merge 
ca trimişi ai lui Dumnezeu pentru a predica Cuvântul lui 
Dumnezeu şi aţi întoarce greşeala în direcția potrivită.” 

„Copiii vitregi” au redescoperit că există „lumea” şi că 
aceasta este aproape de fiecare credincios, devenind 
responsabilitatea sa. Din această descoperire, aşa cum s-a 
exprimat un student modern: „Evanghelismul, care pentru 
reformatorii constantinieni era prin definiţie inacceptabil, 
devenise o reală posibilitate; separat de bisericile Reformei, 
anabaptiştii au considerat evanghelismul ca aparținând 
existenţei esenţiale a bisericii.” ” 

Printre „Copiii vitregi” distincția dintre pastor şi 
misionar era necunoscută, căci fiecare pastor era misionar şi 
fiecare misionar era pastor. Pentru ei lumea era locuită de două 
tipuri de oameni — cei ce depun mărturie şi cei ce asistă la 
mărturie. Nu exista o a treia categorie. 

Nici distincţia atât de pertinentă în cadrul 
„sacralismului creştin” dintre misiuni locale şi străine nu avea 
sens în lumea gândirii „Copiilor vitregi”. Aceasta are sens doar 
pentru oamenii care operează cu conceptul „Creştinătăţii”. Un 
fapt interesant şi semnificativ, dar nu surprinzător, este că 
Bisericile Reformate din Lumea Nouă sunt jenate de această 

terminologie străveche.” Aceasta se bazează pe ideea greşită că 
lumea este populată de trei tipuri de oameni: Creştini, creştini, 
şi ne-creştini. O dată ce ne întoarcem la învățătura Noului 
Testament că lumea este locuită de două tipuri de oameni — 
creştini şi ne-creştini — distincția dintre misiunile locale şi 
străine îşi pierde sensul. Fie că omul trăieşte în jungla 
amazonului sau în Omaha, nu există diferență esenţială între 
aceştia, căci ambii reprezintă obiective pentru penetrarea 
misionară în acelaşi mod. Aşa cum Lesslie Newbigin a spus: 


Diferenţierea exactă ce denumeşte o activitate aşa-zis 
„Misionară” ... nu constă în traversarea unei frontiere 
geografice .... ci în traversarea frontierei dintre credinţa în 
Hristos ... şi necredinţă. 


Newbigin vorbea din situaţia în care nu exista nici o 
moştenire constantiniană şi acest fapt l-a determinat să spună 
ceea ce tocmai am citat. Spunând aceasta, îşi însuşea idiomul 
„Copiilor vitregi” ce acum patru secole ştiau că „Creştinătatea” 





” Biserica creştină Reformată, de exemplu, cochetează în prezent cu 
posibilitatea de a aduce întreaga activitate misionară sub autoritatea unei 
persoane. Această Biserică, care a început de la transplantarea din solul 
european, a moştenit conceptul de inwendige zending (care înseamnă 
„misiuni locale”) şi heiden zending (ce înseamnă „misiuni străine”). Din 
denumirile originale este evident că distincția intenţionată nu e cea de 
misiuni în interior şi misiune în afară (aşa cum oamenii cred în mod 
convenabil), ci termenii desemnează misiune pentru oamenii care sunt parte 
a „Creştinătăţii” şi pentru cei ce nu sunt. Misiunile locale speră să facă 
Creştini din creştini, în timp ce misiunile străine speră să facă Creştini din 
ne-creştini. Este semnificativ că această Biserică, la începutul carierei sale 
pe acest continent, când a descoperit că sunt triburi indiene în sud-vest, ce 
nu erau sub nici un aspect parte a „Creştinătăţii”, a început misiunea printre 
ei, numind această activitate „misiuni păgâne”, deşi teritoriul era în Statele 
Unite, deci o misiune străină ce nu era străină. Inutil de a mai menţiona că 
moştenirea  constantiniană este de domeniul trecutului şi această 
terminologie nu mai este tolerată. 

este şi a fost mereu un mit şi doar un mit, iar cei ce-o spuneau, 
indiferent de consecințe, şi pentru că o spuneau, erau 
stigmatizaţi cu numele de Rortengeister. 


„Copiii vitregi” ai reformatorilor erau adesea cunoscuţi 
ca „weerloze Christenen”, adică creştini fără apărare, oameni 
ce credeau în non-rezistență. Până în zilele noastre descendenții 
tipici ai „Copiilor vitregi” vor fi clasificați ca fiind contestatari 
din motive de conştiinţă. Convingerea că a purta arme nu este 
compatibil cu a fi creştin a fost probabil singurul factor ce a 
contribuit la migraţia frecventă şi supărător de dificilă, în care 
au fost implicați descendenții „Copiilor vitregi”. De-a lungul 
istoriei lor până în timpurile moderne, au preferat să lase totul 
în urmă, să-şi adune lucrurile şi să migreze într-un loc 
îndepărtat decât să fie implicaţi în război. Se poate spune că 
acest refuz de a îmbrăca uniforma soldatului din motive de 
conştiinţă este una din trăsăturile acestor oameni cu care omul 
de pe stradă este familiarizat. 

Această trăsătură a viziunii anabaptiste nu era cu nimic 
îndatorată  reformatorilor, nefiind parte a convingerilor 
acestora, nefiind sub acest aspect „de stânga”. Reformatorii 
făcuseră pace cu instituția războiului (Zwingli însuşi a murit pe 
câmpul de război). Nu, în această privinţă, ca şi în multe altele, 
„Copiii vitregi” erau resurgenţii unor convingeri străvechi, 
moştenitori ai unei moşteniri vechi, moştenirea „ereticului”. 

Într-o societate sacrală, războiul nu e doar onoare, ci 
binecuvântare. Dumnezeul religiilor păgâne este unul al luptei, 
iar preotul îşi dă binecuvântarea pentru expedițiile de cucerire. 
De fapt, într-o societate sacrală religia are de-a face la fel de 
mult cu războiul, dacă nu mai mult, ca şi cu orice alt lucru ce 
implică societatea. 

Creştinismul primar a stabilit o nouă direcţie cu privire 
la aceasta. Hristos a venit „supus şi umil” şi rolul cuceritorului 

era absolut străin Lui. „Împărăția Mea”, spunea EL, „nu este din 
lumea aceasta; dacă ar fi fost, supuşii Mei ar fi luptat ..., dar 
acum Împărăţia Mea nu este de aici.” Şi atunci când unul din 
ucenicii Lui a despicat aerul cu sabia, tăind urechea unui ostaş, 
Isus a spus cu măreție: „De-ajuns, pune-o la loc, căci toţi cei ce 
scot sabia, de sabie vor pieri.” Şi, aplecându-se, a vindecat 
urechea ostaşului ca nu cumva cauza Lui să fie interpretată 
greşit de la bun început. 

Biserica primară a luat aminte la aceste aspecte, având 
o armată şi un arsenal, dar armele ei, deşi „puternice ... să 
dărâme întăriturile”, nu erau „fireşti” şi nici făcute din fire. 

Este adevărat că Biserica Noului Testament încă avea 
Vechiul Testament şi războiul avea statutul cuvenit în 
societatea sacrală, însă Biserica primară era atât de convinsă că 
era moștenitoarea unei noi ordini mai bune, Vechiul Testament 
fund înlocuit de Noul, încât privea atitudinea Vechiului 
Testament referitoare la război ca pe o reminiscență curioasă a 
trecutului. Dacă nu exista altă alternativă, ar fi putut repudia 
Vechiul Testament decât să piardă noutatea atitudinii lui 
Hristos asupra războiului: „Mai bine [aşa cum Adolf von 
Harnack spunea] să renunțăm la Vechiul Testament decât să 
lăsăm imaginea Tatălui lui Isus Hristos să fie înnorată de vreo 
umbră de război.” Apariţia marcionismului demonstrează 
Justeţea celor afirmate. Marcion nu vedea nici o şansă de a 
armoniza regimul lui Isus Hristos cu legile Vechiului 
Testament şi, în disperare, a abandonat Vechiul Testament, 
asociindu-l cu o divinitate inferioară? 





P Harmnack a spus despre Marcion şi discipolii săi: „Marcion hat 
ungezweifelt den christlichen Gottesbegrif wesentlich richtig erfasst .... Es 
wird stets ein Ruhm der marcionitische Kirche ... bleiben, dasz sie lieber das 
Alte Testament verwerfen, als das Bild des Vaters Jesu Christi durch 
Einmengung von Ziigen eines kriegerischen Gottes truben wollte” (Militia 
Christi, pag. 25). Adepții „sacralismului creştin” ce nu aveau dificultăţi în 
această privință, turnau sticle de acid sulfuric pe marcionişti, aceasta fiind 
mult mai mult decât aceştia meritau. 

Schimbarea constantiniană a marcat sfârşitul acestei 
epoci. Când constantinianismul s-a instaurat, „supusul şi 
pacificatorul Isus a devenit Dumnezeul bătăliei, iar crucea, 
sfântul semn al ispăşirii creştine — un stindard al luptei 
sângeroase."%,,Dumnezeul creştinilor s-a preschimbat în 
Dumnezeul războiului şi cuceririlor”, iar „semnul crucii, de 
care Isus a fost țintuit prin refuzul Său de a riposta sau de a 
conduce un război patriotic şi pe care a murit pentru mântuirea 
oamenilor, era acum o emblemă imperială militară, una ce 
aducea bunăstare şi victorie.” Să ne amintim că Constantin a 
introdus monograma în care primele două litere ale numelui lui 
Hristos erau combinate pe scuturile soldaţilor lui! Şi bucăţi de 
fier, de care mama împăratului s-a lăsat convinsă că erau 
relicve ale cuielor Crucii lui Hristos şi care au fost trimise 
fiului ei, erau aplicate pe frâul pentru calul său de luptă şi pe 
coif, purtat de el în expedițiile sale militare.” Păgân cum era şi 
a rămas în sufletul său, credea că a găsit un nou dumnezeu al 
războiului, mai puternic decât Marte din trecut!“ 





% În timpurile noastre, în decursul Celui de-al Doilea Război Mondial, 
lumea asista la un rol similar desemnat religiei. Ceea ce era şintoismul pentru 
seniorii războiului japonezi, era religia creştinilor pentru constantinieni, un lucru 
cu care să uneşti laolaltă un popor într-un efort concertat în vederea războiului. 
O dată cu Constantin a început militarizarea religiei creştine, fapt care a 
schimbat esența acestei credințe într-un mod radical, atât de radical încât a 
devenit de nerecunoscut. E cumva prea mult spus? Cine ar putea recunoaşte 
ceva din Omul din Galileea în lauda brutală a papei Inocenţiu al III-lea, care 
după carnagiul teribil îndreptat împotriva albigensienilor, a privit cu nesaţ scena, 
declarând satisfăcut: „În mila Sa, Dumnezeu a purificat pământurile poporului 
Său şi ciuma ticăloşiei eretice, ce a crescut asemeni unui cancer infectând 
întreaga Provenţă, a fost omorâtă şi scoasă afară. Mâna Lui atotputernică a luat 
multe oraşe şi localități în care sălăşluia diavolul prin persoanele pe care le 
poseda şi o trăire sfântă este pregătită pentru Duhul Sfânt în persoanele pe care 
EI le-a umplut pentru a lua locul ereticilor expulzați. De aceea Îl lăudăm pe 
Atotputernicul Dumnezeu, fiindcă în una şi aceeaşi cauză a milei Sale a 
condescins să săvârşească două lucrări drepte — aducând peste aceşti oameni 
necredincioşi binemeritata distrugere în aşa fel încât cât mai mulți dintre cei 
credincioşi să-şi câştige binemeritata răsplată din exterminarea acestor oameni 
„„.„. El a consimţit să asigure mijloace de bunăstare, ba mai mult, de mântuire, 
prin armele ... ce au triumfat de curând asupra lor ....” 

Şi de la Constantin încoace, când Biserica a ajuns în 
sfârşit în locul din care putea câştiga războaie şi avantaje 
politice, a susţinut războiul în numele Prințului Păcii. Războiul 
a devenit o întreprindere creştină, probabil cea mai nobilă 
dintre toate. Până în anul 416 lucrurile erau atât de schimbate, 
încât ne-creştinii nu mai erau doriţi în armată.“ 

Nu e deloc surprinzător că existau reacții împotriva 
acestei deformări, reacții susținute de cei ce aveau o relație cu 
Noul Testament şi erau deci în postura de a cunoaşte înălțimea 
de la care căzuse Biserica. Devenise o trăsătură de sorginte 
medievală să nu fii de acord cu războiul şi deci cu violenţa. 

Uneori această opoziție lua forma respingerii nu doar 
războiului, ci chiar a pedepsei capitale. Waldensienii recunoşteau 
că sabia magistratului este „de la Dumnezeu” pentru a eluda 
haosul social, dar aceasta nu trebuia să fie folosită până la capăt, 
trebuia să se oprească până la a lua viaţa.” 

Deşi putem susține că reformatorii la început, mai ales 
Zwingli, au susţinut poziţia apropiată pacifismului,” nu mai 
are rost să menționăm că mai târziu erau gata să-şi dea 
binecuvântarea pentru război, chiar pentru un război purtat în 
favoarea credinţei. Aderarea lor la neo-constantinianism nu le-a 
lăsat de ales decât să se întoarcă la teologia medievală, în care 
„Fiul lui Dumnezeu merge la război pentru a supune o 
împărăție!” Îngrozitoarele şi numeroasele „războaie religioase” 
erau rezultatul direct al întoarcerii reformatorilor la versiunea 
hibridă a credinţei creştine, ce-şi avea originea în zilele lui 
Constantin. Dacă regii trebuie să susțină „adevărata religie” cu 
armele războiului, atunci nu va exista vreun sfârşit al vărsării 
de sânge şi carnagiului, văzând că oamenii şi popoarele nu vor 

fi de acord cu ceea ce este „adevărata religie”. 





" Cea mai amară ironie a istoriei a fost faptul că Huldreich Zwingli, omul 
care a moşit naşterea Protestantismului, a contribuit la ridicarea săbiei încă 
o dată pentru Crucea lui Hristos, murind el însuşi pe un câmp de luptă, prins 
între „magistraţii creştini” ai ambelor părți luptătoare, fiecare îndeplinindu- 
şi datoria cu privire la religie. 

Atacul „Copiilor vitregi” era îndreptat împotriva 
războiului ca mijloc de promovare a cauzei lui Hristos, aceasta 
fuind punctul de plecare a războiului ca atare. Cauza lui Hristos 
reprezenta expresia aderării reformatorilor la război ca asumare 
creştină, mai ales a alunecării reformatorilor spre opinia că 
războiul este un instrument potrivit al propagării şi păstrării 
credinţei. Pentru „Copiii vitregi” „războiul creştin” nu era un 
război purtat cu maşini zgomotoase de distrugere, ci cu arme 
„puternice pentru a dărâma întăriturile păcatului”. „A devăraţii 
creştini”, a spus unul din ei, „sunt oi printre lupi, oi pentru 
măcel pentru a fi botezate în suferință şi necaz, nenorocire şi 
persecuție, chinuri şi moarte, încercate în foc; ele ajung la 
patria păcii veşnice nu prin omorul de duşmani ai firii, ci ai 
spiritului.” 

În graba lor de a clarifica distorsionarea constantiniană, 
prin care Hristos a preluat trăsăturile păgânului Marte din 
vechime, ei se aflau într-un impas dacă un om poate fi şi 
creştin, şi magistrat, văzând că un magistrat trebuie să fie 
pregătit să ridice arma şi, dacă e nevoie, să lovească oameni cu 
ea. Aceasta era aceeaşi întrebare dificilă pe care Tertullian şi-a 
pus-o cu mult timp în urmă: „aut si Christiani potuissent esse 
Caesares” (dacă creştinii pot fi împărați). Au ajuns la un 
consens cu privire la această întrebare, opinia predominantă 
fund că este mai bine pentru creştini să se delimiteze, 
renunțând la o îndatorire ce îi poate duce la locul unei vărsări 
de sânge. Mai potrivit e să renunțe la acea misiune în favoarea 
celor ce nu sunt născuţi din nou, pentru care „ochi pentru ochi” 
este standardul de a trata infracțiunile. În acest fel, credincioşii 
ar fi liberi de a practica prevederile din predica de pe munte. 
Din moment ce nici un polițist nu poate trăi condus de 
principiul „întoarcerii obrazului”, profesia de polițist nu era 
potrivită pentru „Copiii vitregi”. Am putea zâmbi la naivitatea 
acestei filozofii şi ne-ar putea displăcea astfel de soluţii, dar cel 
ce cunoaşte Noul Testament ar avea probleme mai mari cu 

persoana ce nu are probleme în acest sens, pentru că a permis 
ca mesajul unic al lui Isus Hristos să fie aruncat în matricea 
sistemelor pre-creştine. Doar acel om este „potrivit pentru 
Împărăţie” care are o reală problemă în acest sens şi acel om se 
va trezi purtat spre această sensibilitate, dacă nu spre 
problemele practice, aceasta fiind viziunea ce caracteriza 
Rottengeister. 

Postfaţă 


În această carte am abordat fisura ce s-a manifestat între 
reformatorii secolului al XVI-lea şi oamenii „Celui de-al doilea 
front”. Această fisură a fost rezultatul unei probleme ce 
asediază în mod perpetuu Biserica lui Hristos, problema 
relaționării Bisericii la mediul înconjurător. Această problemă 
este pusă de expresia „în lume, dar nefiind parte a lumii”. 
Istoria Bisericii este, în mare măsură, istoria unei tensiuni 
dintre două tendințe extreme: o extremă pune accentul pe 
principiul „în lume”, astfel încât Biserica îşi pierde identitatea; 
cealaltă extremă pune accent pe principiul „nefiind parte a 
lumii”, astfel încât Biserica devine irelevantă. Roland H. 
Bainton a spus un adevăr covârşitor, menţionând că: „Dacă nu 
există acomodare [la cultură] Creştinismul nu este inteligibil şi 
nu se poate răspândi; dacă acomodarea este prea mare, el se va 
răspândi, dar nu va mai fi Creştinism.” Calea ortodoxiei este 
adesea calea recuperării echilibrului. 

În acest studiu radicalii din timpurile Reformei au parte 
de un tratament mai prietenos decât sunt obişnuiţi să 
primească, în special în tradiția reformată. Două motive stau la 
baza acestei atitudini. Una dintre ele este că se pare că a venit 
momentul de a răspunde tratamentului defăimător căruia au 
fost supuşi aceşti „Copii vitregi” ai Reformei în mod 
tradițional. Putem să-i vorbim de bine înainte de a ne face 
vinovaţi de o prejudecată atât de pronunţată ca a celor ce i-au 
vorbit de rău atâta timp. Putem lăsa ca aceşti „Copii vitregi” să 
joace rolul eroului şi am fi aproape de adevărul istoric în 
aceeaşi măsură în care este şi tradiția ce le-a desemnat de atâta 
timp rolul de nemernic. 

Un al doilea motiv al acestei atitudini favorizante este 
că istoria a demonstrat în mare măsură că ei aveau dreptate sub 

multe aspecte. Treptat, Protestantismul a ajuns, cel puţin în 
Lumea Nouă, să accepte aspectele pentru care aceşti oameni au 
luptat. Biserica liberă, Biserica prin asociere voluntară, 
Biserica misionară şi un şir întreg de trăsături pentru care 
„Copiii vitregi” au luptat cu înverşunare, au devenit parte a 
viziunii protestante — atât de mult încât oamenii sunt adesea 
surprinşi să afle că nu întotdeauna lucrurile au fost la fel. Nu e 
exagerat să spunem că în Lumea Nouă, la fel ca în aşa-numitele 
Biserici mai tinere, viziunea oamenilor „Celui de-al doilea 
front” a ieşit victorioasă de cele mai multe ori. Primul 
Amendament al Constituţiei Federale a Statelor Unite a 
reliefat, aşa cum am explicat în acest volum, situația plurală 
pentru care s-au zbătut „Copiii vitregi”, asigurând, prin cea mai 
importantă lege a ţării, compozitismul cultural şi social pentru 
care aceştia au luptat, plasând la un nivel inferior sacralismul 
căruia 1 s-au împotrivit. Şi aceasta fără vreo binecuvântare 
aparentă. La sfârşitul experimentării de către Lumea Nouă a 
sacralismului Lumii Vechi, în preajma ratificării Constituţiei 
Federale cu Primul său Amendament, doar 6% din cetăţeni 
erau membri enoriaşi ai vreunei biserici, iar din acel moment, 
momentul repudierii oficiale a formulei sacrale, datează 
reîntoarcerea Bisericii, într-o creştere treptată, care fără o 
singură piedică a continuat să crească până în zilele noastre, 
astfel încât procentajul corelării cu Biserica este de aproape 
60%. Când se aminteşte faptul că totul este strict pe bază 
voluntară, fără constrângerile ce erau specifice formulei 
sacrale, atunci se poate spune că poporul american a devenit cel 
mai religios popor de pe Pământ. Sunt voci care susţin chiar şi 
în Biserica Catolică“ din Lumea Nouă că Biserica Catolică nu e 
nicăieri mai prosperă spiritual decât aici.  Moştenirea 

* Spunem „chiar şi în Biserica Catolică”, deoarece Biserica Romano- 
Catolică n-a respins până în ziua de azi formula sacrală şi nici nu a acceptat 
în mod oficial compozitismul social. 

„ereticului” pare, de aceea, sănătoasă şi acesta este motivul 
pentru care am arborat această atitudine pozitivă. 

Nu vrem să spunem prin cele de mai sus că soluţia 
„Copiilor vitregi” la cea mai complicată problemă rezolvă toate 
dificultățile. Nicidecum. De fapt, ea ridică noi dificultăți. 
Problema cu care se confruntau, problema mode d "integration 
a Bisericii şi societăţii, stă în însăşi natura lucrurilor în cele din 
urmă de nerezolvat; ceea ce decurge din resursele furnizate de 
palingenesia (noua naştere) nu poate fi integrat uşor cu ceea ce 
nu are alte resurse decât cele ce sunt prezente în inima 
ne-înnoită. Este posibil ca un modus vivendi este cel mai bun 
mod pentru care putem spera, o existenţă „în lume”, fără a fi 
parte „din lume”. 

Această problemă rămâne, chiar dacă şi chiar când 
„Copiii vitregi” îşi au calea lor. Creştinul, în sensul nou 
testamental, este un „rezident străin”, dar a juca bine rolul unui 
„rezident străin” nu este o sarcină uşoară, pentru că el e un 
intermediar între băştinaş şi turist; el trebuie să fie între linia ce 
separă angajamentul total de lipsa angajamentului total, iar 
aceasta nu poate deveni mai uşor nicicând. 

Există indicii ce marchează faptul că bătălia ce s-a 
dezlănţuit împotriva „Celui de-al doilea front” nu e istorie 
antică şi un aspect al trecutului. Vom menţiona câteva doar. 

Pentru început evidențiem faptul că există anumite 
aspecte în subtextul aşa-numitei mişcări ecumenice ce lasă 
impresia că sacralismul a apus demult, nu doar în spațiul în 
care Primul Amendament este valabil. 

Deşi este indisputabil adevărat că orice e bun şi 
extraordinar în tradiția americană dezvoltată în climatul 
pluralismului religios şi multitudinii de denominațiuni, putem 
depista în dispoziţia susținătorilor uniunii Bisericii o atitudine 
predominant negativă cu privire la trecutul Americii în această 
privinţă. Ni se cere să umblăm în haine de sac, să ne pocăim de 
„păcatul denominaţional”, oricare ar putea fi acest păcat. De ce 

am privi cu suspiciune o trăsătură a peisajului american ce s-a 
dovedit a fi, după multe experienţe, o binecuvântare, chiar dacă 
nu una caracterizată de unitate? 

Sub tutela ecumenismului, s-ar putea dezvolta o „religie 
americană”, o religiozitate la care s-ar alătura orice american ce 
gândeşte limpede. Aceasta ar fi „credința comună” despre care 
vorbea în mod oracular John Dewey. Aceasta însă ar putea 
conduce la un nou sacralism, vestind venirea unei noi religii 
„drepte”, ceea ce ar necesita crearea unui nou „Al doilea front”, 
necesitând din nou crearea unui protest ca acel al „Copiilor 
vitregi” în vremurile lor, împotriva Bisericii atot-cuprinzătoare. 
Asemenea consecinţe ar readuce în limbajul oamenilor expresia 
„Biserica decăzută” sau „Biserica falsă”. 

Înrudit îndeaproape cu acestea şi probabil la fel 
indicând apariția unui nou sacralism este reînvierea pe scena 
contemporană a cuvântului medieval „sectant”. Mai e nevoie să 
evidențiem că în climatul americanismului autentic nu poate 
exista noțiunea de „sectant”? Acest cuvânt este derivat din 
conceptul de companion. Aşa cum cuvântul „soţie” reclamă 
cuvântul „soț”, aşa cum cuvântul „angajat” reclamă cuvântul 
„angajator”, la fel cuvântul „sectant” reclamă cuvântul 
„sacral”. Ceva devine sectant doar dacă este privit din 
perspectiva existenţei unei religii oficiale dominante. O sectă 
este, prin definiție, din perspectivă istorică şi etimologică, o 
persoană ce deviază de la religia „dreaptă”, dar din moment ce 
în America nu există religie „dreaptă” şi atâta timp cât Primul 
Amendament este în vigoare, nefiind respins, nu poate exista 
poziția „sectantă”. Cel care etichetează un lucru sau un om 
drept „sectant”, deja a îmbrăţişat ideea religiei oficiale 





b PUR i ss acizi 

Este alarmant faptul că în literatura ce susține amestecul tuturor bisericilor 
în una singură, conceptul de „Biserică falsă” nu este cunoscut; se pare că 
orice îşi spune Biserică are dreptul la acel nume doar pentru că îşi spune 


astfel 

dominante, abandonând postulatul că în viziunea americană 
toate religiozitățile sunt la fel de drepte în ochii legii. Un astfel 
de om deja operează cu conceptul religiei „drepte”, după ce va 
fi acceptat noul sacralism, fiind la un pas - şi este un mic pas - 
de la inevitabila consecinţă a oricărui sacralism, şi anume a 
persecuției celor ce părăsesc „dreapta” religie. Acel om şi-a 
adus aportul pentru a readuce lumea împotriva căreia au 
protestat vehement „Copiii vitregi”, apropiindu-se deja de 
zilele acestora, în care cel ce declara că papa este vicarul lui 
Hristos are dreptul deplin la tribuna dezbaterilor, dar cel ce 
neagă trebuie să stea Jos şi să tacă. Teismul este o „doctrină 
sectantă” doar dacă şi doar atunci când ateismul a fost numit 
poziția „Justă”. 

Cele de mai sus ne aduc şi la abordarea nivelului 
educaţional de pe scena contemporană americană. Aici Primul 
Amendament, care a fost scris pentru a furniza şi asigura un 
climat în care toate convingerile religioase să aibă drepturi 
egale înaintea legii, care trebuia să asigure multitudinea 
formelor religioase, este citat ca şi cum intenţia sa era să 
asigure absenţa religioasă. Primul Amendament, ce intenţiona 
să împiedice o poziţie prea favorabilă pentru vreo tradiție 
religioasă (şi de un obstacol logic pentru restul) a devenit un 
obstacol pentru toate orientările religioase. Această lege, a 
cărei intenţie era împiedicarea apariţiei sacralismului în Statele 
Unite, este citată în sprijinul noului sacralism, un sacralism al 
secularizării. Consecința tuturor acestor lucruri este că în clasă 
cel ce crede că universul „este în mişcare” vorbeşte cu voce 
fermă, în timp ce cel ce crede că universul „se mişcă” trebuie 
să-şi coboare vocea. Obstacolul întâmpinat de ultima persoană 
este o violare intolerabilă a Primului Amendament, ce interzice 
ca cea mai importantă lege din stat să preîntâmpine exercitarea 


333 


liberă a religiei nu mai puţin decât interzice „religia oficială” 
din stat. 

Deşi Primul Amendament respinge în mod oficial 
sacralismul şi sprijină astfel viziunile pentru care s-au luptat 
oamenii „Celui de-al doilea front”, repudierea sacralismului nu 
a devenit ca atare moştenirea fiecărui american în parte. Că 
aceasta este adevărat şi cât de adevărat este, a devenit evident 
în timpul campaniei regretatului preşedinte Kennedy. Mulți 
americani erau împotriva lui Kennedy, deoarece acesta era 
romano-catolic. Presupunerea tacită a acestora era că religia 
„dreaptă” din America era una din versiunile Protestantismului. 
Aceşti oameni erau inconştienți în mod ferice de natura decisiv 
ne-americană a acestei perspective asupra lucrurilor, fiind 
ignoranţi în ce priveşte faptul că poziţia lor era o respingere 
directă a celei mai importante legi a statului, necunoscând 
faptul că poziția lor era una medievală, una ce a scăldat lumea 
în sânge şi lacrimi.“ 


“ Este dificil să înțelegem în ce fel un membru al Curţii Supreme poate 
argumenta că Primul Amendament împiedică guvernul țării de la 
„promovarea unei religii, a tuturor religiilor ...”. Primul Amendament de 
fapt nu stabileşte limite până la care guvernul poate sprijini „toate religiile” 
cu excepţia limitei impuse de politica imparţialităţii. În ce priveşte Primul 
Amendament, legile pot fi acceptate, în timp ce salariile clericilor şi a altor 
practicanți religioşi ar fi plătite în întregime sau parţial din fonduri publice, 
astfel încât nici un fel de părtinire să nu fie practicată. Aceasta ar putea fi 
extinsă la zona civilă, unde există anumite politici ce sunt deja în vogă în 
domeniul militar; Primul Amendament nu este încălcat când salariul 
capelanului armatei este plătit; încălcarea ar surveni dacă şi atunci când 
apare o părtinire faţă de un capelan protestant (sau catolic). 

4 Este desigur o cu totul altă problemă dacă un romano-catolic poate depune 
jurământul pentru postul de Preşedinte cu o bună conştiinţă. Biserica 
Romano-Catolică nu a respins în mod deschis, cu atât mai puţin oficial, 
formula sacrală, pe care cel ce promite să susțină Constituţia trebuie să o 
repudieze. În situaţiile în care poate scăpa fără consecinţe, Biserica Catolică 
nu lasă o piatră nemişcată pentru a impune handicap civil serios tuturor 
celor ce se deosebesc de poziţia ei, săvârşind aceasta perfect conştientă şi cu 
aprobarea necesară din partea celor sus-puşi. În vederea acestor fapte 

Cu toate acestea, bătălia ce s-a dezlănţuit în „Cel de-al 
doilea front” este o bătălie ce nu s-a terminat cu cei ce s-au 
luptat atunci şi acolo. Este parte a războiului de Optzeci de ani, 
o competiție în care generații succedându-se vor fi implicate. 
Din acest motiv istoria pe care am căutat să o relatăm în acest 
volum va fi o lectură utilă pentru toţi cei ce le urmează şi 
pentru toți cei ce caută să ducă buna luptă a credinţei. 


incontestabile nu este corect ca cel ce depune jurământul pentru postul de 
Preşedinte al Statelor Unite ale Americii să fie un american care-şi pierde 
culoarea confesională sau catolică. Când John F. Kennedy a clarificat fără 
echivoc că se află în cea de-a doua situaţie, a declarat de asemenea în 
termeni clari că împărtăşea din toată inima respingerea americană a 
sacralismului şi deci că nu exista nici un alt motiv de a se opune 
candidaturii lui. (Cum a putut să o facă fără a primi mustrarea liderilor 
Bisericii Catolice este o altă întrebare.) Cariera lui în acel post n-a lăsat prea 
multe de dorit în privinţa fidelității față de principiul american al a- 
sacralităţii şi aceasta de la începutul şi până la sfârşitul conducerii sale în 
acea oră infamă de pe străzile din Dallas. 

